Split (1)

train · 16k rows

title stringlengths 4 305	url stringlengths 42 212	content stringlengths 6 22.7k	metadata dict
ច្រើនណាស់! មកដឹងទ្រ.ព្យសម្បត្តិ របស់តារាជួរមុខកូរ៉េ IU ដែលទើបក្លាយជា BA ធនាគារអ៊ូរី កម្ពុជា	https://business-cambodia.com/articles/iu-net-worth	កំពូលតារាចម្រៀងទោលកូរ៉េ កញ្ញា IU ដែលមានកិត្តិនាមល្បីល្បាញលំដាប់ថ្នាក់ពិភពលោកតំណាងឲ្យប្រទេសកូរ៉េខាងត្បូង បានក្លាយជា ទូតសុច្ឆន្ទៈរបស់ធនាគារ អ៊ូរី (ខេមបូឌា) ម.ក ជាផ្លូវការ។ យ៉ាងណាមិញ ក្រៅពីភាពលេចធ្លោក្នុងវិស័យសិល្បៈ កំពូលតារាស្រីរូបនេះក៏ជាសេដ្ឋីលាក់មុខផងដែរ។ ជាក់ស្តែង យោងតាមការឲ្យដឹងពី GQ India និងប្រភព K-media ផ្សេងទៀតបានបង្ហាញថា ទ្រព្យសម្បត្តិសុទ្ធរបស់កញ្ញា IU ត្រូវបានគេប៉ាន់ស្មានមានប្រមាណពី ៤០ ទៅ ៤៥លានដុល្លារ គិតត្រឹម ខែកុម្ភៈ ឆ្នាំ២០២៤នេះ។ ប្រាក់ចំណូលទាំងអស់នោះបានមកតាមរយៈដូចជា ការលក់បទចម្រៀង ការប្រគុំតន្ត្រី ការសម្តែង ការបង្ហាញខ្លួនលើកញ្ចក់ទូរស្សន៍ និងកម្មវិធីផ្សេងៗ រួមទាំងការផ្សព្វផ្សាយពាណិជ្ជកម្មជាដើម។ គិតត្រឹមប៉ុន្មានឆ្នាំចុងក្រោយ IU បានជាប់ក្នុងបញ្ជីតារាដែលរកចំណូលបានច្រើនជាងគេនៅក្នុងប្រទេសកូរ៉េខាងត្បូង ខណៈរកបានរាប់លានដុល្លារឯណោះក្នុងមួយឆ្នាំៗ។ គួរជម្រាបផងដែរថា កញ្ញា IU មានឈ្មោះពេញថា Lee Ji-eun កើតនៅថ្ងៃទី១៦ ខែឧសភា ឆ្នាំ១៩៩៣ លើទឹកដីទីក្រុងសេអ៊ូល ប្រទេសកូរ៉េខាងត្បូង។ អំឡុងពេលដែល IU នៅតូច ឪពុកម្តាយរបស់នាងមានភាពក្រីក្រនិងលំបាកជាខ្លាំង។ ត្បិតគ្មានជម្រើសទើប IU ត្រូវបង្ខំចិត្តទៅរស់នៅផ្ទះរបស់សាច់ញាតិ។ ទោះត្រូវចេញធ្វើការទាំងខ្លួននៅក្មេងក្តី តែនាងស្រីតូចច្រម៉ក់រូបនេះ តែងចិញ្ចឹមចិត្តមានក្តីសុបិន្ត ចង់ធ្វើជាតារាដ៏ល្បីម្នាក់ ប៉ុន្តែត្រូវសាច់ញាតិថា នាងជាមនុស្សស្រមើលស្រមៃជ្រុលហួសហេតុទៅវិញ។ យ៉ាងណា ដោយសារមិនចុះចាញ់នឹងពាក្យសម្តីខ្វះការពិចារណារបស់អ្នកទៃ នាងបានខំប្រឹងកសាងកាំជណ្តើរនៃភាពជោគជ័យរបស់ខ្លួនឯងមិនសំចៃដៃរហូតដល់ចំណុចកំពូលដូចបច្ចុប្បន្ន៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-26T04:52:02.842Z", "category": "ភាពជាអ្នកដឹកនាំ", "views": 4207, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
គួរដឹង! ចាស់ៗដែលមាន ប.ស.ស ចង់បានប្រាក់ចូលនិវត្តន៍ពី ប.ស.ស ចាំបាច់ត្រូវមានឯកសារស្នើទាំងអស់នេះ	https://business-cambodia.com/articles/older-people-who-have	ចំពោះ ប្រិយមិត្តអ្នកអានទាំងអស់គ្នាដែលមានពុកម៉ែមានសមាជិកប.ស.ស. ហើយនៅពេលពួកគាត់ចូលនិវត្តន៍ចង់ទៅស្នើសុំប្រាក់សោធនជរាភាពនេះជាឯកសារសំខាន់ៗចាំត្រូវតែមានដើម្បីអាចស្នើសុំប្រាក់ចូលនិវត្តន៍បាន៖ ១. ប័ណ្ណសមាជិក ប.ស.ស. ច្បាប់ដើម ២. អត្តសញ្ញាណប័ណ្ណសញ្ជាតិខ្មែរច្បាប់ដើម (មានសុពលភាព) ឬលិខិតឆ្លងដែន (ជនបរទេស) ៣. សេចក្តីចម្លងសំបុត្រអាពាហ៍ពិពាហ៍ និងសំបុត្រកំណើតកូន (បើមានកូន) ៤. លេខគណនីធនាគារអេស៊ីលីដា (មិនមែនលេខអេស៊ីលីដាទាន់ចិត្ត) ឬលេខគណនីធនាគារ កាណាឌីយ៉ា ជាមួយគ្នានោះដែរ សមាជិក ប.ស.ស. ដែលមានសិទ្ធិទទួលបានប្រាក់សោធនជរាភាព (ប្រាក់ចូលនិវត្តន៍ ឬប្រាក់រ៉ឺត្រែត) គឺត្រូវបំពេញលក្ខខណ្ឌកំណត់មួយចំនួនដូចខាងក្រោម៖ ១. បានចុះបញ្ជីនៅ ប.ស.ស. ផ្នែកប្រាក់សោធន ២. បានបង់ភាគទានមក ប.ស.ស. បានយ៉ាងតិច ១២ខែ ៣. មានអាយុយ៉ាងតិច ៦០ឆ្នាំ គួរបញ្ជាក់ថា សម្រាប់ព័ត៌មានបន្ថែម សូមអញ្ជើញមកទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងមកកាន់លេខ ១២៨៦ ឬ ១២៩៧ ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-26T04:20:43.152Z", "category": "ព័ត៌មានថ្មីៗ", "views": 8603, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ពូកែមែន! កូនប្រុសពៅ របស់សម្តេចធិបតី ឈ្នះមេដាយមាសលើវិញ្ញាសាធំៗ២នេះ ក្នុងការប្រឡងកម្រិតសកល នៅឌូបៃ	https://business-cambodia.com/articles/hun-pech-monirith-seth-wins-2-gold-medals	កុមារា ហ៊ុន ពេជមុនី្នរិទ្ធិសិទ្ធិ កូនប្រុសពៅរបស់សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃកម្ពុជា បានទទួលវិញ្ញាបនបត្រជ័យលាភី និងមេដាយមាស លើវិញ្ញាសា “គណិតវិទ្យា” និង “ភាសាអង់គ្លេស” ក្នុងការប្រឡងកម្រិតពិភពលោក។ យោងតាមទំព័រ Facebook Page ផ្លូវការរបស់សម្តេចធិបតី បានបង្ហោះសារយ៉ាងដូច្នេះថា៖ «អបអរសាទរកូនប្រុសពៅ ដែលបានទទួលមេដៃមាសពីរ (មេដៃមាសមួយសម្រាប់វិញ្ញាសាគណិតវិទ្យា និងមេដៃមាសមួយទៀតសម្រាប់វិញ្ញាសាភាសាអង់គ្លេស) ក្នុងការប្រឡងកម្រិតសាកលនៅឌូបៃ»។ គួរជម្រាបផងដែរថា កុមារា ហ៊ុន ពេជមុនី្នរិទ្ធិសិទ្ធិ បានចាប់កំណើតពីផ្ទៃម្តាយ នាពេលព្រឹក ថ្ងៃទី០៩ ខែតុលា ឆ្នាំ២០១៧ និងបានក្លាយជាចៅប្រុសទី២០ របស់សម្ដេចតេជោ ហ៊ុន សែន អតីតនាយករដ្ឋមន្ត្រីនៃកម្ពុជា និងបច្ចុប្បន្នជាប្រធានក្រុមឧត្ដមប្រឹក្សាផ្ទាល់ព្រះមហាក្សត្រ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-26T03:04:35.540Z", "category": "ភាពជាអ្នកដឹកនាំ", "views": 885, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ព្រះមហាក្សត្រចេញព្រះរាជក្រឹត្យត្រាស់បង្គាប់បញ្ចប់គោរមងារ«ឧកញ៉ា» ពីឧកញ៉ាចំនួន ៤ រូប	https://business-cambodia.com/articles/four-okha-	ព្រះករុណា ព្រះបាទសម្តេចព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជា បានចេញព្រះរាជក្រឹត្យត្រាស់បង្គាប់បញ្ចប់គោរមងារ «ឧកញ៉ា» ពីឧកញ៉ាចំនួន ៤ រូប។ ខណៈការបញ្ចប់គោរមងារឧកញ៉ានេះ ធ្វើឡើងតាមសេចក្តីក្រាបបង្គំទូលថ្វាយរបស់សម្តេចធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា។ យោងតាមព្រះរាជក្រឹត្យចុះថ្ងៃទី៣១ ខែឧសភា ឆ្នាំ២០២៤ ឧកញ៉ាដែលត្រូវបានបញ្ចប់គោរមងារនេះរួមមាន៖ ១. ឧកញ៉ា ពូ សុធីរៈ ២. ឧកញ៉ា តាំង ងួនសុង ៣. ឧកញ៉ា សំ ប៊ន ៤. ឧកញ៉ា ឌី បញ្ញា  បើតាមប្រភពពីមន្រ្តីនៃទីស្តីការគណៈរដ្ឋមន្រ្តី ការបញ្ចប់គោរមងារ«ឧកញ៉ា» ពីឧកញ៉ាទាំង៤រូបខាងលើធ្វើឡើងដោយស្ម័គ្រចិត្ត និងដោយសារពួកគាត់ជ្រើសរើសការបំពេញភារៈកិច្ចក្នុងតួនាទីជាមន្ត្រីរាជការ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-26T02:27:18.864Z", "category": "ព័ត៌មានថ្មីៗ", "views": 45122, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កប់ណាស់! កំពូលតារាឯកកូរ៉េ IU ក្លាយជា BA ធនាគារអ៊ូរី (ខេមបូឌា) ម.ក	https://business-cambodia.com/articles/iu-ba-of-woori-bank-cambodia	កំពូលតារាចម្រៀងទោលកូរ៉េ កញ្ញា IU ដែលមានកិត្តិនាមល្បីល្បាញលំដាប់ថ្នាក់ពិភពលោកតំណាងឲ្យប្រទេសកូរ៉េ បានក្លាយជា ទូតសុច្ឆន្ទៈរបស់ធនាគារ អ៊ូរី (ខេមបូឌា) ម.ក ជាផ្លូវការ។ ក្នុងនាមជាទូតសុច្ឆន្ទៈរបស់ធនាគារ អ៊ូរី  កញ្ញា IU នឹងនាំយកភាពលេចធ្លោរ ភាពទាក់ទាញ ក៏ដូចជាបទពិសោធន៏ហិរញ្ញវត្ថុផ្ទាល់របស់គាត់មកកាន់ប្រជាជនកម្ពុជា។ ដូច្នេះសូមតាមដានសម្រាប់មាតិការជាបន្តបន្ទាប់ ប្រូម៉ូសិនដ៏គួរឱ្យរំភើបថ្មីៗ និងពិភពរបស់ កញ្ញា IU ក្នុងការបង្ហាញវិសាលភាពហិរញ្ញវត្ថុ របស់ធនាគារ អ៊ូរី។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T11:46:15.450Z", "category": "ភាពជាអ្នកដឹកនាំ", "views": 4164, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
ដំណឹងល្អ! ក្រុមហ៊ុនចិន កំពុងសិក្សាគម្រោងសាងសង់ផ្លូវជាតិលេខ៨ ដែលតភ្ជាប់តំបន់ ២ នេះ	https://business-cambodia.com/articles/national-road-8-update-	ក្រុមហ៊ុនសំណង់សៀងហៃ (Shanghai Construction Group Co,.Ltd.) ដែលជាក្រុមហ៊ុនរបស់ប្រទេសចិន បានកំពុងសិក្សាគម្រោងធ្វើឱ្យប្រសើរឡើងផ្លូវជាតិលេខ៨ ដែលតភ្ជាប់ពីស្ពានព្រែកតាមាក់ទៅកាន់ពញាក្រែក (ប្រសព្វផ្លូវជាតិលេខ៧)។ យោងតាមការដកស្រង់ពីក្រសួងសាធារណការ និងដឹកជញ្ជូន នៅថ្ងៃទី២៥ ខែមិថុនា ឆ្នាំ២០២៤នេះឯកឧត្ដម ឈួន វិន រដ្ឋលេខាធិការ ក្រសួង បានអញ្ជើញដឹកនាំកិច្ចប្រជុំជាមួយក្រុមហ៊ុនសំណង់សៀងហៃ (Shanghai Construction Group Co,.Ltd.) ដើម្បីពិនិត្យ និងពិភាក្សាលើរបាយការណ៍ នៃការសិក្សាគម្រោងផងដែរ។ ដោយក្នុងកិច្ចប្រជុំនេះ មានការចូលរួមពីថ្នាក់ដឹកនាំក្រសួង និងមន្ត្រីបច្ចេកទេសជំនាញជាច្រើនរូបផងដែរ។ នៅក្នុងនោះដែរ ក្រុមហ៊ុនសំណង់សៀងហៃបានធ្វើបទបង្ហាញជូនអង្គប្រជុំពីការកែសម្រួលចំណុចខ្លះដែលថ្នាក់ដឹកនាំក្រសួងបានមានមតិកែលម្អកាលពីប្រជុំនាពេលកន្លងមក ដូចជាការងារដាក់លូ សាងសង់ស្ពានថ្មី គន្លងផ្លូវពុះចែកទ្រូងថ្នល់ និងការសាងសង់ស្ថានីយជញ្ជីងរថយន្ត ដោយពិនិត្យទៅលើជម្រើសដែលសមស្រប មានគុណភាព និងអាចកាត់បន្ថយផលប៉ះពាល់បានច្រើន។ ដោយឡែក ឯកឧត្តមរដ្ឋលេខាធិការ បានណែនាំដល់មន្ត្រីពាក់ព័ន្ធ និងភាគីក្រុមហ៊ុន ឱ្យសហការគ្នាយ៉ាងជិតស្និទ្ធិក្នុងការរៀបចំប្លង់លម្អិតតាមផ្នែកនីមួយៗឱ្យបានហ្មត់ចត់ មុននឹងដាក់ឆ្លងទៅថ្នាក់ដឹកនាំពិនិត្យសម្រេចជាបន្ត ដើម្បីពន្លឿនការងារសាងសង់ផ្លូវនេះឱ្យបានឆាប់រហ័ស និងមានប្រសិទ្ធភាព។ សូមជម្រាបថា គម្រោងសាងសង់កំណាត់ផ្លូវជាតិលេខ ៨ នេះមានប្រវែងសរុប ១២៣,៦គីឡូម៉ែត្រ ចាប់ពីរង្វង់មូលស្ពានព្រែកតាមាក់ ឃុំព្រែកតាមាក់ ស្រុកខ្សាច់កណ្ដាល ខេត្តកណ្ដាល ដល់ចំណុចប្រសព្វផ្លូវជាតិលេខ៧ ត្រង់គីឡូម៉ែត្រលេខ ១៧២+៧០០ ស្ថិតក្នុងឃុំកោងកាង ស្រុកពញ្ញាក្រែក ខេត្តត្បូងឃ្មុំ ឆ្លងកាត់ខេត្តកណ្ដាល ខេត្តព្រៃវែង និងខេត្តត្បូងឃ្មុំ។ ខណៈគម្រោងនេះសាងសង់ឡើងក្រោមក្របខ័ណ្ឌហិរញ្ញប្បទានសហប្រតិបត្តិការពីរដ្ឋាភិបាល នៃសាធារណរដ្ឋប្រជាមានិតចិនជាមួយក្រុមហ៊ុនសំណង់សៀងហៃ (SCG)៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T10:04:49.011Z", "category": "អចលនទ្រព្យ", "views": 2000, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
១ខែជាងទៀត ចាប់ផ្ដើមជីកហើយ! មកស្គាល់ ទីតាំងបើកការដ្ឋាន ព្រែកជីកហ្វូណនតេជោ	https://business-cambodia.com/articles/day-open-construction-funan-techo-canal	រាប់ថយក្រោយ ៤២ថ្ងៃទៀត ព្រែកជីកហ្វុណនតេជោ គម្រោងប្រវត្តិសាស្រ្ដនឹងត្រូវបើកការដ្ឋានសាងសង់ជាផ្លូវការ ដោយទីតាំងត្រៀមបើកការដ្ឋានគម្រោងព្រែកជីក ហ្វូណនតេជោស្ថិតក្នុងឃុំសំរោងធំ ស្រុកកៀនស្វាយ នេះបើយោងទៅតាមបង្ហោះលើទំព័រហ្វេសបុក រដ្ឋបាលស្រុកកៀនស្វាយ។ ព្រែកជីហ្វូណន គឺមានប្រវែងសរុប១៨០គីឡូម៉ែត្រ តភ្ជាប់ពីទន្លេមេគង្គទៅកាន់សមុទ្រ ពោលគឺចាប់ពីព្រែកតាកែវ ឆ្លងកាត់ព្រែកតាឯក ចូលតាមព្រែកតាហ៊ីង និងបន្តរហូតដល់សមុទ្រខេត្តកែប។ ព្រែកជីកនេះ សាងសង់ឡើងតាមដានព្រែកចាស់ដែលធ្លាប់ជីកាលពីអតីតកាល កាត់ខេត្តចំនួន៤ គឺខេត្តកណ្ដាល ខេត្តតាកែវ ខេត្តកំពត ខេត្តកែប។ ព្រែកជីកហ្វូណនតេជោ គឺមានទទឹងខាងលើ ១០០ម៉ែត្រ ទទឹងខាងក្រោម ៨០ម៉ែត្រ និងជម្រៅ ៥,៤ម៉ែត្រ ដែលទំហំ និងជម្រៅនេះ អនុញ្ញាតឱ្យនាវាដឹកបានចំនួន៤០០០តោននៅរដូវវស្សារ និង៣០០០តោននៅរដូវប្រាំង។ គម្រោងព្រែកជីកហ្វូណនតេជោ គឺជាគម្រោងមួយដែលមានការសិក្សារួមគ្នារវាងក្រុមអ្នកជំនាញបច្ចេកទេសជាតិ និងអន្តរជាតិចំនួន៤២នាក់ ហើយការសិក្សាត្រូវបានធ្វើឡើងទាំងនៅលើដីផ្ទាល់ និងប្រើឧបករណ៍សិក្សាពីលើអាកាស។ ផលប្រយោជន៍កាត់បន្ថយរយៈពេល ចម្ងាយ និងតម្លៃនៃការដឹកជញ្ជូននាពេលបច្ចុប្បន្ន ការបង្កើតតំបន់ពាណិជ្ជកម្ម និង មជ្ឈមណ្ឌលភស្តុភារកម្ម ការអភិវឌ្ឍផែរណបថ្មីៗជាច្រើន ការពង្រីកតំបន់ អភិវឌ្ឍន៍កសិកម្ម ធារាសាស្ត្រ វារីវប្បកម្ម និងចិញ្ចឹមសត្វ ការជួយគាំទ្រដល់ការអភិវឌ្ឍប៉ូល សេដ្ឋកិច្ចទី៤ របស់កម្ពុជា ការបង្កើតការងារបន្ថែមនៅកំពង់ផែស្វយ័តក្រុងព្រះសីហនុ កំពង់ផែស្វយ័តភ្នំពេញ និងកំពង់ផែផ្សេងៗទៀត ការជំរុញការអភិវឌ្ឍទីក្រុង នគរូបនីយកម្ម និងការជំរុញការរីកចម្រើនផ្នែកអចលនទ្រព្យ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T09:44:41.689Z", "category": "អចលនទ្រព្យ", "views": 10997, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
សេដ្ឋកិច្ចខ្លាំង ចាត់ចែងលុយក៏ពូកែ! នេះជាអាថ៌កំបាំងដែលធ្វើឲ្យជនជនជប៉ុនពូកខែសន្សំលុយ ចៀសពីបញ្ហាបំណុល	https://business-cambodia.com/articles/the-secret-of-japanese-good-at-saving	ជប៉ុនគឺជាជាតិមួយពូកែខាងចាត់ចែងលុយកាក់ដែលជាហេតុធ្វើឲ្យជាតិសាសន៍មួយនេះមិនងាយជួបបញ្ហាលុយកាក់ហើយជនជាតិជប៉ុនភាគច្រើនសុទ្ធតែជាអ្នកមានជីវភាពធូរធារ។ ក្បួនចាត់ចែងលុយដ៏ពេញនិយមមួយដែលធ្វើឲ្យជនជាតិនេះអាចគ្រប់គ្រងលុយបានល្អគឺក្បួនKabeibo ដែលជាក្បួនចាត់ចែងលុយជប៉ុនតាំងពីបុរាណហើយជនជាតិជប៉ុននៅតែប្រើមកទាល់បច្ចុប្បន្ននេះ។ ខាងក្រោមនេះគឺជាក្បួនចាត់ចែងលុយKabeibo របស់ជនជាតិជប៉ុនដោយបែងចែកកញ្ចប់លុយជា៤កញ្ចប់ដែលអ្នកគួរអនុវត្តន៍តាមបើចង់ដោះស្រាយបញ្ហាលុយកាក់នៅក្នុងឆ្នាំ២០២៣ខាងមុខនេះ។ ១. តម្រូវការចាំបាច់៖ តម្រូវការចាំបាច់គឺជាកញ្ចប់ចំណាយដែលត្រូវចំណាយច្រើនជាងគេក្នុងការរស់នៅ។ ដូច្នេះបើចង់គ្រប់គ្រងលុយបានល្អអ្នកត្រូវដឹងច្បាស់ថាតើតម្រូវចាំបាច់របស់អ្នកប្រចាំខែមានអ្វីខ្លះហើយចំណាយប៉ុន្មាន។ តម្រូវការចាំបាច់សំដៅដល់របស់មួយចំនួនដែលចាំបាច់បំផុតក្នុងការរស់នៅពោលគឺរបស់ដែលអ្នកអត់មិនបាន ដូចជាហាអារហូបចុក ការស្នាក់នៅ និងការធ្វើដំណើរជាដើម។ អ៊ីចឹង ត្រូវធ្វើការតាមដានចំណាយប្រចាំថ្ងៃឲ្យបានច្បាស់ដើម្បីដឹងថាតម្រូវការចាំបាច់ប្រចាំខែរបស់អ្នកអស់ប៉ុន្មាន ហើយធ្វើការកំណត់ឲ្យបានច្បាស់លាស់ដើម្បីជៀសវាងចាយជ្រុលរហូតធ្វើឲ្យអ្នកជួបបញ្ហាលុយកាក់។ ២. ការចង់បាន៖ ក្នុងការរស់នៅមនុស្សតែងតែចង់បាននេះចង់បាននោះ ដូច្នេះអ្នកគួរបែងចែកកញ្ចប់លុយឲ្យបានច្បាស់លាស់សម្រាប់ចំណាយលើការចង់បានរបស់អ្នក។ ការចង់បានសំដៅសល់របស់មួយចំនួនដែលអ្នកគ្រាន់តែចង់បានតែបើអត់ក៏មិនជាបញ្ហាអ្វីដែរ ដូចជាការដើរលេង ឬការញាំហារក្រៅផ្ទះជាដើម។ ជាការពិតណាស់ ពេលអ្នកខិតខំរកលុយ អ្នកគួរមានកញ្ចប់លុយសម្រាប់ចំណាយលើរបស់ដែលអ្នកចង់បាន។ យ៉ាងណាមិញការចង់បានរបស់មនុស្សគ្មានព្រំដែនទេ ដូច្នេះអ្នកគួរកំណត់ឲ្យបានច្បាស់ព្រោះបើចាយលុយលើការចង់បានច្រើនពេកនឹងធ្វើឲ្យអ្នកជួបបញ្ហាលុយកាក់មិនខាន។ ៣. ចំណេះដឹងឬវប្បធម៌៖ ជនជាតិជប៉ុនតែងតែមានបញ្ចប់លុយសម្រាប់ចំណាយលើចំណេះដឹងដើម្បីអភិវឌ្ឍន៍ខ្លួនឯងឲ្យកាន់តែប្រសើរឡើង ជាពិសេសមានកញ្ចប់លុយសម្រាប់ចំណាយលើការទិញសៀវភៅអាន។ មួយវិញទៀតជនជាតិជប៉ុនក៏មានកញ្ចប់លុយសម្រាប់វប្បធម៌ដូចជាទស្សនាសារមន្ទីរជាដើមនិងកន្លែងវប្បធម៌នានា។ ៤. លុយបម្រុងពេលមានអាសន្ន៖ ជនជាតិជប៉ុនមានកញ្ចប់លុយបម្រុងទុកសម្រាប់ការពារពេលមានអាសន្នជានិច្ចដូចជាក្នុងករណីត្រូវទៅពេទ្យ បាត់បង់ការងារឬបញ្ហាផ្សេងៗទៀតដែលមិនអាចដឹងមុនគឺជនជាតិជប៉ុនតែងតែមានលុយបម្រុងទុកជានិច្ចដែលជាតិហេតុធ្វើឲ្យពួកគាត់មិនជួបបញ្ហាលុយកាក់ក្នុងការរស់នៅ។ សរុបមកកញ្ចប់លុយទាំងនៃក្បួនគ្រប់គ្រងលុយKabeibo របស់ជនជាតិជប៉ុនគឺក្បួនចាត់ចែងលុយកាក់មួយដែលជជនជាតិនេះតែងតែអនុវត្តក្នុងការរស់នៅហេតុនេះយើងទើបជប៉ុនជាប់ជាជនជាតិដែលពូកែខាងចាត់ចែងលុយកាក់៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T09:32:28.728Z", "category": "ហិរញ្ញវត្ថុ", "views": 491, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
លែងបារម្ភ! ក្រសួងបញ្ជាក់ច្បាស់ៗ ករណីអ្នកបាត់បណ្ណបើកបរចង់ធ្វើថ្មី នេះជាតម្លៃ ឯកសារ និងទីតាំងដែលត្រូវទៅ	https://business-cambodia.com/articles/the-value-of-the-file-and-the-location	អ្នកបើកបររថយន្ត ទោចក្រយានយន្ត និងត្រីចក្រយានយន្តដែលកំណត់ដោយច្បាប់ ត្រូវមានបណ្ណបើកបរ មានសុពលភាព ដែលចេញដោយអាជ្ញាធរមានសមត្ថកិច្ចនៃព្រះរាជាណាចក្រកម្ពុជា។ជាមួយគ្នានោះដែរ ក៏មានបងប្អូនមួយចំនួនកើតជាចម្ងល់ថា តើបណ្ណបើកបរដែលបាត់អាចស្នើសុំថ្មីបានដែរឬទេ? បើបាន ត្រូវមានឯកសារអ្វីខ្លះ? និងតម្លៃប៉ុន្មាន? ហើយត្រូវទៅធ្វើនៅទីតាំងណា? បើតាមការឲ្យដឹងពីក្រសួងសាធារណការ និងដឹកជញ្ជូន កាលពីកន្លងទៅបានបញ្ជាក់ច្បាស់ៗថា បណ្ណបើកបរដែលបាត់អាចស្នើសុំធ្វើថ្មីឡើងវិញបាន។ ដោយក្នុងនោះ យើងអាចធ្វើការស្នើសុំបណ្ណបើកបរនេះ ត្រូវមានឯកសារតម្រូវដូចជា៖ អត្តសញ្ញាណប័ណ្ណសញ្ជាតិខ្មែរ (ច្បាប់ចម្លងដែលមានបញ្ជាក់ពីអាជ្ញាធរមានសមត្ថកិច្ច) ពាក្យបណ្តឹង (មានបញ្ជាក់ពីប៉ុស្ដិ៍នគរបាលរដ្ឋបាល) លិខិតបញ្ជាក់កាយសម្បទា (មានតែនៅទីតាំងមួយចំនួន) រូបថតខ្នាត ៤ x ៦ ផ្ទៃពណ៌សចំនួន ៣សន្លឹក ដោយឡែកចំពោះកម្រៃសេវាសម្រាប់ស្នើសុំទុតិយតាបណ្ណបើកបរមានបែងចែកទៅតាមប្រភេទបណ្ណបើកបរនីមួយៗរួមមាន ៖ បណ្ណបើកបរប្រភេទ “ក” តម្លៃ ២០.០០០ រៀល បណ្ណបើកបរប្រភេទ “ខ” “គ” “ឃ” និង “ង” តម្លៃ ៣០.០០០ រៀល គួរបញ្ជាក់ថា ចំពោះទីតាំងដើម្បីធ្វើបណ្ណបើកបរថ្មីបងប្អូនអាចទៅកាន់ ៖ ផ្សារទំនើប AEON ទី១ ឬ AEON ទី២ ឬ ផ្សារទំនើបជីបម៉ុងណូរ៉ូម៉ល,ក្រសួងសាធារណនិងដឹកជញ្ជូន ,មន្ទីរសាធារណៈការ និងដឹកជញ្ជូនរាជធានី/ខេត្ត ឬសាកសួរព័ត៌មានលម្អិតទំនាក់ទំនងតាមលេខទូរសព្ទ(Hotline)៖ 1275 ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T09:31:46.276Z", "category": "ចាប់ផ្តើមអាជីវកម្ម", "views": 1268, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ការសិក្សាពី Harvard៖ បុគ្គលិ.កដែលធ្វើការងា.រ ដោយប្រើ AI ច្រើននឹងប្រឈមមុខអារម្មណ៍ឯកា	https://business-cambodia.com/articles/harvard-review-research-ai-and-employee-loneliness	តាមការសិក្សាស្រាវជ្រាវរបស់អ្នកជំនាញនិងជាសាស្រ្តចារ្យមកពីសាកលវិទ្យាល័យ Harvard លោក David De Cremer និងលោក Joel Koopman បានឱ្យដឹងថាបុគ្គលិកដែលប្រើ AI ជាច្រើនសម្រាប់ការងារស្នូលរបស់ពួកគេ ត្រូវបានគេរកឃើញផ្អែកលើការសម្ភាសន៍ថា ពួកគេជាក្រុមបុគ្គលិកដែលមានអារម្មណ៍ឯកោជាងមុន សុខភាពចុះខ្សោយជាងបុគ្គលិកដែលមិនប្រើ។ ក្នុងនោះគេបានលើកឡើងថាមានហេតុផលចំនួន២ធំៗ ដែលបញ្ជាក់ថាបុគ្គលិកប្រើAI ក្នុងការងារច្រើននឹងប្រឈមមុខអារម្មណ៍ឯកា ហេតុផលទី១. ដោយសារពួកគេនឹងបាត់បង់ទំនាក់ទំនងជិតស្និទ្ធជាមួយក្រុមការងារ និងមនុស្សជិតស្និទ្ធ ផ្អែកលើហេតុផលថា ពេលពួកគេមានបញ្ហាការងារត្រូវដោះស្រាយ។ ពួកគេនឹងនឹកឃើញ AI ជំនួសឱ្យការទៅរកមនុស្សនិងមិត្តរួមការងារឱ្យជួយដោះស្រាយ ព្រោះតែបទពិសោធន៍នៃការដោះស្រាយបញ្ហាជាមួយ AI គឺមានបានត្រឹមត្រូវនិងលឿនរហ័សជាងមនុស្ស។ ទន្ទឹមនឹងនេះការប្រើប្រាស់AI ច្រើនរបស់បុគ្គលិកនេះដែរ ក៏នឹងធ្វើឱ្យពួកគេចុះខ្សោយផ្នែកសុខភាព ដោយផ្អែកលើ ហេតុផលទី២. AI កំពុងទាញយកផលិតភាពការងាររបស់មនុស្ស អាចវិភាគទិន្នន័យលឿនដូចផ្លេកបន្ទោរ ធ្វើឱ្យមនុស្សខ្ជិលគិតច្រើន ប្រើការសម្រេចចិត្តលឿន និងមិនសូវប្រើសកម្មភាពនិងសមត្ថភាពខួរក្បាលនោះឡើយ ដូច្នេះនឹងធ្វើឱ្យមនុស្សស្រ្តេសច្រើន ឈឺច្រើននិងទំនេរច្រើនពេក។ យ៉ាងណាមិញតាមរយៈការសិក្សានេះដែរអ្នកជំនាញយល់ថា AI អាចជានិន្នាការគួរឱ្យព្រួយបារម្ភមួយ លើសកម្មភាពការងាររបស់បុគ្គលិក ដោយសារមនុស្សនឹងងាកទៅការផ្តោតសំខាន់លើបច្ចេកវិទ្យា ហើយកាត់បន្ថយអារម្មណ៍ពេញចិត្តពុះកញ្ជ្រោលជាមួយនឹងការងារ ការលើកទឹកចិត្ត និងសុខុមាលភាពផ្លូវចិត្ត ហើយអ្នកជំនាញក៏លើកទឹកចិត្តឱ្យនិយោជកផ្តោតលើភាពសំខាន់និងសមត្ថភាពពិតរបស់បុគ្គលិកជាជាងបច្ចេកវិទ្យាបញ្ញាសុប្បនិមិត្ត៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T09:26:09.347Z", "category": "ភាពជាអ្នកដឹកនាំ", "views": 1770, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កាត់បន្ថយចំណាយបានច្រើន! នេះជារថយន្តខ្លាញ់គោ៣ម៉ូដែល រាងស្អាត តម្លៃល្អ សំខាន់ជិះ១០០Km ចាយស្មើកាហ្វេប្រេន២កែវ	https://business-cambodia.com/articles/three-car-model-saving-alot-in-khmer	សម្រាប់ប្រិយមិត្តដែលមានបំណងចង់ទិញរថយន្តណាដែលអាចជួយកាត់បន្ថយការចំណាយ ស៊ីប្រេងតិច រូបរាងស្អាត ត្រូវប៉ាន់តែម្តង ខណៈថ្ងៃនេះ Business Cambodia សូមណែនាំរថយន្ត៣ម៉ូដែល រាងស្អាត តម្លៃល្អ សំខាន់ជិះ១០០Km ចាយស្មើកាហ្វេប្រេន២កែវប៉ុណ្ណោះ។ ដោយរថយន្ត ៣ម៉ូដែលនោះរួមមានដូចជា៖ ១.រថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 យោងតាមផេកផ្លូវការរបស់ Isuzu Cambodia កាលពីកន្លងទៅនេះបានឱ្យដឹងថា រថយន្ត 𝗜𝗦𝗨𝗭𝗨 𝗗-𝗠𝗮𝘅 𝗩-𝐂𝐫𝐨𝐬𝐬 មានកម្លាំងរថយន្តខ្លាំង ជាមួយម៉ាស៊ីន Isuzu D-Max 3.0 Ddi Blue Power មានកម្លាំង ១៩០សេះ កម្លាំងរមួល ៤៥០ ញូតុនម៉ែត្រ ទោះធ្វើដំណើរយូរយ៉ាង ក៏កម្លាំងរថយន្តនៅតែខ្លាំងដដែល ដោយជិះ១០០គីឡូ ស៊ីប្រេងអស់ត្រឹមតែ៥.៥លីត្រ ទៅ ៦លីត្រប៉ុណ្ណោះ។ ចំពោះតម្លៃវិញ 𝗗-𝗠𝗮𝘅 𝗩-𝐂𝐫𝐨𝐬𝐬 ត្រឹមតែ ៤៨,៥០០ដុល្លារប៉ុណ្ណោះ  ខណៈតម្លៃដើម៥៤,៥០០ដុល្លារ។ ២. រថយន្ត 𝐍𝐞𝐰 𝐓𝐨𝐲𝐨𝐭𝐚 𝐂𝐨𝐫𝐨𝐥𝐥𝐚 𝐂𝐫𝐨𝐬𝐬 ស៊េរី 𝟐𝟎𝟐𝟒 យោងតាមការចុះផ្សាយលើគេហទំព័រ 𝐓𝐨𝐲𝐨𝐭𝐚 ប្រចាំស្រុកខ្មែរ កាលពីពេលថ្មីៗនេះបានឱ្យដឹងថា ខ្លួនបាននាំមកនៅរថយន្ត 𝐍𝐞𝐰 𝐓𝐨𝐲𝐨𝐭𝐚 𝐂𝐨𝐫𝐨𝐥𝐥𝐚 𝐂𝐫𝐨𝐬𝐬 សេ៊រី 𝟐𝟎𝟐𝟒 មកជាមួយរូបរាងថ្មី ស្អាត កាន់តែទាន់សម័យ ព្រមនឹងការរចនាដោយគ្រោងឆ្អឹង 𝐓𝐍𝐆𝐀 ដែលទន់រលាស់ងាយស្រួលធ្វើដំណើរគ្រប់ស្ថានភាពផ្លូវ។ លើសពីនេះ 𝐓𝐨𝐲𝐨𝐭𝐚 𝐂𝐨𝐫𝐨𝐥𝐥𝐚 𝐂𝐫𝐨𝐬𝐬 𝟐𝟎𝟐𝟒 ចំពោះប្រភេទសាំងមានតម្លៃ ៤៧,៩០០ដុល្លារ ហើយចំពោះប្រភេទហាយប៊្រីដវិញមានតម្លៃ ៤៩,៩០០ដុល្លារ សំខាន់រត់១០០គីឡូ ចាយត្រឹមតែ ៣.៩ លីត្រតែប៉ុណ្ណោះ។ ៣. Geely Coolray សើរីឆ្នាំ២០២៤ យោងតាមផេកផ្លូវការ Geely Cambodia កាលពីពេលថ្មីៗនេះបានឱ្យដឹងថាក្រុមហ៊ុនកំពុងដាក់លក់ ALL NEW COOLRAY ថ្មីស្រឡាង ជាមួយតម្លៃដ៏ពិសេសត្រឹម ២៧,៥០០ដុល្លារ តែប៉ុណ្ណោះ ខណៈធ្វើដំណើរ១០០គីឡូម៉ែត្រ ស៊ីសាំងត្រឹម ៥.៨លីត្រតែប៉ុណ្ណោះ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T09:16:29.887Z", "category": "កំពូលអ្នកលក់", "views": 908, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ពិបាកឆ្លើយថាទេ? វិធីបដិសេធ៣យ៉ាង ជួយឱ្យអ្នកឆ្លើយថាទេ ដោយមិនខ្លាចគេខឹងឬឈប់រាប់អាន	https://business-cambodia.com/articles/3-things-to-say-no-nicely-	នៅពេលដែលគេពឹងពាក់ឱ្យជួយធ្វើអ្វីមួយ យើងភាគច្រើនបារម្ភនិងមិនហ៊ាន និយាយបដិសេធគេនោះទេ ព្រោះខ្លាចគេអាក់អន់ចិត្ត ខឹងឈប់រាប់អាន បាត់មិត្តភាពជាដើម។ ប៉ុន្តែជួនកាលការចេះបដិសេធខ្លះក៏ជារឿងល្អផងដែរ ដើម្បីជាការផ្តល់អាទិភាព ឱ្យការងារផ្ទាល់ខ្លួន។ យ៉ាងណាមិញខាងក្រោមនេះជាក្បួនបដិសេធដ៏ឆ្លាតវៃចំនួន៣វិធី ដែលជួយឱ្យអ្នកឆ្លើយថាទេ មិនឱ្យគេខឹង អាក់អន់ចិត្ត បាត់មិត្តភាព។   ១. បង្ហាញពីរបៀបធ្វើ៖ អ្នកខ្លះពេលដែលគាត់បានសម្រេចចិត្តពឹងឱ្យយើងជួយធ្វើអ្វីមួយ គឺដោយសារតែពួកគាត់មិនដឹងឬមិនចេះអំពីរបៀបក្នុងការធ្វើ ដូច្នេះប្រសិនបើអ្នកគិតថា វិធីសាស្ត្រធ្វើជាបញ្ហាដែលគាត់កំពុងជួប អ្នកគ្រាន់តែពន្យល់ឬណេនាំប្រាប់ពីវិធីសាស្ត្រធ្វើដល់គាត់ គឺគ្រប់គ្រាន់ហើយៗអ្នកមិនចាំបាច់ជួយធ្វើផ្ទាល់ក៏បានដែរ បែបនេះអ្នកនឹងមិនឈឺក្បាលរឿងគេឡើយ។   ២. ព្រមជួយ តែមានលក្ខខណ្ឌ៖ ការជួយអ្នកដទៃមិនមែនជារឿងខុសទេ ហើយប្រសិនបើអ្នកពិតជាមានចិត្តចង់ជួយគាត់ដែរ ប៉ុន្តែអ្នករវល់មិនអាចជួយបានអ្នកអាចប្រើវិធីព្រមជួយពួកគាត់ តែដោយមានលក្ខខណ្ឌដូចជា៖ “ខ្ញុំអាចជួយអ្នកបាន ប៉ុន្តែខ្ញុំសុំពេល ១ម៉ោង ២ម៉ោង ឬ៥ម៉ោងទៀត ដើម្បីបង្ហើយការងាររបស់ខ្ញុំសិន”។   នៅពេលដែលអ្នកជួយគាត់ដោយមានលក្ខខណ្ឌបែបនេះ គាត់នឹងយល់ស្របភ្លាមថា អ្នកពិតជារវល់ ហើយអ្នកមិនបានបដិសេធគាត់នោះទេ គឺគ្រាន់តែសុំពន្យាពេលបន្តិច ហើយបើកិច្ចការងារគាត់ប្រញាប់ គាត់ប្រាកដជាខំប្រឹងធ្វើដោយខ្លួនឯង ឬរកអ្នកផ្សេងឱ្យជួយធ្វើជំនួសអ្នកជាមិនខានឡើយ។   ៣. រុញទៅមនុស្សដែលពូកែជាងយើង៖ បើសិនជាអ្នកគិតថា មាននរណាម្នាក់ដែលទំនេរ ឬមានជំនាញច្រើនជាងអ្នក អ្នកអាចជួយណែនាំឱ្យគាត់ទៅរកបុគ្គលម្នាក់នោះជំនួសអ្នកវិញ ព្រោះគាត់អាចនឹងធ្វើវាបានល្អជាងអ្នក។ យ៉ាងណាទន្ទឹមនឹងនេះដែរ អ្នកត្រូវណែនាំឬរុញច្រានដោយមើលកាលៈទេសៈផងដែរ ព្រោះប្រសិនបើអ្នកណែនាំឱ្យទៅរកបុគ្គលណាម្នាក់ ដែលគាត់កំពុងរវល់ដែរ គាត់អាចនឹងអន់ចិត្ត ឬគិតថាអ្នកកំពុងនាំបញ្ហារំខានដល់គាត់។   ជាការពិតណាស់ការជួយគ្នាគឺជារឿងទៅវិញទៅមកមានទៅមានមក បើសិនជាអ្នកទំនេរ ហើយអាចជួយកិច្ចការងារគ្នាបានគឺជារឿងល្អ ព្រោះវាអាចជួយបង្កើនភាពស្និទ្ធស្នាល និងអាចឱ្យអ្នកចេះនូវវិធីសាស្ត្រធ្វើកិច្ចការងារផ្សេងៗផងដែរ។ ប៉ុន្តែប្រសិនបើអ្នកមមាញឹកខ្លាំង មិនអាចជួយពួកគេបានលោកអ្នកអាចសាកល្បងប្រើវិធីទាំង៣ខាងលើ ដើម្បីជៀសវាងពីការអន់ចិត្តរវាងគ្នា មើលមុខគ្នាមិនចំ និងមិនឱ្យគេខឹងឬបាត់បង់មិត្តភាព៕   អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T08:15:15.707Z", "category": "ភាពជាអ្នកដឹកនាំ", "views": 11373, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ចំណូលត្រឹម១ពាន់$ ចុះក្រោម នេះជាក្បួនខ្ចីលុយធនាគារ អ្នកគួរដឹង បើមិនចង់ជួបហានិភ័យបំណុល	https://business-cambodia.com/articles/things-to-know-before-taking-loan-from-the-banks	ប្រជាជនយើងជាច្រើនកំពុងរងស់នៅជាមួយនឹងបញ្ហាបំណុលដោយសារតែពួកគាត់មិនមានចំណេះដឹងផ្នែកហិរញ្ញវត្ថុ ជាពិសេសទាក់ទងនឹងការខ្ចីលុយធនាគារ ការប្រើប្រាស់កម្ចីជាដើម។ ដោយសារតែបញ្ហាមិនមានចំណេះដឹងហិរញ្ញវត្ថុនេះហើយទើបពួកគាត់រស់នៅជួបញ្ហាលុយកាក់ច្រើនជាពិសេសបំណុលតែម្ដង។ ទាក់ទងនឹងបំណុលនេះដែរ ចំពោះបងប្អូនដែលមានប្រាក់ចំណូលត្រឹម១ពាន់ដុល្លារចុះក្រោម ក្បួនខ្ចីលុយធនាគារ កុំឲ្យជួបបញ្ហាលុយកាក់ឬរងសម្ពាធលុយកាក់ធ្លាក់ក្នុងបញ្ហាបំណុលកាន់តែខ្លាំងនោះគឺ ពេលខ្ចីលុយធនាគារ បងប្អូនមិនគួរបង់សងប្រចាំខែលើសពី៥០%នៃចំណូលប្រចាំខែសរុបឡើយ។ ជាការពិតណាស់ ពេលខ្ចីលុយធនាគារ ពលរដ្ឋយើងតែងតែចង់ខ្ចីឲ្យបានច្រើន ប៉ុន្ដែពួកគាត់ភ្លេចគិតពីលទ្ធភាពក្នុងការបង់សងប្រចាំខែទៅវិញ។ នៅពេលអ្នកខ្ចីលុយធនាគារចំណូលរបស់អ្នកត្រូវបែងចែកជា២ផ្នែកសំខាន់គឺមួយផ្នែកសម្រាប់ចំណាយចាំបាច់ប្រចាំខែ ចំណែកមួយទៀតត្រូវបង់សងទៅធនាគារប្រចាំខែយ៉ាងទៀតទាត់។ ឧទាហរណ៍អ្នកមានប្រាក់ខែ១ពាន់ដុល្លារហើយបង់សងទៅធនាគារប្រចាំខែចំនួន៧០%នៃចំណូលដែលស្មើនឹង៧០០ដុល្លារ។ ដូច្នេះក្នុងមួយខែៗ អ្នកសល់លុយត្រឹមតែ៣០០ដុល្លារប៉ុណ្ណោះសម្រាប់ចំណាយលើតម្រូវការចាំបាច់ក្នុងការរស់នៅប្រចាំខែ។ ត្រង់នេះអ្នកនឹងរងសម្ពាធនៃលុយកាក់ដោយសារតែចាយមិនគ្រាប់គ្រាន់ ខ្វះខាតលុយហើយការខ្វះខាតលុយនេះទៀតសោត អាចនឹងធ្វើឲ្យអ្នកទៅខ្ចីលុយឯកជនដែលធ្វើឲ្យអ្នកធ្លាក់ក្នុងបញ្ហាបំណុលធ្ងន់ធ្ងរថែមទៀត។ លោក ស៊ាន ធនិន នាយកប្រតិបត្តិនៃក្រុមហ៊ុនធានារ៉ាប់រងទូទៅ Forte ដែលធ្លាប់ធ្វើការនៅវិស័យហិរញ្ញវត្ថុជាង១០ឆ្នាំ បានបង្ហើបឲ្យដឹងថាជាទូទៅបើតាមក្បួនច្បាប់នៅក្នុងវិស័យហិរញ្ញវត្ថុទំហំនៃការបង់សងកម្ចីប្រចាំខែទាំងការទាំងដើមមិនគួរលើសពី៣៥%នៃចំណូលសរុបប្រចាំខែឡើយ។  លោកបានលើកឧទាហរណ៍ថាបើអ្នកមានចំណូល១ពាន់ដុល្លារក្នុងមួយខែ អ្នកមិនគួរបង់សងប្រចាំខែលើសពី៣៥០ដុល្លារឡើយ។ ត្រង់នេះលោក ស៊ាន ធនិនបានពន្យល់បន្ថែមទៀតថាមូលហេតុដែលយើងគួរបង់សងប្រចាំខែត្រឹមតែ៣៥%នៃចំណូលសរុបប្រចាំខែព្រោះក្រោម៣៥%គឺជាចន្លោះសុវត្ថិភាពពោលគឺមានន័យបើមានបញ្ហាអ្វីដែលធ្វើឲ្យចំណូលយើងធ្លាក់ចុះដោយប្រការណាមួយក៏យើងនៅតែមានលទ្ធភាពបង់សងដែរ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T07:18:15.046Z", "category": "ហិរញ្ញវត្ថុ", "views": 1165, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្ងាត់ៗ Move និងធនាគារ វីង ចាប់ដៃគ្នាលើកកម្ពស់វិស័យដឹកអ្នកដំណើរតាមអេប និងការទូទាត់តាមឌីជីថលកាន់តែងាយស្រួលសម្រាប់អតិថិជន	https://business-cambodia.com/articles/move-and-wing-bank-partner	Move បានចុះអនុស្សរណៈយោគយល់គ្នាជាផ្លូវការជាមួយ ធនាគារ វីង (ខេមបូឌា) ម.ក  នៅថ្ងៃទី២៤ ខែមិថុនា ឆ្នាំ២០២៤ ក្នុងគោលបំណងធ្វើទំនើបកម្មសេវាកម្មដឹកអ្នកដំណើរ និងដំណោះស្រាយនៃការទូទាត់តាមប្រព័ន្ធឌីជីថលនៅក្នុងប្រទេសកម្ពុជា។ កិច្ចសហការនេះ នឹងផ្ដល់ជូននូវភាពងាយស្រួលមួយកម្រិតទៀតទៅដល់អ្នកដំណើរតាមរយៈការផ្ដល់សេវាកម្ម ដែលមានស្ដង់ដារ សុវត្ថិភាពខ្ពស់ និងតម្លៃទាបជាងគេ ជាមួយនឹងជម្រើសយានជំនិះជាច្រើនប្រភេទរួមមាន៖ តុកតុក (កង់បី) និងឡានតាក់ស៊ីជាច្រើនប្រភេទរបស់ Move ជាមួយនឹង ការទូទាត់តាមប្រព័ន្ធឌីជីថលរបស់ធនាគារ វីង ដើម្បីធានាបាននូវសុវត្ថិភាព ផាសុខភាព និងភាពងាយស្រួល ព្រមទាំងមានការប្រូម៉ូសិនពិសេសៗជាច្រើន  សម្រាប់អតិថិជនដែលជាអ្នកធ្វើដំណើរនៅក្នុងប្រទេសកម្ពុជា។ លោក Zheng Pei អគ្គនាយកប្រតិបត្តិ Move បានលើកឡើងថា៖ «ភាពជាដៃគូនេះគឺជាព្រឹត្តិការណ៍ដ៏សំខាន់មួយ ស្របពេលដែលយើងពង្រីកការប្តេជ្ញាចិត្ត ក្នុងការផ្តល់នូវបទពិសោធន៍នៃការធ្វើដំណើរ ដែលមានយានជំនិះជាច្រើន និងសុវត្ថិភាព រួមបញ្ចូលជាមួយនឹងជម្រើសទូទាត់ថ្លៃធ្វើដំណើរសម្បូរបែបជាងគេតែមួយគត់ មិនថាការទូទាត់ជាសាច់ប្រាក់ កាតឥណទាន និងការទូទាត់តាមប្រព័ន្ធឌីជីថលផ្សេងៗទៀតនៅក្នុងផ្លេតហ្វមធ្វើដំណើររបស់ Move។” ធនាគារ វីង ដែលជាធនាគារ ឌីជីថលរីកចម្រើនយ៉ាងឆាប់រហ័សមួយនៅកម្ពុជា ត្រូវបានជំរុញដោយចក្ខុវិស័យដើម្បីផ្តល់ឱ្យប្រជាជនកម្ពុជាគ្រប់រូបនូវភាពងាយស្រួលក្នុងការទទួលបានសេវាកម្មហិរញ្ញវត្ថុដែលចាំបាច់ និងធ្វើឱ្យប្រសើរឡើងនូវការរស់នៅប្រចាំថ្ងៃរបស់ពួកគេចាប់តាំងពីឆ្នាំ ២០០៨ មកម្ល៉េះ។ ធនាគារ វីង ផ្តល់ជូននូវផលិតផល និងសេវាកម្មហិរញ្ញវត្ថុនាំមុខគេជាច្រើន សម្រាប់អតិថិជនជារូបវន្តបុគ្គល និងសាជីវកម្មនានា។ លោក ហោ ប៊ុនថែ អគ្គនាយករង ធនាគារ វីង បានលើកឡើងថា៖ “កិច្ចសហការនាពេលនេះគឺបង្ហាញពីចក្ខុវិស័យរបស់យើង ដើម្បីបង្កើតសង្គមមួយកាន់តែមានការតភ្ជាប់ និងប្រកបដោយបរិយាបន្ន។ តាមរយៈការសហការជាមួយ Move យើងបោះជំហានទៅមុខដ៏សំខាន់មួយទៀត សំដៅផ្តល់សិទ្ធអំណាចទៅដល់ពលរដ្ឋកម្ពុជាគ្រប់រូបងាយស្រួលទទួលបានសេវាហិរញ្ញវត្ថុ និងមធ្យោបាយធ្វើដំណើរអាចទុកចិត្តបាន។” ក្រៅពីសេវាកម្មហៅជិះភ្លាមៗដ៏សម្បូរបែប និងតម្លៃសមរម្យ Move ក៏មានសេវាកម្មជាច្រើនទៀតដូចជាការកក់តាក់ស៊ីទុកមុន ដើម្បីចៀសវាងការខកម៉ោង (Reservation) សេវាកម្មទទួលអតិថិជនពីព្រលានយន្តហោះ ឬជូនអតិថិជនទៅកាន់ព្រលានយន្តហោះ (Airport Transfer) សេវាកម្មជួលឡានគ្រប់ប្រភេទទាំងក្នុងក្រុង (City Rental) និងឆ្លងខេត្ត (Intercity) ដោយជួលមានតៃកុងក៏បាន ឬអត់តៃកុងក៏បាន ក្នុងផ្លេតហ្វមធ្វើដំណើររបស់ Move ដែលក្នុងនោះអតិថិជន វីង នឹងអាចធ្វើការកក់ជិះសេវាកម្មធ្វើដំណើររបស់ Move និងអាចជ្រើសរើសយក Wingpay ក្នុងការទូទាត់ថ្លៃធ្វើដំណើររបស់ខ្លួន ប្រកបដោយភាពងាយស្រួលផងដែរ។ ចំណុចពិសេសមួយទៀតរបស់ Move គឺមានបុគ្គលិកផ្នែកបម្រើសេវាអតិថិជន ២៤ ម៉ោងលើ ២៤ ម៉ោងជារៀងរាល់ថ្ងៃ ប្រចាំការជួយដោះស្រាយបញ្ហាជូនអតិថិជនដែលគ្រប់បុគ្គលិកបម្រើសេវាអតិថិជនទាំងអស់សុទ្ធតែអាចនិយាយបានទាំងភាសាខ្មែរ ភាសាអង់គ្លេស និងភាសាចិនបានយ៉ាងស្ទាត់ជំនាញដែលជាចំណែកមួយជួយសម្រួលទៅដល់ភ្ញៀវជាតិនិងអន្តរជាតិដែលបានមកប្រទេសកម្ពុជា ជាពិសេសគឺភ្ញៀវទេសចរណ៍។ គួរជម្រាបផងដែរថា នេះគឺជាដំណឹងដ៏ល្អមួយសម្រាប់អតិថិជនរបស់ Move ដោយហេតុថា Move ពិតជាគិតគូរយ៉ាងខ្លាំងទៅដល់ សុវត្ថិភាព និងតម្រូវការរបស់អតិថិជនរបស់ខ្លួននៅពេលដែលអតិថិជនមានជម្រើសក្នុងការទូទាត់ថ្លៃធ្វើដំណើរនៅក្នុងសម័យឌីជីថលនេះហើយក៏ជាផ្នែកមួយជួយលោកអ្នកក្នុងការថែរក្សានូវសុវត្ថិភាពក្នុងការទូទាត់តាមដងផ្លូវ ឬទីសាធារណៈ។ អ្វីដែលសំខាន់វាក៏ជាផ្នែកមួយជួយលោកអ្នកក្នុងការតាមដានការចំណាយផងដែរ ព្រោះថាការចំណាយ លុយតាមឌីជីថល គឺនឹងបន្សល់នូវប្រវត្តិប្រតិបត្តិការជាក់លាក់។ សម្រាប់ព័ត៌មានបន្ថែម និងប្រូម៉ូសិនថ្មីៗអំពីភាពជាដៃគូរវាង Move ជាមួយនឹង ធនាគារ វីង សូមចូលទៅកាន់ [www.movesuperapp.com] ឬ ទំព័រហ្វេកប៊ុកផ្លូវ ការ [https://www.facebook.com/MoveByLMCAR] ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T06:26:44.352Z", "category": "PR", "views": 935, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
គ្មានបទពិសោធក៏ធ្វើបាន! ២ថ្ងៃទៀត ក្រុមហ៊ុនល្បីៗទាំង៧ នឹងរើ.សបុ.គ្គលិកជា.ច្រើននាក់ដាក់ពាក្យភ្លាម សម្ភាសន៍ភ្លាម	https://business-cambodia.com/articles/cv-make-work	ឱកាសល្អ បានមកដល់ទៀតហើយសម្រាប់សិស្សានុសិស្សដែលកំពុងតែស្វែងរកការងារធ្វើ ព្រោះពេលនេះមានក្រុមហ៊ុនល្បីៗចំនួន៧ បានកំពុងតែផ្តល់ឱកាសការងារចំនួន ៥០០កន្លែងបន្ថែមទៀត។ នេះបើយោងតាមការចុះផ្សាយរបស់ National Employment Agency កាលពីព្រឹកមិញនេះ។ ទាក់ទិនជាមួយនឹងការសម្ភាន៍គឺនឹងប្រព្រឹត្តិឡើងនៅថ្ងៃព្រហស្បតិ៍ ទី២៧ ខែមិថុនា ឆ្នាំ២០២៤ ខាងមុខនេះ នៅក្នុងបរិវេណក្រសួងការងារ និងបណ្តុះបណ្តាលវិជ្ជាជីវៈចាប់ពីម៉ោង៨ព្រឹក រហូតដល់ម៉ោង ៥ល្ងាច។ ចំពោះក្រុមហ៊ុនធំៗទាំង៧ ដែលនឹងចូលរួមជ្រើសរើសបុគ្គលិក ក្នុងវេទិកាការងាររបស់ NEA នោះរូមមាន៖ ១. ក្រុមហ៊ុន SME Bank ២. ក្រុមហ៊ុន FORWARD ៣. ក្រុមហ៊ុន CHOKCHEY Finance ៤.  លីហួរ វេរលុយ ៥. អេ អឹម ខេ (AMK) ៦. Naga World ៧. ជីប ម៉ង បេក (Chip Mong Bank) ដូច្នេះ សម្រាប់យុវជន សិស្ស/និស្សិត និងអ្នកកំពុងតែស្វែងរកការងារធ្វើ ឬចង់ផ្លាស់ប្តូរការងារអាចយកប្រវត្តិរូបសង្ខេប (CV) ដើម្បីចូលរួមដាក់ពាក្យនិងសម្ភាសន៍ភ្លាមៗតែម្តង៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T04:10:42.439Z", "category": "ព័ត៌មានថ្មីៗ", "views": 16214, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
អភិបាលខេត្ដ ៤ រូបត្រូវបានព្រះមហាក្សត្រតែងតាំងជារដ្ឋលេខាធិការក្រសួងមហាផ្ទៃ	https://business-cambodia.com/articles/secretary-of-state-ministry-of-interior	ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ព្រះមហាក្សត្រនៃព្រះរាជាណាចក្រកម្ពុជា បានចេញព្រះរាជក្រឹត្យត្រាស់បង្គាប់តែងតាំងអភិបាលខេត្ដចំនួន ៤ រូបទៅកាន់តំណែងជារដ្ឋលេខាធិការក្រសួងមហាផ្ទៃ ក្រោយពីអភិបាលខេត្ដទាំងនេះ ត្រូវបានចប់អាណត្ដិដឹកនាំ។ យោងតាមព្រះរាជក្រឹត្យចុះថ្ងៃទី២៤ ខែមិថុនា ឆ្នាំ២០២៤ អភិបាលដែលត្រូវតែងតាំងជារដ្ឋលេខាធិការក្រសួងមហាផ្ទៃនេះរួមមាន៖ ១. ឯកឧត្ដម គង់ សោភ័ណ អភិបាលនៃគណៈអភិបាល ខេត្តកណ្ដាល តែងតាំងមកជារដ្ឋលេខាធិការក្រសួងមហាផ្ទៃ។ ២. ឯកឧត្ដម អ៊ូច ភា អភិបាលនៃគណៈអភិបាលខេត្តតាកែវ តែងតាំងមកជារដ្ឋលេខាធិការ ក្រសួងមហាផ្ទៃ។ ៣. ឯកឧត្ដម ស្វាយ សំអ៊ាង អភិបាលនៃគណៈអភិបាលខេត្តស្ទឹងត្រែង តែងតាំងមកជារដ្ឋលេខាធិការក្រសួងមហាផ្ទៃ។ ៤. ឯកឧត្ដម ងួន រតនៈ អភិបាលនៃគណៈអភិបាលខេត្តកំពង់ធំ តែងតាំងមកជារដ្ឋលេខាធិការក្រសួងមហាផ្ទៃ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-25T01:44:41.689Z", "category": "ព័ត៌មានថ្មីៗ", "views": 1089, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ព្រះមហាក្សត្រ ចេញព្រះរាជក្រឹត្យផ្ទេរ និងតែងតាំងមុខតំណែងអភិបាលខេត្តចំនួន ៨ រូប	https://business-cambodia.com/articles/new-provincial-governor	ព្រះមហាក្សត្រនៃព្រះរាជាណាចក្រកម្ពុជា ព្រះករុណា ព្រះបាទ សម្តេចព្រះបរមនាថ នរោត្តម សីហមុនី ថ្មីៗនេះបានចេញព្រះរាជក្រឹត្យត្រាស់បង្គាប់ស្ដីពីការផ្ទេរ និងតែងទាំងមុខតំណែង អភិបាលនៃគណៈអភិបាលខេត្ដចំនួន ៨ រូប ដែលនៅក្នុងនោះមានដូចជា៖ ១. ឯកឧត្តម វ៉ី សំណាង ឋានន្តរស័ក្តិឧត្តមមន្ត្រី ថ្នាក់លេខ១ ពីអភិបាល នៃគណៈអភិបាលខេត្តកំពង់ស្ពឺផ្ទេរ និងតែងតាំងមុខតំណែងមកជាអភិបាលនៃគណៈអភិបាលខេត្តតាកែវ។ ២. ឯកឧត្តម គួច ចំរើន ឋានន្តរស័ក្តិឧត្តមមន្ត្រី ថ្នាក់លេខ១ ពីអភិបាលនៃគណៈអភិបាលខេត្តព្រះសីហនុ ផ្ទេរ និងតែងតាំងមុខតំណែងមកជាអភិបាលនៃគណៈអភិបាលខេត្តកណ្តាល។ ៣. ឯកឧត្តម ជាម ច័ន្ទសោភ័ណ ឋានន្តរស័ក្តិឧត្តមមន្រ្តី ថ្នាក់លេខ១ ពីអភិបាលនៃគណៈអភិបាល ខេត្តត្បូងឃ្មុំ ផ្ទេរ និងតែងតាំងមុខតំណែងមកជាអភិបាលនៃគណៈអភិបាលខេត្តកំពង់ស្ពឺ។ ៤. ឯកឧត្តម ប៉ែន កុសល្យ ឋានន្តរស័ក្តិឧត្តមមន្ត្រី ថ្នាក់លេខ១ ពីអភិបាល នៃគណៈអភិបាល ខេត្តឧត្តរមានជ័យ ផ្ទេរ និងតែងតាំងមុខតំណែងមកជាអភិបាលនៃគណៈអភិបាលខេត្តត្បូងឃ្មុំ។ ៥. ឯកឧត្តម ម៉ាង ស៊ីណេត ឋានន្តរស័ក្តិឧត្តមមន្រ្តី ថ្នាក់លេខ៣ តែងតាំងមុខតំណែង ជាអភិបាលនៃគណៈអភិបាល ខេត្តព្រះសីហនុ ។ ៦. ឯកឧត្តម សរ សុពុត្រា ឋានន្តរស័ក្តិឧត្តមមន្រ្តី ថ្នាក់លេខ៤ តែងតាំងមុខតំណែងជាអភិបាលនៃគណៈ អភិបាល ខេត្តស្ទឹងត្រែង ។ ៧. ឯកឧត្តម មាន ចាន់យ៉ាដា ឋានន្តរស័ក្តិឧត្តមមន្ត្រី ថ្នាក់លេខ១ តែងតាំងមុខតំណែង ជាអភិបាលនៃគណៈ អភិបាល ខេត្តឧត្តរមានជ័យ ។ ៨. ឯកឧត្តម នួន ផារ័ត្ន ឋានន្តរស័ក្តិឧត្តមមន្រ្តី ថ្នាក់លេខ៣ តែងតាំងមុខតំណែងជាអភិបាលនៃគណៈ អភិបាល ខេត្តកំពង់ធំ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T14:03:29.615Z", "category": "ព័ត៌មានថ្មីៗ", "views": 19091, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សាលារៀនអន្តរជាតិទ្រូវីហ្សិនកម្ពុជាសម្ពោធអគារសិក្សា កម្ពស់៥ជាន់ក្រោមអធិបតីភាព លោកជំទាវ គឹម សេដ្ឋានី រដ្ឋលេខាធិការប្រចាំការ ក្រសួងអប់រំ យុវជន និងកីឡា	https://business-cambodia.com/articles/true-vision-cambodia-	នាព្រឹកថ្ងៃសៅរ៍ ទី២២ ខែមិថុនា ឆ្នាំ២០២៤ សាលារៀនអន្តរជាតិទ្រូវីហ្សិនកម្ពុជា បានប្រារព្ធពិធីសម្ពោធអគារសិក្សាកម្ពស់៥ជាន់ ក្រោមអធិបតីភាពលោកជំទាវ គឹម សេដ្ឋានី រដ្ឋលេខាធិការប្រចាំការ ក្រសួងអប់រំ យុវជន និងកីឡា ។ឯកឧត្តមបណ្ឌិត សេង បូណា ស្ថាបនិក និង ជាប្រធានក្រុមប្រឹក្សាភិបាលនៃសាលារៀន អន្តរជាតិទ្រូវិហ្សិនកម្ពុជា(True VISIONS International School of Cambodia) មានប្រសាសន៍ថា សាលារៀនបានបង្កើតឡើងនៅឆ្នាំ២០១៣ ដោយមានបន្ទប់សិក្សាចំនួន៩បន្ទប់ និង បុគ្គលិកអប់រំចំនួន១៦នាក់។ នាពេលបច្ចុប្បន្ននេះ សាលារៀនអន្តរជាតិទ្រូវីហ្សិនកម្ពុជា មានទីតាំងនៅរាជធានីភ្នំពេញចំនួន១០សាខា សរុប១៥០បន្ទប់សិក្សា ដែលមានអគារសិក្សាផ្ទាល់ខ្លួនចំនួន៤កន្លែង និងបុគ្គលិកបម្រើការសរុបចំនួន៨០០នាក់។  ចំណែកអគារសិក្សាថ្មីនេះមានកម្ពស់៥ជាន់ ចែកចេញជា២៥បន្ទប់សិក្សា បណ្ណាល័យ បន្ទប់STEM បន្ទប់គ្រូ ការិយាល័យសិក្សា ការិយាល័យរដ្ឋបាលអាហារដ្ឋាន ការិយាល័យចុះឈ្មោះ និង សាលកីឡា។ ថ្លែងក្នុងឱកាសនោះ លោកជំទាវ គឹម សេដ្ឋានី រដ្ឋលេខាធិការប្រចាំការ ក្រសួងអប់រំ យុវជន និងកីឡា បានចូលរួមអបអរសាទរ ចំពោះសមិទ្ធផលថ្មី របស់សាលារៀនអន្តរជាតិទ្រូវីហ្សិនកម្ពុជា ដែលកំពុងលេចធ្លោ និង មានការទទួលស្គាល់ទាំងកម្រិតជាតិ-អន្តរជាតិ តាមរយៈពង្រឹងសេវាកម្មអប់រំ ជាបន្តបន្ទាប់ចាប់ពី ថ្នាក់មតេ្តយ្យ រហូតដល់ថ្នាក់វិទ្យាល័យ រួមជាមួយកម្មវិធីសិក្សា ធនធានសាស្រ្តាចារ្យ លោកគ្រូ-អ្នកគ្រូ បុគ្គលិក ដែលមានសមត្ថភាព គុណភាព និងបទពិសោធន៍។  លោកជំទាវរដ្ឋលេខាធិការប្រចាំការ បានចាត់ទុកអគារសិក្សាថ្មីនេះ បានរួមចំណែក ជាមួយរាជរដ្ឋាភិបាលកម្ពុជា អស់រយៈពេលជាច្រើនឆ្នាំកន្លងមកលើការបណ្តុះបណ្តាលធនធានមនុស្ស និង ការបង្កើត ឱកាសការងារ និង ចូលរួមលើកស្ទួយ សេដ្ឋកិច្ចជាតិ ជាពិសេសគឺបានបង្កើតសាលារៀន ក្នុងការជំរុញវិស័យអប់រំនៅកម្ពុជា ចាប់តាំងពីឆ្នាំ២០១៣។ ក្នុងឱកាសដ៏វិសេសវិសាលនេះ លោកជំទាវ រដ្ឋលេខាធិការប្រចាំការ ក៏បានបំពាក់កន្សែងជូននវកាយរឹទ្ធិជាតិកម្ពុជាចំនួន៥៣រូប លោកជំទាវ រដ្ឋលេខាធិការប្រចាំការ បានលើកឡើងថា ពិធីបំពាក់កន្សែងនាពេលនេះ ពិតជាបានឆ្លើយតបយ៉ាងវិជ្ជមានតាមអនុសាសន៍ដ៏ខ្ពង់ខ្ពស់របស់ សម្តេចអគ្គមហាសេនាបតីតេជោ ហ៊ុន សែន ប្រធានព្រឹទ្ធសភានៃព្រះរាជាណាចក្រកម្ពុជា និងជាគរុគុណនៃកាយរឹទិ្ធជាតិកម្ពុជា ក្នុងការជម្រុញកំណើនសមាជិកភាពកាយរឹទិ្ធជាតិកម្ពុជា តាមរយៈការពង្រីករចនាសម្ព័ន្ធកងល្បាតនៅតាមសាលារៀនឯកជន និងគ្រឹះស្ថានឧត្តមសិក្សា។ សាលារៀនអន្តរជាតិទ្រូវីហ្សិនកម្ពុជា នឹងបើកបវេសនកាលឆ្នាំសិក្សា ២០២៤-២០២៥នៅថ្ងៃទី២៩ ខែកក្កដា ឆ្នាំ២០២៤។ សាលារៀនអន្តរជាតិទ្រូវីហ្សិនកម្ពុជា ផ្តល់ការអប់រំចាប់ពីថ្នាក់មត្តេយ្យ រហូតដល់ថ្នាក់វិទ្យាល័យ។ លើសពីនេះ សាលារៀនបានពង្រីកភាពជាដៃគូជាមួយប្រទេសនូវែលសេឡង់ សិង្ហបុរី អូស្ត្រាលី ចក្រភពអង់គ្លេស និងសហរដ្ឋអាមេរិក ហើយសាលារៀនអន្តរជាតិទ្រូវីហ្សិនកម្ពុជា ក៏បានបញ្ជូនសិស្សានុសិស្សចូលរួមកម្មវិធី ផ្លាស់ប្តូរកម្មសិក្សាជាមួយសាលាជាដៃគូទាំងនោះផងដែរ ដូចដែលបានគ្រោងទុកសិស្សានុសិស្សចំនួន២១រូប នឹងធ្វើដំណើរទស្សនកិច្ចសិក្សាទៅកាន់ប្រទេសអូស្ត្រាលី នៅដើមខែកក្កដារយះពេល២សប្តាហ៍ និងសិស្សចំនួន៦នាក់នឹងធ្វើដំណើរទៅកាន់ទីក្រុងប៊ូសាន និងរដ្ឋធានីសេអ៊ូល ដើម្បីចូលរួមកម្មវិធីបោះជំរុំអន្តរជាតិចំនួន២សប្តាហ៍ផងដែរ៕ ព័ត៌មានបន្ថែម: http://truevisions.edu.kh/en-us/ Facebook Page: True VISIONS International School of Cambodia ទំនាក់ទំនង និងតេឡេក្រាម : 012 303 188 /017 361 669/ 098 423 167/ 093 654 448	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T09:54:14.451Z", "category": "PR", "views": 556, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
លុយពិបាករក ត្រូវមើលប្រហោធ្លុះធ្លាយ! ចំណាយលាក់មុខ៤ ដែលអ្នកខ្ជះខ្ជាយលុយរាល់ថ្ងៃដោយមិនដឹងខ្លួន	https://business-cambodia.com/articles/the-hidden-expenses-you-should-know	ទម្លាប់នៃការចាយវាយប្រចាំថ្ងៃពិតជាជះឥទ្ធិពលទៅដល់ស្ថានភាពហិរញ្ញវត្ថុរបស់អ្នកខ្លាំងមែនទែនពោលគឺបើអ្នកមានទម្លាប់ចាយមិនល្អអ្នកនឹងជួបបញ្ហាលុយកាក់ហើយឈានដល់ការធ្លាក់ក្នុងបញ្ហាបំណុលទៀតផង។ ទាក់ទងនឹងការចំណាយនេះដែរ ខាងក្រោមនេះគឺជាការចំណាយលាក់មុខដែលអ្នកធ្វើទាំងមិនដឹងខ្លួន។ ១. ការប្រើប្រាស់ដមទឹក រាល់ថ្ងៃអ្នកតែងតែប្រើប្រាស់ដបទឹកដោយទិញទឹកជារៀងរាល់ថ្ង។ ឧទាហរណ៍បើអ្នកផឹកទឹកចំនួន២ដប(ដបធំ)ក្នុងមួយថ្ងៃនោះអ្នកចំណាយ១ដុល្លារក្នុងមួយថ្ងៃ។ យ៉ាងណាមិញបើអ្នកមានម៉ាស៊ីនចម្រោះទឹកនោះអ្នកអាចសន្សំសំចៃបានច្រើន។ ២. អាញ៉ាំអាហារនៅក្រៅ ការញ៉ាំអាហារនៅខាងក្រៅពិតជាចំណាយអស់ច្រើនណាស់ ជាពិសេសបើអ្នកចំណូលតិចហើយចូលចិត្តញ៉ាំនៅខាងក្រៅទៀតនោះច្បាស់ជាមិនសល់លុយឡើយ។ ដូច្នេះបើចង់សន្សំសំចៃហើយសល់លុយជាងមុនអ្នកគួរផ្ដោតលើការញ៉ាំអហារនៅផ្ទះដោយធ្វើម្ហួបខ្លួនឯង។ ៣. អាហារថ្ងៃត្រង់នៅក្រៅ រាល់ថ្ងៃអ្នកចំណាយលើបាយថ្ងៃត្រង់ដោយញ៉ាំនៅខាងក្រៅហើយធ្វើឲ្យអ្នកចំណាយអស់ច្រើនមែនទែន។ ជាក់ស្ដែងបច្ចុប្បន្នបាយថ្ងៃត្រង់ដែលនៅហាងសមរម្យគឺអ្នកត្រូវចំណាយខ្ទង់២.៥០ដុល្លារក្នុងមួយពេលហើយបើគុណនឹង៣០ថ្ងៃអ្នកចំណាយអស់៧៥ដុល្លារក្នុងមួយខែ។ ៤. ចាយលើកាហ្វេច្រើនពេក  មនុស្សមួយចំនួនចំណាយលុយលើកាហ្វេអស់ច្រើនក្នុងមួយខែៗ។ ជាក់ស្ដែងបើអ្នកចាយលើកាហ្វេ៣ដុល្លារក្នុងមួយថ្ងៃនោះមួយខែអ្នកចំណាយលើកាហ្វេអស់ចំនួន៩០ដុល្លារហើយមួយឆ្នាំអស់ប្រមាណជាង១ពាន់ដុល្លារឯណោះ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T09:49:32.940Z", "category": "ហិរញ្ញវត្ថុ", "views": 2423, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
តម្លៃខ្លាញ់គោ! តស់មកស្គាល់រថយន្តបកពីកេស១ម៉ូដែល ស៊ីសាំងតិច រូបរាងស្អាត តម្លៃ២ម៉ឺន$នៅខ្មែរ	https://business-cambodia.com/articles/geely-gx-3-pro-pric-in-khmer	សម្រាប់ប្រិយមិត្តដែលមានថវិការត្រឹម២ម៉ឺនដុល្លារស្តើង ហើយកំពុងពិបាកចិត្តមិនដឹងថាគួរទិញរថយន្តមួយណា ចិត្តស្រលាញ់ឡានថ្មី តែលុយគ្រប់ឡានមួយទឹក ខណៈពេលនេះ អេដមីនសូមណែនាំឡានខ្លាញ់គោមួយម៉ូដែល ស៊ីសាំងតិច រូបរាងស្អាត ខណៈតម្លៃវិញត្រឹម ២ម៉ឺនដុល្លារស្តើងតែប៉ុណ្ណោះ។ យោងតាមផេកផ្លូវការ Geely Cambodia កាលពីពេលថ្មីៗនេះបានឱ្យដឹងថាក្រុមហ៊ុនកំពុងដាក់លក់ Geely GX3 pro ថ្មីស្រឡាង ជាមួយតម្លៃដ៏ពិសេសត្រឹម ២១,៩០០ដុល្លារ តែប៉ុណ្ណោះ។ ស្របគ្នានេះដែរ បើនិយាយអំពីថាមពល GX3 Pro វិញគឺមានជាម៉ាស៊ីនសាំង ១.៥ លីត្រ inline-4 ដែលផលិតកម្លាំង 102hp និង 142Nm នៃកម្លាំងបង្វិល។ ចំពោះប្រវែងរបស់ Geely GX3 Pro វិញមានប្រវែង ៤,00៤mm ទទឹង ១,៧៦0mm និងកម្ពស់ ១,៥៧៥mm។ ទទឹមនឹងនេះដែររថយន្ត Geely ផ្ដល់ជូនលោកអ្នកនូវភាពស្រស់ស្រាយ ទំនុកចិត្ត ជាមួយនឹងរចនាម៉ូត យ៉ាងទំនេីប ប្រណិតល្អឯក បេីកបរប្រកបទៅដោយភាពជឿជាក់ សុវត្ថិភាព ឆ្ពោះទៅកាន់គោលដៅ និងភាពជោគជ័យ។ គួរជម្រាបផងដែរថាប្រសិនបងប្អូនចាប់អារម្មណ៍ចង់សាកសួរព័ត៌មានលម្អិតអាចឆាតទៅផេកផ្លូវការ Geely Cambodia ឬតាមរយៈតេឡេក្រាម 077 505 659 / 015 505 659៕ ទីតាំង៖https://goo.gl/maps/eDKHwTUnoWoSouRb9	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T09:25:06.136Z", "category": "កំពូលអ្នកលក់", "views": 2187, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ការសិក្សា៖ មនុស្ស៥ប្រភេទនេះ ពិបាកក្លាយជាអ្នកមា.នបំផុត	https://business-cambodia.com/articles/5-type-of-people-hard-to-get-rich	មាន ឬក្រ រុងរឿង ឬរ៉ោករ៉ា អាស្រ័យលើឥរិយាបថដែលមនុស្សម្នាក់ៗឆ្លើយតបទៅនឹងព្រឹត្តិការណ៍កើតឡើងក្នុងជីវិត។ ខាងក្រោមនេះ គឺជាមនុស្ស៥ប្រភេទ ដែលពិបាកក្លាយជាអ្នកមានបំផុត ដោយយោងតាមការសិក្សារបស់ Making of a Millionaire៖ ១/. មនុស្សចូលចិត្តគិតស្រួលៗ៖ ជាធម្មតា មនុស្សចូលចិត្តគិតអ្វីដែលមានលក្ខណៈងាយស្រួល ចៀសជាងគិតទៅលើរឿងអ្វីដែលបង្កការលំបាក និងមានភាពស្មុគស្មាញ។ កត្តានេះហើយដែលមនុស្សភាគច្រើនពិបាកក្នុងការកសាងភាពមានបាន ព្រោះវានឹងកើតមានឡើងជាមួយការគិតដែលមានលក្ខណៈអស្ចារ្យតែប៉ុណ្ណោះ។ ២/. មនុស្សចង់ធ្វើរឿងងាយៗ៖ ផ្នែកមួយដែលរារាំងមនុស្សមិនឲ្យទទួលបានភាពមានបាន គឺមនុស្សមានទំនោរ និងទម្លាប់ចង់ធ្វើតែរឿងដែលមានភាពងាយស្រួល។ លើសពីនេះ មនុស្សភាគច្រើនចូលចិត្តរស់នៅក្នុងតំបន់សុវត្ថិភាពដែលជារនាំងមួយធ្វើឲ្យពួកគេពិបាកក្នុងការកសាងភាពបានណាស់។ ៣/. មនុស្សខ្ជិលច្រើន៖ ភាពខ្ជិលច្រអូស គឺជាឬសគល់នៃភាពល្ងង់ខ្លៅ និងសេចក្តីវិនាស។ តែទោះជាយ៉ាងណា ភាពខ្ជិលបានកើតមានឡើងចំពោះមនុស្សគ្រប់រូប គ្រាន់តែតិចឬច្រើនតែប៉ុណ្ណោះ។ ប៉ុន្តែដោយឡែក មនុស្សមួយចំនួនចូលចិត្តប្រើប្រាស់ជីវិតរស់នៅក្នុងភាពខ្ជិលច្រអូស និងនិយមប្រើពាក្យ "ចាំសិន" ហើយនេះក៏ជាមូលហេតុដែលរារាំងពួកគេមិនអាចកសាងភាពមានបានផងដែរ។ ៤/. មនុស្សចូលចិត្តបន្ទោស៖ អ្នកខ្លះ ចូលចិត្តស្តីបន្ទោសទៅកាន់អ្នកដទៃ និងមជ្ឈដា្ននខាងក្រៅនូវរាល់សំណាងអាក្រក់របស់ខ្លួន ដោយមិនឈរលើហេតុផលសមរម្យណាមួយនោះឡើយ។ ការស្តីបន្ទោស និងសកម្មភាពដែលមិនបានឆ្លុះបញ្ជាំងពីកំហុសរបស់ខ្លួន គឺជាមូលហេតុមួយដែលពិបាកក្នុងការកសាងភាពមានបានណាស់។ ៥/. មនុស្សបណ្តោយតាមយថាកម្ម៖ ពាក្យថា បណ្តោយតាមយថាកម្ម គឺជាពាក្យដ៏ពេញនិយមរបស់មនុស្សមួយភាគធំក្នុងសង្គមបច្ចប្បន្ន។ ហើយពាក្យមួយឃ្លានេះ ក៏បានធ្វើឲ្យមនុស្សបណ្តោយខ្លួនទៅតាមព្រេងវាសនា និងរស់នៅគ្មានគោលដៅសម្រាប់ខ្លួនឯងច្បាស់លាស់។ មិនតែប៉ុណ្ណោះ វាក៏ជាផ្នែកមួយដែលធ្វើឲ្យមនុស្សមិនបានខំប្រឹងប្រែងឲ្យអស់ពីលទ្ធភាព និងលើកលែងទោសឲ្យខ្លួនឯងជានិច្ចបើទោះបីជាមានរឿងអ្វីក៏ដោយ។ យ៉ាងណាមិញ លោកតាក្នុងក្រដាស១០០ដុល្លារ និងជាបិតាស្ថាបនិកសហរដ្ឋអាមេរិក លោក Benjamin Franklin បានលើកឡើងថា “ភាពឧស្សាហ៍ព្យាយាម គឺជាមាតានៃសំណាង” ។ រីឯក្នុងសុភាសិតខ្មែរ ដែលបានតាំងតែងឡើងដោយ ព្រះគ្រូធម្មបណ្ឌិត គង់ ស៊ឹម ក៏បានចែងផងដែរថា “កុំដេកចាំស្លាប់ អង្គុយចាំមាន ខ្មាសល្ងង់ទើបចេះ ខ្មាសក្រទើបមាន ដឹងខ្លួនថាល្ងង់ គង់បានជាប្រាជ្ញ កុំស្លាប់មុនរស់ រស់ហើយសឹមស្លាប់ ចូរសេពអ្នកប្រាជ្ញ កុំត្រាប់មនុស្សពាល”។ បើអ្នកចង់បានអ្វីដែលខ្លួនមិនធ្លាប់មាន ត្រូវហ៊ានធ្វើអ្វីដែលអ្នកមិនធ្លាប់ធ្វើ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T08:57:25.438Z", "category": "ភាពជាអ្នកដឹកនាំ", "views": 10697, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ឆាណែលយូធូបខ្មែរ២នេះ មានអ្នកមើលក្នុង១វីដេអូខ្ទង់១ពាន់លា.នវីយូ ច្រើនជាងស្តេចយូធូប Mr.Beast	https://business-cambodia.com/articles/khmer-channel-and-mr-beast-	ដូចបងប្អូនបានដឹងហើយថា Mr Beast គឺជាស្តេចយូធូបដែលគេដឹងថាឆាណែលរបស់គាត់តែងមានអ្នកទស្សនារាប់លានរាប់សែន និងត្រូវបានគេចាត់ទុកថាជាអ្នកបង្កើតមាតិការកលុយបានច្រើនរាប់លានដុល្លារឯណោះពីយូធូបរហូតក្លាយជាសេដ្ឋី។   ប៉ុន្តែក្រឡេកមកមើលឆាណែលយូធូបរបស់ខ្មែរ២នេះវិញ អាចទាញអ្នកមើលនិងច្រើនជាង Mr Beast ទៀតខណៈមួយវីដេអូអាចទាញបាន១ពាន់លានវីយូ លើមាតិកាដែលផលិតចេញពីប្រទេសកម្ពុជា។ ដោយឆាណែលខ្មែរទី១ មានឈ្មោះថា Mr.Heang Update ដែលជាឆាណែលផលិតមាតិកាពាក់ព័ន្ធនឹងការជីកដីធ្វើផ្ទះនៅក្នុងព្រៃ ការរស់នៅរបស់មនុស្សនៅក្នុងព្រៃ និងរបៀបរស់នៅក្នុងព្រៃ ខណៈវីដេអូដែលមានអ្នកមើលច្រើនបំផុតគឺ១ពាន់លានដង (1.1B) ដែលជាចំនួនមួយច្រើនបំផុត។ ចំពោះឆាណែលទី២ មានឈ្មោះថា Primitive Jungle Lifeskills ដែលជាឆាណែលផលិតមាតិកាអំពីជំនាញសាងសង់របស់មនុស្សក្នុងព្រៃនិងរបៀបរស់នៅរបស់ពួកគេ ខណៈវីដេអូដែលមានអ្នកទស្សនាច្រើនបំផុតគឺជាង៩រយលានដង (971M) ដែលចំនួននេះ អាចច្រើនជាងវីដេអូជាច្រើនរបស់ស្តេចយូធូប Mr Beast ផងដែរ។ យ៉ាងណាមិញចំពោះឆាណែលខ្មែរទាំង២ខាងលើនេះត្រូវបានបង្កើតឡើងនៅក្នុងឆ្នាំ២០១៧ ដូចគ្នា និងមានអ្នកចុច Subscribe ប្រមាណ១១លានដងលើឆាណែល Mr.Heang Update និងឆាណែល Primitive Jungle Lifeskills ចំនួនជាង៨លានដង៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T08:52:31.591Z", "category": "ភាពជាអ្នកដឹកនាំ", "views": 14414, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មេធំក្រុមហ៊ុនចិនថានឹងទាក់ទាញដៃគូឲ្យបាន ១០០ ក្រុមហ៊ុនមកវិនិយោគក្នុងតំបន់សេដ្ឋកិច្ចពិសេសនៅកម្ពុជាមួយនេះ	https://business-cambodia.com/articles/koh-kong-zhejiang-sez	ភាគីក្រុមហ៊ុនចិន នឹងធ្វើការទាក់ទងក្រុមហ៊ុនផ្សេងៗទៀតមកធ្វើការបណ្ដាក់ទុនវិនិយោគឲ្យបាន ១០០ ក្រុមហ៊ុននៅក្នុងតំបន់សេដ្ឋ កិច្ចពិសេស កោះកុង ចេជាង សម្រាប់ឆ្នាំ២០២៤នេះ។ នេះបើតាមការលើកឡើងពីលោក ជូ ចាងជីន ប្រធានក្រុមហ៊ុន ចេជាង អេសអ៊ីហ្សេត ឯ.ក (KOH KONG ZHEJIANG SEZ CO., LTD.) ក្នុងជំនួបជាក្រុមប្រឹក្សាអភិវឌ្ឍន៍កម្ពុជា កាលពីថ្ងៃទី២១ ខែមិថុនា ឆ្នាំ២០២៤។ មានមតិក្នុងជំនួបខាងលើ លោក ជូ ចាងជីន បានជម្រាបជូនថា តំបន់សេដ្ឋកិច្ចពិសេស ខេមបូឌាន ចេជាង ហ្គ័រជី ស្ថិតនៅស្រុកព្រៃនប់ ខេត្តព្រះសីហនុ បច្ចុប្បន្នមានការបណ្តាក់ទុនវិនិយោគពេញក្នុងតំបន់ រីឯតំបន់សេដ្ឋ កិច្ចពិសេស កោះកុង ចេជាង ស្ថិតនៅស្រុកស្រែអំបិល ខេត្តកោះកុង បច្ចុប្បន្ន មានការបណ្តាក់ទុនវិនិយោគ ចំនួន ២៨ក្រុមហ៊ុន ហើយនឹងបន្តទាក់ទាញក្រុមហ៊ុនវិនិយោគផ្សេងឱ្យមកបណ្តាក់ទុនក្នុងតំបន់នេះឱ្យបាន ១០០ក្រុមហ៊ុននៅក្នុងឆ្នាំ២០២៤នេះ។ សូមជម្រាបថា ក្រុមហ៊ុនចេជាង អេសអ៊ីហ្សេត ឯ.ក បានវិនិយោគបង្កើតតំបន់សេដ្ឋកិច្ចពិសេសចំនួនពីរនៅកម្ពុជា គឺ ទី១-តំបន់ សេដ្ឋកិច្ចពិសេស ខេមបូឌាន ចេជាង ហ្គ័រជី ស្ថិតនៅស្រុកព្រៃនប់ ខេត្តព្រះសីហនុ នៅឆ្នាំ២០១៨ និងទី២-តំបន់ សេដ្ឋកិច្ចពិសេស កោះកុង ចេជាង ស្ថិតនៅស្រុកស្រែអំបិល ខេត្តកោះកុង ដែលទើបទទួលបានគោល ការណ៍អនុញ្ញាតពីក្រុមប្រឹក្សាអភិវឌ្ឍន៍កម្ពុជា កាលពីខែឧសភា ឆ្នាំ២០២៤ថ្មីៗនេះ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T08:46:27.918Z", "category": "អចលនទ្រព្យ", "views": 86, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ខ្លាំងជាងស្តេចតោ! តស់មកស្គាល់រថយន្ត ១ម៉ូដែល បើកបានទាំងលើគោក និងក្នុងទឹកគ្រាន់តែកម្លាំង ១ពាន់សេះជាង	https://business-cambodia.com/articles/new-yangwang-u8-prii-in-kh	ពេញចិត្តស្តូកសម្រាប់ប្រិយមិត្តដែលនិយមចូលចិត្តឡើងភ្នំ ចុះទឹក ចូលព្រៃ បើកបរនៅលើផ្លូវដែលមានស្ថានភាពពិបាកៗ ឬបងប្អូនដែលតែងតែគាំទ្ររថយន្តធន់ខ្ពស់ ទូលាយៗ ងាយស្រួសក្នុងការធ្វើដំណើរ ពេលនេះ Yangwang U8 ស៊េរីថ្មីដាក់លក់នៅខ្មែរ ជាមួយរូបរាងស្អាតកប់ សង្ហារញាក់តែម្តង ខណៈតម្លៃ៣០ជាងម៉ឺនដុល្លារ។ យោងតាមការចុះផ្សាយនៅលើផេកផ្លូវការ No.1 EV កាលពីពេលកន្លងទៅនេះបានឱ្យដឹងថា រថយន្តស៊េរីខ្ពស់ Yangwang U8 មានតម្លៃសរុប ៣០ជាងម៉ឺនដុល្លារនៅខ្មែរ ដោយសំណុចពិសេសរបស់រថយន្តមួយម៉ូឌែលនេះគឺ អាចបើកបរបាន “ទាំងលើគោក និង លើទឹក” ។ ជាមួយគ្នានេះដែរ អ្វីដែលកាន់តែអស្ចារ្យជាងនេះទៅទៀតនោះគឺ Yangwang U8 មានម៉ូទ័រ ៤ កម្លាំង អាចផលិតបានកម្លាំង១,១៩៧សេះ  ទម្ងន់ ៣.៤៦ តោន។ ដោយរថយន្តនេះជាប្រភេទ DM-I (Hybrid Plug-In) ដែលអាចបើកបរដោយអគ្គិសនីសុទ្ធ (49kWh = Range: 180km) + ចាក់សាំង ក៏បាន (ចំណុះ 75L = Range: 1,000km)។ គួរជម្រាបផងដែរថា សម្រាប់ប្រិយមិត្តដែលចាប់អារម្មណ៍អាចធ្វើការទំនាក់ទំនងទៅកាន់ផេកផ្លូវការ No.1 EV ឬទៅដល់ទីតាំង Showroom ផ្ទាល់ក៏បាន៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T08:14:51.229Z", "category": "កំពូលអ្នកលក់", "views": 364, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ក្បួនទិញឡាន! ចង់បានឡានតែលុយមិនទាន់គ្រប់ នេះជាក្បួនបង់រំលស់ឡានឆ្លាតវៃដែលអ្នកគួរប្រើ	https://business-cambodia.com/articles/rules-of-car-installment-you-should-use	ឡានគឺជារបស់ដ៏ពេញនិយមសម្រាប់មនុស្សព្រោះវាជាមធ្យោបាយធ្វើដំណើរក៏ពេញនិយមមួយដែលមនុស្សត្រូវការជាពិសេសអ្នកដែលមានគ្រួសារនិងមានកូនតែងតែចង់បានឡានមួយសម្រាប់ធ្វើដំណើរទៅទីជិតឆ្ងាយជាមួយក្រុមគ្រួសារ។ ទាក់ទងនឹងឡាននេះដែរ សម្រាប់អ្នកដែលមិនទាន់មានលុយគ្រប់ក្នុងការទិញឡានពួកគាត់អាចជ្រើសរើសការទិញតាមរយៈការបង់រំលស់។ ជុំវិញការបង់រំលស់ថ្ងៃនេះ Busines Cambodia សូមណែនាំក្បួនបង់រំលស់ឡាន20/4/10 ដែលជាក្បួនបង់រំលស់ឡានឆ្លាតវៃហើយចៀសវាងបញ្ហាលុយកាក់។ រូបមន្តបង់រំលស់ឡាន20/4/10 ត្រូវបានអនុវត្តដូចខាងក្រោមនេះ។ ១. ត្រូវមានលុយសន្សំ២០%នៃតម្លៃឡាន  តួលេខ២០ត្រង់នេះគឺមានន័យអ្នកគួរប្រាក់កក់ឬប្រាក់សន្សំចំនួន២០%នៃតម្លៃឡានដែលអ្នកចង់ទិញ។ ឧទាហរណ៍បើអ្នកចង់ទិញឡានមួយគ្រឿងតម្លៃ២៥,០០០ដុល្លារ អ្នកគួរមានប្រាក់សន្សំចំនួន៥ពាន់ដុល្លារ។ ត្រង់នេះវាមុនខុសពីការបង់រំលស់ផ្ទះនោះទេដោយគេទាមទារប្រាក់សន្សំ២០%នៃតម្លៃផ្ទះ។ ការមានប្រាក់សន្សំនេះគឺដើម្បីកុំឲ្យអ្នកបងប្រចាំខែច្រើនពេកហើយបង់ការប្រាក់អស់ច្រើន។ ២. បង់រំលស់ត្រឹមតែ៤ឆ្នាំ  តួលេខ៤គឺមានន័យថាអ្នកគួរជ្រើសរើសរយៈពេលបង់រំលស់ត្រឹមតែ៤ឆ្នាំប៉ុណ្ណោះ។ ការបង់រំលស់ឡានអ្នកគួរយករយៈពេលបង់រំលស់ត្រឹម៤ឆ្នាំឬតិចជាងនេះកាន់តែល្អព្រោះកាលណាអ្នកជ្រើសរើសរយៈពេលបង់រំលស់រយៈពេលវែងអ្នកនឹងត្រូវចំណាយលើការប្រាក់អស់ច្រើន។ ដូច្នេះបើអ្នកបង់រំលស់ឡានបានឆាប់អ្នកនឹងអាចសន្សំលុយបានច្រើនសម្រាប់តម្រូវការចាំបាច់ផ្សេងៗទៀត។ ៣. បង់ប្រចាំខែត្រឹម១០%នៃចំណូលប្រាំខែសរុប តួលេខ១០គឺមានន័យថាការបង់រំលស់ឡានប្រចាំខែទាំងការនិងដើម មិនគួរលើសពី១០%នៃចំណូលប្រចាំខែសរុបរបស់អ្នកឡើយ។ ឧទាហរណ៍បើអ្នកមានចំណូល១,២០០ដុល្លារក្នុងមួយខែ នោះការបង់ប្រចាំខែទៅលើការបង់រំលស់ឡានគួរតែ១២០ដុល្លារបានហើយ។ គួរបញ្ជាក់ផងដែរថាក្បួនបង់រំលស់ឡាន20/4/10 គឺជាក្បួនមួយដែលគេប្រើដើម្បីទិញឡានបង់រំលស់ឲ្យសមស្របតាមលទ្ធភាព ចៀសវាងបង់រំលស់លើសពីលទ្ធភាពដែលធ្វើឲ្យអ្នករងសម្ពាធនៃលុយកាក់ ហើយបាត់ឱកាសក្នុងការសន្សំលុយនិងវិនិយោគលុយរបស់អ្នក៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T07:44:26.656Z", "category": "ហិរញ្ញវត្ថុ", "views": 2415, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ត្រូវប៉ាន់ខ្លាំង! ជំនាញធំៗ៣នេះ កំពុងមានតម្រូវការខ្ពស់ និងទទួលបានប្រា.ក់ខែច្រើនបំផុត ក្នុងឆ្នាំ២០២៤	https://business-cambodia.com/articles/high-income-skill-in-2024	ជំនាញជាប្រភពចំណូល អាចទាញលុយចូលហៅប៉ៅច្រើនប៉ុនណា គឺអាស្រ័យលើតម្រូវការទីផ្សារ។ ខាងក្រោមនេះគឺជា ជំនាញកំពូលទាំង៣ កំពុងត្រូវប៉ាន់ខ្លាំងក្នុងឆ្នាំ២០២៤ ក្រោយរៀនចប់បរិញ្ញាបត្រ ទីផ្សារដណ្តើមគ្នាយក ដោយយោងតាមការសិក្សារបស់ទស្សនាវដ្តី Forbes៖ ១/. បរិញ្ញាបត្រផ្នែក សុខភាពសាធារណៈ ក្រោយរៀនចប់ថ្នាក់បរិញ្ញាបត្រផ្នែកនេះ អ្នកអាចធានាបាននូវតួនាទីដែលមានប្រាក់ខែខ្ពស់ ដូចជា៖ អ្នកអប់រំសុខភាព (ប្រាក់ខែជាមធ្យម ៦១,៤៧៥ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចឈានដល់ ៧៥,៧៣៩ដុល្លារ/១ឆ្នាំ)។ អ្នកគ្រប់គ្រងការអនុវត្តផ្នែកវេជ្ជសាស្រ្ត (ប្រាក់ខែជាមធ្យម ១៤៥,១៧១ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១៧០,៨៨៩ដុល្លារ/១ឆ្នាំ)។ ២/. បរិញ្ញាបត្រផ្នែក រចនាក្រាហ្វិក មានជម្រើសអាជីពដែលទទួលបានប្រាក់ខែខ្ពស់ជាច្រើន ដែលអ្នកអាចជ្រើសរើសនៅពេលដែលបញ្ចប់ការសិក្សាថ្នាក់បរិញ្ញាបត្រផ្នែកនេះ ឬវគ្គសិក្សាដែលពាក់ព័ន្ធដូចជា៖ ការរចនាក្រាហ្វិក (ប្រាក់ខែជាមធ្យម ៧០,១០៨ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ៧៨,៤១៥ដុល្លារ/១ឆ្នាំ)។ អ្នករចនាគេហទំព័រ (ប្រាក់ខែជាមធ្យម ១០០,៩៣២ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១១១,៤៩២ដុល្លារ/១ឆ្នាំ)។ អ្នករចនាផ្ទៃខាងក្នុង (ប្រាក់ខែជាមធ្យម ៦១,៨៥៧ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ៧៣,៣១៧ដុល្លារ/១ឆ្នាំ)។ អ្នករចនា UI/UX (ប្រាក់ខែជាមធ្យម ១១១,១៣១ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១២៣,២៩៤ដុល្លារ/១ឆ្នាំ)។ ៣/. បរិញ្ញាបត្រផ្នែក វិទ្យាសាស្ត្រកុំព្យូទ័រ ក្រៅពីផ្នែកថែទាំសុខភាព និងផ្នែករចនាក្រាហ្វិក នៅក្នុងបញ្ជីបរិញ្ញាបត្រដែលមានប្រាក់ខែខ្ពស់បំផុត ក៏មានផ្នែកវិទ្យាសាស្ត្រកុំព្យូទ័រ និងព័ត៌មានវិទ្យាផងដែរ ដូចជា៖ អ្នកវិភាគប្រព័ន្ធកុំព្យូទ័រ (ប្រាក់ខែជាមធ្យម ១១២,១៨៨ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១២៣,១៨៤ដុល្លារ/១ឆ្នាំ)។ អ្នកបង្កើតកម្មវិធី (ប្រាក់ខែជាមធ្យម ១២៤,៨៤៥ដុល្លារ/១ឆ្នាំ និង១០% នៃអ្នកដែលរកបានខ្ពស់បំផុតអាចដល់ ១៣៦,៣២៣ដុល្លារ/១ឆ្នាំ)។ យ៉ាងណាមិញ ក្រៅពីជំនាញធំៗទាំង៣ខាងលើ ក៏នៅមានជំនាញជាច្រើនទៀតដែលអ្នកអាចបង្កើតចំណូលច្រើនបន្ទាប់ពីរៀនចប់ផងដែរ។ ចូរចាប់ផ្តើមឥឡូវនេះ ជាមួយអ្វីដែលអ្នកមាន ហើយធ្វើវាឲ្យល្អបំផុត នោះជីវភាពអ្នកនឹងប្រសើរ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T07:39:12.652Z", "category": "ភាពជាអ្នកដឹកនាំ", "views": 10677, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ចិត្តសាស្រ្ត៖ មនុស្សមានសញ្ញា៥នេះបង្ហាញថា ពួកគេលាក់ទុក្ខកង្វល់ច្រើន តែប្រឹងសម្តែងធ្វើធម្មតា	https://business-cambodia.com/articles/5-signs-people-are-unhappy-inside	មនុស្សជាច្រើនតែងញញឹម ប៉ុន្តែយើងមិនដឹងទេថាតើគេកំពុងលាក់បាំងកង្វល់ក្នុងជីវិតអ្វីខ្លះរបស់គេ ខណៈការយល់ដឹងអំពីសញ្ញានៃមនុស្សប្រឹងសម្តែងធ្វើរីករាយធម្មតា ដើម្បីបិទបាំងទុក្ខព្រួយនេះ គឺសំខាន់ព្រោះយើងក៏អាចក្លាយជាចំណែកមួយផ្តល់ការគាំទ្រទៅកាន់ពួកគេផងដែរ។ យ៉ាងណាមិញខាងក្រោមនេះជាសញ្ញា៥យ៉ាងពីស្ថាប័ន Hack Spirit បញ្ជាក់ថាមនុស្សម្នាក់នោះកំពុងលាក់ទុក្ខកង្វល់ច្រើន តែប្រឹងសម្តែងធ្វើធម្មតា។ ១. ជាមនុស្សឆាប់ខឹងច្រើន៖ ពេលដែលនរណាម្នាក់តែងឆាប់ខឹង តូចចិត្តឬអន់ចិត្តញឹកញាប់ គឺជាសញ្ញាបញ្ជាក់ថាពួកគេជាមនុស្សដែលគិតច្រើននិងលាក់ទុក្ខកង្វល់ខ្លាំង ហើយជាធម្មតា សូម្បីតែរឿងបន្តិចបន្តួចក៏អាចនឹងប៉ះពាល់ផ្លូវចិត្តរបស់ពួកគេផងដែរ ពីព្រោះពួកគេមិនបានអប់រំចិត្តនិងឆ្លុះបញ្ចាំងអំពីខ្លួនឱ្យបានញឹកញាប់ជាប្រចាំនោះទេ។ ២. ជាមនុស្សពិបាកសម្រេចចិត្ត៖ ពេលដែលនរណាម្នាក់ ជាមនុស្សលាក់ទុក្ខកង្វល់  សូម្បីតែការសម្រេចចិត្តដ៏សាមញ្ញបំផុតក៏អាចក្លាយជាកិច្ចការដ៏គួរឱ្យភ័យខ្លាចនិងលំបាកសម្រាប់គេដែរនេះគឺដោយសារតែថាមពលផ្លូវចិត្តរបស់ពួកគេជាប់គាំងជាមួយនឹងការតស៊ូផ្នែកផ្លូវចិត្តដែលធ្វើឱ្យពួកគេមិនអាចសម្រេចចិត្តងាយបានសូម្បីតែរឿងតូចតាច។ ៣. គេបាត់បង់ចំណាប់អារម្មណ៍៖ ការបាត់បង់ចំណាប់អារម្មណ៍លើសកម្មភាពដែលធ្លាប់ស្រឡាញ់ពីមុន គឺជាសញ្ញាមួយនៃមនុស្សដែលលាក់ទុក្ខព្រួយ នៅពេលដែលនរណាម្នាក់កំពុងដោះស្រាយជាមួយនឹងភាពចលាចលខាងក្នុងផ្លូវចិត្ត សូម្បីតែចំណង់ចំណូលចិត្តរបស់ពួកគេក៏អាចមានអារម្មណ៍ដូចជាការងារបន្ទុកការងារដ៏ស្មុគស្មាញដែរ។ ៤. តែងដកឃ្លាចេញពីទំនាក់ទំនងសង្គម៖ នៅពេលដែលនរណាម្នាក់មិនសប្បាយចិត្ត ពួកគេតែងតែដកខ្លួនចេញពីសកម្មភាពសង្គម វាមិនមែនដោយសារតែពួកគេមិនរីករាយជាមួយអ្នកដទៃនោះទេ ប៉ុន្តែដោយសារតែពួកគេព្យាយាមលាក់ទុក្ខកង្វល់របស់ខ្លួនមិនឱ្យនរណាដឹង ជាពិសេសដើម្បីប្រយុទ្ធនិងដោះស្រាយបញ្ហាទាំងនោះដោយខ្លួនឯង ព្រោះពួកគេយល់ថាគ្មាននរណាយល់ពីពួកគេ។ ៥. តែងងងុយគេងនិងអស់កម្លាំងចិត្ត៖ ការគេងរបស់យើងអាចជាសូចនាករសំខាន់ដែលអាចវាស់ស្ទង់សុខភាពផ្លូវចិត្តរបស់យើង ខណៈការសិក្សាបានបង្ហាញថាបុគ្គលដែលមានជំងឺធ្លាក់ទឹកចិត្ត ច្រើនតែជួបការរំខានដល់ដំណេក។ ប៉ុន្តែសម្រាប់មនុស្សដែលលាក់ទុក្ខកង្វល់ច្រើន គិតច្រើន គឺជាមនុស្សដែលអាចគេងលក់ស្កប់ស្កល់ ប្រើការសម្រាកជាការរត់គេចពីបញ្ហាហើយពួកគេតែងងងុយគេង ឬត្អូញត្អែរអំពីការគេងមិនបានឆ្អែត ដែលសញ្ញាទាំងនេះវាលើសពីការអស់កម្លាំងកាយ ព្រោះវាជាការអត់កម្លាំងចិត្ត។ ជាការពិតណាស់សញ្ញាទាំងនេះគឺពាក់ព័ន្ធនឹងផ្លូវចិត្តរបស់បុគ្គលផ្ទាល់ខ្លួន ដែលបុគ្គលខ្លះខ្វះការអប់រំផ្លូវចិត្តដោយខ្លួនឯង គិតច្រើនជ្រុលលើសដែនគ្រប់គ្រងរបស់ខ្លួន មិនមានការគិតវិជ្ជមាននិងរក្សាតុល្យភាពចិត្ត ខ្វះការស្វែងរកជំនួយពីមិត្តយល់ចិត្ត និងមិនបានចំណាយពេលវេលាមួយខ្លួនឯង។ ដូច្នេះដើម្បីកាត់បន្ថយនិងជម្នះបញ្ហានេះបុគ្គលគួរតែសិក្សាអំពីខ្លួនឯង ស្វែងរកមូលហេតុដែលធ្វើឱ្យអ្នកមានសុភមង្គលហើយចាប់ផ្តើមធ្វើវា៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T07:19:36.936Z", "category": "ភាពជាអ្នកដឹកនាំ", "views": 10376, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
សល់៤ថ្ងៃទៀត! អ្នកលក់ដូរតាមចិញ្ចើមផ្លូវ បើមិនរុះរើសម្ភារៈចេញពីចិញ្ចើមផ្លូវសង្កាត់ចោមចៅទី៣ទេ និងប្រឈមផ្លូវច្បាប់	https://business-cambodia.com/articles/hurry-up-4-days-more	ថ្មីៗនេះ រដ្ឋបាលខណ្ឌពោធិ៍សែនជ័យ បានចេញសេចក្តីជូនដំណឹងដល់ម្ចាស់អាជីវកម្មដែលកំពុងលក់ដូរទំនិញ-សម្ភារៈ ដាក់តាំងស្លាកយីហោខុសច្បាប់ សាងសង់សំយ៉ាបផ្ទះ របង និងសំណង់ផ្សេងរំលោភមកលើផ្លូវសាធារណៈជាពិសេសគឺ នៅភូមិអង្គកែវ សង្កាត់ចោមចៅទី៣ ខណ្ឌពោធិ៍សែនជ័យ រាជធានីភ្នំពេញសូមរួសរើចេញជាបន្ទាន់។ បើតាមរដ្ឋបាលខណ្ឌពោធិ៍សែនជ័យនឱ្យដឹងថា ការតម្រូវឱ្យអាជីវកររុះរើចេញបែបនេះ គឺដើម្បីចូលរួមសហការរក្សារបៀបរៀបរយសណ្តាប់ធ្នាប់ផ្លូវសាធារណៈ កាត់បន្ថយការកកស្ទះចរាចរណ៍និងចូលរួមចំណែកលើកកម្ពស់សោភ័ណភាពនិងសុវត្ថិភាពសាធារណៈ។ ដូច្នេះ សូមបងប្អូនប្រជាពលរដ្ឋនិងអាជីវករទាំងអស់ដែលបានដាក់តាំងលក់ទំនិញនិងសម្ភារៈផ្សេងៗដែលបានរៀបរាប់ខាងលើ ត្រូវរុះរើចេញឱ្យអស់ដោយគិតចាប់ពីថ្ងៃនេះតទៅ(សល់៤ថ្ងៃ)។ គួរបញ្ជាក់ថា ក្នុងករណីអាជីវករទាំងអស់ មិនព្រមអនុវត្តន៍តាមខ្លឹមសារនៃសេចក្តីជូនដំណឹងនេះទេ រដ្ឋបាលខណ្ឌ នឹងមានវិធានការចុះរុះរើនិងដកហូតដោយមិនទទួលខុសត្រូវរាល់ការបាត់បង់ ខូចខាតទ្រព្យសម្បត្តិនិងសម្ភារៈផ្សេងៗដែលមាននៅលើទីតាំងនោះឡើយ។ ករណីមានការរាំង រឹងរូសអាជ្ញាធរនឹងកសាងសំណុំរឿងបញ្ជូនទៅតុលាការដើម្បីចាត់វិធានការតាមផ្លូវច្បាប់៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T07:17:27.166Z", "category": "ចាប់ផ្តើមអាជីវកម្ម", "views": 718, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារពិភពលោក ជួយកម្ពុជា ២៧៥លាន$ ទៅដល់ផ្នែកធំៗទាំង៣នេះ	https://business-cambodia.com/articles/world-bank-cambodia	កាលពីថ្មីៗនេះ ក្រុមប្រឹក្សានាយកនៃធនាគារពិភពលោក បានអនុម័តលើកញ្ចប់ឥណទានតម្លៃ ២៧៥ លានដុល្លារអាមេរិក នេះបើយោងទៅតាមការចេញផ្សាយរបស់ធនាគារ World Bank Cambodia-ធនាគារពិភពលោកប្រចាំកម្ពុជា។ កញ្ចប់ឥណទាន ២៧៥លាន$នេះ គឺសម្រាប់ជួយទ្រទ្រង់ដល់កិច្ចខិតខំប្រឹងប្រែងរបស់កម្ពុជា ក្នុងការជំរុញកំណើន និងភាពធន់របស់សេដ្ឋកិច្ច ក្នុងរយៈពេលវែងឆ្ងាយទៅមុខ ដោយហិរញ្ញប្បទាននេះ នឹងត្រូវយកទៅប្រើប្រាស់សម្រាប់ជំរុញកំណែទម្រង់ សំដៅលើកកម្ពស់ភាពប្រកួតប្រជែងនៃផ្នែកឯកជន, ពង្រឹងជំហរសារពើពន្ធរបស់ប្រទេស និងផ្តល់ជំនួយដល់ក្រុមប្រជាជនងាយរងគ្រោះបំផុត។ ឥណទាននេះគឺសម្រាប់គម្រោងដំណាក់កាលទី២ ស្តីពី ហិរញ្ញប្បទានសម្រាប់កំណើនសេដ្ឋកិច្ចកម្ពុជា និងការរៀបចំគោលនយោបាយអភិវឌ្ឍន៍មានភាពធន់ ដើម្បីដោះស្រាយបញ្ហាប្រឈមនានា ដែលនៅរារាំងកិច្ចខិតខំរបស់កម្ពុជាក្នុងការរើបម្រះខ្លួនចេញពីឥទ្ធិពលញាំញីរ៉ាំរ៉ៃមកលើសេដ្ឋកិច្ច ពីសំណាក់ជំងឺរាតត្បាតកូវីដ-១៩។ ឥណទានថ្មីនេះបន្ថែមពីលើឥណទានតម្លៃ ២៧៤ លានដុល្លារអាមេរិក ដែលត្រូវបានផ្តល់ក្នុងឆ្នាំ២០២២ សម្រាប់គម្រោងដដែលនេះ នៅក្នុងដំណាក់កាលទី១។ ស្ថានភាពនេះនៅកម្ពុជា ជាការឆ្លុះបញ្ចាំងអំពីស្ថានភាពសេដ្ឋកិច្ចនៅលើពិភពលោក និងបញ្ហាប្រឈមផ្នែករចនាសម្ព័ន្ធនៃបែបផែនកំណើនរបស់ប្រទេសនេះ។ បញ្ហាប្រឈមផ្នែករចនាសម្ព័ន្ធរបស់កម្ពុជារួមមាន ផលិតភាពមានកំណើនខ្សោយ, ការអភិវឌ្ឍននៃមូលធនមនុស្សនៅមានកម្រិតទាប, និងឧបសគ្គដល់ការបង្កើត និងការប្រកួតប្រជែងរបស់ធុរកិច្ចឯកជន។ សេដ្ឋកិច្ចរបស់កម្ពុជាមានលក្ខណៈប្រមូលផ្តុំខ្លាំង ទៅលើផលិតផល, ទីផ្សារនាំចេញ និងធនធានហិរញ្ញប្បទាន ដែលជាហេតុធ្វើឱ្យមានការរងការប៉ះទង្គិចពីសំណាក់ស្ថានការណ៍អង្រួនកន្ត្រាក់ណាស់។ ប្រទេសនេះក៏ងាយរងគ្រោះពីផលជះនៃការប្រែប្រួលអាកាសធាតុដែរ ជាពិសេសទឹកជំនន់ និងភាពរាំងស្ងួត។ ឥណទានថ្មីនឹងត្រូវបានយកទៅប្រើប្រាស់សម្រាប់ដោះស្រាយបញ្ហាប្រឈមទាំងនេះ។ ជំនួយនេះនឹងជួយបង្កើតបរិយាកាសអំណាយផលដល់ការបើកដំណើរការអាជីវកម្មរបស់ក្រុមហ៊ុន, បិទអាជីវកម្ម និងការប្រកួតប្រជែងដោយត្រឹមត្រូវយុត្តិធម៌។ ផ្នែកឯទៀតនៃឥណទាននេះ នឹងជួយពង្រឹងភាពធន់នៃសារពើពន្ធតាមរយៈការកែលម្អភាពប្រសិទ្ធផលនៃចំណាយ, សម្រាលហានិភ័យនៃចំណាយមូលធន និងបង្កើនភាពជាដៃគូរវាងរដ្ឋនិងឯកជន និងពង្រឹងសមត្ថភាពរបស់រដ្ឋាភិបាលក្នុងការកៀរគរហិរញ្ញប្បទាន តាមរយៈសញ្ញាបណ្ណជាតិ។ ឥណទានថ្មីនឹងជួយសម្រួលផងដែរ ដល់ការផ្តល់ជំនួយសង្គ្រោះឱ្យបានទាន់ពេលវេលា ដល់ក្រុមគ្រួសារងាយរងគ្រោះឱ្យបានកាន់តែទូលំទូលាយ ក្នុងករណីជួបគ្រោះមហន្តរាយធម្មជាតិ ឬស្ថានភាពអង្រួនកន្ត្រាក់សេដ្ឋកិច្ច, កែលម្អបទប្បញ្ញត្តិបរិស្ថាន និងលើកកម្ពស់ដល់ការគ្រប់គ្រងគ្រោះមហន្តរាយ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T06:14:43.992Z", "category": "អចលនទ្រព្យ", "views": 2087, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
បើកហាងភ្លាម emart24 ទទួលបានការគាំទ្រយ៉ាងសន្ធឹកសន្ធាប់ពីអតិថិជនសាខា emart24 បឹងកេងកង ហាងលក់ទំនិញ និង កាហ្វេ បែបស៊ីវិល័យ មុនគេបង្អស់នៅក្នុងប្រទេសកម្ពុជា	https://business-cambodia.com/articles/grand-opening-emart24	ភ្នំពេញ– ថ្ងៃទី 21 ខែមិថុនា ឆ្នាំ 2024 – ការលក់ទំនិញនៅផ្សារទំនើបខ្នាតតូចនៅកម្ពុជាកំពុងមានការផ្លាស់ប្តូរគួរឱ្យកត់សម្គាល់ជាមួយនឹងការមកដល់នៃហាងសម្បង emart24 បឹងកេងកង ដែលជាហាងលក់ទំនិញ និង កាហ្វេ បែបស៊ីវិល័យ មុនគេបង្អស់នៅក្នុងប្រទេសកម្ពុជា ។ ការអភិវឌ្ឍន៍នេះគឺជាជំពូកថ្មីមួយនៅក្នុងវិស័យផ្សារទំនើបខ្នាតតូច (Convenience Store) ដែលជាទូទៅបងប្អូននៅក្នុងប្រទេសកម្ពុជាច្រើននិយមហៅថា “ ម៉ាត ” ដែលនាំមកនូវដំណោះស្រាយ ភាពងាយស្រួលក្នុងការទិញទំនិញ និងការបង្កើនភាពងាយស្រួលដល់អតិថិជន ជ្រើសរើសផលិតផលដែលខ្លួនត្រូវការប្រើប្រាស់ប្រចាំថ្ងៃ។ លោក ងន ដេវីដ សំបូរ អគ្គនាយកគ្រប់គ្រងក្រុមហ៊ុន Saisons Brother Holding បានសម្តែងការសាទរចំពោះការបើកសម្ពោធហាងថ្មីស្រឡាងនេះថា “ការដាក់ឱ្យប្រើប្រាស់ emart24 មកកាន់ប្រទេសកម្ពុជា បានបង្ហាញពីការបោះជំហានទៅមុខដ៏សំខាន់មួយនៅក្នុងវិស័យការលក់រាយ ដោយផ្សារភ្ជាប់ការអតិថិជន ជាមួយការទិញទំនិញដ៏សម្បូរបែប ហាងលក់ទំនិញ និង កាហ្វេ បែបស៊ីវិល័យ របស់យើងប្រទេសយើង ធានាបាននូវគុណភាព សេវាកម្ម និងផលិតផលជាច្រើនជូនទៅកាន់អតិថិជន”។ នៅពេលដែលយើងបានបន្ថែមនូវភាពឆ្នៃប្រឌិត ពីការទិញទំនិញធម្មតាទៅកម្រិតហាងស្តង់ដាមួយកម្រិតទៀត ដែលផ្តល់ទាំងភាពងាយស្រួលដល់អ្នកប្រើប្រាស់របស់យើង emart24 ឈរលើគោលការណ៍បន្តភាពរីកចម្រើន ការច្នៃប្រឌិត និងគុណភាពសេវាកម្មជូនទៅកាន់ធតិថិជន។ ភាពជាដៃគូរបស់យើងជាមួយ emart24 មិនត្រឹមតែបង្កើនបទពិសោធន៍នៃការទិញទំនិញប៉ុណ្ណោះទេ ប៉ុន្តែថែមទាំងរួមចំណែកដល់សេដ្ឋកិច្ចក្នុងស្រុកដោយ បង្កើតការងារ ផ្តល់ចំណេះដឹង និងគាំទ្រអ្នកផ្គត់ផ្គង់ក្នុងស្រុកផងដែរ។ លោក KANG INSOK នាយកគ្រប់គ្រងប្រតិបត្តិនៃក្រុមហ៊ុន emart24 Inc. នៃប្រទេសកូរ៉េ បានមានប្រសាសន៍ឲយដឹងថា “យើងមានសេចក្តីរំភើបរីករាយក្នុងការនាំយកម៉ាកយីហោ emart24 មកកាន់ប្រទេសកម្ពុជា ដែលជាទីផ្សារដែលមានសក្តានុពលយ៉ាងសម្បើម និងជាមូលដ្ឋានអ្នកប្រើប្រាស់ដែលកំពុងរីកចម្រើននាពេលបច្ចុប្បន្ន។ ចក្ខុវិស័យរបស់យើងគឺដើម្បីផ្តល់ជូននូវបទពិសោធន៍ទិញទំនិញមួយកម្រិតទៀត ជាមួយនឹងផលិតផលជាច្រើនបន្ថែមទៀតរួមមានផលិតផលកូរ៉េ អាហារកូរ៉ ផលិតផល No Brands និងផលិតផលពេញនិយមជាច្រើនទៀតមកកាន់ emart24 ដើម្បីបំពេញតម្រូវការដែលកំពុងរីកចម្រើនរបស់អតិថិជនកម្ពុជា។ emart24 ប្តេជ្ញាក្នុងការកំណត់ស្តង់ដារថ្មីនៅក្នុងឧស្សាហកម្មផ្សារទំនើបខ្នាតតូចដែលផ្តល់ភាពងាយស្រួល ហើយយើងទន្ទឹងរង់ចាំក្លាយជាផ្នែកសំខាន់មួយនៃការវិវត្តន៍នៃការលក់ទំនិញបែបរាយរបស់កម្ពុជា។ ការបើកហាង emart24 នៅទូទាំងប្រទេសកម្ពុជា ត្រូវបានរំពឹងថានឹងធ្វើឡើងដោយផ្តល់ភាពងាយស្រួល សេវាកម្មល្អ អាហារមានគុណភាព បុគ្គលិករស់រាយរាក់ទាក់ ជូនទៅឱ្យអ្នកប្រើប្រាស់នូវបទពិសោធន៍ទិញទំនិញដ៏ស៊ីវិល័យ មានប្រសិទ្ធភាព និង ទទួលបានផលិតផលទំនិញល្អៗ ការពង្រីកសក្តានុពលរបស់ខ្លួននេះមិនត្រឹមតែជាការបង្កើនកំណើននៃការលក់រាយប៉ុណ្ណោះទេ ប៉ុន្តែវាក៏ជាការរួមចំណែកជាវិជ្ជមានដល់សហគមន៍ក្នុងប្រទេសតាមរយៈការផ្តល់ជូននូវផលិតផលដែលមានគុណភាពខ្ពស់ ជំរុញភាពជាសហគ្រិនក្នុងស្រុក និងការលើកកម្ពស់កម្រិតជីវភាពរស់នៅទាំងមូល។ នៅពេលដែលប្រទេសកម្ពុជាទទួលយកបែបបទថ្មីនៃការលក់ទំនិញរាយនេះ emart24 ត្រៀមខ្លួនជាស្រេចដើម្បីឈានមុខគេ ដោយកំណត់ស្តង់ដារថ្មី និងជំរុញឱ្យមានការរីកចម្រើនបន្ថែមទៀតនៅក្នុងឧស្សាហកម្មហាងទំនិញដោយបើកសាខាចម្បង emart24 បឹងកេងកង ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T04:18:12.912Z", "category": "PR", "views": 1109, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
វេទិកាធុរកិច្ចកម្ពុជា-សិង្ហបុរី ពង្រឹងទំនាក់ទំនងសេដ្ឋកិច្ច ដោយជំរុញកិច្ចសហប្រតិបត្តិការនៃសភាពាណិជ្ជកម្មកម្ពុជា សភាពាណិជ្ជកម្មសិង្ហបុរីនៃកម្ពុជា សហព័ន្ធធុរកិច្ចសិង្ហបុរី និងសមាគមអតីតនិស្សិតសិង្ហបុរីកម្ពុជា	https://business-cambodia.com/articles/cambodia-chamber-of-commerce-	ប្រទេសសិង្ហបុរី, ថ្ងៃទី ១៩ ខែ មិថុនា ឆ្នាំ ២០២៤ – នៅក្នុងព្រឹត្តិការណ៍ដ៏សំខាន់មួយស្តីពីដំណើរបំពេញទស្សនកិច្ចផ្លូវការរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃប្រទេសកម្ពុជា ទៅកាន់ប្រទេសសិង្ហបុរី សភាពាណិជ្ជកម្មកម្ពុជា (CCC) សហការជាមួយសហព័ន្ធធុរកិច្ចសិង្ហបុរី (SBF) សភាពាណិជ្ជកម្មសិង្ហបុរីនៃកម្ពុជា (SCC) និងសមាគមអតីតនិស្សិតសិង្ហបុរីកម្ពុជា (SAAC) បានរួមគ្នារៀបចំវេទិកាធុរកិច្ចកម្ពុជា-សិង្ហបុរី។ ការជួបជុំដ៏មានកិត្យានុភាព ក្រោមអធិបតីភាព សម្តេចធិបតី នាយករដ្ឋមន្ត្រី នេះបាននាំឲ្យមានអ្នកចូលរួមជាន់ខ្ពស់ប្រមាណ 500 នាក់ រួមមានឧបនាយករដ្ឋមន្ត្រី រដ្ឋមន្ត្រី មន្ត្រីជាន់ខ្ពស់រដ្ឋាភិបាល និងថ្នាក់ដឹកនាំធុរកិច្ចល្បីៗមកពីប្រទេសទាំងពីរ។ អ្នកឧកញ៉ា គិត ម៉េង ប្រធាន CCC និងជាប្រធានក្រុមប្រឹក្សាប្រឹក្សាធុរកិច្ចអាស៊ាន (ASEAN-BAC) កម្ពុជាបានលើកឡើងពីលក្ខណៈពិសេសនៃការវិនិយោគរបស់សិង្ហបុរីនៅកម្ពុជា។ នៅក្នុងសុន្ទរកថារបស់លោក លោកបានលើកឡើងអំពីស្ថានភាពពាណិជ្ជកម្មទ្វេភាគីនាពេលបច្ចុប្បន្ន និងឱកាសដ៏គួរឱ្យរំភើបសម្រាប់វិនិយោគិនសិង្ហបុរី ដោយសង្កត់ធ្ងន់លើរឿងរ៉ាវជោគជ័យរបស់ក្រុមហ៊ុនសិង្ហបុរីដែលកំពុងរីកចម្រើននៅក្នុងប្រទេសកម្ពុជា។ ចំណុចសំខាន់នៃវេទិកានេះ គឺការចុះហត្ថលេខាលើអនុស្សរណៈនៃការយោគយល់គ្នា (MOU) ចំនួនបី រួមទាំងកិច្ចព្រមព្រៀងពាណិជ្ជកម្មសំខាន់ៗរវាងអង្គការសេដ្ឋកិច្ចនៃប្រទេសទាំងពីរ និងស្ថាប័នហិរញ្ញវត្ថុ។ MOU ទាំងនេះត្រូវបានគេរំពឹងថានឹងត្រួសត្រាយផ្លូវសម្រាប់ការពង្រឹងកិច្ចសហប្រតិបត្តិការពាណិជ្ជកម្ម និងសេដ្ឋកិច្ច។ ក្នុងវគ្គបទបង្ហាញ លោកឧកញ៉ា សុខ ពិសិដ្ឋ អនុប្រធានសភាពាណិជ្ជកម្មកម្ពុជា បានបង្ហាញអំពី "ស្ថានភាពបច្ចុប្បន្ននៃសេដ្ឋកិច្ច និងបរិយាកាសវិនិយោគកម្ពុជា"។ ឯកឧត្តម សួន សុផល អគ្គលេខាធិការរងនៃក្រុមប្រឹក្សាវិនិយោគកម្ពុជា បានធ្វើបទបង្ហាញស្តីពី "បរិយាកាសវិនិយោគ និងការលើកទឹកចិត្តរបស់កម្ពុជា" ដោយផ្តល់នូវការយល់ដឹងដ៏មានតម្លៃចំពោះទិដ្ឋភាពធុរកិច្ចរបស់ប្រទេស។ ក្នុងសុន្ទរកថាបិទកម្មវិធី លោក Andrew Tay ប្រធានសភាពាណិជ្ជកម្មសិង្ហបុរីនៃកម្ពុជា (SCC) មានប្រសាសន៍ថា “នាពេលនេះវេទិកាធុរកិច្ចកម្ពុជាដ៏គួរឱ្យកត់សម្គាល់នេះជិតឈានដល់ទីបញ្ចប់ហើយ ហើយខ្ញុំមានសុទិដ្ឋិនិយម និងក្តីរំភើបចំពោះអនាគតរួមគ្នារបស់យើង។ ការពិភាក្សាថ្ងៃនេះ បំភ្លឺឱកាសជាច្រើនដែលមាននៅក្នុងប្រទេសកម្ពុជា និងបានគូសបញ្ជាក់អំពីទំនាក់ទំនងដ៏យូរអង្វែង និងវិបុលភាពរវាងប្រទេសកម្ពុជា និងប្រទេសសិង្ហបុរី។ ខ្ញុំចង់ពង្រីកការអញ្ជើញដ៏កក់ក្តៅដើម្បីស្វែងយល់ពីប្រទេសកម្ពុជា ដែលជាទឹកដីនៃឱកាសអាជីវកម្មដែលកំពុងរីកចម្រើន និងបេតិកភណ្ឌវប្បធម៌ដ៏សម្បូរបែប។ សភាពាណិជ្ជកម្មសិង្ហបុរីនៃកម្ពុជា (SCC) ត្រៀមខ្លួនជាស្រេចដើម្បីធ្វើជាស្ពានសម្រាប់អ្នក ដឹកនាំអ្នកឆ្លងកាត់ទិដ្ឋភាពដ៏ជោគជ័យនៃធុរកិច្ចកម្ពុជា និងធានាថាផលប្រយោជន៍របស់អ្នកត្រូវបានយកចិត្តទុកដាក់ និងណែនាំបានយ៉ាងល្អ”។ វេទិកាបានបិទបញ្ចប់ដោយមានការទទួលស្គាល់ពីសំណាក់លោក Tay ទៅកាន់សហអ្នករៀបចំ និងអ្នកឧបត្ថម្ភ រួមមាន SBF, CCC, SAAC, និង SCC ក៏ដូចជាអ្នកឧបត្ថម្ភផ្តាច់មុខដ៏សប្បុរសគឺ Fura Investment Holdings Pte Ltd, និងអ្នកសហការឧបត្ថម្ភគឺ Global Schools Group, Royal Group of Companies, Wing Bank (Cambodia), Maybank Cambodia, Philip Capital Cambodia, Singapore Airlines Limited, Icon Cancer Center Singapore, Pathfinder Travel, Himawari Hotel Apartments, TWPR, Tribe Hotel, BTM និង Urban Village ដោយ Goldfame Group អ្នករៀបចំព្រឹត្តិការណ៍ និងអ្នកស្ម័គ្រចិត្ត។ លោកបានថ្លែងអំណរគុណចំពោះការចូលរួមរបស់អ្នកចូលរួម និងបានបញ្ជាក់ពីសក្ដានុពលសម្រាប់ការបណ្តាក់ទុនប្រកបដោយវិបុលភាពនៅកម្ពុជា។ អំពីសភាពាណិជ្ជកម្មកម្ពុជា (CCC) សភាពាណិជ្ជកម្មកម្ពុជា (CCC) មានការប្តេជ្ញាចិត្តក្នុងការជំរុញបរិយាកាសធុរកិច្ចដែលលើកកម្ពស់កំណើនអាជីវកម្មនៅកម្ពុជា។ វាផ្តល់សេវាកម្មដល់សហគមន៍អាជីវកម្មដែលរួមមានការតស៊ូមតិ ដំបូន្មាន និងឱកាសបណ្តាញ។ អំពីសភាពាណិជ្ជកម្មសិង្ហបុរីនៃកម្ពុជា (SCC) សភាពាណិជ្ជកម្មសិង្ហបុរីនៃកម្ពុជា (SCC) គឺជាអង្គការមិនស្វែងរកប្រាក់ចំណេញដែលផ្សព្វផ្សាយ និងគាំទ្រដល់ប្រជាជនសិង្ហបុរី និងក្រុមគ្រួសាររបស់ពួកគេនៅក្នុងប្រទេសកម្ពុជា។ SCC ជំរុញកំណើនសេដ្ឋកិច្ច និងពង្រឹងទំនាក់ទំនងទ្វេភាគីរវាងសិង្ហបុរី និងកម្ពុជា តាមរយៈការសម្របសម្រួលឱកាសពាណិជ្ជកម្ម និងការវិនិយោគ។ អំពីសមាគមអតីតនិស្សិតសិង្ហបុរីកម្ពុជា (SAAC) សមាគមអតីតនិស្សិតសិង្ហបុរីកម្ពុជា (SAAC) ជាអង្គការមិនស្វែងរកប្រាក់ចំណេញដែលមានគោលបំណងបម្រើជាវេទិកាសម្រាប់អតីតនិស្សិតមកពីប្រទេសសិង្ហបុរីក្នុងការប្រមូលផ្តុំ និងប្រើប្រាស់ចំណេះដឹង និងជំនាញរបស់ពួកគេ ដើម្បីរួមចំណែកក្នុងការអភិវឌ្ឍន៍សង្គមស្របតាមច្បាប់ និងគោលនយោបាយរបស់រាជរដ្ឋាភិបាលកម្ពុជា។ សម្រាប់ព័ត៌មានបន្ថែម សូមទំនាក់ទំនង៖ សភាពាណិជ្ជកម្មកម្ពុជា (CCC) អ៊ីមែល៖ info@ccc.org.kh ទូរស័ព្ទ៖ +855-12 516 756 សភាពាណិជ្ជកម្មសិង្ហបុរីនៃកម្ពុជា (SCC) អ៊ីមែល៖ infosingaporeclub@gmail.com ទូរស័ព្ទ៖ +855-96 275 4126 សមាគមអតីតនិស្សិតសិង្ហបុរីកម្ពុជា (SAAC) អ៊ីមែល៖ sovanndekasum@gmail.com ទូរស័ព្ទ៖ +855-92 333 399	{ "spider_name": "businesscambodia", "scrape_at": "2025-06-14_19:40:03", "date_created": "2024-06-24T04:08:44.489Z", "category": "PR", "views": 177, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
មកស្គាល់កូនស្រី សេ.ដ្ឋីហុងកុង ម្ចាស់យីហោសណ្ឋាគារ RoseWood ដែលកំពុងកាន់ជំនួញតពីឪពុក	https://business-cambodia.com/articles/rosewood-hotel-group-ceo-hong-kong	នៅពេលដែលគេនិយាយអំពីសំណង់អគារទំនើបគេមិនដែលរំលងទេនូវអគារដ៏ខ្ពស់សន្លឹម ឈរបង្អួតរាងចំកណ្តាលបេះដូងនៃរាជធានីភ្នំពេញ គឺសណ្ឋាគារផ្កាយប្រាំ RoseWood ដែលជាសាខាសណ្ឋាគារមួយរបស់ហុងកុង កំពុងប្រតិបត្តិការនៅកម្ពុជា ក្រោមក្រុមហ៊ុនបុត្រសម័្ពន្ធខ្មែរដ៏មានកិត្យានុភាពគឺ Vattanac Group ។ នាពេលបច្ចុប្បន្ន យីហោសណ្ឋាគារដ៏ប្រណិតនិងល្បីល្បាញ RoseWood Hotel Group ដែលកំពុងរកស៊ីនៅ១៩ប្រទេស កំពុងគ្រប់គ្រងដោយ CEO ស្រ្តីវ័យ៤៣ឆ្នាំគឺ អ្នកនាង Sonia Cheng(郑志雯)ដែលនាងជាកូនស្រីសេដ្ឋីហុងកុង ដ៏ល្បីឈ្មោះគឺលោក Henry Cheng។ អ្នកនាង Sonia Cheng កើតនៅឆ្នាំ ១៩៨០ គឺជាកូនទីពីររបស់លោក Henry Cheng មហាសេដ្ឋីប្រាក់លានអភិវឌ្ឍន៍អចលនទ្រព្យនៅហុងកុង ហើយអ្នកនាង Cheng បានទទួលការអប់រំពីសាលា St. Pauls’ Co-educational នៅហុងកុងនិង សាកលវិទ្យាល័យនៅអាមេរិក Harvard ដោយអ្នកនាង Cheng បានទទួលបានបរិញ្ញាបត្រផ្នែកសិល្បៈ ទាក់ទងនឹគណិតវិទ្យាប្រើប្រាស់ក្នុងសិល្បៈនិងសេដ្ឋកិច្ច។ នៅក្នុងឆ្នាំ២០០៨ អ្នកនាង Sonia Cheng ក៏បានឡើងកាន់តំណែងជា CEO ដើម្បីជួយគ្រប់គ្រងមុខជំនួញរបស់ឪពុកគឺ Rosewood Hotel Group  ដែលជាបណ្ដុំអាជីវកម្មសណ្ឋាគារប្រមាណ ៤០សាខាកំពុងប្រតិបត្តិការនៅ១៩ប្រទេស ទាំងនៅតំបន់ទ្វីបអាមេរិក អាស៊ី អឺរ៉ុបនិងមជ្ឈិមបូព៌ា។ លើសពីនេះអ្នកនាង Sonia Cheng ក៏ជាអនុប្រធានមិនប្រតិបត្តិនៃក្រុមហ៊ុន Chow Tai Fook Jewellery Group ដែលជាក្រុមហ៊ុនចាស់វស្សាលើគ្រឿងអលង្ការមាស និងប្លាទីន បានរកស៊ីជាង៨០ឆ្នាំនៅហុងកុង តាំងពីជំនាន់ជីតាគឺមហាសេដ្ឋីលោក Cheng Yu-tung។ ក្នុងឆ្នាំ២០១៨ អ្នកនាង Sonia Cheng ត្រូវបានជាប់ជាស្រ្តីឆ្នើមរបស់ Fortune 40 Under 40 និងជាប់ជាស្ត្រីជំនួញដ៏មានឥទ្ធិពលទាំង៥០រូបនៅអាស៊ីក្នុងឆ្នាំ ២០១៦។ យ៉ាងណាមិញចំពោះជីវិតឯកជនអ្នកនាង Sonia Cheng បានរៀបការរួចហើយនិងមានកូនចំនួន៤នាក់។ សម្រាប់មេរៀនដឹកនាំនិងគន្លឹះគ្រប់គ្រងសណ្ឋាគារ ដែលឪពុកសេដ្ឋីរបស់អ្នកនាងធ្លាប់បានបង្រៀនគឺការវិនិយោគលើមនុស្សឱ្យត្រឹមត្រូវ ដោយឪពុកអ្នកនាងបានបង្រៀនយ៉ាងដូច្នេះថា "ទោះបីជាការរៀបចំស្អាតនិងប្រណិតយ៉ាងណា ការផ្សព្វផ្សាយខ្លាំងឬយុទ្ធសាស្ត្រទីផ្សារល្អយ៉ាងណា ប្រសិនបើគ្មានមនុស្សដែលត្រឹមត្រូវសម្រាប់ធ្វើការជាមួយកូនទេ នោះកូននឹងមិនអាចសម្រេចភាពជោគជ័យរឹងមាំនោះឡើយ"៕ Rosewood Hotel In Hong Kong    អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T10:37:10.128Z", "category": "ភាពជាអ្នកដឹកនាំ", "views": 6790, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
មហាវិថី ស៊ី ជីនពីង ប្រវែងជាង ៤០ គីឡូម៉ែត្រ ត្រៀមនឹងដាក់សម្ពោធជាផ្លូវការក្នុងពេលឆាប់ៗខាងមុខ	https://business-cambodia.com/articles/xi-jinping-boulevard	មហាវិថី ស៊ី ជីនពីង ដែលមានទីតាំងស្ថិតនៅលើខ្សែផ្លូវក្រវាត់ក្រុងទី៣ ត្រៀមនឹងដាក់សម្ពោធជាផ្លូវការក្នុងពេលឆាប់ៗខាងមុខនេះហើយ ។ នេះយោងតាមការបញ្ជាក់ពីក្រសួងសាធារណការ និងដឹកជញ្ជូន នៅថ្ងៃទី២៣ ខែមិថុនា ឆ្នាំ២០២៤នេះ។ មហាវិថី ស៊ី ជីនពីង ដែលឆ្លងកាត់ភូមិសាស្រ្តរាជធានីភ្នំពេញ និងខេត្តកណ្តាល មានប្រវែងសរុប ៤៧,១០គីឡូម៉ែត្រ ក្រាលបេតុងស៊ីម៉ង់ត៍សរសៃដែក មានចំណុចចាប់ផ្តើមពីគីឡូម៉ែត្រ ១៤+១០៥ នៃផ្លូវជាតិលេខ៤ និងចំណុចចុងបញ្ចប់នៅគីឡូម៉ែត្រ ២៤+៨៤០ នៃផ្លូវជាតិលេខ១។ មហាវិថីនេះគឺជាសមិទ្ធផលថ្មីមួយបន្ថែមទៀត នៅក្នុងចំណោមសមិទ្ធផលសំខាន់ៗជាច្រើននៅទូទាំងប្រទេស ដែលបានលេចចេញជារូបរាងឡើងនៅក្នុងយុគសម័យតេជោសន្តិភាព និងជាចំណងដៃដ៏ពិសិដ្ឋថ្លៃថ្លារបស់រាជរដ្ឋាភិបាលជូនដល់បងប្អូនប្រជាពលរដ្ឋនៅទូទាំងប្រទេស ដើម្បីប្រើប្រាស់ជាប្រយោជន៍ និងយូរអង្វែង។ គួររំលឹកថា កាលពី ថ្ងៃទី២៨ ខែឧសភា ឆ្នាំ២០២៤ នៅវិមានសន្តិភាព ផ្លូវក្រវាត់ក្រុងទី៣ ត្រូវបានប្រសិទ្ធនាមថា “មហាវិថី ស៊ី ជីនពីង” ក្រោមអធិបតីភាពដ៏ខ្ពង់ខ្ពស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា និងឯកឧត្តម វ៉ាង វិនធៀន (H.E. Mr. Wang Wentian) ឯកអគ្គរដ្ឋទូតនៃសាធារណរដ្ឋប្រជាមានិតចិន ប្រចាំព្រះរាជាណាចក្រកម្ពុជា៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T10:01:13.541Z", "category": "អចលនទ្រព្យ", "views": 752, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ជប៉ុន អាចនឹងបាត់ពីផែនដី ប្រសិនបើប្រជាជនគ្រប់គ្នា មិនផ្តោតលើរឿងសំខាន់១នេះ	https://business-cambodia.com/articles/japan-may-disappear-from-earth	ប្រទេសជប៉ុនអាចនឹងរលាយបាត់ពីផែនដី ប្រសិនបើប្រជាជនមិនផ្តោតទៅលើការបង្កកំណើត ខណៈអត្រាចំនួនមនុស្សវ័យចំណាស់ និងអត្រាមរណភាពបានកើនឡើងយ៉ាងគំហុក។ នេះបើយោងតាមការចេញផ្សាយរបស់ទីភ្នាក់ងារសារព័ត៌មាន South China Morning Post។ សមាជិកសភា និងជាអតីតរដ្ឋមន្ត្រី ដែលផ្តល់ប្រឹក្សាដល់នាយករដ្ឋមន្ត្រីជប៉ុន លោកស្រី Masako Mori បាននិយាយថា៖ «ប្រសិនបើមនុស្សពុំមានកូន ហើយនៅតែបន្តបែបនេះទៀត ជប៉ុននឹងរលាយបាត់ពីពិភពលោកមិនខាន»។ ការលើកឡើងបែបនេះ ស្របពេលបច្ចុប្បន្នចំនួនប្រជាជនរបស់ប្រទេសជប៉ុនបានធ្លាក់ចុះមកត្រឹម ១២៤.៦លាននាក់ប៉ុណ្ណោះ ខណៈកាលពីឆ្នាំ២០០៨ មានចំនួនរហូតដល់ទៅ ១២៨លាននាក់។ ក្នុងឆ្នាំ២០២២ ប្រទេសជប៉ុនមានមនុស្សស្លាប់ច្រើនជាងកំណើតថ្មីដល់ទៅ២ដង ដោយមានកំណើតតិចជាង ៨០០,០០០នាក់ និងស្លាប់ប្រហែល ១.៥៨លាននាក់ រីឯសមាមាត្រនៃមនុស្សដែលមានអាយុចាប់ពី ៦៥ឆ្នាំឡើងទៅបានកើនឡើងដល់ជាង ២៩%។ លោកស្រីសមាជិកសភាជាន់ខ្ពស់រូបនេះបានបន្ថែមទៀតថា ប្រសិនបើពុំមានចំណាប់ការអ្វីលើបញ្ហានេះទេ ប្រព័ន្ធសន្តិសុខសង្គមនឹងដួលរលំ កម្លាំងឧស្សាហកម្មនិងសេដ្ឋកិច្ចនឹងធ្លាក់ចុះខ្លាំង រួមទាំងពុំមានការជ្រើសរើសបុគ្គលិកគ្រប់គ្រាន់សម្រាប់កងកម្លាំងស្វ័យការងារប្រទេសជាតិនោះឡើយ។ យ៉ាងណាមិញ ដើម្បីដោះស្រាយបញ្ហាខាងលើ លោកស្រី Masako Mori ចង់ជំរុញទឹកចិត្តរដ្ឋាភិបាលត្រូវតែធ្វើអ្វីគ្រប់យ៉ាងដែលអាចធ្វើទៅបានក្នុងការបន្ថយការធ្លាក់ចុះដល់ខ្សែបន្ទាត់ដ៏គួរឲ្យព្រួយបារម្ភនេះ តាមរយៈការឧបត្ថម្ភកុមារ ការកែលម្អការផ្តល់ការថែទាំកុមារ និងការផ្លាស់ប្តូររចនាសម្ព័ន្ធមការងារជាដើម។ ជាមួយគ្នានេះ ឯកសារមួយពីក្រុមរដ្ឋាភិបាលស្តីពីសមភាពយេនឌ័របានបង្ហាញថា ការផ្លាស់ប្តូរដ៏ទូលំទូលាយគឺចាំបាច់ដែលរួមមានការកាត់បន្ថយបន្ទុកលើស្ត្រីក្នុងការចិញ្ចឹមកូន និងធ្វើឱ្យវាកាន់តែងាយស្រួលសម្រាប់ពួកគេក្នុងការចូលរួមក្នុងកម្លាំងពលកម្មបន្ទាប់ពីការសម្រាលកូន៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T09:39:12.375Z", "category": "ភាពជាអ្នកដឹកនាំ", "views": 11056, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ស្ថាបនិកក្រុមហ៊ុន Apple ថាមនុស្ស ១ប្រភេទនេះ ចេញទៅរ.កស៊ី៣ជាតិទៀត ក៏មិនជោ.គជ័យដែរ	https://business-cambodia.com/articles/one-type-of-person-should-not-start-business	នរណាក៏អាចចេញរកស៊ីបានដែរ តែមិនប្រាកដថាសុទ្ធតែជោគជ័យទេ។ អ្នកខ្លះឈូឆរចេញរកស៊ីតាមគ្នា ចេញទៅឲ្យគេស៊ី បោសគូទខោ របួសទ្រោមខ្លួន ខ្លះចោលសាកសពស្អុយរលួយក្នុងរងើកភ្លើងសមរភូមិទីផ្សារសេរីរាងចាលមួយជីវិត នេះក៏ព្រោះតែឧបនិស្ស័យមនុស្សផ្សេងៗគ្នា។ ជុំវិញរឿងនេះ បិតាច្នៃបង្កើតថ្មី Steve Jobs ថាមានមនុស្ស ១ប្រភេទ ទោះចេញទៅរកស៊ី៣ជាតិទៀត ក៏មិនជោគជ័យដែរ។ នៅក្នុងបទសម្ភាសន៍មួយកាលពី១៥ឆ្នាំមុន បុរសធ្វើបដិវត្តន៍ពណ៌លើពិភពបច្ចេកវិទ្យារូបនេះបានលើកឡើងថា៖ «មនុស្សដែលចេញរកស៊ីដើម្បីតែលុយ ទោះប្រឹងធ្វើដល់ស្លាប់ទៅវិញក៏គ្មានថ្ងៃជោគជ័យដែរ»។ និយាយក្នុងទឹកមុខមាំនិងខ្សែភ្នែកមុត លោក Steve Jobs បានថ្លែងយ៉ាងដូច្នេះថា៖ «បើអ្នកចង់បង្កើតក្រុមហ៊ុនមួយព្រោះចង់រកលុយឲ្យបានច្រើន ចូរបំភ្លេចវាចោលទៅ។ វាពុំមែនជាហេតុផលគ្រប់គ្រាន់ដើម្បីចាប់ផ្តើមទេ ខ្ញុំមិនដែលឃើញពួកគេជោគជ័យឡើយ»។ លោកបានបន្តទៀតថា៖ «មានតែរឿងម្យ៉ាងគត់ដែលអាចជោគជ័យបាននោះគឺ មនុស្សដែលចេញមកពីពេលខ្លះពួកគេមិនចង់បង្កើតក្រុមហ៊ុនទេ ពួកគេគ្រាន់តែមានគំនិតដ៏អស្ចារ្យមួយចង់ធ្វើវាឲ្យចេញជារូបរាងហើយបង្ហាញទៅកាន់ពិភពលោកប៉ុណ្ណោះ។ ហើយចួនកាល ពួកគេត្រូវតែបង្កើតក្រុមហ៊ុនពីព្រោះគ្មាននរណាម្នាក់ ព្រមទទួលស្តាប់គំនិតរបស់ពួកគេ»។ យ៉ាងណាមិញ ការចាប់ផ្តើមអាជីវកម្មមួយអាចជារឿងមិនសូវលំបាក តែការថែរក្សានិងចិញ្ចឹមជីវិតអាជីវកម្មនោះឲ្យរីកធំលូតលាស់ល្អទើបជារឿងដែលត្រូវគិតគូរខ្លាំងបំផុត។ បើចេញរកស៊ីដោយសារតែចង់ដេញចាប់លុយ នោះលុយនឹងរត់ចោលអ្នក។ ចូរចាប់ផ្តើមដោយយកបេះដូង គំនិត និងចក្ខុវិស័យច្របាច់បញ្ចូលគ្នា ផលិតចេញជាផលិតផលមួយដែលអាចធ្វើឲ្យពិភពលោកកាន់តែប្រសើរនោះអ្នកកំពុងដើរលើផ្លូវត្រូវហើយ ដូចពាក្យអ្នកនិពន្ធលក់ដាច់បំផុតលោក Zig Ziglar បានលើកឡើងថា៖ «អ្នកអាចមានអ្វីៗគ្រប់យ៉ាងដែលចង់បានក្នុងជីវិត ប្រសិនបើអ្នកគ្រាន់តែអាចជួយអ្នកដទៃឲ្យពួកគេទទួលបានអ្វីដែលខ្លួនចង់បាន»៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T09:20:11.197Z", "category": "ភាពជាអ្នកដឹកនាំ", "views": 2167, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy", "short_sentences" ] }
ប្រទេស៥នេះនៅអាស៊ាន ជាប់ចំណាត់ថ្នាក់ជាប្រទេស មានបុគ្គលិ.កស្រ្តេសច្រើន ក្នុងការ.ងារប្រចាំថ្ងៃ	https://business-cambodia.com/articles/most-stress-employee-country-asain-	សុខមាលភាពផ្លូវចិត្តនៅកន្លែងធ្វើការ បានដើរតួនាទីយ៉ាងសំខាន់ជាមួយនឹងសុខភាពផ្លូវកាយ ព្រមទាំងផលិតភាពការងារ ប្រសិនបើមនុស្សស្រ្តេសខ្លាំង ផ្លូវចិត្តចុះខ្សោយរាងកាយក៏ទ្រុឌទ្រោម ឯការងារក៏អន់ថយ។ យ៉ាងណាមិញបើយោងតាមប្រភពពី Seasia Stats បានឱ្យដឹងថាប្រទេស៥នេះនៅតំបន់អាស៊ាន មានបុគ្គលិកជួបបញ្ហាស្រ្តេសច្រើនជាងគេ ក្នុងការងារប្រចាំថ្ងៃ សម្រាប់ឆ្នាំ២០២៤។ ផ្អែកតាមការស្ទង់មតិពីរបាយការណ៍ឆ្នាំ២០២៤ របស់ State of the Global Workplace គឺមីយ៉ាន់ម៉ាជាប់ចំណាត់ថ្នាក់កំពូលនៅអាស៊ីអាគ្នេយ៍ដែលមានកម្រិតស្ត្រេសបុគ្គលិកប្រចាំថ្ងៃខ្ពស់បំផុតគឺ ៤៨% , ហ្វីលីពីនជាប់ចំណាត់ថ្នាក់លេខ២ មានកម្រិតស្ត្រេសបុគ្គលិកប្រចាំថ្ងៃខ្ពស់បំផុត ៤៦%,។ ចំណែកសិង្ហបុរីជាប់ចំណាត់ថ្នាក់លេខ៣ មានកម្រិតស្ត្រេសបុគ្គលិកប្រចាំថ្ងៃខ្ពស់បំផុត៣៨%,ខណៈប្រទេសកម្ពុជាជាប់ចំណាត់ថ្នាក់លេខ៤ មានកម្រិតស្ត្រេសបុគ្គលិកប្រចាំថ្ងៃខ្ពស់បំផុតក៏ ៣៨%ដែរ។ ក្នុងនោះប្រទេសថៃជាប់ចំណាត់ថ្នាក់លេខ៥ មានកម្រិតស្ត្រេសបុគ្គលិកប្រចាំថ្ងៃខ្ពស់បំផុត ៣១%។ ចំពោះទិន្នន័យនៅក្នុងរបាយការណ៍នេះដែរបានវាយតម្លៃដោយ គ្របដណ្តប់លើទិដ្ឋភាពផ្សេងៗដូចជាការពេញចិត្តការងារ ការចូលរួមរបស់បុគ្គលិក ផលិតភាព និងបញ្ហាប្រឈមនានាក្នុងស្ថាប័ន-ក្រុមហ៊ុន ពីប្រទេសផ្សេងៗគ្នា ដែលស្រង់មតិដោយ Gallup៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T09:19:31.927Z", "category": "ភាពជាអ្នកដឹកនាំ", "views": 1083, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ចេះច្នៃចំណូលនឹងកើន! នេះជាប្រភពចំណូ.លធំៗ៤ ដែលអ្នកអាចរកលុ.យបន្ថែមបាន ពីការងារប្រចាំថ្ងៃ	https://business-cambodia.com/articles/income-to-take-advantage-from-daily-jobs	សព្វថ្ងៃនេះមានមនុស្សមិនតិចទេដែលខំធ្វើការរាល់ថ្ងៃ ពីព្រលឹមកប់ព្រលប់ គ្មានពេលឈប់សម្រាក តែមានចំណូលត្រឹមតែមួយច្រក។ តើអ្នកមានដឹងដែរទេថា ជំនាញតែមួ មុខដែលអ្នកកំពុងមានរាល់ថ្ងៃនេះ អាចទាញចំណូលបានច្រើនច្រក មិនមែនតែ១ច្រកដូចដែលឃើញរាល់ថ្ងៃឡើយ?  ខាងក្រោមនេះជាប្រភពចំណូលធំៗទាំង៤ ដែលអ្នកអាចទាញចេញពីជំនាញការងារប្រចាំថ្ងៃដែលកំពុងមាន៖  ១. ប្រាក់ខែ៖ គឺជាប្រភេទចំណូលទីមួយ វាជាប្រាក់ដែលបានមកពីការបំពេញការងារជារៀងរាល់ថ្ងៃ ហើយយើងទទួលបានវារាល់ៗខែ និងទៀងទាត់ ដរាបណាយើងនៅតែធ្វើការឱ្យគេ គេនៅតែបើកប្រាក់ខែឱ្យយើង។ វាអាចកើតចេញពីប្រាក់ដែលយើងទទួលបានពីការបម្រើរការងារអោយគេដូចជា នៅក្នុងក្រុមហ៊ុន ស្ថាប័នឯកជន ឬក៏ស្ថាប័នរដ្ឋមួយចំនួន។ ម្យ៉ាងវិញទៀត យើងអាចទទួលបានប្រាក់ខែតិចឬច្រើន គឺអាស្រ័យទៅលើសមត្ថភាព តួនាទី និងទំនួលខុសត្រូវក្នុងការបំពេញការងាររបស់យើង។  ២. ប្រាក់ឧបត្ថម្ភ៖ ក្រៅពីប្រាក់ខែគឺយើងអាចទទួលបាននូវប្រាក់ឧបត្ថមចុងឆ្នាំឬក៏ចូលឆ្នាំ និង ប្រាក់ឧបត្ថម្ភផ្សេងៗទៀតពីកន្លែងដែលយើងកំពុងបំពេញការងារ។ ហើយប្រសិនបើយើងខិតខំប្រឹងប្រែងបំពេញការងារឱ្យបានល្អយើងនឹងទទួលបានប្រាក់ខែច្រើន ហើយយើងប្រហែលជាអាចមានប្រាក់ឧបត្ថមច្រើនផងដែរ។  ៣. ប្រាក់កម្រៃជើងសារ៖ ជាធម្មតានៅក្នុងវ័យធ្វើការ យើងចៀសមិនផុតពីការមានទំនាក់ទំនង ស្គាល់មនុស្សជាច្រើន។ ដូច្នេះអ្នកត្រូវឆ្លៀតឱកាសនេះ កសាងខ្លួនឯងឱ្យក្លាយជាមនុស្សដែលគេអាចទុកចិត្តបាន ស្គាល់គេឱ្យច្រើន ហើយចងទំនាក់ទំនងឱ្យមាំ ព្រោះថាទំនាក់ទំនងល្អគឺជាសម្បត្តិដ៏មានតម្លៃ។  ទន្ទឹមនឹងនោះអ្នកក៏ត្រូវប្រឹកពង្រឹងជំនាញលក់ ព្រោះថាបើលក់បាន អ្នកនឹងមានឱកាសបង្កើតបានចំណូលប្រភេទទី៣ គឺប្រាក់កម្រៃជើងសារ។ កម្រៃជើងសារនេះគឺចង់សំដៅទៅលើដូចជា យើងជួយគេលក់ផ្ទះមួយកន្លែង លក់ដីមួយកន្លែង ឬក៏ជួលឬលក់អចលនទ្រព្យផ្សេងៗទៀត ហើយអ្វីដែលយើងទទួលបានមកវិញនោះគឺប្រាក់កម្រៃជើងសារ (commission) នេះឯង។  ៤. ប្រាក់ចំណេញ៖ គឺជាប្រភេទប្រភពចំណូលដែលមានឥទ្ធិពលធំ និងពិសេសបំផុត។ ប្រាក់ចំណេញ គឺកើតចេញមកពីការរកស៊ី ការប្រកបអាជីវកម្មដែលយើងបានបង្កើត វាអាចចេញមកពីហ៊ុនដែលយើងបានទិញ ផលចំណេញពីការវិនិយោគលើផ្សារហ៊ុន វាចេញមកពីអចលនទ្រព្យដែលយើងបានទិញ ដូចជាដីឬក៏ផ្ទះដែលយើងបានទិញពីឆ្នាំមុនឥឡូវវាឡើងថ្លៃ ដូច្នេះវាធ្វើអោយយើងទទួលបានប្រាក់ចំណេញ។  ដើម្បីបង្កើតប្រភពប្រាក់ចំណូលទី៤នេះបាន វាតម្រូវឱ្យយើងពង្រឹងជំនាញដែលខ្លួនមានរាល់ថ្ងៃនេះឱ្យស្រួច បង្កើតទំនាក់ទំនងជាមនុស្សមានគុណតម្លៃឱ្យមាំ ហើយប្រឹងចាប់ឱកាសដែលមាននៅជុំវិញខ្លួន ដោយប្រើប្រាស់ប្រាក់សន្សំដែលបានមកពីប្រាក់ខែ ទុកធ្វើជាដើមទុន៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T08:28:18.277Z", "category": "ហិរញ្ញវត្ថុ", "views": 3219, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សាលាបឋមសិក្សា វត្តបូព៌ នឹងត្រូវប្ដូរឈ្មោះថ្មី ចាប់ពីឆ្នាំសិក្សា ២០២៣-២០២៤ នេះតទៅ	https://business-cambodia.com/articles/watbo-primary-school-change-name	សាលាបឋមសិក្សាវត្ដបូព៌  ដែលជាសាលារៀនមួយមានសណ្ដាប់ធ្នាប់ និងវិន័យល្អ ស្ថិតក្នុងកម្រិតស្ដង់ដារខ្ពស់នៅក្នុងប្រទេសកម្ពុជា នឹងត្រូវផ្លាស់ប្ដូរឈ្មោះថ្មីមកជា «សាលាបឋមសិក្សាវត្ដរាជបូណ៌» វិញ។ នេះបើយោងតាមសេចក្ដីប្រកាសរបស់ក្រសួងអប់រំ យុវជន និងកីឡា ចុះថ្ងៃទី២០ ខែឧសភា ឆ្នាំ២០២៤។ តាមការបញ្ជាក់នៅក្នុងសេចក្ដីប្រកាសរបស់ក្រសួងអប់រំ ការប្ដូរឈ្មោះថ្មីមកជាសាលាបឋមសិក្សវត្ដរាជបូណ៌នេះ នឹងត្រូវចាប់ផ្ដើមពីឆ្នាំសិក្សា ២០២៣-២០២៤ នេះតទៅ។ សូមជម្រាបថា សាលាបឋមសិក្សាវត្ដបូព៌ ឬវត្ដរាជបូណ៌ មានទីតាំងស្ថិតនៅក្នុងភូមិវត្ដបូព៌ សង្កាត់សាលាកំរើក ក្រុងសៀមរាប ខេត្ដសៀមរាប។ សាលាមួយនេះត្រូវបានចាត់ទុកជាសាលាគំរូដោយបានសាងកេរ្តិ៍ឈ្មោះសម្រាប់សិស្សានុសិស្សដែលមានសុជីវធម៌ល្អ បរិយាកាសរីករាយ និងគ្រូដែលមានការយកចិត្តទុកដាក់ខ្ពស់៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T08:21:08.573Z", "category": "ព័ត៌មានថ្មីៗ", "views": 6647, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "tiny", "noisy" ] }
កុំទាន់! ស្ថាបនិកហាងកាហ្វេ Alarm Clock ប្រាប់កុំឱ្យបើកហាងកាហ្វេបើមិនទាន់ដឹង២ចំណុចនេះ	https://business-cambodia.com/articles/alarm-clock-founder-give-two-before-run-coffee-shop	ក្នុងរយៈពេលមួយទសវត្សឆ្នាំចុងក្រោយនេ ហាងកាហ្វេបានក្លាយជាមុខជំនួញដ៏ពេញនិយមមួយនៅក្នុងទីក្រុងភ្នំពេញ និងតាមបណ្តាខេត្តនានា ដោយសារតែចំនួនអ្នកចូលចិត្តញ៉ាំកាហ្វេ មានការកើនឡើងឥតឈប់ឈរ ជាពិសេសមនុស្សក្នុងវ័យជំទង់នេះតែម្តង។ ហាងកាហ្វេមិនត្រឹមតែជាកន្លែងដែលអាចញ៉ាំកាហ្វេប៉ុណ្ណោះទេ ប៉ុន្តែវាជាកន្លែងដែលអ្នកអាចទៅជជែក អានសៀវភៅ និងជួបមិត្តភ័ក្តិ និយាយការងារ បានថែមទៀត។ ទន្ទឹមនឹងភាពរីកចម្រើន និងពេញនិយមខ្លាំងនេះដែរ ក៏មានអាជីវកម្មមិនតិចទេ ត្រូវត្រឡប់ទៅស្រុកកំណើតវិញ លក់យូរៗសល់តែសំបកហាង លក់យូរៗទៅបាត់ភ្ញៀវអស់។ ទាក់ទងជាមួយបញ្ហានេះ លោក វី ច័ន្ទ្រ រង្សី ស្ថាបនិក ហាងកាហ្វេ Alarm Clock លើកឡើងថា ក្នុងការបើកហាងកាហ្វេនេះ យើងត្រូវបែកចែកអតិថិជនជា២ប្រភេទ ទី១បែប Coffee Style និងទី២ Coffee Lover ហើយនៅពេលដែលយើងច្បាស់លើប្រភេទពីរនេះហើយ យើងងាយស្រួលក្នុងការចាប់ចំអតិថិជនគោលដៅ។ ១.  អតិថិជនបែប Coffee Style៖ ត្រង់ចំណុចនេះលោកបានលើកឡើងថា អតិថិជនបែប Coffee Style ជាប្រភេទអតិថិជនដែលសាវាបំផុត ព្រោះពួកគាត់ទៅញ៉ាំកន្លែងយើងដើម្បីថតរូប ហើយក៏មិនមែនញ៉ាំដើម្បីតែរសជាតិដែរ ប៉ុន្តែកន្លែងយើងទំនងដើម្បីឱ្យគាត់ថតរូប ដូច្នេះហើយអ្នកត្រូវចាំថា អតិថិជនប្រភេទនេះ ញ៉ាំកន្លែងដដែលដើម្បីថតរូបមិនលើសពីពីរដងនោះទេ ដោយពួកគាត់នឹងទៅកន្លែងណាដែលថ្មី គេល្បីដើម្បីទៅថតរូបទៀត។ ត្រឡប់មកវិញ ប្រសិនបើអ្នកចង់ចាប់យកអតិថិជនប្រភេទនេះ អ្នកអាចចាប់បាន ប៉ុន្តែអ្នកត្រូវចំណាយច្រើនក្នុងការរៀបចំហាងហ្នឹងឱ្យប្លែកពីគេ ហើយអាជីវកម្មបែបនេះដើរខ្លាំង ពោលគឺកើបលុយខ្លាំងក្នុងរយៈពេល២ឆ្នាំដំបូង ២. អតិថជនប្រភេទ Coffee Lover ៖ លោកស្ថាបនិកវ័យក្មេងរូបនេះបានបន្តទៀតថា ប្រសិនបើអ្នកជ្រើសរើសអតិថជនប្រភេទ Coffee Lover នោះជាពេលដែលអ្នកចាប់ផ្តើមជ្រើសរើស Class ថាគួរចាប់ អតិថិជនកម្រិចជីវភាព ថ្នាក់ខ្ពស់ ថ្នាក់មធ្យម ឬកម្រិចទាប បន្ទាប់គិតពីតម្លៃថាគាត់គួរលក់មួយកែវប៉ុន្មាន? រសជាតិយ៉ាងម៉េច? ព្រោះថ្នាក់ទាំង៣ញ៉ាំខុសគ្នា ដូច្នេះ ពេលដែលអ្នកជ្រើស Class ត្រូវហើយ ទើបចាប់ជ្រើសគ្រប់កាហ្វេពីក្រោយ ថាគ្រប់កាហ្វេគួរជ្រើសរើសតម្លៃប៉ុន្មាន ហើយរសជាតិយ៉ាងម៉េចឱ្យត្រូវជាមួយថ្នាក់នៃអតិថិជនប្រភេទហ្នឹង ហើយចាំទៅរើសតំបន់តាមក្រោយ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T08:19:15.792Z", "category": "កំពូលអ្នកលក់", "views": 6, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ប្រយ័ត្នធនាគារពិន័យ! អ្នកជំនាញពន្យល់មូលហេតុ ដែលអ្នកខ្ចីលុយបង់ផ្ដាច់កម្ចីមុនពេលកំណត់ បែរជាត្រូវធនាគារពិន័យ	https://business-cambodia.com/articles/pay-early-the-bank-will-fine	ជាធម្មតាបើអ្នកឲ្យលុយអ្នកណាម្នាក់ខ្ចីហើយពួកគាត់បង់សងលុយនោះទៅឲ្យអ្នកវិញបានលឿនមុនពេលកំណត់នោះអ្នកច្បាស់ជាសប្បាយចិត្តព្រោះអ្នកឆាប់បានលុយយកទៅប្រើការក្នុងតម្រូវការផ្សេងៗ។ យ៉ាងណាមិញបើអ្នកខ្ចីលុយធនាគារហើយបង់សងមុនពេលកំណត់នោះពេលខ្លះធនាគារមិនសប្បាយចិត្តនោះទេថែមទាំងពិន័យបងប្អូនដែលបង់សងមុនពេលកំណត់ទៀតផង។ ជុំវិញបញ្ហាធនាគារផាកពិន័យចំពោះអ្នកខ្ចីលុយហើយបង់ផ្ដាច់កម្ចីមុនពេលកំណត់ លោក ជំទាវ ជា សិរី ទេសាភិបាលរងធនាគារជាតិនៃកម្ពុជាបានមានប្រសាសន៍នៅក្នុងកម្មវិធីផ្សព្វផ្សាយស្តីពី «ប្រាក់រៀល ចំណេះដឹងផ្នែកហិរញ្ញវត្ថុ និងប្រព័ន្ធបាគង» រៀបចំឡើងក្នុងស្រុកស្ទោង ខេត្តកំពង់ធំថា នៅធនាគារពេលអ្នកខ្ចីលុយខាងធនាគារមិនចង់ឲ្យអ្នកបង់សងមុនពេលកំណត់នោះទេ។ ភ្ជាប់នឹងចំណុចខាងលើលោកជំទាវបានឲ្យដឹងទៀតថាក្នុងលក្ខខណ្ឌកិច្ចសន្យាខ្ចីលុយ ប្រសិនបើលក្ខខណ្ឌចែងថាអ្នកបង់សងមុនពេលកំណតគេនឹងពិន័យនោះពេលអ្នកបង់ផ្ដាច់កម្ចីមុនពេលកំណត់នោះខាងធនាគារនឹងធ្វើការផាកន័យព្រោះក្នុងលក្ខខណ្ឌគេបានចែងច្បាស់ៗហើយ។ ដូច្នេះមុននឹងចុះហត្ថលេខាខ្ចីលុយអ្នកគួរអានកិច្ចសន្យាឲ្យបានច្បាស់មុននឹងព្រមព្រៀងខ្ចីលុយ។ លោកជំទាវបានបន្ថែមទៀតថា មូលហេតុដែលអ្នកបង់ផ្ដាច់កម្ចីមុនពេលកំណត់តែត្រូវធនាគារពិន័យគឺដោយសារធនាគារគេបានគណនាចំណូលដែលខ្លួនបានទទួលបានពីការប្រាក់ពេលអ្នកខ្ចីលុយ។ ត្រង់នេះ ឧទាហរណ៍ថាអ្នកខ្ចីលុយធនាគាររយៈពេល២ឆ្នាំ ធនាគារបានចំណូលពីការប្រាក់១ពាន់ដុល្លារ ប៉ុន្ដែពេលអ្នកខ្ចីធនាគារបានត្រឹមតែ៦ខែក៏បង់ផ្ដាច់សងមុនពេលកំណត់ ដូច្នេះធនាគារត្រូវបាត់បង់ការប្រាក់១ឆ្នាំកន្លះទៀត អ៊ីចឹងហើយពេលធនាគារខាតបង់ការដោយសារតែអ្នកបង់មុនផ្ដាច់មុនពេលកំណត់ដូច្នេះហើយធនាគារក៏ពិន័យអ្នកខ្ចីលុយថ្លៃខាតបង់ដែលខ្លួនបានខាតបង់។  លោកជំទាវក៏បានបញ្ជាក់ផងដែរមិនមែនគ្រប់ធនាគារសុទ្ធតែយកប្រាក់ពិន័យទេប៉ុន្ដែបើអ្នកជួបករណីដូចបានរៀបរាប់ខាងលើអ្នកត្រូវចេះចរចានិងតថ្លៃជាមួយធនាគារ ជាពិសេសត្រូវអាននូវកិច្ចសន្យាខ្ចីលុយឲ្យច្បាស់លាស់ចៀសវាងបង់សងមុនពេលកំណត់ត្រូវធនាគារពិន័យជាលុយ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T08:16:05.304Z", "category": "ហិរញ្ញវត្ថុ", "views": 2695, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ធូរជាងគេបង្អស់! ស្ងាត់ៗ RMA សង្ងំសម្ពោធរថយន្តស៊េរីថ្មីក្នុងត្រកូល CS Series ជាមួយតម្លៃធូរមិនធ្លាប់មាន	https://business-cambodia.com/articles/rma-changan-cs-15-series	រាជធានីភ្នំពេញ៖ ក្រុមហ៊ុន អ អិម អេ ខេមបូឌា (RMA Cambodia) ដែលជាក្រុមហ៊ុននាំចូល ផ្ដាច់មុខរថយន្ដ CHANGAN បានរៀបចំ «កម្មវិធីសម្ពោធជាផ្លូវការរថយន្ដទំនើបស៊េរីឆ្នាំ ២០២៤» កាលពីល្ងាចថ្ងៃទី២១ ខែមិថុនា ឆ្នាំ២០២៤ នៅអាគារតាំងបង្ហាញរថយន្ត CHANGAN CAMBODIA ផ្ទាល់តែម្តង ដែលកម្មវិធីនេះធ្វើឡើង ដើម្បីស្វាគមន៍ នូវការមកដល់ជាផ្លូវការរបស់រថយន្តទំនើប CHANGAN ម៉ូដែល CS15 មកកាន់ទីផ្សារប្រទេសកម្ពុជា។ រថយន្ត CHANGAN ម៉ូឌែល CS15 ត្រូវបានរចនាឡើងផ្តោតទៅលើចំនុចធំៗបីគឺ រចនាបទ អនុភាព និងសុវត្ថិភាព។ រថយន្តទំនើបស៊េរីឆ្នាំ២០២៤ នេះ ជាប្រភេទរថយន្ត Crossover ៥កៅអី ដែលបានបំពាក់ម៉ាស៊ីន Blue Core 1.5L ដែលអាចផលិត កម្លាំងសេះបានរហូតដល់ 105Hp និងកម្លាំងរមួល 145 N.M ដោយប្រើប្រាស់ប្រអប់លេខ ៥វគ្គអូតូ ជាមួយកម្រិតស៊ីសាំងត្រឹមតែ 6L/100Km ។ លើសពីនេះរថយន្ត CS15 មានប្រតិ្តការប្រព័ន្ឋ FWD ប្រព័ន្ឋបូមមុខ McPerson Stut ប្រព័ន្ឋបូបក្រោយ Torsion Beam ប្រព័ន្ឋហ្វាំង ABS ប្រព័ន្ឋហ្វ្រាំងមុខ Ventiated Disc ប្រព័ន្ឋហ្វ្រាំងក្រោយ Disc។ ជាមួយគ្នានេះដែររថយន្តកូនពៅក្នុងត្រកូល CS ស៊េរី មួយម៉ូដែលនេះមានទម្ងន់សរុប1585Kg ហើយឃ្លុបខាងក្រោមទំហំ 230លីត្រ-1100លីត្រ ឧបរណ៍បំពងសម្លេង 4គ្រាប់ និងកៅអីរចនាជាប្រភេទស្បែកមិនក្តៅខ្នង តួរថយន្តបង្កើតមកមានភាពរឹងខ្លាំង និងមានទម្ងន់ស្រាល។ គួរបញ្ជាក់ថា រថយន្ត CHANGAN ដែលនាំចូលដោយ RMA Cambodia សុទ្ធតែមានតម្លៃស្តង់ដារ មិនងាយបញ្ចុះតម្លៃ ឬធ្លាក់ថ្លៃនៅពេលក្រោយនោះទេ ដែលធ្វើឲ្យអតិថិជនប្រើរថយន្តជាមួយទំនុកចិត្ត មិនបារម្ភឡានធ្លាក់ថ្លៃខ្លាំងនៅពេលក្រោយ ។ក្នុងនោះដែរ លោកអ្នកក៏អាចអញ្ជើញ មកមើលរថយន្តផ្ទាល់នៅ ៖ • អាគារតាំងបង្ហាញរថយន្ត Changan Cambodia នៅតាមបណ្តោយមហាវិថីមនីវង្ស (ទល់មុខស្ថានទូតវៀតណាម) • នៅផ្សារទំនើបទំនើប AEON Mall Phnom Penh (AEON 1) ចាប់ពីថ្ងៃទី ១៦ មិថុនា ដល់ថ្ងៃទី ៣០មិថុនា ២០២៤ នេះ។សម្រាប់ព័ត៌មានលម្អិតពីរថយន្តសូមទំនាក់ទំនង Changan Cambodia: 011 999 375 អំពី CHANGAN AUTO ៖ Changan Automobile មានវត្តមានតាំងពីឆ្នាំ១៩៥៩ មកម្ល៉េះ ដែលមានទីស្នាក់ការកណ្តាលនៅក្នុងខេត្ត Chongqing ប្រទេសចិន។ នៅឆ្នាំ ១៩៨៤ Changan Automobile ចាប់ផ្តើមផលិតរថយន្តធុនតូច ដែលត្រូវបានគាំទ្រដោយរដ្ឋាភិបាលចិន។ CHANGAN មានលក់រថយន្តជាច្រើនប្រភេទ ដូចជា រថយន្តដឹកអ្នកដំណើរ, រថយន្តពាណិជ្ជកម្ម, រថយន្ត SUV និងរថយន្តអគ្គិសនីជាដើម។ CHANGAN មានវិស្វករច្រើនជាង ១០០០០នាក់ និងមានអ្នកបច្ចេកទេសមកពី ២៤ប្រទេសជុំវិញពិភពលោក ហើយយើងក៏មានវិទ្យាស្ថានស្រាវជ្រាវ និងអភិវឌ្ឍដែលមានទីតាំងនៅ ដេទ្រយ (អាមេរិច) ប័រមីងហេម (អង់គ្លេស) ម៉ូនីច (អាឡឺម៉ង់) ទូរីន (អីតាលី) យូកូហាម៉ា (ជប៉ុន) និងបីទីតាំងទៀតនៅក្នុងប្រទេសចិន។ បច្ចុប្បន្ននេះរថយន្ត CHANGAN បានកំពុងវាយលុកលើទីផ្សារធំៗជាច្រើន ក្នុងនោះមានច្រើនជាង ៤០ ប្រទេសដែលបានទទួលសិទ្ធលក់ដូចជាប្រទេសរុស្ស៊ី, សហភាពអារ៉ាប់រួម, អារ៉ាប៊ីសាអ៊ូឌីត, អេស៊ីប, កាតា, អាហ្សង់ទីន, កូឡុំប៊ី, ឈីលី, នីហ្សេរីយ៉ា, ម៉ាឡេស៊ី, វៀតណាម, ហ្វីលីពីន, និង ប៉ាគីស្ថានផងដែរ។                                                                Facebook Page ផ្លូវការ ៖ Changan Cambodia	{ "spider_name": "businesscambodia", "scrape_at": "2025-06-14_19:40:03", "date_created": "2024-06-23T04:16:08.215Z", "category": "កំពូលអ្នកលក់", "views": 2499, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ខុនដូនៅកណ្តាលទីក្រុងភ្នំពេញ តម្លៃចាប់ពី $2X,000 \| បង់រំលោះប្រចាំខែចាប់ពី $2XX ឡើងទៅ	https://business-cambodia.com/articles/capital-centre-city-	កាលពីថ្ងៃទី 20 ខែមិថុនា ព្រឹត្តិការណ៍សម្ពោធគម្រោង Capital Center City ត្រូវបានប្រារព្ធឡើងយ៉ាងអធិកអធមនៅការិយាល័យផ្នែកលក់ Capital Center City ដោយបានទាក់ទាញឥស្សរជនអចលនទ្រព្យ និងភ្នាក់ងារលក់អចលនទ្រព្យជាង 300 នាក់ ដែលបានប្រមូលផ្តុំគ្នាធ្វើជាសាក្សីនៃការសម្ពោធគម្រោងCapital Center City ដែលបញ្ចប់ទៅយ៉ាងរលូន។ នៅក្នុងសន្និសីទនេះ លោក Chu Zexu អនុប្រធានក្រុមហ៊ុន Morgan Group បានថ្លែងសុន្ទរកថា ថ្លែងអំណរគុណយ៉ាងជ្រាលជ្រៅ និងស្វាគមន៍យ៉ាងស្មោះស្ម័គ្រចំពោះអ្នកចូលរួមទាំងអស់។ លោកបានសង្កត់ធ្ងន់ថា ក្រុមហ៊ុន Morgan Group មានគោលបំណងបង្កើតអនាគតដ៏ល្អប្រសើររួមគ្នាជាមួយមនុស្សគ្រប់គ្នា តាមរយៈការអភិវឌ្ឍន៍ និងសាងសង់ផលិតផល និងកន្លែងពាណិជ្ជកម្មដ៏ល្អបំផុតនៅកណ្តាលរាជធានីភ្នំពេញ ដោយផ្តល់ជូនពួកគេក្នុងតម្លៃសមរម្យបំផុតដល់អតិថិជន។ បន្ទាប់ពីនោះ អ្នកគ្រប់គ្រងផ្នែកលក់ Chen បានណែនាំគម្រោងនេះ ដោយបានពន្យល់យ៉ាងលម្អិតអំពីការអភិវឌ្ឍន៍ និងអត្ថប្រយោជន៍របស់ Capital Center City ដែលជាមជ្ឈមណ្ឌលនវានុវត្តន៍ដ៏ធំបំផុតនៅចំកណ្តាលទីក្រុងភ្នំពេញ ដែលមានទំហំ 500,000 ម៉ែត្រការ៉េ បានបង្ហាញខ្លួនជាលើកដំបូងជាមួយនឹងគំនិតថ្មីៗ និងផលិតផលប្រកបដោយភាពច្នៃប្រឌិត ដែលបង្កើតការចាប់អារម្មណ៍យ៉ាងខ្លាំង ។គម្រោងនេះផ្តល់ជូនតម្លៃសមរម្យចាប់ពី $2X,000 ដែលធ្វើឱ្យវាមានភាពងាយស្រួលសម្រាប់អ្នកគ្រប់គ្នាក្នុងការធ្វើជាម្ចាស់អាផាតមិនដែលមានគ្រឿងសង្ហារឹមពេញ នៅចំកណ្តាលទីក្រុងភ្នំពេញ ដោយទទួលបានគុណតម្លៃពីរគឺ លំនៅដ្ឋាន និងការវិនិយោគ។ ជាចុងបញ្ចប់ លោកនាយកគ្រប់គ្រងភ្នាក់ងារលក់ លោក Zhu បានប្រកាសអំពីគោលការណ៍លក់សម្រាប់ភ្នាក់ងារ Channel ដោយបញ្ចូលទំនុកចិត្ត ដល់ដៃគូសហការដែលត្រៀមខ្លួនក្នុងការលក់គម្រោងថ្មីមួយនេះ ។ ទន្ទឹមនឹងនេះ ដៃគូសហការភ្នាក់ងារ Channel ដែលបានចូលរួមទាំងអស់បាន សម្តែងការយល់ព្រមយ៉ាង ចំពោះការផ្តល់ជូនអត្ថប្រយោជន៍របស់គម្រោង។ ពួកគេទន្ទឹងរង់ចាំយ៉ាងអន្ទះសារក្នុងការសម្រេចបានជោគជ័យដ៏អស្ចារ្យរួមគ្នាជាមួយ Capital Center City នាពេលអនាគត! Capital Center City，ម័រហ្គែន សេនធ័រ ស៊ីធី - មជ្ឈមណ្ឌលទីក្រុងដ៏ធំបំផុតរបស់ប្រទេសកម្ពុជា ដែលមានទំហំ 500,000 ម៉ែត្រការ៉េ —— សហគមន៍រស់នៅសម្រាប់ធនធានមនុស្សកម្ពុជាដំបូងគេ Capital Center City រួមបញ្ចូលអគារឌីជីថលជាមួយនឹងការបណ្តុះបណ្តាលទេពកោសល្យ ភាពជាសហគ្រិន ការិយាល័យការងារ និងកន្លែងស្នាក់នៅ។ វាមានមជ្ឈមណ្ឌលពាណិជ្ជកម្ម និងមជ្ឈមណ្ឌល ធុរកិច្ច រួមជាមួយនឹងអគារចំនួនប្រាំសម្រាប់ការតាំងពិពណ៌ បណ្ណាល័យ កីឡា ការកម្សាន្ត និងមណ្ឌលសុខភាពដែលផ្តល់ជូននូវសេវាកម្មជីវិតរស់នៅដ៏អស្ចារ្យ។ វាមានគោលបំណងបង្កើតមជ្ឈមណ្ឌលទីក្រុងដ៏ល្អពិតប្រាកដមួយ។ Capital Center City ណែនាំគម្រោងអគារទី 1 និង អគារទី2 ដែលអគារនីមួយៗមានកម្ពស់ 28 ជាន់ និងមានចំនួនយូនីតសរុប1,680 ។ គ្រឿងបរិក្ខាររួមមាន ចំណតឡានក្រោមដី ស្កាយបារ កន្លែងហាត់ប្រាណ អាងហែលទឹក បន្ទប់សូណា និងគ្រឿងបរិក្ខារជំនួយការរស់នៅជាច្រើនទៀត។ចាប់ផ្តើមពីតម្លៃ $2X,000 ជាមួយនឹងការបង់រំលស់ប្រចាំខែចាប់ពី $2XX ឡើងទៅ លោកអ្នកអាចក្លាយជាម្ចាស់អាផាតមិនដែលមានគ្រឿងសង្ហារិមយ៉ាងពេញ ជាមួយនឹងបរិក្ខារទំនើបៗនៅកណ្តាលទីក្រុង ដោយទទួលបានការវិនិយោគទាប និងប្រាក់ចំណេញខ្ពស់!	{ "spider_name": "businesscambodia", "scrape_at": "2025-06-14_19:40:03", "date_created": "2024-06-22T11:22:02.302Z", "category": "PR", "views": 1381, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy", "short_sentences" ] }
មោទនភាព! ក្រុមហ៊ុន ReanAi ចាប់ដៃគ្នាជាមួយ Jeremy ត្រៀមនាំបច្ចេកវិទ្យា AI ខ្មែរដាក់ឲ្យមនុស្សរាប់លាននាក់នៅតៃវ៉ាន់ប្រើ	https://business-cambodia.com/articles/rean-ai-jeremy	រាជធានីភ្នំពេញ៖ កាលពីថ្ងៃទី២០ ខែមិថុនា ឆ្នាំ 2024 កន្លងទៅថ្មីៗនេះ ក្រុមហ៊ុន ReanAi ដែលជាក្រុមហ៊ុនបច្ចេកវិទ្យារបស់ខ្មែរ បានចុះហត្ថលេខាលើកិច្ចព្រមព្រៀងភាពជាដៃគូយុទ្ធសាស្ត្រជាមួយ Jeremy តៃវ៉ាន់ ដើម្បីនាំយកបច្ចេកវិទ្យា AI កម្រិតខ្ពស់ដែលបង្កើតឡើងដោយកូនខ្មែរកាន់ទីផ្សារតៃវ៉ាន់។ ភាពជាដៃគូនេះមានគោលបំណងបង្កើនសមត្ថភាព ពង្រីកការប្រើប្រាស់ផលិតផលខ្មែរមានពហុភាសារបស់ ReanAi និងមុខងារច្នៃប្រឌិត ដើម្បីបង្កើនបទពិសោធន៍អ្នកប្រើប្រាស់ប្រចាំថ្ងៃនៅក្នុងតៃវ៉ាន់។ ថ្លែងនៅក្នុងឪកាសនេះផងដែរ លោក ឡាយ គីរី ដែលជាស្ថាបនិក និងជានាយកប្រតិបត្តិនៃក្រុមហ៊ុន ReanAi បានលើកឡើងថា កិច្ចសហការនេះបានបង្ហាញពីវឌ្ឍនភាពរបស់ប្រទេសកម្ពុជាក្នុងវិស័យបញ្ញាសិប្បនិមិត្ត(AI)តែប៉ុណ្ណោះទេ ប៉ុន្តែថែមទាំងកំណត់នូវគំរូមួយ ដែលកំពុងកើនឡើងរបស់ប្រទេសជាតិកម្ពុជានៅក្នុងឆាកបច្ចេកវិទ្យាពិភពលោក។ តាមរយៈការចាប់ដៃគូជាមួយ Jeremy តៃវ៉ាន់ បច្ចេកវិទ្យា AI របស់កម្ពុជានឹងត្រូវបានផ្សព្វផ្សាយក៏ដូចដាក់ឲ្យមនុស្សរាប់លាននាក់ប្រើប្រាស់យ៉ាងទូលំទូលាយ ដែលនេះគឺបានបង្ហាញពីសមត្ថភាពរបស់ប្រទេសកម្ពុជាក្នុងការបង្កើតដំណោះស្រាយបច្ចេកវិទ្យាលំដាប់ពិភពលោក។ លោក ឡាយ គីរី បានបន្ថែមទៀតថា កិច្ចសហការនេះគឺជាជំហានដ៏សំខាន់មួយឆ្ពោះទៅរកការរីកចម្រើន និងការអភិវឌ្ឍន៍នៃបច្ចេកវិទ្យា AI រវាងប្រទេសកម្ពុជា និងតៃវ៉ាន់។ បន្ថែមពីនេះទៀត វាបានគូសបញ្ជាក់អំពីសក្តានុពលរបស់កម្ពុជាក្នុងការក្លាយជាអ្នកច្នៃប្រឌិតសាកលក្នុងវិស័យបច្ចេកវិទ្យា និងនវានុវត្តន៍ ខណៈពេលដែលបង្ហាញពីសមត្ថភាពមិនគួរឱ្យជឿរបស់យុវជនកម្ពុជា។ ស្ថាបនិក ReanAi រូបនេះ បានសង្កត់ធ្ងន់ថា ថាតាមរយៈកិច្ចសហការនេះ ReanAi មានគោលបំណងលើកកម្ពស់ផលិតភាព ការរៀនសូត្រ និងគុណភាពជីវិតទាំងមូលសម្រាប់អ្នកប្រើប្រាស់នៅតៃវ៉ាន់។ ខាង Jeremy តៃវ៉ាន់ នឹងមានតួនាទីក្នុងការគ្រប់គ្រងទីផ្សារផ្តាច់មុខ ក៏ដូចជាធានាថា ReanAi ដែលជាបច្ចេកវិទ្យារបស់ខ្មែរ នឹងត្រូវបានណែនាំ និងផ្សព្វផ្សាយប្រកបដោយប្រសិទ្ធភាពនៅក្នុងទីផ្សារតៃវ៉ាន់។ គួរជម្រាបផងដែរថា ReanAi គឺជាក្រុមហ៊ុនអភិវឌ្ឍន៍បច្ចេកវិទ្យា AI មួយដែលបង្កើតឡើងដោយសហគ្រិនខ្មែរ គឺលោក ឡាយ គីរី។ ហើយកិច្ចសហការជាមួយតៃវ៉ាន់នេះ គឺជាជំហ៊ានដំបូងប៉ុណ្ណោះ ពោលគឺលោកមានគោលដៅក្នុងការរុញច្រាន  ReanAi ដែលជាបច្ចេកវិទ្យា AI បង្កើតឡើងដោយស្នាដៃខ្មែរមួយនេះ ទៅកាន់ទីផ្សារបរទេសឲ្យកាន់តែទូលំទូលាយផងដែរ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-22T10:30:37.975Z", "category": "PR", "views": 1543, "author": { "first_name": "Navasiri", "last_name": "Morm", "email": "mormnavasiri.yt@gmail.com" }, "quality_warning": [ "noisy" ] }
ចង់ចេញរកស៊ីវិស័យកាហ្វេ និងសាឡនតែគ្មានជំនាញ កន្លែង១នេះ កំពុងតែបើកបង្រៀនគ្មានយកលុយ១រៀល	https://business-cambodia.com/articles/study-two-carry	វិស័យកាហ្វេនិងវិស័យសាឡន ជាវិស័យមួយដែលមនុស្សភាគច្រើនមានក្តីស្រម័យចង់បណ្តាក់ទុនរកស៊ី ប៉ុន្តែអ្វីដែលជាបញ្ហាគឺពិបាករកកន្លែងបណ្តុះបណ្តាលដែលមានជំនាញច្បាស់លាស់ ម្យ៉ាងទៀតជំនាញទាំងនេះបើចង់រៀនគឺត្រូវចំណាយលុយអស់ច្រើនណាស់។ ប៉ុន្តែនៅពេលនេះលែងជាបញ្ហាទៀតហើយសម្រាប់អ្នកដែលគ្មានលទ្ធភាពរៀនក៏អាចរៀនដែរ ព្រោះវិទ្យាស្ថានជាតិសហគ្រិនភាពនិងនវានុវត្តន៍កំពុងបើកបង្រៀនគ្មានយកលុយមួួយរៀល។ យោងតាមការបង្ហោះលើហ្វេសប៊ូកផេកផ្លូវការរបស់ វិទ្យាស្ថានជាតិសហគ្រិនភាពនិងនវានុវត្តន៍កំពុងប្រកាសជ្រើសរើសសិស្សអោយចូលរៀនវគ្គបណ្តុះបណ្តាលជំនាញវិជ្ជាជីវៈ និងបច្ចេកទេស(១,៥លាននាក់) ដោយឥតគិតថ្លៃរយៈពេល៤ខែលើមុខជំនាញ ឆុងកាហ្វេ និងសម្អាងកាយ(សាឡន)។ ជាមួយគ្នានោះដែរ ក្រៅពីជំនាញទាំង២នេះ វិទ្យាស្ថានក៏មានវគ្គបណ្តុះទៅលើជំនាញផ្សេងៗទៀតដូចជា៖ ការផលិតនំ ការធ្វើម្ហូបខ្មែរ និងការរចនាក្រាហ្វិចដោយកុំព្យូទ័រ។ ចំពោះអត្ថប្រយោជន៍ដែលសិស្សទទួលបានពីវគ្គបណ្តុះបណ្តាលនេះមានដូចជា ជំនាញមួយច្បាស់លាស់ដែលទីផ្សារកំពុងត្រូវការ ឱកាសការងារសមរម្យ និងចំណូលទៀតទាត់ ប្រាក់ឧបត្ថម្ភចំនួន២៨ម៉ឺនរៀលក្នុងមួួយខែ សម្រាប់សិស្សដេលមានប័ណ្ណសមធម៌ឬប័ណ្ណសម្គាល់គ្រួសារងាយរងហានិភ័យ ចំពោះការចុះឈ្មោះចូលរៀនបងប្អូនអាចធ្វើការចុះឈ្មោះផ្ទាល់នៅវិទ្យាស្ថានជាតិសហគ្រិនភាព និងនវានវត្តន៍ដែលមានទីតាំងស្ថិតនៅតាមបណ្តោយមហាវិថីសហព័ន្ធរុស្ស៊ី ភូមិចុងថ្នល់ខាងលិច សង្កាត់ទឹកថ្លា ខណ្ឌសែនសុខ រាជធានីភ្នំពេញ(ផ្លូវចូលខាងកើតវត្តទឹកថ្លា ចំងាយប្រហែល២០០ម៉ែត្រ)។ ឬទំនាក់ទំនងតាមលេខទូរស័ព្ទ៖ 069 967 979, 010 266 296, 081 429 969, 012 403 644, 093 808 057, 071 643 5388។  គួរបញ្ជាក់ផងដែរថា កាលបរិច្ឆេទទទួលពាក្យគឺចាប់ពីថ្ងៃជូនដំណឹងនេះតទៅវគ្គសិក្សានេះនឹងចាប់ផ្តើមនៅថ្ងៃទី១ ខែកក្កដា ឆ្នាំ២០២៤ ខាងមុននេះហើយ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-22T07:40:13.960Z", "category": "ចាប់ផ្តើមអាជីវកម្ម", "views": 1618, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ធនាគារ វីង និងខេមឡៃហ្វ ផ្តល់កញ្ចប់ធានារ៉ាប់រងឥតគិតថ្លៃទៅដល់នយោជិតនៅកម្ពុជា	https://business-cambodia.com/articles/wing-bank-and-camlife	ក្នុងកិច្ចសហការថ្មីមួយដែលមានគោលបំណងលើកកម្ពស់សុខុមាលភាពនយោជិតនៅក្នុងប្រទេសកម្ពុជា ធនាគារ វីង (ខេមបូឌា) ម.ក និងក្រុមហ៊ុនធានារ៉ាប់រងអាយុជីវិតខ្នាតតូចកម្ពុជា “ខេមឡៃហ្វ” ម.ក បានសហការលើការផ្តល់កញ្ចប់ធានារ៉ាប់រងឥតគិតថ្លៃទៅដល់នយោជិត ដោយផ្តល់ជូនពួកគេនូវការគាំពារផ្នែកហិរញ្ញវត្ថុពីហេតុការណ៍អកុសលកើតឡើងជាយថាហេតុណាមួយ ក៏ដូចជាការរួមចំណែកលើកកម្ពស់បរិយាបន្នហិរញ្ញវត្ថុក្នុងចំណោមសហគមន៍ពលកម្មការងារផងដែរ។ លោក ហាន ប៉េងក្វាង អគ្គនាយកធនាគារ វីង បានលើកឡើងថា៖  “យើងមិនអាចដឹងមុនបានឡើយថានឹងមានហេតុការណ៍អ្វីកើតឡើងនាពេលខាងមុខ ដែលហេតុនេះហើយការគាំពារផ្នែកហិរញ្ញវត្ថុពិតជាមានសារៈសំខាន់។ កិច្ចសហការនេះគូសបញ្ជាក់ពីការប្តេជ្ញាចិត្តឥតងាករេរបស់យើងខ្ញុំក្នុងការជំរុញកម្លាំងពលកម្មឱ្យកាន់តែរឹងមាំថែមទៀត ក៏ដូចជាផ្តល់នូវការគាំទ្រម្ចាស់អាជីវកម្ម ឬក្រុមហ៊ុននានាដែលចាំបាច់ ដើម្បីរីកចម្រើនក្នុងស្ថាភាពសេដ្ឋកិច្ចនាពេលបច្ចុប្បន្ន។” ភាពជាដៃគូនេះត្រូវបានរៀបចំធ្វើឡើងតាមរយៈការចុះហត្ថលេខាលើអនុស្សរណៈយោគយល់រវាងលោក ហាន ប៉េងក្វាង អគ្គនាយកធនាគារ វីង និងលោក អ៊ុន សុរស្មី  អគ្គនាយកស្តីទីក្រុមហ៊ុន ខេមឡៃហ្វ។ តាមរយៈកិច្ចសហការនេះ និយោជិតទាំងអស់ដែលបើកប្រាក់បៀវត្សតាមរយៈធនាគារ វីង នឹងទទួលបានកញ្ចប់ធានារ៉ាប់រងដោយឥតគិតថ្លៃរហូតដល់ ១.០០០ ដុល្លារសម្រាប់នយោជិតម្នាក់ៗ។ កញ្ចប់ធានារ៉ាប់រងនេះ ត្រូវបានផ្តល់ជូនក្រោមផលិតផល  “Simple One” របស់ក្រុមហ៊ុន ខេមឡៃហ្វ ដែលផ្តល់សំណងលើការការពារគ្រោះថ្នាក់បណ្តាលឱ្យបាត់បង់ជីវិត និងពិការភាពអចិន្រ្តៃយ៍ទាំងស្រុង ក្នុងនោះរួមមាន៖ ការបាត់បង់ ឬពិការអវយវៈណាមួយ (ដៃ ជើង ឬភ្នែក)។ ដើម្បីប្រាកដថាមនុស្សជាទីស្រលាញ់របស់ពួកគេទទួលបានការយកទុកចិត្តដាក់ក្នុងគ្រាមានអាសន្ន នយោជិតម្នាក់ៗអាចចាត់តាំងអ្នកទទួលផលចំនួនម្នាក់ ដែលអាចជាប្តី ប្រពន្ធ កូន ឪពុក ឬម្តាយ។ ការណ៍នេះជួយបង្កើនសុវត្ថិភាពបានមួយកម្រិតទៀតដែលផ្តល់នូវអារម្មណ៍ស្ងប់ចិត្ត ក៏ដូចជាជួយជ្រោមជ្រែងទៅដល់នយោជិត និងក្រុមគ្រួសាររបស់ពួកគេផងដែរ។ លោក អ៊ុន សុរស្មី  អគ្គនាយកស្តីទីក្រុមហ៊ុន ខេមឡៃហ្វ បានសម្តែងនូវមោទកភាពដែលបានចាប់ដៃគូជាមួយធនាគារ វីង ដើម្បីផ្តល់កញ្ចប់ធានារ៉ាប់រងដ៏សំខាន់នេះទៅដល់នយោជិត។ លោកបានបញ្ជាក់ថា៖ “កិច្ចសហការនេះផ្តល់ឱ្យនយោជិតទទួលបានសុវត្ថិភាពការពារមួយកម្រិតទៀត ដែលផ្តល់អត្ថប្រយោជន៍ទៅដល់ក្រុមគ្រួសារ និងមនុស្សជាទីស្រឡាញ់របស់ពួកគេ។” លោក អ៊ុន សុរស្មី បានបន្ថែមថា៖ “តាមរយៈការរួមកម្លាំងជាមួយធនាគារ វីង យើងនឹងអាចរួមបញ្ចូលចំណុចខ្លាំងនៃស្ថាប័នទាំងពីរដើម្បីលើកកម្ពស់សុវត្ថិភាពហិរញ្ញវត្ថុទៅដល់នយោជិតទាំងអស់ដែលជាដៃគូបើកប្រាក់បៀវត្សតាមធនាគារ វីង។ កិច្ចសហការនេះស្របគ្នាយ៉ាងល្អឥតខ្ចោះជាមួយបេសកកម្មរបស់យើងក្នុងការផ្តល់ជូននូវដំណោះស្រាយសេវាធានារ៉ាប់ដែលមានតម្លៃសមរម្យ និងងាយស្រួលប្រើប្រាស់ ទៅដល់សហគមន៍មានចំណូលទាប ដែលអាចជួយបង្កើនភាពធន់ផ្នែកហិរញ្ញវត្ថុរបស់ពួកគាត់កាន់ប្រសើរថែមទៀត។” បច្ចុប្បន្នមាននយោជិតជាង ៣៨០.០០០ នាក់ កំពុងបម្រើការងារនៅតាមស្ថាប័នជាច្រើននៅក្នុងប្រទេសកម្ពុជាបានប្រើប្រាស់សេវាធនាគារ វីង សម្រាប់ការបើកប្រាក់បៀវត្ស ហើយកិច្ចសហការនាពេលនេះគឺពិតជាមានសារៈសំខាន់សម្រាប់ពួកគេ។ បន្ថែមលើការទទួលបានអត្ថប្រយោជន៍នៃកញ្ចប់បើកបៀវត្សដ៏ពិសេសនេះ  នយោជិតទាំងអស់ក៏អាចទទួលបានអត្ថប្រយោជន៍ជាច្រើនទៀតផងដែររួមមាន៖ ការដកប្រាក់ដោយឥតគិតថ្លៃនៅតាមភ្នាក់ងារវីងជាង ១១.០០០ កន្លែងទូទាំងប្រទេសកម្ពុជា, ការប្រើប្រាស់ម៉ាស៊ីន ATMs ឥតគិតថ្លៃ និងមិនគិតថ្លៃសេវាឆ្នាំដំបូងសម្រាប់កាតឥណទានធនាគារ វីងវីសា និងកាតឥណពន្ធធនាគារ វីងវីសា។ លើសពីនេះ នយោជិតទាំងអស់ក៏អាចស្នើកម្ចីវីងឌីជីថលឡូន ដោយមិនទាមទារទ្រព្យបញ្ចាំ ឬអ្នកធានានោះឡើយ ហើយថែមទាំងអាចខ្ចីបានភ្លាមៗ ដើម្បីជួយដោះស្រាយបញ្ហាហិរញ្ញវត្ថុពេលមានតម្រូវការបន្ទាន់។  ជាមួយគ្នានេះ និយោជក ឬម្ចាស់ក្រុមហ៊ុនដែលប្រើប្រាស់សេវាបើកប្រាក់បៀវត្សតាម Wingbiz+ របស់ធនាគារ វីង ក៏ទទួលបានអត្ថប្រយោជន៍ពីការផ្ទេរប្រាក់ក្នុងស្រុក និងអន្តរជាតិតាមប្រព័ន្ធ SWIFT ឥតគិតថ្លៃ, និងមិនយកថ្លៃសេវាសម្រាប់ក្រុមការងារផ្តល់សេវាតំហែទាំប្រព័ន្ធបើកបៀវត្សទៀតផង។ ទន្ទឹមគ្នានេះ នយោជិតទាំងអស់ក៏អាចទូទាត់វិក្កយបត្រទឹក-ភ្លើង និងវិក្កយបត្រផ្សេងៗទៀតមិនគិតថ្លៃសេវាបន្ថែមឡើយ ព្រមទាំងអាចប្រើប្រាស់សេវាកម្មជាច្រើនទៀតតាមរយៈអេប Wing Bank។  កិច្ចសហការរវាងធនាគារ វីង ជាមួយក្រុមហ៊ុន ខេមឡៃហ្វ បង្ហាញពីការបោះជំហានដ៏សំខាន់មួយឆ្ពោះទៅរកការលើកកម្ពស់សុខុមាលភាពហិរញ្ញវត្ថុ និងសុវត្ថិភាពទៅដល់នយោជិតនៅក្នុងប្រទេសកម្ពុជា។ តាមរយៈការផ្តល់ជូនធានារ៉ាប់រងពេញលេញមួយ និងដំណោះស្រាយហិរញ្ញវត្ថុដ៏សម្បូរបែប ធនាគារ វីង នៅតែបន្តការយកចិត្តទុកដាក់របស់ខ្លួនដើម្បីជួយគាំទ្រ និងជំរុញឱ្យមានការ ផ្លាស់ប្តូរជាវិជ្ជមាននៅក្នុងសហគមន៍។ ដើម្បីទទួលបានព័ត៌មានបន្ថែមពីអត្ថប្រយោជន៍ដ៏មានសារៈសំខាន់ទាំងនេះ នយោជក ឬម្ចាស់ក្រុមហ៊ុននានា អាចទំនាក់ទំនងមកកាន់សេវាបម្រើអតិថិជនធនាគារ វីង តាមរយៈទូរសព្ទលេខ 023 999 989៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-22T05:36:24.778Z", "category": "PR", "views": 223, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ពិព័រណ៍អាពាហ៍ពិពាហ៍ដ៏ធំអស្ចារ្យ កំពុងរង់ចាំអ្នកនៅ សណ្ឋាគារ សូហ្វីតែល ភ្នំពេញភូគីត្រា!	https://business-cambodia.com/articles/wedding-expo	ស្វែងយល់ពីប្រណិតភាពសម្រាប់់ឱកាសពិសេសរបស់លោកអ្នកនៅក្នុងកម្មវិធីពិព័រណ៍អាពាហ៍ពិពាហ៍ដ៏អស្ចារ្យ ដែលបានធ្វើការរៀបចំផ្តាច់មុខដោយសណ្ឋាគារ សូហ្វីតែល ភ្នំពេញភូគីត្រា ចាប់ពីថ្ងៃទី 29 ដល់ថ្ងៃទី 30 ខែមិថុនា ឆ្នាំ 2024 នៅវេលាម៉ោង 9 ព្រឹកដល់ម៉ោង 6 ល្ងាចនេះតទៅ។ ចាប់ផ្តើមជាមួយដំណើរជីវិតដ៏ថ្មីស្រឡាងជាដៃគូរបស់លោកអ្នក ដោយបង្កើតនូវកម្មវិធីអាពាហ៍ពិពាហ៍ក្នុងក្តីស្រមៃ ដែលពោរពេញដោយបរិយាកាសដ៏ទាក់ទាញផាសុកភាព និងជាទីកន្លែងដ៏មានកិត្យានុភាពរបស់ពួកយើង។ មិនថាអ្នកស្រមៃចង់បានការប្រារព្ធពិធីដ៏ធំ ឬតូចនោះទេ ក្រុមអ្នកជំនាញរបស់យើងនឹងប្តេជ្ញាបង្កើតនូវបទពិសោធន៍ដែលមិនអាចបំភ្លេចបានស្របតាមតម្រូវត់របស់លោកអ្នក។ លើសពីនេះទៅទៀត ជាមួយនឹងកម្មវិធីពិព័រណ៍អាពាហ៍ពិពាហ៍ដ៏ល្អឥតខ្ចោះមួយនេះ លោកអ្នកនឹងបានជ្រាបកាន់តែច្បាស់អំពីក្រុមហ៊ុនដៃគូសហការជាច្រើនដែលជាផ្នែកផ្សេងៗនៃការរៀបចំសម្រាប់គម្រោងអាពាហ៍ពិពាហ៍។ លោកអ្នកអាចចូលរួមទស្សនាកន្លែងរៀបចំអាពាហ៍ពិពាហ៍នៅ សណ្ឋាគារ សូហ្វីតែល ភ្នំពេញភូគីត្រា ដោយលោកអ្នកអាចភ្លក់រសជាតិអាហារជាមួយនឹងទិដ្ឋភាពដ៏គួរឱ្យភ្ញាក់ផ្អើលជាច្រើន មានដូចជាឈុតកូនក្រមុំដ៏ប្រណីត គ្រឿងអលង្ការដ៏ប្រណីត ការថតរូបប្រកបដោយភាពច្នៃប្រឌិត និងមានអ្វីផ្សេងៗជាច្រើនទៀត។ ពីការរៀបចំផ្ការហូតដល់ការៀបចំមុខម្ហូបឆ្ងាញ់ៗ រាល់ព័ត៌មានលម្អិតត្រូវបានគ្រោងទុកយ៉ាងល្អិតល្អន់ ដើម្បីធានាបាននូវថ្ងៃដ៏ល្អឥតខ្ចោះរបស់លោកអ្នក។ តើលោកអ្នកកំពុងរៀបចំផែនការរៀបចំកម្មវិធីអាពាហ៍ពិពាហ៍ រកទីតាំងដ៏សែនល្អឥតខ្ចោះ និងរកគំនិតផ្សេងៗសម្រាប់ថ្ងៃពិសេសរបស់លោកអ្នកមែនទេ? សូមអញ្ជើញចូលរួមទស្សនាពិព័រណ៍អាពាហ៍ពិពាហ៍ដ៏អស្ចារ្យ នៅ សណ្ឋាគារ សូហ្វីតែល ភ្នំពេញ ភូគីត្រា! យើងសន្យាថានឹងផ្តល់ជូននូវបទពិសោធន៍ដែលមិនអាចប្រៀបផ្ទឹមបាន ដែលមានការចូលរួមពីដៃគូសហការជាច្រើនដូចជា៖ ក្រុមហ៊ុន Cellier d’Asie, សំអាងការ ឌី សូនីតា , The Groom Store, Bravo Event Arrangements, ក្រុមហ៊ុន Angkor Car, ពិធីការ ឈូក ប្រណិត, V Rita Clinic, ADVANCED Wedding, Virak Platform, BLVNE Attire, សំអាងការ នាថ វត្តី, Kilat Event, Lust Wedding Planner និងក្រុមហ៊ុនផ្សេងៗជាច្រើនទៀត។ អបអរថ្ងៃពិសេសរបស់អ្នកជាមួយនឹង សណ្ឋាគារ សូហ្វីតែល ភ្នំពេញ ភូគីត្រា! សម្រាប់ព័ត៌មានបន្ថែម និងការចុះឈ្មោះ សូមផ្ញើអ៊ីមែលមក sokraingsey.ney@sofitel.com ឬទូរស័ព្ទទៅ +855 81 920 999	{ "spider_name": "businesscambodia", "scrape_at": "2025-06-14_19:40:03", "date_created": "2024-06-22T05:08:23.951Z", "category": "PR", "views": 351, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ចាប់ផ្ដើមធ្វើពីឥឡូវ! គ្រួសារមានចំណូលទាប ចង់សន្សំលុយ ធ្វើរឿង៤នេះជាបន្ទាន់ បើចង់សល់លុយ	https://business-cambodia.com/articles/how-to-save-for-low-income-families	ជាការពិតណាស់ មនុស្សមួយចំនួនតែងតែមានលេសដែលរារាំងពួកគេពីការសន្សំប្រាក់ ជាពិសេសអ្នកដែលមានចំណូលទាបតែម្ដង។ ពួកគេតែងតែនិយាយថា” លុយចាយមិនគ្រប់ផង តើមានលុយពីណាសម្រាប់ទុកសន្សំ”។  ទាក់ទងនឹងការសន្សំនេះ ខាងក្រោមនេះជាវិធីសាស្ត្រងាយៗចំនួន៤ សម្រាប់មេគ្រួសារដែលមានចំណូលទាប គួរអនុវត្តដើម្បីសល់ប្រាក់ខ្លះ សម្រាប់សន្សំដូចខាងក្រោម៖   ១-ស្វែងយល់អំពីប្រភពចំណូលឲ្យបានច្បាស់លាស់៖ មេគ្រួសារត្រូវសិក្សា និងកំណត់ពីប្រភពប្រាក់ចំណូល និងចំណាយប្រចាំថ្ងៃ ឬប្រចាំខែឲ្យបានច្បាស់ ដើម្បីគណនារកឃើញប្រាក់ដែលនៅសល់ពីទូទាត់ចំណូល និងចំណាយ។ ប្រសិនបើ ការគណនាឃើញថា ចំណាយស្មើ ឬលើសចំណូល នោះបានន័យថាផែ្នកហិរញ្ញវត្ថុមានបញ្ហាហើយ។ បើចំណូលតិចជាងចំណាយ មេគ្រួសារត្រូវកាត់ចំណាយ ដែលមិនចាំបាច់ចោលធ្វើយ៉ាងណាឲ្យនៅសល់ប្រាក់ សន្សំប្រចាំថ្ងៃ ឬ ប្រចាំខែ។   ២-មានគោលបំណងច្បាស់លាស់ក្នុងការសន្សំប្រាក់៖ មេគ្រួសារត្រូវកំណត់ និងពិភាក្សាពីព្រឹត្តិការណ៍សំខាន់ៗក្នុងជីវិត ដើម្បីរៀបចំផែនការវិនិយោគសម្រាប់ គ្រួសារ ដូចជាផែនការសន្សំសម្រាប់ការសិក្សារបស់កូនៗ ការចូលនិវត្តន៍ និងការដើរកម្សាន្តនៅបរទេសជាដើម។ លោកបានបញ្ជាក់ថា មេគ្រួសារគួរ តែចាប់ផ្តើមសន្សំសម្រាប់គោលបំណងអ្វីមួយជាក់លាក់ មិនមែនសន្សំសម្រាប់តែប្រាក់នោះទេ (Saving for goal, Not saving for money)។ ៣-យកប្រាក់សន្សំទៅវិនិយោគបន្ថែម៖ បន្ទាប់ពីបានកំណត់ផែនការវិនិយោគ គ្រួសារ ដូចបានចែងនៅក្នុងចំនុចទី២ សម្រាប់ពេលអនាគតហើយនោះ មេគ្រួសារទាំងពីរត្រូវក្រឡេកមើលចំនុចទី១ ថាតើចំណូលសល់ពីចំណាយ របស់អ្នក ត្រូវរៀបចំបែងចែកយ៉ាងណាឲ្យ សមស្របនឹងព្រឹត្តិការណ៍ទំាងនោះ។ នេះជាជំហានសំខាន់សម្រាប់ការគ្រប់គ្រងសេរីភាពហិរញ្ញវត្ថុនៅក្នុងគ្រួសារ ដែលអ្នកទាំងពីរ (ប្តី និងប្រពន្ធ) ត្រូវពិភាក្សាគ្នាលើការទទួលខុសត្រូវក្នុង ការវិនិយោគលើព្រឹត្តិការណ៍នីមួយៗ ដែលបានកំណត់ទៅតាមលទ្ធភាព នៃចំណូលរបស់ខ្លួន។ ៤-ជ្រើសរើសយកគ្រឹះស្ថានមីក្រូហិរញ្ញវត្ថុដែលជឿទុកចិត្ត និងមានអជ្ញាប័ណ្ណ៖ ចុងក្រោយ អ្នកទាំងពីរ (ប្តី និងប្រពន្ធ) ត្រូវពិភាក្សាគ្នាស្វែងរកវិធីសាស្ត្រសន្សំ ដើម្បីបំពេញគោលបំណងខាងលើនេះ។ អ្នកគួរជ្រើសរើសវីធីសាស្ត្រសន្សំ ដែលមានសុវត្ថិភាព ទទួលបានអត្រាការប្រាក់ខ្ពស់ មានភាពបទបែន តាមរយៈគ្រឹះស្ថានមីក្រូហិរញ្ញវត្ថុ ឬធនាគារប្រសើជាងការសន្សំបែប បុរាណផងដែរ។ គ្រួសារទំាងអស់គួរផ្លាស់ប្តូរផ្នត់គំនិត ដែលថាលុយតិចមិនអាចសន្សំបាន ហើយជំនួសវិញដោយរៀបចំផែនការសន្សំ ឲ្យបានច្បាស់លាស់។ លើសពីនេះទៀត អ្នកគួរតែចាប់ផ្តើមធ្វើផែនការហិរញ្ញវត្ថុ សម្រាប់គ្រួសារចាប់ពីថ្ងៃនេះតទៅ ដើម្បីសុភមង្គលក្នុងគ្រួសារអ្នក៕”	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T12:56:19.754Z", "category": "ហិរញ្ញវត្ថុ", "views": 896, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
សម្ដីដាស់តឿន៥រឿងលុយកាក់ពីលោកក្នុងក្រដាសតា១០០$ ស្ដាប់ហើយអ្នកនឹងភ្លឺភ្នែករឿងលុយកាក់	https://business-cambodia.com/articles/money-lessons-to-learn-from-benjamin-franklin	បើអ្នកធ្លាប់កាន់ក្រដាសប្រាក់១០០ដុល្លារអាមេរិក អ្នកនឹងបានឃើញរូបបុរសចំណាស់ម្នាក់សក់វែង ក្បាលទំពែក។ បុរសចំណាយក្នុងក្រដាសប្រាក់១០០ដុល្លារនោះគឺ លោក Benjamin Franklin ដែលគេដាក់រហស្សនាមថាបិតានៃសហរដ្ឋអាមេរិក។  លោកតាដែលស្ថិតនៅលើក្រដាសប្រាក់១០០ដុល្លារនេះ មានគំនិតជាច្រើនទាក់ទងនឹងរឿងលុយកាក់។ បើទោះបីជាលោកបានស្លាប់ជាង២០០ឆ្នាំមុនក៏ដោយក៏គំនិតទាក់ទងនឹងលុយកាក់នៅតែបង្ហាញរឿងពិតនិងចាក់អារម្មណ៍មនុស្សសម័យនេះ។ ខាងក្រោមនេះគឺជាសម្រង់សម្ដីរបស់ លោក Benjamin Franklin ទាក់ទងនឹងសម្រាប់ដាសតឿនមនុស្សសម័យនេះ៖ ១. សុខចិត្តខ្វះខាតប្រសើរជាងធ្លាក់ក្នុងរណ្ដៅបំណុល៖ សម្ដីនេះ លោកតា Franklin ចង់ដាស់តឿនមនុស្សឲ្យចេះរស់នៅទៅតាមលទ្ធភាពដែលខ្លួនមាន ជាជាងការទៅខ្ចីលុយគេ គ្រាន់ដើម្បីភាពឡូយឆាយតែខ្លួនឯងបែរជាជាប់បំណុលគេទៅវិញ។ អ្វីដែលកាន់ពិបាកនោះ បើអ្នកដឹងថាខ្លួនឯងខ្វះខាត តែនៅតែខ្ចីគេចំណាយលើរបស់ដែលមិនបង្កើតចំណូលនោះអ្នកនឹងកាន់តែវេទនាហើយ។ ២. តម្រូវការចាំបាច់ មិនស្មើនឹងចំណង់នោះទេ៖ និយាយពីរឿងលុយ សូមកុំច្រឡំរវាង តម្រូវការ និងចំណង។ បើអ្នកចង់សល់លុយអ្នកត្រូវចាយលើអ្វីដែលជាតម្រូវការចាំបាច់ ហើយជៀសវាចំណាយទៅលើចំណង់ដែលធ្វើឲ្យអ្នកចាយលុយខ្ជះខ្ជាយ។ បើអ្នកមិនអាចហាមចំណង់ខ្លួនឯងបានទេ រកចំណូលបានប៉ុន្មានក៏មិនសល់ព្រោះពេលបានលុយអ្នកចង់ទិញនេះបន្តិចទិញនោះបន្ដិចទាំងវាមិនមែនជាតម្រូវការចាំបាច់។ ៣. ចំណាយប្រចាំខែ៖ លោកតា Franklin ថាបើអ្នកចំណាយតិចជាងចំណូលអ្នកដែលរកបានប្រចាំខែមានន័យថា អ្នកជាមនុស្សចេះទុកដាក់គ្រប់គ្រងលុយបានគ្រាន់បើ ព្រោះអ្នកនឹងមិនធ្លាក់ខ្លួនដើរខ្ចីលុយគេ ហើយថែមទាំងអាចសល់លុយបានជាដុំកំភួនផងដែរ។ ៤. បរាជ័យក្នុងការត្រៀមខ្លួនស្នើនឹងត្រៀមខ្លួនបរាជ័យ៖ Franklin ថាមិននឹងដាក់ទុនវិនិយោគឬរកស៊ីលើអ្វីមួយ អ្នកត្រូវត្រៀមខ្លួនឲ្យបានរួចរាល់ ពោលគឺវាប្រៀបជាអ្នកមិននឹងកាប់ដើមឈើអញ្ចឹង អ្នកត្រូវសំលៀវពូថៅឲ្យមុតសិន។ បើអ្នកមិនច្បាស់ពីអ្វីដែលអ្នកកំពុងវិនិយោគទេ ច្បាស់ណាស់អ្នកត្រូវត្រៀមខ្លួនទទួលការភាពបរាជ័យឲ្យហើយទៅ។ ៥. ឥទ្ធិពលនៃលុយ៖ លោកតា Franklin ថាលុយគឺជាឧបករណ៍មួយអាចរុញច្រានអ្នកឲ្យសម្រេចគោលដៅអ្វីមួយ តែយ៉ាងណាមិញសូមកុំធ្វើជាទាសករនៃលុយឲ្យសោះ ពោលគឺមានន័យថា បើអ្នកមិនអាចរកផ្លូវឲ្យលុយហូរចូលហោប៉ៅពេលអ្នកកំពុងដេកទេ នោះអ្នកនឹងក្លាយជាទាសករនៃលុយអស់មួយជីវិត៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T12:05:08.600Z", "category": "ហិរញ្ញវត្ថុ", "views": 887, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ប្រយ័.ត្នទឹកភ្នែក! កំហុសឆ្គងធំ៣នេះ បុគ្គលិ.កភាគច្រើនធ្វើខុស នៅពេលលាឈប់ពីកា.រងារ	https://business-cambodia.com/articles/wrong-things-people-did-when-resign-	ការលាឈប់ពីការងារគឺជាសិទ្ធរបស់បុគ្គលម្នាក់ៗ ប៉ុន្តែរាល់ពេលដែលអ្នកសម្រេចចិត្តលាឈប់ពីការងារ គប្បីតែគោរពតាមច្បាប់ការងារ ឬក្រមសីលធម៌ក្នុងការងារឱ្យបានល្អ ជាពិសេសកំហុសឆ្គងចេញពីបុគ្គលផ្ទាល់ផងដែរ ដើម្បីជៀសវាងពីការសាងកំហុងឆ្គងណាមួយ នាំឱ្យបាត់បង់តម្លៃ ខូចឈ្មោះនិងកិត្តិយសខ្លួនឯង។ ១. ដុតសម្បុកចាស់ ៖កំហុសឆ្គងបុគ្គលិកមួយចំនួន អាងតែខ្លួននឹងចាកចេញពីតួនាទីបច្ចុប្បន្នឆាប់ៗ បែរជាលែងខំប្រឹងធ្វើការ និងបង្កបញ្ហាឈឺក្បាលផ្សេងៗដល់ស្ថាប័ន ពេលខ្លះចាកចេញទៅកន្លែងថ្មី បែរជានិយាយមិនល្អពីមេ ពីស្ថាប័នចាស់របស់ខ្លួនថែមទៀត។ ប្រសិនបើអ្នកធ្វើបែបនេះ មានន័យថា អ្នកកំពុងតែដុតសម្បុកចាស់របស់អ្នកចោលហើយ។ ប៉ុន្តែប្រសិនបើអ្នកចាកចេញដោយកិត្តិយស នោះអ្នកអាចមានឱកាសត្រឡប់មកសម្បុកចាស់បាន ប៉ុន្តែប្រសិនបើអ្នកបំផ្លាញសម្បុកចាស់ចោលហើយ អ្នកនឹងគ្មានថ្ងៃអាចត្រឡប់មកកន្លែងចាស់វិញបានជាដាច់ខាត។ ២. មិនបានត្រៀមផែនការលុយ ៖ ប្រសិនបើអ្នកគ្មានលុយយ៉ាងតិច ៣ខែ ៦ខែសម្រាប់ត្រៀមក្នុងករណីអ្នកមិនអាចរកការងារបានទេនោះ អ្នកនឹងត្រូវរស់ដាច់យៃមួយរយៈជាក់ជាមិនខាន។ អាស្រ័យហេតុនេះ ប្រសិនបើអ្នកពិតជាមានគម្រោងចង់លាឈប់ពីការងារបច្ចុប្បន្ន គប្បីគួរត្រៀមថវិកាសម្រាប់ចិញ្ចឹមជីវិតយ៉ាងតិច៣ខែឡើងហើយបើកាន់តែយូរជាងនេះរឹតតែល្អ ដើម្បីបង្ការក្នុងករណីអ្នកមិនអាចរកការងារបាន និងគ្មានប្រភពចំណូលសោះមួយរយៈ រហូតដល់អ្នកអាចរកការងារថ្មីបានធ្វើ។ ៣. ធុញទ្រាន់នឹងការងារ តែលាឈប់ទាំងរកការងារថ្មីមិនទាន់បាន៖ ប្រសិនបើអ្នកសម្រេចចិត្តឈប់ មុនពេលដែលជាប់សម្ភាសន៍ការងារថ្មី ពេលខ្លះវាអាចធ្វើឱ្យអ្នកមានបញ្ហាលុយ អាស្រ័យហេតុនេះ មុនពេលដែលសម្រេចចិត្តលាឈប់ គប្បីគួរតែរកការងារថ្មីឱ្យបានសិន ទើបជាជម្រើសល្អ។ ជាពិសេសសូមកុំឱ្យករណីសុំលាឈប់ដោយគ្រាន់តែអ្នកធុញជាមួយការងារមួយពេលៗឱ្យសោះ ព្រោះការសម្រេចចិត្តតាមអារម្មណ៍ វាអាចនឹងផ្ដល់គុណវិបត្តិមកយើងដូចជា ពិបាកស្វែងរកការងារ ឬបញ្ហាហិរញ្ញវត្ថុជាដើម។ត្រូវចាំថា អារម្មណ៍ធុញថប់ ស្ត្រេស ជាមួយការងារ វាគឺជារឿងធម្មតានោះទេ ហើយទោះបីជាអ្នកធ្វើការងារអ្វីក៏ដោយក៏វានៅតែធ្វើឱ្យអ្នកមានអារម្មណ៍បែបនេះដដែលនោះទេ គ្រាន់តែក្នុងកម្រិត តិចឬច្រើនតែប៉ុណ្ណោះ។ យ៉ាងណាមិញការលាឈប់ពីការងារឬផ្លាស់ប្តូរការងារនេះគឺជារឿងធម្មតាទេសម្រាប់មនុស្សយើងដែលមានសិទ្ធក្នុងការចាកចេញទៅរកអ្វីដែលល្អនិងតាមតម្រូវការ ប៉ុន្តែការចាកចេញលោកអ្នកគួរតែជ្រើសរើសចាកចេញដោយល្អ កុំចាកចេញដោយបន្សល់នូវបញ្ហាឬបង្ខូចឈ្មោះខ្លូនឯងក្នុងស្ថាប័នណាមួយ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T12:03:50.580Z", "category": "ភាពជាអ្នកដឹកនាំ", "views": 11946, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
សម្ដេចតេជោ ហ៊ុន សែន បង្ហាញ App ថ្មី១ បង្កើតឡើងដោយកូនខ្មែរ មានស្តង់ដារដូច Telegram និង WhatsApp	https://business-cambodia.com/articles/coolapp	នៅថ្ងៃទី២១ ខែមិថុនា ឆ្នាំ២០២៤នេះ សម្ដេចតេជោ ហ៊ុន សែន ប្រធានព្រឹទ្ធសភាកម្ពុជា បានបង្ហាញបណ្តាញទំនាក់ទំនងសង្គម Chat ថ្មីមួយដែលមានឈ្មោះថា CoolApp ដែលបង្កើតឡើងដោយខ្មែរ មានស្ដង់ដារដូចទៅនឹងបណ្ដាញទំនាក់ទំនងសង្គមបរទេសបច្ចុប្បន្នផងដែរ។ តាមការបញ្ជាក់នៅក្នុងហ្វេសប៊ុកផេករបស់សម្ដេចបានឲ្យដឹងថា CoolApp ជាបណ្តាញទំនាក់ទំនងសង្គម Chat លើកដំបូងរបស់កម្ពុជា ដែលមានលក្ខណៈស្តង់ដារបរទេសដូច Telegram និង WhatsApp បច្ចុប្បន្នបានដាក់ដំណើរការនៅលើ App Store និង Play Store ហើយ។ CoolApp មានលក្ខណៈស្តង់ដារដូចអន្តរជាតិ ធ្វើឡើងដោយក្រុមជំនួញបច្ចេកទេសខ្មែរជាច្រើននាក់ ដែលជាអ្នកជំនាញផ្នែកបច្ចេកវិទ្យា IT។ កម្មវិធីទំនាក់ទំនងឆាត CoolApp នេះបានចំណាយពេលជាង៣ឆ្នាំមកហើយ ចាប់តាំងពីឆ្នាំ២០២១ មកដល់ឆ្នាំ២០២៤នេះ ដែលទើបចេញរូបរាងនៅពេលនេះ។ CoolApp មានមុខងារជាច្រើនរួមមាន Chat និង Call និង Video Call ដោយប្រើប្រាស់តាមស្តង់ដារអន្តរជាតិ ទិន្នន័យ Data និង Call ស្ថិតក្នុងលក្ខណៈ Encryption និងសុវត្ថិភាពទាំងអស់ ដោយប្រើប្រាស់ប្រព័ន្ធ Internet Local (Dix) ដែលធ្វើឲ្យ Call ស្តាប់សំឡេងច្បាស់ និង Chat ផ្ញើរូបភាព វិដេអូ មានភាពរហ័ស ព្រោះ Internet មិនចេញទៅក្រៅប្រទេស។ បណ្តាញទំនាក់ទំនងសង្គមឆាត CoolApp ជាមោទនភាពរបស់ជាតិយើង ដែលជាកម្មវិធីដំបូងជារបស់ខ្មែរ និងប្រើប្រាស់ក្នុងដែនសុវត្ថិភាពរបស់ខ្មែរ។ ខាងក្រោមនេះគឺជាលីងសម្រាប់ទាញយក App ខាងលើ៖ 1. iOS version (iPhone & iPad) https://apps.apple.com/kh/app/coolapp-messenger/id1617434516 2. Android version https://play.google.com/store/apps/details... 3. Desktop version https://coolapp.chat/desktop/ 4. Mac iOS https://coolapp.chat/desktop/	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T09:22:50.374Z", "category": "ព័ត៌មានថ្មីៗ", "views": 11193, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ក្រុមហ៊ុន AION Cambodia រៀបចំដំណើរកម្សាន្តគ្រួសាររថយន្តអគ្គិសនីAION ឆ្ពោះទៅកាន់ឧទ្យានបោះតង់គិរីរម្យ	https://business-cambodia.com/articles/aion-cambodia	នេះគឺជាលើកទី1ហើយ សម្រាប់ដំណើរកម្សាន្តគ្រួសាររថយន្តអគ្គិសនីAION ដែលបានរៀបចំដោយក្រុមហ៊ុន AION Cambodia ដែលជាក្រុមហ៊ុនតែមួយគត់ទទួលសិទ្ទផ្តាច់មុខនាំចូលរថយន្តអគ្គិសនីម៉ាក AION ពីរោងចក្រប្រទេសចិនមកកាន់ទីផ្សារប្រទេសកម្ពុជា។ AION Cambodia បានរៀបចំដំណើរកម្សាន្តបោះតង់ដែលមានការចូលរួមយ៉ាងច្រើនពីអតិថិជនរបស់ក្រុមហ៊ុន AION Cambodia ដោយភាពពេញចិត្ត ព្រមទាំងការចូលរួមធ្វើសប្បុរសធម៌រួមគ្នារវាងអតិថិជន បុគ្គលិកក្រុមហ៊ុន និងវត្តមានដ៏ខ្ពង់ខ្ពស់របស់លោកអគ្គនាយកក្រុមហ៊ុន AION Cambodia លោក ម៉េង ហេង ព្រមទាំងក្រុមគ្រួសារ ពិសេសមានការយាងចូលរួមរបស់ព្រះនាងនរោត្តម ជេនណា ទូតសុឆន្ទៈនៃក្រុមហ៊ុន AION Cambodia កាលពីថ្ងៃទី១៥ ថ្ងៃទី១៦ ខែមិថុនា ឆ្នាំ២០២៤។ ដំណើរកម្សាន្តជាលក្ខណៈគ្រួសារនេះក្នុងគោលបំណង ថ្លែងអំណរគុណទៅដល់អតិថិជន ដែលតែងតែគាំទ្រ មានទំនុកចិត្ត ភាពជឿជាក់ និងបង្កើនទំនាក់ទំនង ភាពស្និទស្នាល ភាពសប្បាយរីករាយ ការបោះតង់គេងជុំគ្នា ការធ្វើសកម្មភាពសង្គម ការចែករំលែកក្តីស្រលាញ់ ការស្រលាញ់បរិស្ថាន ការជួបជុំទទួលទានអាហាររួមគ្នា ការទទួលបានទស្សនីយភាពដ៏អស្ចារ្យ នៃការសម្តែងដោយផ្ទាល់របស់ព្រះនាង នរោត្តម ជេនណា ក្នុងរាត្រីនោះ ដែលពោរពេញដោយការស្វាគមន៍ ស្នាមញញឹមគ្រប់គ្នាដែលបង្កើតនូវអនុស្សាវរីយ៍ ការចងចាំដ៏ល្អដែលពុំអាចបំភ្លេចបាន។ កាន់តែពិសេសគឺការផ្តល់បទពិសោធន៍តាមរយៈការបើកបររថយន្តអគ្គិសនី AION Y Plus AION ES AION Hyper HT លើស្ថានភាពផ្លូវទាំងផ្លូវស្អាត ផ្លូវលំបាក ផ្លូវបត់បែន ផ្លូវឡើងចុះភ្នំ និងការបើកបរក្រោមមេឃកំពុងភ្លៀងយ៉ាងខ្លាំង គ្រប់ស្ថានភាពផ្លូវលំបាកទាំងនោះមិនមែនជាឧបសគ្គរបស់រថយន្តអគ្គិសនី AION Cambodia នេះទេ ។ ក្នុងនាមថ្នាក់ដឹកនាំនៃក្រុមហ៊ុន AION Cambodia សូមផ្លែងអំណរអរគុណដល់អតិថិជនទាំងអស់ និងសូមជូនពរលោកលោកស្រីទទួលបានសុខសុវត្តិភាព ទទួលទានមានបាន និងពុទ្ធពរទាំងបួនប្រការគឺ អាយុ វណ្ណៈ សុខៈ ពលៈ ជានិច្ចនិរន្តរ៍កុំបីឃ្លៀងឃ្លាតឡើយ សូមអរគុណ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T08:40:50.371Z", "category": "PR", "views": 305, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
ពិធីចុះហត្ថលេខាលើកិច្ចព្រមព្រៀងសហប្រតិបត្តិការ រវាងមន្ទីរពេទ្យ អ៉ីនធ័រឃែរ និងធនាគារជាតិនៃកម្ពុជា	https://business-cambodia.com/articles/mou-intercare-bank-national-	រាជធានីភ្នំពេញ, ថ្ងៃចន្ទ ១១កើត ខែជេស្ឋ ឆ្នាំរោង ឆស័ក ព.ស.២៥៦៨ ត្រូវនឹងថ្ងៃទី១៧ ខែមិថុនា ឆ្នាំ២០២៤  - មន្ទីរពេទ្យ អ៉ីនធ័រឃែរ បានចុះកិច្ចព្រមព្រៀងសហប្រតិបត្តិការជាមួយធនាគារជាតិនៃកម្ពុជា ក្នុងគោលបំណងពង្រឹងសុខភាព និងសុខុមាលភាពរបស់មន្រ្តីបុគ្គលិកធនាគារជាតិនៃកម្ពុជា ព្រមទាំងក្រុមគ្រួសារ។ ពិធីចុះហត្ថលេខាលើកិច្ចព្រមព្រៀងសហប្រតិបត្តិការនេះត្រូវបានប្រារព្ធឡើង ក្រោមវត្តមានដ៏ខ្ពង់ខ្ពស់របស់ ឯកឧត្តម គ្រុយ វាសនា អគ្គលេខាធិការធនាគារជាតិនៃកម្ពុជា និងលោក Jason Harrison សហស្ថាបនិក និងជាអ្នកគ្រប់គ្រងទូទៅនៃមន្ទីរពេទ្យ អ៉ីនធ័រឃែរ ព្រមទាំងវត្តមានកិត្តិយសពី លោកស្រីវេជ្ជបណ្ឌិត Carolyne Pung សហស្ថាបនិក និងជានាយកប្រតិបត្តិនៃមន្ទីរពេទ្យ អ៉ីនធ័រឃែរ ក៏ដូចជាថ្នាក់ដឹកនាំនិងមន្រ្តីបុគ្គលិកធនាគារជាតិនៃកម្ពុជា។ តាមរយៈកិច្ចព្រមព្រៀងសហប្រតិបត្តិការនេះ មន្ទីរពេទ្យ អ៉ីនធ័រឃែរ នឹងផ្តល់ជូននូវ ជំនួយផ្នែកវេជ្ជសាស្រ្ត ដោយផ្តល់ជាការបញ្ចុះតម្លៃពិសេស ជូនដល់មន្រ្តីបុគ្គលិកធនាគារជាតិនៃកម្ពុជា ព្រមទាំងក្រុមគ្រួសារ។ ភាពជាដៃគូយុទ្ធសាស្ត្រនេះនឹងធានាឲ្យបានថា មន្រ្តីបុគ្គលិកធនាគារជាតិនៃកម្ពុជា និងក្រុមគ្រួសារ ទទួលបានការថែទាំសុខភាពដែលមានគុណភាពខ្ពស់ ដែលជាការជំរុញឱ្យបរិយាកាសការងារកាន់តែមានភាពល្អប្រសើរ និងបង្កើនផលិតភាពការងារ។ កិច្ចព្រមព្រៀងសហប្រតិបត្តិការនេះក៏នឹងជួយសម្រួលដល់គំនិតផ្ដួចផ្ដើមសហការក្នុងការរៀបចំសិក្ខាសាលាទាក់ទងនឹងសុខភាព សម្រាប់ធនាគារជាតិនៃកម្ពុជា។ លើសពីនេះ មន្ទីរពេទ្យ អ៉ីនធ័រឃែរ មានបំណងជំរុញកិច្ចសហការក្នុងគម្រោងទំនួលខុសត្រូវសង្គមសាជីវកម្ម ដោយរួមបញ្ចូលសកម្មភាពសប្បុរសធម៌ និងកម្មវិធីស្ម័គ្រចិត្តរបស់មន្រ្តីបុគ្គលិក។ តាមរយៈកិច្ចព្រមព្រៀងសហប្រតិបត្តិការនេះ មន្ទីរពេទ្យ អ៉ីនធ័រឃែរ និងធនាគារជាតិនៃកម្ពុជា មានទំនុកចិត្តក្នុងការលើកកម្ពស់សុខភាព និងការចូលរួមបង្កើនផលិតភាពការងារ។ តាមរយៈការផ្តល់នូវអត្ថប្រយោជន៍ផ្នែកថែទាំសុខភាពដ៏ទូលំទូលាយ និងគំនិតផ្តួចផ្តើមការលើកកម្ពស់សុខុមាលភាព យើងមានបំណងបង្កើនកម្រិតផលិតភាពការងារដោយការពេញចិត្តលើការថែទាំសុខភាពដល់មន្រី្តបុគ្គលិកគ្រប់រូប។ បន្ថែមពីនេះ ក្រោមកិច្ចសហការនេះ ពួកយើងរំពឹងថានឹងធ្វើឱ្យមានការផ្លាស់ប្តូរបែបវិជ្ជមានជាច្រើនដល់សហគមន៍កាន់តែទូលំទូលាយ តាមរយៈការគាំទ្រគំនិតផ្តួចផ្តើមទាក់ទងនឹងសុខភាព និងសង្គមផ្សេងៗ។ មន្ទីរពេទ្យ អ៉ីនធ័រឃែរ ត្រូវបានបង្កើតឡើងក្នុងឆ្នាំ ២០២០ ដែលមានទីតាំងនៅក្នុង មជ្ឈមណ្ឌលវេជ្ជសាស្រ្តអូឡាំព្យា។ មន្ទីរពេទ្យមានការផ្តល់ជូននូវសេវាថែទាំសុខភាពដ៏ទូលំទូលាយ ដែលផ្តោតទៅលើការថែទាំបែបវេជ្ជសាស្រ្តជាមួយនឹងភាពងាយស្រួល។ មន្ទីរពេទ្យ អ៉ីនធ័រឃែរ ប្តេជ្ញាចិត្តក្នុងការផ្តល់នូវសេវាកម្មវេជ្ជសាស្ត្រដោយការគោរព និងសមភាព ដោយធានាថាអ្នកជំងឺគ្រប់រូបនឹងទទួលបានការថែទាំយ៉ាងដិតដល់ ប្រកបដោយវិជ្ជាជីវៈខ្ពស់។ ការទទួលបានការថែទាំសុខភាពពីវេជ្ជបណ្ឌិតក្នុងស្រុក និងបរទេសដែលបានទទួលការបណ្តុះ-បណ្តាលជាអន្តរជាតិនៅមន្ទីរពេទ្យ អ៉ីនធ័រឃែរ ជាការបង្ហាញពីអនាគតដ៏ល្អប្រសើរសម្រាប់វិស័យវេជ្ជសាស្រ្តក្នុងប្រទេសកម្ពុជា។ កត្តានេះនឹងជំរុញឱ្យមានក្តីសង្ឃឹម និងទំនុកចិត្តលើការជួយសង្រ្គោះជីវិត និងលើកកម្ពស់គុណភាពជីវិតរបស់ប្រជាជនខ្មែរគ្រប់រូប។ កិច្ចសហការនេះសង្កត់ធ្ងន់លើការទទួលបាននូវការថែទាំសុខភាពប្រកបដោយស្តង់ដារខ្ពស់ បែបអន្តរជាតិនៅក្នុងប្រទេសកម្ពុជា និងបង្ហាញពីការអភិវឌ្ឍនៃសេវាថែទាំសុខភាពក្នុងប្រទេស ដើម្បីកាត់បន្ថយការទៅទទួលការថែទាំសុខភាពនៅក្រៅប្រទេស។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T07:48:20.002Z", "category": "PR", "views": 217, "author": { "first_name": "Sreymom", "last_name": "Cha", "email": "sreymomcha069@gmail.com" }, "quality_warning": [ "noisy" ] }
ស៊េរីខ្ពស់! នេះជារថយន្តស៊េរីឆ្នាំ ២០២៤ របស់ Lexus ១ម៉ូដែល មាឌធំ កម្លាំងខ្លាំង គ្រាន់តែពន្ធនាំចូលជិត៨ម៉ឺន$	https://business-cambodia.com/articles/lexus-gx-550-luxury-new2024	ប្រិយមិត្ដដែលមានបំណងចង់ទិញនៅរថយន្តធំ អាចជិះបានលក្ខណៈគ្រួសារប្រភេទ SUV ជិះបានមនុស្សច្រើន ជាពិសេសយីហោរបស់ Lexus ត្រូវប៉ាន់តែម្តង ខណៈនេះជារថយន្ត Lexus GX 550 Luxury+ មួយម៉ូដែលរបស់ត្រូវ Lexus ស៊េរីឆ្នាំ២០២៤ មាឌធំ កម្លាំងខ្លាំង មាន៧កៅអី ប៉ុន្តែគ្រាន់តែពន្ធនាំចូលជាង៨ម៉ឺនដុល្លារ។ យោងតាមផេកផ្លូវការ Auto US Direct Cambodia កាលពីពេលកន្លងទៅនេះបានឱ្យដឹងថា រថយន្ត Lexus GX 550 Luxury+ស៊េរីឆ្នាំ២០២៤ ជាប្រភេទរថយន្តដែលមានមាឌឌាំង កម្លាំងខ្លាំង រាងសង្ហា ដែលមានតម្លៃសរុបចំនួន ១៨៤,៩៥០ដុល្លារ (តម្លៃនៅខ្មែរ)  ខណៈតម្លៃនេះបានរួមបញ្ចូលតម្លៃផ្សេងៗជាច្រើនដូចជា៖ តម្លៃឡាន ៩៦,៩០០ ដុល្លារ តម្លៃពន្ធនាំចូល ៧៥,៥០១ ដុល្លារ តម្លៃដឹកជញ្ជូន ២,៧៥០ ដុល្លារ តម្លៃឯកសារនៅខ្មែរ ៩០០ដុល្លារ តម្លៃកាត់ឈ្មោះនៅអាមេរិក ៧០០ ដុល្លារ តម្លៃសេវាកម្មរបស់ក្រុមហ៊ុននៅកម្ពុជា ៥០០ ដុល្លារ តម្លៃសេវាកម្មរបស់ក្រុមហ៊ុននៅអាមេរិច ៧,៥០០ ដុល្លារ តម្លៃសរុបទាំងអស់ ១៨៤,៩៥០ ដុល្លារ គួរជម្រាបផងដែរប្រសិនជាបងប្អូនចាប់អារម្មណ៍ចង់សួរព័ត៌មានលម្អិតអាចឆាតទៅផេកផ្លូវការ Auto US Direct Cambodia  ឬតាមរយៈលេខតេលេក្រាម 061 288 687 ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T07:41:55.384Z", "category": "កំពូលអ្នកលក់", "views": 1606, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
មិនធម្មតា! មកស្គាល់ប្រវត្តិ អ្នកបង្កើតមុខងារ Copy, Paste, Cut ធ្វើឱ្យមនុស្សស្រួលប្រើពេញមួយពិភពលោក	https://business-cambodia.com/articles/larry-tesler-made-cut-copy-paste	មនុស្សជាច្រើនទទួលបានប្រយោជន៍ពីមុខងារ «Cut, Copy & Paste» ដែលវាបានដើរតួនាទីយ៉ាងសំខាន់ និងជួយសម្រួលដល់ការងារមនុស្សស្ទើរមួយផែនដីឲ្យកាន់តែងាយស្រួល និងឆាប់រហ័សជាងមុន។ ចុះតើនរណាជាអ្នកបង្កើតមុខងារនេះ? លោក Larry Tesler ត្រូវបានគេស្គាល់ថា ជាអ្នកបង្កើតមុខងារ Cut, Copy និង Paste ដំបូងគេបង្អស់។ អ្នកវិទ្យាសាស្ត្រកុំព្យូទ័ររូបនេះ កើតក្នុងឆ្នាំ១៩៤៥ លើទឹកដីទីក្រុងញូវយ៉ក សហរដ្ឋអាមេរិក។ ដ្បិតមាននិស្ស័យជាមួយវិស័យបច្ចេកវិទ្យាតាំងពីតូច Larry Tesler បានចូលរៀនផ្នែកវិទ្យាសាស្រ្តកុំព្យូទ័រនៅមហាវិទ្យាល័យ Stanford និងបានចាប់ផ្តើមអាជីពការងារដំបូងក្នុងតំបន់ Silicon Valley ក្រោយបញ្ចប់ការសិក្សាក្នុងឆ្នាំ១៩៦០។ ពេលវេលាចេះតែរសាត់បាត់តាមខ្យល់ លុះដល់ឆ្នាំ១៩៧៣ Larry Tesler បានចូលបម្រើការនៅស្ថាប័ន Xerox PARC ហើយវាក៏ជាពេលដែលលោកបានអភិវឌ្ឍនូវមុខងារ Cut, Copy និង Paste រហូតដល់ Concept មួយនេះត្រូវបានដាក់ឲ្យប្រើប្រាស់ជាបន្តបន្ទាប់ទាំងលើកម្មវិធីសរសេរ Text Editor ក៏ដូចជាដំណើរការលើប្រព័ន្ធកុំព្យូទ័រទាំងមូល។ មិនតែប៉ុណ្ណោះ ដោយសារតែសមត្ថភាពលេចធ្លោខ្លាំង លោកត្រូវបានគេហៅឲ្យទៅធ្វើការ ក្នុងក្រុមហ៊ុនសម្បុកបច្ចេកវិទ្យាយក្ស Apple ផងដែរ ដោយកាលពីឆ្នាំ១៩៩៧ លោកបានទៅចូលរួមអភិវឌ្ឍលើផលិតផលមួយចំនួនមានដូចជា Macintosh, QuickTime, Lisa និង Newton Tablet ហើយពេលនោះក៏មានមុខងារ Copy&Paste ដាក់ដំណើរការស្រាប់លើកុំព្យូទ័រទាំងនោះដូចគ្នា។ យ៉ាងណាមិញ រឿងដ៏គួរឲ្យសោកស្តាយ ក្រោយធ្វើពលីកម្មក្នុងកិច្ចការអភិវឌ្ឍបច្ចេកវិទ្យាអស់រយៈពេលជាច្រើនឆ្នាំ លោក Larry Tesler ត្រូវបានមជ្ឈមណ្ឌលស្រាវជ្រាវ Xerox Palo Alto (PARC) ដែលជាអង្គភាពលោកធ្វើការចុងក្រោយបង្អស់ ប្រកាសថាបានទទួលមរណភាពហើយ នាថ្ងៃចន្ទ ទី១៦ ខែកុម្ភៈ ឆ្នាំ ២០២០ ក្នុងអាយុ ៧៤ឆ្នាំ៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T07:13:13.433Z", "category": "ភាពជាអ្នកដឹកនាំ", "views": 4583, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
មិនពិបាកទៅផ្ទាល់! នេះជារបៀបដែលពលរដ្ឋអាច ស្នើសុំធ្វើលិខិតឆ្លងដែន តាមទូរស័ព្ទដៃបាន	https://business-cambodia.com/articles/identification-online-	ចាប់ពីពេលនេះដើម្បីកាត់បន្ថយការរង់ចាំរបស់ប្រជាពលរដ្ឋ នៅទីតាំងផ្តល់លិខិតឆ្លងដែន និងឯកសារអត្រានុកូលដ្ឋានផ្សេងៗ អគ្គនាយកដ្ឋាន អត្តសញ្ញាណកម្ម បានដាក់ឱ្យប្រើប្រាស់សាកល្បងនូវសេវាផ្តល់ឆ្លងដែន តាមប្រព័ន្ធអនឡាញ ដូច្នេះបងប្អូនប្រជាពលរដ្ឋអាចធ្វើការស្នើសុំធ្វើដោយងាយស្រួលជាងមុន និងមិនពិបាកទៅផ្ទាល់ ចំណេញពេលវេលាជាងមុន។ ក្នុងនោះក្រសួងមហាផ្ទៃក៏បានបង្ហាញអំពីរបៀបដែលពលរដ្ឋអាច ស្នើសុំលិខិតឆ្លង ដោយខ្លួនឯងតាមអនឡាញលើទូរស័ព្ទដៃឬកុំព្យូទ័របាន តាមដំណាក់កាលទាំង៥ដូចខាងក្រោម៖ ១. ចូលទៅកាន់គេហទំព័រ https://online.gdi.gov.kh/login សេវាអត្តសញ្ញាណកម្ម ឬស្កេន QR Code ២. បើសិនមិនទាន់មានគណនី សូមចូលទៅបង្កើតគណនីមួយ ដោយវាយលេខទូរស័ព្ទដៃចូល ដើម្បីទទួលបានសារលេខ៦ខ្ទង់ តាមរយៈលេខទូរស័ព្ទដៃដែលអ្នកបានបំពេញ រួចយកលេខសម្ងាត់៦ខ្ទង់បំពេញ បង្កើតលេខសម្ងាត់តាមការណែនាំ រួចចុចពាក្យបន្ទាប់ដើម្បីថតរូប ដើម្បីសម្គាល់ក្នុងគណនីលោកអ្នកបានបំពេញ។ ៣. បញ្ចូលរូបភាពអត្តសញ្ញាណបណ្ណ័សញ្ជាតិខ្មែរ បន្ទាប់ចូលទៅបំពេញព័ត៌មានអត្តសញ្ញណផ្ទាល់ខ្លួន រួចចុចពាក្យរក្សាទុក ដើម្បីបញ្ចប់នីតិវិធីបង្កើតគណនី។ ៤. ក្រោយមានគណនីហើយ សូមជ្រើសរើសយកពាក្យ ស្នើសុំលិខិតឆ្លងដែន រួចបំពេញព័ត៌មាន៤ដំណាក់កាល។ ១. ព័ត៌មានទូទៅ ២.ព័ត៌មានអ្នកស្នើសុំ ៣. ព័ត៌មានគ្រួសារ ៤. ពិនិត្យផ្ទៀងផ្ទាត់។ ៥. ក្រោយពិនិត្យផ្ទៀងផ្ទាត់រួចហើយ សូមចុចពាក្យរក្សាទុក ដើម្បីព្រីនជាក្រដាសឯកសារចេញមកខាងក្រៅ។ វីដេអូណែនាំរបស់ក្រសួងមហាផ្ទៃ ក្រោយបំពេញបែបបទតាមប្រព័ន្ធអនឡាញរួចរាល់ សាមីខ្លួនត្រូវអញ្ជើញទៅកាន់ទីស្នាក់ការ ឬសាខាលិខិតឆ្លងដែនណាមួយតាមកាលកំណត់ ដើម្បីសម្ភាស ថតរូប ផ្តិតខ្មៅដៃ និងបង់សេវារដ្ឋបាល ដោយភ្ជាប់ជាមួយនូវពាក្យស្នើសុំ ដែលលោកអ្នកបានបំពេញតាមប្រព័ន្ធខាងលើ និងឯកសារយោងផ្សេងៗ។ អាស្រ័យដូចបានជម្រាបជូនខាងលើ សូមសាធារណជន មេត្តាជ្រាបជាព័ត៌មាន ហើយប្រសិនបើមានចម្ងល់អំពីព័ត៌មានបន្ថែម សូមទាក់ទងកាន់លេខទូរស័ព្ទប្រចាំការសេវាអត្តសញ្ញាណកម្ម *១២៧១” រៀងរាល់ម៉ោងធ្វើការ លើកលែងតែថ្ងៃឈប់សម្រាក៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T06:56:59.865Z", "category": "ភាពជាអ្នកដឹកនាំ", "views": 889, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ឡើងថ្លៃព្រមគ្នា! មកដឹងពីតម្លៃប្រេងសាំងថ្មីដែលនឹងត្រូវដាក់លក់ចាប់ពីថ្ងៃនេះដល់ថ្ងៃទី ៣០ មិថុនា	https://business-cambodia.com/articles/gasoline-and-diesel-prices-rise	យោងតាមសេចក្តីជូនដំណឹងរបស់ក្រសួងពាណិជ្ជកម្ម មុននេះបន្តិចបានឱ្យដឹងថា តម្លៃប្រេងសាំងដែលត្រូវលក់នៅប្រទេសកម្ពុជាចាប់ពីថ្ងៃទី២១ ដល់ថ្ងៃទី៣០ ខែមិថុនា ឆ្នាំ២០២៤ នឹងត្រូវលក់នៅក្នុងតម្លៃ ៤.២០០ រៀល/ក្នុង១លីត្រសម្រាប់សាំងធម្មតា Gasoline 92  និង ៤,១៥០ រៀល/ក្នុង១លីត្រ សម្រាប់ប្រេងម៉ាស៊ូត Gasoil 50ppm។ បើប្រៀបធៀបទៅនឹងតម្លៃប្រេងសាំងសប្តាហ៍ចាស់ ឃើញថាតម្លៃប្រេងសាំងគឺឡើងថ្លៃចំនួន១០០រៀល ចំណែកម៉ាស៊ូតវិញគឺឡើងថ្លៃចំនួន១៥០រៀល ខណៈដែលតម្លៃប្រេងសាំងចាស់មានតម្លៃ ៤.១០០រៀល/ក្នុង១លីត្រសម្រាប់សាំងធម្មតា EA92  និង ៤,០០០ រៀល/ក្នុង១លីត្រ សម្រាប់ប្រេងម៉ាស៊ូត។ គួរបញ្ជាក់ផងដែរថា ប៉ុន្តែដើម្បីជួយសម្រួលទៅដល់ជីវភាពរបស់ប្រជាជន និងដោយមានការរួមចំណែក ពីក្រុមហ៊ុនចែកចាយប្រឹងឥន្ធនៈនៅកម្ពុជា សម្តេចអគ្គមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ក៏បានសម្រេចបញ្ចុះតម្លៃលក់រាយប្រេងឥន្ធនៈនៅកម្ពុជា ចំនួន ៦,៥សេនដុល្លារ/លីត្រផងដែរ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T06:01:28.574Z", "category": "ព័ត៌មានថ្មីៗ", "views": 3592, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ប្រមុខរាជរដ្ឋាភិបាលរំពឹងថា ថ្ងៃមុខជាយក្រុងភ្នំពេញភាគខាងត្បូងអាចរីកចម្រើនដល់តំបន់២នេះ	https://business-cambodia.com/articles/phnom-penh-land	សម្ដេចធិបតី ហ៊ុន ម៉ាណែត នាយករដ្ឋមន្ដ្រីនៃព្រះរាជាណាចក្រកម្ពុជាបានបង្ហាញក្ដីរំពឹងថា ទៅថ្ងៃអនាគតខាងមុខ ភាគខាងត្បូងរាជធានីភ្នំពេញនឹងមានសកម្មភាពសេដ្ឋកិច្ចខ្លាំង និងសាយភាយដល់ខេត្ដកណ្ដាល ខេត្ដតាកែវ តាមរយៈគម្រោងអភិវឌ្ឍន៍ធំៗដែលមាន ព្រលានយន្ដហោះអន្ដរជាតិតេជោ និងគម្រោងព្រែកជីកហ្វូណនតេជោជាដើម។ ហើយ២០ ទៅ ៣០ ឆ្នាំទៀតតំបន់ទន្លេបាទី និងតំបន់ភ្នំតាម៉ៅ អាចនឹងក្លាយជាជាយក្រុងភ្នំពេញក៏ថាបាន។ ថ្លែងនៅក្នុងពីធីបើកការដ្ឋានសាងសង់គម្រោងស្ពានអាកាសភ្លោះត្រង់ចំណុចប្រសព្វមហាវិថីសម្ដេចតេជោ ហ៊ុន សែន និងផ្លូវជាតិលេខ២ កាលពីពេលថ្មីៗកន្លងទៅបានបញ្ជាក់យ៉ាងដូច្នេះថា «...ព្រែកជីកហ្វូណនតេជោដែលធ្វើ នឹងបង្កើតសកម្មភាពសេដ្ឋកិច្ចធំទៀតនៅខេត្ដតាកែវ ខេត្ដកណ្ដាល អ៊ីចឹងការរីកនៅទិញខាងត្បូង ភាគខាងត្បូងភ្នំពេញ គឺមានសក្ដានុពលធំណាស់ ហើយប្រជាពលរដ្ឋដែលរស់នៅខណ្ឌដង្កោ របស់នៅខេត្ដតាកែវ រស់នៅខេត្ដកណ្ដាល និងរាជធានីភ្នំពេញនឹងមានសក្ដានុពលធំណាស់សម្រាប់ជំនាន់កូនចៅយើងទៅថ្ងៃមុខ។ អ៊ីចឹងហើយទាមទារការរៀបចំឲ្យកាន់តែល្អប្រសើរ»។ សម្ដេចធិបតីបន្ដថា «ខ្ញុំជឿថាក្នុងរយៈពេល ២០ ទៅ ៣០ ឆ្នាំទៀត តំបន់ទន្លេបាទី តំបន់ភ្នំតាម៉ៅ នឹងក្លាយទៅជាជាយក្រុងហើយ។ ទោះបីមិនស្ថិតក្នុងរដ្ឋបាលក៏ដោយ តែវានឹងទៅជាតំបន់អភិវឌ្ឍន៍ខ្ពស់ ហេដ្ឋារចនាសម្ព័ន្ធ និងជីវភាពរស់នៅរបស់ប្រជាពលរដ្ឋមិនចាញ់អ្នកក្រុងប៉ុន្មានទេ។ នេះជាការរំពឹងទុករបស់ខ្ញុំដរាបណាយើងបន្ដរីកចម្រើន»។ សូមជម្រាបផងដែរថា គិតមកដល់បច្ចុប្បន្ននេះ រាជធានីភ្នំពេញមានផ្ទៃដីសរុបជិត ៧០០ គីឡូម៉ែត្រការ៉េហើយ ដោយបានពង្រីកចេញពីទំហំតែជាង ៣០០ គីឡូម៉ែត្រមកកាលពីពេលកន្លងទៅ និងមានប្រជាពលរដ្ឋរស់នៅប្រមាណជាង ២ លាននាក់ឯណោះ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T04:37:35.122Z", "category": "អចលនទ្រព្យ", "views": 13641, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំលេងសើច! អ្នកចូលចិត្តលេងទូរស័ព្ទ អូសចុះអូសឡើងយូរ អាចប្រឈមបញ្ហាធំៗ៥នេះ	https://business-cambodia.com/articles/5-disadvantages-of-long-phone-play	ទូរស័ព្ទ ឬ Smart Phone បានដើរតួនាទីយ៉ាងសំខាន់ ក្នុងការផ្សារភ្ជាប់មនុស្សម្នាក់ៗទៅកាន់ពិភពខាងក្រៅ ប៉ុន្តែការចំណាយពេលអូសចុះអូសឡើងយូរហួសហេតុ ឬរាប់ម៉ោងក្នុងមួយថ្ងៃ អាចបណ្តាលឲ្យប្រឈមនឹងបញ្ហាធំៗទាំង៥ ខាងក្រោមនេះ៖ ១/. ពន្លឿនភាពចាស់៖ ពន្លឺពណ៌ខៀវដែលចេញពីទូរស័ព្ទនឹងធ្វើឱ្យអ័រម៉ូនស្រ្តេសក្នុងខ្លួនកើនឡើងកាន់តែច្រើន ខណៈអ័រម៉ូនមេឡាតូនីនថយចុះ។ ដូច្នេះហើយវានឹងជំរុញឱ្យមនុស្សដែលប្រើប្រាស់ទូរស័ព្ទយូរ ឆាប់ចាស់ ឬចាស់ជាងវ័យ។ ២/. ឈឺ /ចុក /ស្រវាំងភ្នែក៖ ការសំឡឹងមើលទៅលើអេក្រង់របស់ទូរស័ព្ទ យូរពេកវានឹងបង្កឲ្យមានផលប៉ះពាល់ដល់ភ្នែក។ តាមការសិក្សារស្រាវជ្រាវដោយ Independent Optitians ឆ្នាំ២០១៤ បានរកឃើញថា រលកពន្លឺដែលបញ្ចេញដោយ Smartphone ផ្ដល់ផលប៉ះពាល់ធ្ងន់ធ្ងរដល់សាច់ដុំភ្នែក។ ៣/. ត្រចៀកឆាប់ថ្លង់៖ ការស្ដាប់សំឡេងខ្លាំងចេញពីទូរស័ព្ទ ជាពិសេសប្រើកាស គឺជាបញ្ហាធ្ងន់ធ្ងរមួយ ដែលធ្វើឲ្យសមត្ថភាពនៃការស្ដាប់ធ្លាក់ចុះ ឬមានជំងឺថ្លង់។ តាមរបាយការណ៍របស់វិទ្យាស្ថានជាតិសុខភាព NIH បានបង្ហាញថា ប្រជាជនអាមេរិកប្រមាណ ២៦លាននាក់ ជួបបញ្ហាត្រចៀកស្ដាប់មិនសូវបាន (ថ្លង់) ដែលទទួលរងការប៉ះពាល់ដោយសារសំឡេង។ ៤/. រំខានដំណេក៖ វេជ្ជបណ្ឌិត Michael Breus ដែលមានជំនាញផ្នែកនេះបាននិយាយថា នៅពេលដែលយើងសម្លឹង និងដាក់អេក្រង់ Smartphone ឬ Tablet កាន់តែកៀកទៅនឹងផ្ទៃមុខ នោះវានឹងប្រាប់ទៅកាន់រាងកាយឲ្យឈប់ផលិតអរម៉ូនម៉េឡានីន ដែលនឹងធ្វើឲ្យយើងមិនមានអារម្មណ៍ថាងងុយគេង។ ៥/. សុខភាពផ្លូវចិត្តរងផលប៉ះពាល់ខ្លាំង៖ តាមការសិក្សាពីសាកលវិទ្យាល័យ Sussex របស់ចក្រភពអង់គ្លេស បានបង្ហាញថា មានអ្នកប្រើប្រាស់មួយចំនួនដែលនិយមប្រើ និង មានការងារច្រើនជាមួយ Smartphone ដូចជាការលេងកម្មវិធីបណ្ដាញសង្គមជាដើមនោះ គឺងាយទទួលរងនូវបញ្ហាសុខភាពផ្លូវចិត្តណាស់ដូចជា ជំងឺថប់អារម្មណ៍ និងជំងឺធ្លាក់ទឹកចិត្ត។ យ៉ាងណាមិញ យោងតាមរបាយការណ៍ ចេញផ្សាយដោយ DATAREPORTAL បានឱ្យដឹងថា មនុស្សម្នាក់ចំណាយពេលជាមធ្យម ៧ម៉ោងក្នុងមួយថ្ងៃជាមួយអេក្រង់ ឬអាចខ្ពស់ជាងនេះ ប្រសិនបើគេត្រូវធ្វើការនៅមុខកុំព្យូទ័រជាប្រចាំ។ ក្នុងនោះ ភាគច្រើននៃមនុស្សសម័យថ្មី ចំណាយពេលជាមួយឧបករណ៍ឌីជីថលច្រើនលើសលុប រហូតដល់មានមនុស្សមួយចំនួន ញៀននឹងទូរស័ព្ទ ថេបប្លេត និងកុំព្យូទ័រ ដល់កម្រិតគ្រោះថ្នាក់ចំពោះសុខភាពផ្លូវកាយ និងផ្លូវចិត្តថែមទៀតផង៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T04:29:41.833Z", "category": "ភាពជាអ្នកដឹកនាំ", "views": 11294, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
តើអ្នកយល់យ៉ាងណាចំពោះក្រុមហ៊ុនផាសអ៊ែប (PassApp) បានធ្វើរឿងមួយនេះ???	https://business-cambodia.com/articles/pass-app	ក្រុមអ្នកបើកបរកង់បី និងរថយន្តកំពុងតែប្រមូលផ្តុំគ្នាយ៉ាងច្រើនកុះករនៅខាងមុខក្រុមហ៊ុន ផាសអ៊ែប (PassApp Techonologies Co., Ltd) ដែលមានអាសយដ្ឋាននៅផ្ទះលេខ ៥៩ ផ្លូវលេខ ៦០៨ ភូមិ ៩ សង្កាត់បឹងកក់ទី២ ខណ្ឌទួលគោក ភ្នំពេញ បង្កការភ្ញាក់ផ្អើលដល់អ្នកដំណើរទាំងឡាយដែលឆ្លងកាត់ទីនោះ។ តើហេតុអ្វីបានជាក្រុមអ្នកបើកបរទាំងនោះប្រមូលផ្ដុំគ្នាយ៉ាងកុះករនៅខាងមុខក្រុមហ៊ុន PassApp បែបនេះ? តាមពិត វាជាយុទ្ធនាការដ៏មានសារៈសំខាន់មួយរបស់ក្រុមហ៊ុន PassApp នោះគឺយុទ្ធនាការចែកស្ទីកគ័រអប់រំពីចរាចរណ៍ ក្នុងគោលបំណងដាស់តឿនអ្នកបើកបរទាំងឡាយនៅលើដងផ្លូវឱ្យគោរពច្បាប់ចរាចរណ៍ និងបង្កើនស្មារតីប្រុងប្រយ័ត្នខ្ពស់ក្នុងការធ្វើដំណើរ។ ទន្ទឹមនឹងនេះដែរ សារដ៏សាមញ្ញមួយរបស់រដ្ឋាភិបាលនោះគឺ៖ “បើស្រវឹង សូមកុំបើកបរ” ត្រូវបានក្រុមហ៊ុនPassApp យកមកផ្សព្វផ្សាយក្នុងគោលបំណងអប់រំនិងចូលរួមចំណែកលើកកម្ពស់សុវត្ថិភាពចរាចរណ៍។ សម្រាប់អ្នកធ្វើដំណើរត្រលប់ទៅផ្ទះវិញ បន្ទាប់ពីចូលរួមកម្មវិធីផ្សេងៗមិនថាថ្ងៃឬយប់ កម្មវិធីកក់មធ្យោបាយធ្វើដំណើរតាមអនឡាញដូចជា PassApp ផ្តល់នូវជម្រើសធ្វើដំណើរដ៏ល្អបំផុត និងសុវត្ថិភាពខ្ពស់។ PassApp មិនត្រឹមតែផ្តល់នូវសេវាកម្មហៅធ្យោបាយធ្វើដំណើរបានងាយស្រួល និងតម្លៃសមរម្យនោះទេ ប៉ុន្តែវាក៏ដើរតួនាទីយ៉ាងសំខាន់ផងដែរនៅក្នុងការកាត់បន្ថយគ្រោះថ្នាក់ចរាចរណ៍ ដោយរួមចំណែកកាត់បន្ថយចំនួនអ្នកបើកបរក្នុងស្ថានភាពស្រវឹងលើដងផ្លូវនៅកម្ពុជា។ តាមរយៈការជ្រើសរើសមធ្យោបាយធ្វើដំណើរប្រកបដោយសុវត្ថិភាព និងទំនួលខុសត្រូវ បុគ្គលម្នាក់ៗអាចរួមចំណែកធ្វើឱ្យផ្លូវថ្នល់នានានៅកម្ពុជា កាន់តែមានសុវត្ថិភាពសម្រាប់មនុស្សគ្រប់គ្នា។ កុំភ្លេចណ៎ា! បើស្រវឹង សូមកុំបើកបរ! ហើយយកល្អហៅ PassApp ជិះតែម្ដងទៅ ធានានាំអ្នកទៅដល់ផ្ទះដោយសុវត្ថិភាពជាមួយនឹងតម្លៃសមរម្យ។ PassApp កម្មវិធីកក់មធ្យោបាយធ្វើដំណើរតាមអនឡាញ ដែលមានអ្នកប្រើប្រាស់ច្រើនជាងគេនៅក្នុងប្រទេសកម្ពុជា និងជាប់ចំណាត់ថ្នាក់លេខ១ ទាំងក្នុង App Store និង Play Store៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-21T02:39:11.659Z", "category": "PR", "views": 756, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
ព្រឹត្តិការណ៍បើកបរសាកល្បងរថយន្ត Ford ដ៏ធំប្រចាំឆ្នាំ ២០២៤ បានត្រឡប់មកវិញហើយ!	https://business-cambodia.com/articles/ford-test-drive-2024	នៅថ្ងៃទី14-16 ខែមិថុនា ឆ្នាំ2024 ក្រុមហ៊ុន អ អិម អេ (ខេមបូឌា) – RMA Cambodia ដែលជាក្រុមហ៊ុននាំចូល និងចែកចាយផ្តាច់មុខនូវរថយន្ត ហ្វដ មកកាន់ទីផ្សារព្រះរាជាណាចក្រកម្ពុជា បានរៀបចំព្រឹត្តិការណ៍ដ៏ធំប្រចាំឆ្នាំ នោះគឺ “ព្រឹត្តិការណ៍បើកបរសាកល្បងរថយន្ត Ford” នៅឯសួនបណ្តោះអាសន្នគម្រោង ដឹស្តាផ្លាទីនីម អេកូ សាន់រ៉ាយ ក្នុងបរិវេណបុរីប៉េង ហួតបឹងស្នោរ ដែលមានភ្ញៀវកិត្តិយស និងប្រិយមិត្តអ្នកសារព័ត៌មានជាច្រើនបានចូលរួម ក្នុងកម្មវិធីដ៏ពិសេសនេះ។ ឯកឧត្តម ទៀ ស្យាម ស្ថាបនិកនៃក្រុម Cambodia Car Culture បានមានប្រសាសន៍ថា៖ “សម្រាប់រថយន្ត Ford ក្រោយពីបានធ្វើតេស្តជាច្រើនដងហើយ គឺខ្ញុំអាចសន្មត់ថាពិតជាខ្លាំង និងមានសមត្ថភាពខ្ពស់មែន ដោយយើងបានឃើញហើយ នៅពេលយើងធ្វើការបើកបរឡើងចុះ និងមានលក្ខណៈហោះជាដើម គឺគ្មានអ្វីជាបញ្ហាទាំងអស់សម្រាប់រថយន្ត Ford ។ នេះគឺការបញ្ជាក់ច្បាស់ថា រថយន្ត Ford គឺរឹងមាំ និងគ្មានអ្វីជំទាស់នោះទេ” ក្នុងថ្ងៃដ៏ពិសេសនេះ ក្រុមហ៊ុន Ford បានរៀបចំព្រឹត្តិការណ៍ដ៏ធំអស្ចារ្យនេះឡើងសម្រាប់អោយបងប្អូនទាំងអស់គ្នាទទួលយកបទពិសោធន៍ថ្មី ក្នុងការបើកបរសាកល្បងរថយន្តFord គ្រប់ម៉ូឌែលទាំងអស់ដូចជា៖ Ford Territory, Ford Ranger XL, Ford Ranger XLT, Ford Ranger Wildtrak, Ford Everest, និង Ford Ranger Raptor សម្រាប់ការបើកបរសាកល្បងគឺមានផ្លូវធម្មតា និងផ្លូវឧបសគ្គ ដែលរួមមានការបើកបរលើផ្លូវភ្នំឡើងចុះ ផ្លូវខ្សាច់ និងផ្លូវឧបសគ្គ (Off-Road) ផ្សេងៗទៀត ទៅលើប្រភេទ Pick-up ដូចជា Ford Ranger XL, Ford Ranger XLT, Ford Ranger Wildtrak, Ford Ranger Raptor និងប្រភេទ SUV ខ្នាតកណ្តាល ដូចជា Ford Everest ហើយអតិថិជនទាំងអស់នឹងជួបជាមួយអ្នកជំនាញមកពីបរទេសដូចជា៖ លោក Mana អ្នកជំនាញបើកបរ និងប្រណាំងរថយន្តលំដាប់អន្តរជាតិ លោក Michael Freeman អ្នកជំនាញបើកបរ Off-Road លើរថយន្ត Ranger Raptor របស់ក្រុមអ្នកឯកទេស Ford Performance និងរួមទាំងអ្នកឯកទេសបើកបរលំដាប់អន្តរជាតិរបស់ក្រុមហ៊ុន ហ្វដ ផ្សេងៗទៀត ដែលមានបទពិសោធន៍បើកបរយូរឆ្នាំ ដើម្បីធ្វើការយល់ដឹងអំពីរបៀបប្រើប្រាស់ប្រព័ន្ធបើកបរលើផ្លូវឧបសគ្គ និងទទួលបានបទពិសោធន៍ថ្មីជាមួយការធ្វើតេស្តសមត្ថភាពរថយន្ត Ranger Raptor ដោយការបើកបរពីអ្នកជំនាញបរទេសមកពីបរទេស ដោយប្រើប្រាស់មុខងារ Baja Mode។ អតិថិជននឹងស្វែងយល់អំពីរបៀបប្រើប្រាស់ប្រព័ន្ធគ្រប់គ្រងការបើកបរគ្រប់ស្ថានភាពផ្លូវទាំង 6 Mode សម្រាប់រថយន្តFord Ranger Wildtrak, រថយន្តFord Everest ដែលសម្រួលដល់ការបើកបរក្នុងឧបសគ្គផ្សេងៗ និងប្រព័ន្ធគ្រប់គ្រងការបើកបរគ្រប់ស្ថានភាពផ្លូវរហូតដល់ 7 Mode របស់រថយន្តFord Ranger Raptor ដែលអាចពុះពារគ្រប់ឧបសគ្គទាំងអស់តែម្តង និងថែមទាំងធ្វើការសាកល្បងបច្ចេកវិទ្យាទំនើបៗរបស់រថយន្ត Ford ដូចជា៖ ប្រព័ន្ធជំនួយចូលចតដោយស្វ័យប្រវត្តបែបអក្សរ (P) និងបែបអក្សរ(T) ប្រព័ន្ធជំនួយចាកចេញពីចំណតដោយស្វ័យប្រវត្ត ដំណើរការនៃប្រអប់លេខអេឡិចត្រូនិច 10លេខអូតូ E-Shifter និងបច្ចេកវិទ្យាផ្សេងៗទៀតរបស់រថយន្ត Ford ដែលមានបំពាក់ក្នុងកុងទ័រឌីជីថលទំនើបទាន់សម័យទំហំ 12.4 អ៊ីញ និងអេក្រង់ Touch Screen បញ្ឈរទំហំ 12 អ៊ីញ ដែលមានរូបភាពច្បាស់ត្រជាក់ភ្នែក និងមានបំពាក់មកនូវប្រព័ន្ធកាមេរ៉ា 360 ដឺក្រេ និងមុខងារ Off-Road Screen ផងដែរ។ មិនតែប៉ុណ្ណោះ រថយន្ត Ford ក៏មានបំពាក់មកនូវបច្ចេកវិទ្យា SYNC 4A ជំនាន់ថ្មី អាចភ្ជាប់នឹង Apple CarPlay Android Auto & Google Map តាមរយះWireless ដែលវាជាភាពងាយស្រួលសម្រាប់អ្នកបើកបរទាំងអស់ ហើយថែមទាំងមានប្រព័ន្ធសាកថ្មទូរស័ព្ទឥតខ្សែ (Wireless Charging) រួមជាមួយរន្ធសាក USB Type A និង Type C ទាំងខាងមុខ និងខាងក្រោយផងដែរ។ លើសពីនេះទៅទៀត រថយន្ត Ford ក៏មានបំពាក់មកនូវប្រព័ន្ធបច្ចេកវិទ្យាសុវត្តិភាពទំនើបៗជាច្រើនរួមមាន៖ ប្រព័ន្ធប្រព័ន្ធចាប់ហ្រ្វាំងដៃអេឡិចត្រូនិចដោយស្វ័យប្រវត្ត ប្រព័ន្ធចាប់ហ្វ្រាំងបន្ទាន់ដោយស្វ័យប្រវត្តក្រោយពេលមានការប៉ះទង្គិច ប្រព័ន្ធផ្តល់សញ្ញាគ្រោះថ្នាក់ពេលថយក្រោយ ប្រព័ន្ធចាប់ហ្រ្វាំងបន្ទាន់ពេលថយក្រោយដោយស្វ័យប្រវត្ត ប្រព័ន្ធផ្តល់សញ្ញាដំណឹងគ្រោះថ្នាក់ផ្នែកចំហៀង និងខាងក្រោយរថយន្ត ប្រព័ន្ធបន្ថយល្បឿន រក្សាគម្លាតសុវត្ថិភាព ឈប់ និងទៅមុខដោយស្វ័យប្រវត្តតាមរថយន្តខាងមុខ និងតម្រង់គន្លងផ្លូវ ប្រព័ន្ធផ្តល់សញ្ញាគ្រោះថ្នាក់ពេលមានឧបសគ្គ ឬអ្នកថ្មើរជើងឆ្លងកាត់ និងប្រព័ន្ធចាប់ហ្វ្រាំងបន្ទាន់ដោយស្វ័យប្រវត្ត ប្រព័ន្ធផ្តល់សញ្ញាគ្រោះថ្នាក់ពេលមានឧបសគ្គ និងប្រព័ន្ធជំនួយលើដៃចង្កូតបញ្ចៀសចេញពីគ្រោះថ្នាក់ ប្រព័ន្ធជំនួយលើចង្កូត និងរំលឹកអ្នកបើកបរបើកក្នុងគន្លងត្រឹមត្រូវ ប្រព័ន្ធចាប់ប៉ុងក្រោយដែលជួយសម្រួលដល់ការជាប់ផុង ប្រព័ន្ធទប់លំនឹងរថយន្តពេលចុះចំណោត ប្រព័ន្ធទប់លំនឹងរថយន្តពេលឡើងចំណោត ប្រព័ន្ធទប់លំនឹងរថយន្តពេលបើកបរលើផ្លូវកោង រអិល និងបញ្ចៀសការក្រឡាប់ ចំណុចលើសគេរបស់រថយន្តFord Ranger Raptor គឺ៖ ម៉ាស៊ីនសាំងជំនាន់ថ្មី Twin-Turbo 3.0L V6 EcoBoost បូម Fox 2.5អ៊ីញ Live-Valve Internal Bypass Shock Absorbers បំពង់ស៊ីមុំាងចំនួន 2 ដែលធ្វើអោយមានភាពស្ព័រ មុខងារភ្លើងបំភ្លឺជុំវិញរថយន្ត (Zone Lighting) សំបកកង់ Off Road ទំហំ 33អ៊ីញធន់រឹងមាំគ្រប់ស្ថានភាពផ្លូវ ប្រព័ន្ធកំណត់ការប្រើប្រាស់ចង្កូតរថយន្ត (Normal, Comfort, Sport) ប្រព័ន្ធកំណត់ការប្រើប្រាស់បូមរថយន្ត (Normal, Sport, Baja) ប្រព័ន្ធកំណត់សម្លេងស៊ីមុំាងរថយន្ត (Quiet, Normal, Sport, Baja) ប្រព័ន្ធកំណត់ និងគ្រប់គ្រងការបើកបរសម្រាប់ផ្លូវមានឧបសគ្គ Trail Control និងប្រព័ន្ធពិសេសៗជាច្រើនទៀត! សម្រាប់រថយន្តFord Territory Dark Edition ក៏មានបំពាក់មកប្រព័ន្ធបច្ចេកវិទ្យាសុវត្តិភាពទំនើបៗជាច្រើនរួមមាន៖ មុខងារបញ្ឆះ និងពន្លត់រថយន្តពីចម្ងាយ តាមរយៈ Smart Key មុខងារចងចាំផ្លូវត្រឡប់ក្រោយក្នុងប្រវែង 50m ចុងក្រោយ ប្រព័ន្ធបើក/បិទឃ្លុបក្រោយដោយស្វ័យប្រវត្តដោយគ្រវាលជើង ប្រព័ន្ធបិទកញ្ចក់បង្អួច និងដំបូលដោយស្វ័យប្រវត្ត ពេលមានភ្លៀងធ្លាក់ និងអាចចុចបើក/បិទពីចម្ងាយ ប្រព័ន្ធគ្រប់គ្រងការបើកបរគ្រប់ស្ថានភាពផ្លូវៈ ធម្មតា, សន្សំសំចៃ, ស្ព័រ, និងឧបសគ្គ ប្រព័ន្ធបន្សុទ្ធខ្យល់ PM 2.5 និងគ្រប់គ្រងសីតុណ្ហភាពដោយស្វ័យប្រវត្ត ប្រព័ន្ធកៅអីត្រជាក់ផ្នែកខាងមុខនិងប្រព័ន្ធពិសេសៗជាច្រើនទៀត! ក្រៅពីការបើកបរសាកល្បង យើងក៏មានកម្មវិធីសប្បាយៗជាច្រើនដូចជាៈ ស្តង់លក់ម្ហូបអាហារ ភេសជ្ជៈ ទំនិញ និងសេវាកម្មចម្រុះជាច្រើនមុខ រួមទាំងការប្រគំតន្ត្រី ដែលរៀបចំដោយបុរី ប៉េង ហួត ថែមទៀតផង។ សូមធ្វើការទំនាក់ទំនងចុះឈ្មោះចូលរួមឥឡូវនេះតាមរយៈលេខទូរស័ព្ទលេខ 078 333 748 \| 016 333 785	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T13:36:47.202Z", "category": "កំពូលអ្នកលក់", "views": 171, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
ឱកា.សកម្រ! ស្ថានទូតអាមេរិក កំពុងផ្តល់អាហារូ.បករណ៍ ឱ្យគ្រូបង្រៀន រៀនសម្រាប់អភិវឌ្ឍជំនាញ	https://business-cambodia.com/articles/us-embassy-phnom-penh-opportunity	ជាឱកាសល្អមួយសម្រាប់លោកគ្រូ-អ្នកគ្រូជនជាតិខ្មែរ ដែលកំពុងបង្រៀនភាសាអង់គ្លេស ពេលនេះស្ថានទូតអាមេរិកប្រចាំនៅកម្ពុជាកំពុងផ្តល់អាហារូបករណ៍រៀនតាមអនឡាញ សម្រាប់អ្នកប្តេជ្ញាចិត្តនិងមានឆន្ទៈក្នុងការសិក្សាបំពេញជំនាញបន្ថែម ដើម្បីបង្កើនសមត្ថភាពបានល្អថែមទៀត នៅក្នុងអាជីពជាអ្នកអប់រំ។ ចំពោះវគ្គសិក្សាខ្លីនេះដែរនឹងមានប្រមាណ១១វគ្គផ្សេងៗពីគ្នា ដោយក្នុងនោះមានដូចជា៖ ១.ការបង្រៀនការសរសេរជាភាសាអង់គ្លេសទៅអ្នកនិយាយភាសាផ្សេងៗ ២.ការបង្រៀនភាសាអង់គ្លេសសម្រាប់ការយល់ដឹងអន្តរវប្បធម៌សំខាន់ៗ ៣. ការអភិវឌ្ឍន៍វិជ្ជាជីវៈសម្រាប់គ្រូបណ្តុះបណ្តាល ៤. សិក្សាពីការជំរុញលើកទឹកចិត្ត និងការចូលរួមរបស់សិស្ស ៥. ការបង្រៀនភាសាអង់គ្លេសដល់សិស្សវ័យក្មេង ៦. ការបង្រៀនវេយ្យាករណ៍ទំនាក់ទំនង ៧. វិធីសាស្រ្ត TESOL ៨. ការបង្រៀនភាសាអង់គ្លេសសម្រាប់ការយល់ដឹងអំពីបរិស្ថាន ៩. ការប្រើប្រាស់បច្ចេកវិទ្យាអប់រំក្នុងថ្នាក់រៀនភាសាអង់គ្លេស ១០. Trauma-Sensitive Teaching សម្រាប់ថ្នាក់រៀនភាសាអង់គ្លេស ១១. ការបង្កើត និងអនុវត្តវគ្គសិក្សាតាមអ៊ីនធឺណិតរស់ ក្នុងនោះស្ថានទូតនឹងទទួលពាក្យចូលរៀនតាមរយៈប្រព័ន្ធអនឡាញ ចាប់ពីថ្ងៃនេះជូនដំណឹងនេះតទៅ និងបិទបញ្ចប់នៅថ្ងៃទី ១០ ខែកក្កដា ឆ្នាំ ២០២៤ ដោយក្នុងនោះលោកអ្នកដាក់ពាក្យសុំតាមរយៈ តំណលីងខាងក្រោមនេះបាន https://kh.usembassy.gov/online-professional-english.../  ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T11:05:37.107Z", "category": "ភាពជាអ្នកដឹកនាំ", "views": 860, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy", "short_sentences" ] }
រង់ចាំតែថ្ងៃបើកការដ្ឋាន! ខណៈគម្រោងធំ ២ ត្រូវបានសិក្សាចប់សព្វគ្រប់ ត្រៀមចាំតែពេលបើកដំណើរការសាងសង់	https://business-cambodia.com/articles/big-project-in-khmer	នៅមួយរយៈចុងក្រោយនេះ រាជរដ្ឋាភិបាលបានយកចិត្ដទុកដាក់យ៉ាងខ្លាំងនៅក្នុងការសាងសង់ហេដ្ឋារចនាស័ន្ធសំខាន់ៗជាច្រើនរួមមានផ្លូវថ្នល់ ផ្លូវរថភ្លើង ស្ពាន និងអាកាសយានដ្ឋានជាដើម ដើម្បីសម្រួលដល់ការធ្វើដំណើរ និងទាក់ទាញអ្នកវិនិយោគ។ ហើយពេលនេះដែរយើងនឹងលើកយកគម្រោងធំៗចំនួន ២ ដែលត្រូវបានសិក្សាចប់សព្វគ្រប់ រង់ចាំតែថ្ងៃបើកការដ្ឋានសាងសង់តែប៉ុណ្ណោះ។ ដោយគម្រោងទាំងនោះរួមមាន៖ ១. ស្ពានមិត្ដភាព-កូរ៉េ ស្ពានមិត្ដភាពកម្ពុជា-កូរ៉េ ត្រូវបានសិក្សាចប់សព្វគ្រប់អស់ដោយស្ពានថ្មីនេះនឹងត្រូវសាងសង់ចាប់ពីតំបន់ផ្សាររាត្រីឆ្លងកាត់ទន្លេសាប តភ្ជាប់ទៅតំបន់ជ្រោយចង្វារ និងតភ្ជាប់ពីតំបន់ជ្រោយចង្វារឆ្លងកាត់ទន្លេមេគង្គតភ្ជាប់ទៅតំបន់អរិយក្សត្រ ដែលគ្រោងចំណាយថវិកាប្រមាណ ២៥០ លានដុល្លារ។ គម្រោងស្ពានខាងលើនេះនឹងត្រូវសាងសង់ឡើងមានជើងសសរទម្រខ្ពស់ៗ ទៅខាងលើកោងរត់រកគ្នា ដើម្បីយឹតខ្សែកាប ហើយមានលក្ខណៈពិសេសមួយ ជើងសារទម្រមានលក្ខណៈមួយរង្វើល ដែលផ្តល់ភាពងាយស្រួលឱ្យនាវាឆ្លងកាត់ចេញចូលក្រោមស្ពាន។ នៅពេលសាងសង់រួចស្ពាននេះនឹងជួយសម្រួលឱ្យការធ្វើដំណើរ កាត់បន្ថយការកកស្ទះចេញចូលរាជធានីភ្នំពេញ និងតភ្ជាប់ទៅតំបន់អភិវឌ្ឍន៍អរិយក្សត្រ ស្វាយជ្រុំផងដែរ។ បើតាមការបញ្ជាក់ពីឯកអគ្គរដ្ឋទូតកូរ៉េប្រចាំនៅកម្ពុជា បានឲ្យដឹងថា គម្រោងខាងលើនឹងត្រូវបើកការដ្ឋានសាងសង់នៅដើមឆ្នាំ២០២៥ខាងមុខ។ ៣. ផ្លូវល្បឿនលឿនទី៣ គម្រោងផ្លូវល្បឿនលឿនទី៣ ដែលតភ្ជាប់ភ្នំពេញ-សៀមរាប-ប៉ោយប៉ែត ក៏ត្រូវបានសិក្សាសម្រាប់ការសាងសង់ផងដែរ។ បើតាមការបញ្ជាក់ពីក្រសួងសាធារណការ និងដឹកជញ្ជូនកាលពីថ្មីៗកន្លងទៅនេះបានឲ្យដឹងថា ផ្លូវនេះនឹងត្រូវសាងសង់ឆ្លងកាត់រាជធានីភ្នំពេញ ខេត្ដកណ្ដាល ខេត្ដកំពង់ចាម ខេត្ដកំពង់ធំ ខេត្ដសៀមរាប និងខេត្ដបន្ទាយមានជ័យ។ តាមការសិក្សារបឋម ពីក្រុមហ៊ុន CRBC គម្រោងផ្លូវនេះមានប្រវែងសរុបប្រមាណ ៤០០ គីឡូម៉ែត្រ និងត្រូវសាងសង់ជាង ២ ដំណាក់កាល។ ដោយដំណាក់កាលទី១ ភ្នំពេញ-សៀមរាប ប្រវែង ២៥០ គីឡូម៉ែត្រ និងដំណាក់កាលទី២ សៀមរាប-ប៉ោយប៉ែត ប្រវែង ១៥០ គីឡូម៉ែត្រ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T10:09:23.072Z", "category": "អចលនទ្រព្យ", "views": 2452, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
កុំខកខានឱ្យសោះ! ចូលរួមក្នុងកម្មវិធី “Bangkok Airways Boutique Journey” ដែលនឹងបង្ហាញជាផ្លូវការនូវបណ្ណ "Cambodia Travel Pass" រួមជាមួយការលក់សំបុត្រយន្តហោះក្នុងតម្លៃពិសេស	https://business-cambodia.com/articles/cambodia-travel-pass	បាងកក អ៊ែរវេយ៍ មានក្តីសោមនស្សរីករាយសូមគោរពអញ្ជើញអស់លោកអ្នកចូលរួមក្នុងកម្មវិធី "Bangkok Airways Boutique Journey" នៅថ្ងៃទី 5, 6 និង 7 កក្កដា 2024 ចាប់ពីម៉ោង 10ព្រឹក រហូតដល់ 8យប់ នៅ Central Court ជាន់ផ្ទាល់ដី នៃផ្សារទំនើប អ៊ីអន 2។ លោកអ្នកនឹងបានចូលរួមការបង្ហាញ និងដាក់លក់ជាផ្លូវការមុនគេនូវ "Cambodia Travel Pass" ដែលជាបណ្ណពិសេសសម្រាប់ការធ្វើដំណើរឥតកំណត់រវាង ភ្នំពេញ-បាងកក ឬ សៀមរាប-បាងកក ចាប់ពីថ្ងៃទី 1 សីហា 2024 រហូតដល់ 31 កក្កដា 2025។ ក្នុងតម្លៃត្រឹមតែ 2590 ដុល្លារ បណ្ណនេះផ្តល់ជូននូវអត្ថប្រយោជន៍ផ្សេងៗជាច្រើនដូចជា ការដំឡើងជាសមាជិកភាព FlyerBonus Premier ទទួលបាន 10 គីឡូបន្ថែមសម្រាប់ការដាក់ឥវ៉ាន់ អាចចូលកន្លែងសម្រាករង់ចាំនៅ Blue Ribbon Club Business Class Lounge អាទិភាពក្នុងការចុះឈ្មោះ អាទិភាពក្នុងការឡើងយន្តហោះ អាទិភាពក្នុងការទទួលបានឥវ៉ាន់ អាចផ្លាស់ប្តូរការកក់ដោយឥតកំណត់ និងការជ្រើសរើសកន្លែងអង្គុយដោយសេរី។ គួររំលឹកផងដែរថា បណ្ណពិសេសនេះមានចំនួនកំណត់។ បន្ថែមពីលើបណ្ណ “Cambodia Travel Pass” ក៏មានការលក់ជូនសំបុត្រយន្តហោះតម្លៃពិសេសផងដែរសម្រាប់ការធ្វើដំណើរពីថ្ងៃទី 5 កក្កដា រហូតដល់ 31 ធ្នូ 2024 ដែលមានតែនៅក្នុងកម្មវិធីនេះប៉ុណ្ណោះ។ លោកអ្នកអាចរីករាយជាមួយនឹងការធ្វើដំណើរទៅមករវាង ភ្នំពេញ-បាងកក ក្នុងតម្លៃចាប់ពី 208 ដុល្លារប៉ុណ្ណោះ ខណៈដែលការធ្វើដំណើរទៅមករវាង ភ្នំពេញ-បាងកក-ភូកេត ឬ ឈៀងម៉ៃ មានតម្លៃចាប់ពី 288 ដុល្លារប៉ុណ្ណោះ (តម្លៃសរុបរួមបញ្ចូលពន្ធទាំងអស់)។ លើសពីនេះទៅទៀត អ្នកដែលបានជាវបណ្ណ ឬសំបុត្រយន្តហោះនៅក្នុងកម្មវិធី ព្រមទាំងអ្នកចូលរួមទាំងអស់ នឹងអាចលេងហ្គេមកម្សាន្ត ក៏ដូចជាមានឳកាសឈ្នះសំបុត្រយន្តហោះ និងវត្ថុអនុស្សាវរីយ៍ជារៀងរាល់ថ្ងៃផងដែរ! កុំរំលងឳកាសចំណេញសម្រាប់ការធ្វើដំណើរ និងសកម្មភាពសប្បាយៗនេះឳ្យសោះ។ អញ្ជើញចូលរួមក្នុងកម្មវិធី "Bangkok Airways Boutique Journey" រួចចាប់ផ្តើមការធ្វើដំណើររបស់អ្នក៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T09:53:45.412Z", "category": "PR", "views": 1354, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
មុនធានាកម្ចីត្រូវដឹង! មកដឹងកាតព្វកិច្ចរបស់អ្នកធានាកម្ចី មុននឹងសម្រេចចិត្តធ្វើជាអ្នកធានាកម្ចីឲ្យអ្នកដទៃ	https://business-cambodia.com/articles/the-duties-you-should-know-when-co-sign-a-loan	ជាធម្មតាពេលអ្នកខ្ចីលុយធនាគារខាងធនាគារតែងតែសួររកធានាកម្ចី ហើយមនុស្សមួយចំនួនតែងតែចុះហត្ថលេខាព្រមធ្វើជាអ្នកធានាកម្ចីដោយមិនដឹងថាតើអ្នកធានាកម្ចីមានកាតព្វកិច្ចអ្វីខ្លះនៅពេលដែលខ្លួនធ្វើជាអ្នកធានាទៅលើប្រាក់កម្ចីឲ្យអ្នកដទៃ។  ចុះបើអ្នកធ្វើជាអ្នកធានាកម្ចីឲ្យអ្នកដទៃ តើអ្នកមានកាតព្វកិច្ចអ្វីចំពោះម្ចាស់បំណុល?  នៅពេលដែលអ្នកធ្វើជាអ្នកធានាកម្ចីសម្រាប់អ្នកណាម្នាក់មានន័យថាអ្នកចេញមុខធានា ចំពោះម្ចាស់បំណុលថានឹងសងបំណុល ជំនួសកូនបំណុលក្នុងករណីកូនបំណុលមិនព្រមបង់សងបំណុល។ នៅក្នុងក្រមរដ្ឋប្បវេណីមាត្រា៩០០បានចែងថា”កិច្ចសន្យាធានាត្រូវបានបង្កើតឡើង ដោយសារបុគ្គលដែលមានបំណងធ្វើជាអ្នកធានា បានសន្យាជាមួយនឹងម្ចាស់បំណុលថា ខ្លួននឹងអនុវត្តកាតព្វកិច្ចមួយផ្នែក ឬទាំងមូលជាមួយនឹងកូនបំណុលដែលមានកាតព្វកិច្ចចម្បង នៅក្នុងករណីដែលកូនបំណុលមានកាតព្វកិច្ចចម្បងនោះពុំអនុវត្តកាតព្វកិច្ចរបស់ខ្លួន ហើយម្ចាស់បំណុលបានយល់ព្រមអំពីការសន្យានោះ”។  នៅក្នុងមាត្រាដែលបានរៀបរាប់ខាងលើមានន័យថាក្នុងករណីដែលកូនបំណុលអលទ្ធភាពក្នុងការសងបំណុល ឬពុំអាចអនុវត្តកាតព្វកិច្ចរបស់ខ្លួន ក្នុងការសងបំណុលទៅម្ចាស់បំណុលវិញ នោះអ្នកធានាត្រូវមានកាតព្វកិច្ចសងបំណុលនោះជំនួសកូនបំណុល។ ឧទាហរណ៍ថា សុភាពបានខ្ចីលុយធានាគារដើម្បីយកទៅធ្វើដើមទុនរកស៊ី ហើយធនាគារត្រូវការអ្នកធានាកម្ចី។ ចំណែកសុវណ្ណដែលជាមិត្តភក្ដិស្និទ្ធិស្នាលរបស់សុភាពបានស្ម័គ្រចិត្តធ្វើជាអ្នកធានាកម្ចីថានឹងសងបំណុលនោះមួយផ្នែក ឬទាំងមូលប្រសិនបើសុភាពដែលជាកូនបំណុលចម្បងមិនព្រមសង ឬពុំអនុវត្តកាតព្វកិច្ច។ ហើយចំពោះការ ព្រមធានានោះលុះត្រាតែមានការយល់ព្រមពីធានាគារផងដែរទើបបានអាចបង្កើតកិច្ចសន្យាធានាបាន។ ដូច្នេះសុភាពគឺជាកូនបំណុលចម្បង ហើយសុវណ្ណដែលជាអ្នកធានា។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T09:44:33.145Z", "category": "ហិរញ្ញវត្ថុ", "views": 764, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្ពានអាកាស២នេះ នឹងធ្វើឱ្យព្រលានយន្ដហោះថ្មីប្រសើរ ទោះបីមិនទាន់មានស្ពានអាកាសផុតពីដី និងរថភ្លើងក្រោមដី	https://business-cambodia.com/articles/2-flyover-bridge	នៅតំបន់ប៉ែកខាងត្បូងភ្នំពេញកន្លងមក ក៏ធ្លាប់បានសិក្សាទៅលើគម្រោងធំៗមួយចំនួនដូចជា ស្ពានអាកាសផុតពីដី និងរថភ្លើងក្រោមដី ដើម្បីសម្រួលចរាចរណ៍ពេលអាកាសយានដ្ឋានតេជោ សាងសង់រួចរាល់។ ក៏ប៉ុន្ដែគម្រោងទាំង២នេះ ត្រូវការទុន និងការសិក្សាយូរ ដូច្នេះមិនទាន់ស្ថានការ សម្រួលចរាចរណ៍ដលព្រលានយន្ដហោះថ្មីនោះទេ។ ក៏ប៉ុន្ដែ បើទោះបីជាគម្រោងទាំងនោះមិនទាន់ជោគជ័យ ក៏ឃើញថានៅតំបន់នេះ មានស្ពានអាកាសកម្ពស់២ជាន់ និងស្ពានអាកាសភ្លោះ ដែលផ្ដល់ភាពងាយស្រួលដល់ការធ្វើដំណើរពេលដែលព្រលានយន្ដហោះសាងសង់រួចរាល់។ -ស្ពានអាកាស២ជាន់៖ ស្ពានអាកាសកម្ពស់ ២ ជាន់នេះ ត្រូវបានបើកការដ្ឋានសាងសង់កាលពីថ្ងៃទី៣១ ខែសីហា ឆ្នាំ២០២២ ដោយគម្រោងនេះនឹងត្រូវចំណាយថវិកាក្នុងការសាងសង់ចំនួន ៣៦,៧៧លានដុល្លា។ បច្ចុប្បន្នកំពុងបើកដំណើរការបណ្ដោះអាសន្នជាន់ទី២(ជាន់ខាងលើ) ស្របពេលដែលផ្នែករង្វង់មូល កំពុងសកម្មសាងសង់ បញ្ចប់ឱ្យបានមុនចូលឆ្នាំខ្មែរ ឆ្នាំ២០២៥។ -ស្ពានអាកាសភ្លោះ ផ្លូវ៦០ម៉ែត្រ៖ ពានអាកាសភ្លោះនេះ សាងសង់ដោយក្រុមហ៊ុនវិនិយោគទុនអាណិកជនកម្ពុជា (OCIC) ដោយគ្រោងប្រើរយៈពេលសាងសង់ចំនួន ១២ខែ និង ត្រូវចំណាយថវិកាចំនួន ១៦,២០០,៥០០ដុល្លារ ជាកញ្ចប់ថវិកាបានមកពីការបង្វែរកញ្ចប់ថវិកាពីគម្រោងសាងសង់ស្ពានអាកាស គង់ សំអុល និង មូលនិធិអភិវឌ្ឍកោះនរា។គម្រោងសាងសង់ស្ពានអាកាសនេះ ត្រូវសាងសង់ស្ពានអាកាសភ្លោះជាផ្លូវឯកទិស ដោយស្ពានទី១ មានទិសដៅតាមបណ្ដោយមហាវិថីសម្ដេចតេជោ ហ៊ុន សែន ឆ្លងកាត់ផ្លូវជាតិលេខ២ ឆ្ពោះទៅកាន់អាកាសយានដ្ឋានអន្តរជាតិតេជោ និង ស្ពានទី២ មានទិសដៅពីអាកាសយានដ្ឋានអន្តរជាតិតេជោ ឆ្លងកាត់ផ្លូវជាតិលេខ២ ឆ្ពោះតាមបណ្ដោយមហាវិថី សម្តេចតេជោ ហ៊ុន សែន វិញ។ ស្ពាននីមួយៗ មានទទឹងតួស្ពានទំហំ ៩,៥ ម៉ែត្រ បណ្តោយតួស្ពានប្រវែង ២៨១ម៉ែត្រ និង ស្ថាបនាផ្លូវតភ្ជាប់ក្បាលស្ពានផ្នែកខាងជើងប្រវែង ១៨០ម៉ែត្រ និង ផ្នែកខាងត្បូងប្រវែង ១៦១ម៉ែត្រ សរុបបណ្ដោយស្ពានមានប្រវែង ៦២២ម៉ែត្រ ហើយគន្លងផ្លូវរត់របស់តួស្ពាននីមួយៗ មានចំនួន ៣គន្លង (ទំហំ ៣,២៥ ម៉ែត្រ + ៣,២៥ ម៉ែត្រ + ២ ម៉ែត្រ) សម្រាប់ចរាចរឯកទិស៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T09:17:44.041Z", "category": "អចលនទ្រព្យ", "views": 1028, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
បើមិនពូកែនិយាយ! អ្នកចិត្តសាស្រ្តបង្ហាញថា មនុស្សកុំមានចរិត៥ប្រភេទនេះ បើចង់មានទំនាក់ទំនងល្អ	https://business-cambodia.com/articles/5-types-attitude-made-people-low-communication-	ប្រសិនបើមិនសូវពូកែនិយាយប្រើសម្តីចងមិត្ត បន្ទាន់ចិត្តអ្នកដទៃមនុស្សអាចរៀននិយាយបាន ប៉ុន្តែបើមានអត្តចរិតមិនសមរម្យថែមទៀតនោះ នឹងធ្វើឱ្យការប្រាស្រ័យទាក់ទងជាមួយអ្នកដទៃកាន់យឺបយ៉ឺន។ ក្នុងនោះបើតាមអ្នកចិត្តសាស្រ្តមកពី Theskillyouneed បានឱ្យដឹងថា បើអ្នកជាមនុស្សមិនសូវពូកែក្នុងការនិយាយស្តីហើយ អ្នកគួរកុំមានអត្តចរិត៥ប្រភេទនេះ បើចង់មានទំនាក់ទំនងល្អ នៅក្នុងរង្វង់សង្គម។ កំហុសទី១. និយាយស្តីអត់ក្បាលកន្ទុយ៖ ការធ្វើទំនាក់ទំនង ភាពច្បាស់លាស់លើការនិយាយពិតជាសំខាន់ ដើម្បីឱ្យអ្នកដទៃដឹងពីគោលបំណងរបស់យើង។ ដូច្នេះការដែលអ្នកមិនច្បាស់ថាខ្លួននឹងនិយាយអ្វីជាមួយអ្នកដទៃ និយាយគ្មានដើមគ្មានចុង និយាយពីនេះបន្តិចនិយាយពីនោះបន្តិច គ្មានគោលបំណងច្បាស់លាស់ នឹងធ្វើឱ្យអ្នកដទៃពិបាកយល់ពីអ្នក។ កំហុសទី២. មិនយកចិត្តទុកដាក់ពេលសន្ទនា៖ ដើម្បីសាងទំនាក់ទំនងឱ្យបានល្អអ្នកត្រូវប្រាកដថាបានស្តាប់គេដោយយកចិត្តទុកដាក់ និងនិយាយចេញពីមតិនិងគំនិតអ្នកដោយភាពឆ្លាតវៃ។ ដូច្នេះនៅពេលដែលធ្វើទំនាក់ទំនងសន្ទនាហើយមិនយកចិត្តទុកជាមួយគេ និយាយច្រើនជាងស្តាប់នៅ គឺជាកំហុសមួយក្នុងការទំនាក់ទំនង ព្រោះអ្នកនឹងមិនអាចយល់ពីដៃគូសន្ទានាម្ខាងទៀតបានច្បាស់ឡើយ។ កំហុសទី៣. មិនទទួលគំនិតអ្នកដទៃ៖ ការដែលមិនបើកចិត្តទទួលស្តាប់គំនិតឬយោបល់ពីអ្នកដទៃគឺជាកំហុសមួយធ្វើឱ្យគ្មានទំនាក់ទំនងល្អ។ ព្រោះថាដើម្បីឱ្យមានទំនាក់ទំនងល្អ អ្នកនឹងមិនជួបមនុស្សប្រភេទតែមួយ ឬជជែកគ្នាលើប្រធានបទតែមួយទេ ព្រោះការទំនាក់ទំនងក្នុងសង្គមនឹងត្រូវជួបមនុស្សច្រើនប្រភេទ ជាមួយប្រធានបទខុសៗនិងការស្វែងយល់ពីទស្សនៈផ្សេងៗគ្នារបស់មនុស្ស។ កំហុសទី៤. និយាយកាត់គេច្រើន៖ ការនិយាយកាត់អ្នកដទៃអំឡុងពេលសន្ទានា ជាទម្លាប់មួយមិនល្អនិងជាកំហុសមួយក្នុងការសាងទំនាក់ទំនង ព្រោះវាអាចធ្វើឱ្យអ្នកយល់ខុសពីខ្លឹមសារនៃការនិយាយរបស់ដៃគូម្ខាងទៀត ឬក៏ធ្វើឱ្យគេមិនចូលចិត្តនិយាយជាមួយអ្នកតែម្តង។ ដូច្នេះសូមរក្សាការស្តាប់ដៃគូម្ខាងទៀតឱ្យចប់សឹមបញ្ចេញយោបល់ ទើបការសន្ទនាល្អប្រសើរ។ កំហុសទី៥. និយាយពាក្យមិនសមរម្យ៖ ការនិយាយស្តីដោយប្រើប្រាស់ពាក្យសម្តីមិនសមរម្យ ឬជាពាក្យសម្តីដែលមិនគួរនិយាយក្នុងស្ថានភាពណាមួយ នៅក្នុងការសន្ទនានិងក្នុងចំណោមមនុស្សក៏ជាកំហុសមួយដែលអ្នកមិនគួរធ្វើដែរ។ ឧទាហរណ៍៖ ដូចជាការនិយាយពាក្យអសុរោះ ពាក្យសម្តីចាក់ដោតឡកឡឺយ ឬពាក្យសម្តីធ្វើឱ្យអ្នកដទៃខាតបង់ជាដើម។ យ៉ាងណាមិញបើផ្អែកទៅតាមការសិក្សាស្រាវជ្រាវបានបង្ហាញថាមានមនុស្សជាច្រើន បានជួបបញ្ហាថប់បារម្ភ ព្រោះកត្តាខ្សោយទំនាក់ទំនង ការបាត់បង់មិត្តភក្តិ និងពិបាកចងមិត្តភាពជាមួយមនុស្សថ្មីៗ ដោយសារពួកគេប្រព្រឹត្តិកំហុសឆ្គងមួយចំនួនក្នុងការប្រាស្រ័យទាក់ទង ដោយមិនដឹងខ្លួននេះឯង៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T07:51:39.326Z", "category": "ភាពជាអ្នកដឹកនាំ", "views": 10684, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ពិសេសណាស់! ហាងវែនតាអាយឃែរ បើកដំណើរការឡើងវិញនៅសាខានរោត្តម មានប្រូម៉ូសិនទិញ១ថែម១គ្រប់អតិថិជនទាំងអស់	https://business-cambodia.com/articles/eye-care-optice	រាជធានីភ្នំពេញ៖ នៅថ្ងៃទី១៧ ខែមិថុនា ឆ្នាំ២០២៤ ហាងវ៉ែនតា អាយឃែរ សាខានរោត្តម ហាងវ៉ែនតាឈានមុខគេនៅកម្ពុជា បានបើកដំណើរការឡើងវិញហើយ មកជាមួយនឹងអ្វីដែលថ្មី និងល្អជាងមុន។ តាមរយៈលោក ជា បូផល ប្រធានផ្នែកលក់រាយ បានឱ្យដឹងថា៖ «ក្នុងឱកាសបើកដំណើរការហាងឡើងវិញ អាយឃែរ សាខានរោត្តម ក៏មានប្រូម៉ូសិនពិសេសៗ ជូនអតិថិជនផងដែរ។ អតិថិជន ១០០នាក់ដំបូង ដែលបានមកជាវនៅហាងវ៉ែនតា អាយឃែរ សាខានរោត្តម នឹងទទួលបានកាដូពីហាងភ្លាមៗ។ ហើយក៏មានប្រូម៉ូសិន ទិញ១ ថែម១ ផ្តល់ជូនអតិថិជន ចាប់ពីថ្ងៃនេះរហូតដល់ថ្ងៃទី១៥ ខែកក្កដា ឆ្នាំ២០២៤ នៅគ្រប់សាខាទូទាំងប្រទេសកម្ពុជា"។ លោក ជា បូផល បានបន្តថា ហាងវ៉ែនតាសាខានរោត្តម គឺជាសាខាដំបូងនិងធំជាងគេបង្អស់របស់អាយឃែរ។ នៅក្នុងហាងមានបំពាក់នូវឧបករណ៍ទំនើបៗ ដូចជាឧបករណ៍វាស់ភ្នែក និងឧបករណ៍កាត់(វ៉ែនតា) ហើយវ៉ែនតាមានលក់គ្រប់ប្រភេទ ដូចជា វ៉ែនតាម៉ីញូប វែនតាមើលអក្សរ វែនតាកញ្ចក់២ជាន់ វ៉ែនតាការពារកម្តៅថ្ងៃនិងចំណាំងប្លាត ការពារភ្នែកធម្មតា និងវ៉ែនតាសម្រាប់អ្នកប្រើឧបករណ៍ឌីជីថលជាប្រចាំ (កុំព្យូទ័រ ទូរស័ព្ទ ថេបប្លេត។ល។) និងវ៉ែនតាមើលផ្លូវពេលយប់។ និងចំណុចដែលធ្វើឱ្យហាងរបស់យើងមានភាពទាក់ទាញ នោះគឺគ្រប់វ៉ែនតាទាំងអស់សុទ្ធសឹងតែជាម៉ាកល្បីៗ និងសុទ្ធ (Original) មិនមានរបស់ក្លែងបន្លំនោះទេ ដោយយើងមានការធានាត្រឹមត្រូវទៅតាមប្រេននីមួយៗ។ លោក ជា បូផល បន្តថា៖ «យុទ្ធសាស្ត្រដែល អាយឃែរ បានយកចិត្តទុកដាក់រហូត ធ្វើឱ្យហាងឈរជើងបានរាប់ឆ្នាំ គឺយើងកសាងទំនុកចិត្តឱ្យអតិថិជនរបស់យើង ផលិតផលសុទ្ធ បុគ្គលិកសុទ្ធតែអ្នកមានបទពិសោធន៍រាប់ឆ្នាំ។ អាយឃែរ ផ្តល់ភាពងាយស្រួលជូនអតិថិជនតាមរយៈការបង្កើតសាខា និងការផ្សព្វផ្សាយបានយ៉ាងទូលំទូលាយទៅលើបណ្តាញសង្គម នានា។ ដោយពីមួយឆ្នាំទៅមួយឆ្នាំ ប្រជាជនកម្ពុជាយល់ដឹងអំពីបញ្ហាភ្នែក និងការការពារភ្នែក ដូចនេះបច្ចុប្បន្ន ហាងយើងលក់វ៉ែនតាបានច្រើនទៅតាមខែ ឬរដូវ និងភាគច្រើនខាងសិស្សនិស្សិត គាត់មកជាវវ៉ែនតាយើងច្រើន ព្រោះមិនត្រឹមតែការពារភ្នែកទេ តែអាចលេងស្ទាយតាមបែបចំណង់ចំណូលចិត្តរបស់ពួកគាត់ផងដែរ។  អ្នកខ្លះគាត់មិនមានបញ្ហាភ្នែកមីញ៉ូបនោះទេ តែគាត់មកជាវវ៉ែនតាសម្រាប់ការពារពន្លឺ ឬការពារពីឧបករណ៍ឌីជីថលនានា» ។ សម្រាប់តម្លៃវិញ គឺចាប់ពី ១៨ ដុល្លារ ឡើងទៅ ដែលតម្លៃនេះពិតជាស័ក្កិសម សម្រាប់មនុស្សគ្រប់វ័យ មិនថាសិស្សនិស្សិតនោះទេ គឺពិតជាអាចទទួលយកតម្លៃនេះបាន។ មិនត្រឹមតែតម្លៃសមរម្យនោះទេ តែអតិថិជនក៏នៅមានជម្រើសជាកញ្ចប់ដងវ៉ែនតាជាមួយកញ្ចក់វ៉ែនតា ដែលមានប្រភេទ ២៨ដុល្លារ, ៣៨ដុល្លារ, និង៥៨ដុល្លារ ផងដែរ។ អាយឃែរ តែងផ្តល់សេវាកម្មជូនអតិថិជន រួមមាន៖ ១.  ពិនិត្យភ្នែកដោយអ្នកឯកទេស និងតាមកុំព្យូទ័រ ដោយឥតគិតថ្លៃ ។ ២.  ពិភាក្សាតាមរយះទូរស័ព្ទ ឬ ដោយផ្ទាល់ជាមួយអ្នកឯកទេសភ្នែកគ្រប់ពេលវេលាដោយឥតថ្លៃ ។ ៣.  កាត់កញ្ចក់វ៉ែនតា ជូនលោកអ្នក ក្រោមរយះពេល20នាទីចំពោះវ៉ែនតា មួយចំនួនធំ ។ ៤.  ជួលជុល និងលាងសម្អាតវ៉ែនតាជូនអោយឥតគិតថ្លៃ ។ ៥.  បើពុំពេញចិត្តលោកអ្នកអាចប្តូរយកវ៉ែនតាផ្សេងក្នុងរយៈពេល ៤៨ ម៉ោង ។ ៦. មានដងកញ្ចក់វ៉ែនតា និងកែវជ័រដាក់ក្នុងផ្នែកគ្រប់ប្រភេទ ។ ៧. ធានាទៅលើភាពពិត ឥតក្លែងក្លាយចំពោះផលិតផលដែលបានលក់ជូន។ ប្រសិនបើផលិផលដែលលក់ជូនអតិថិជនរកឃើញថាក្លែងក្លាយ ក្រុមហ៊ុនទទួលសងមួយគុណជាពីរ នៃតម្លៃផលិតផល ។ ៨.  គុណភាព និងតម្លៃគឺជាការយកចិត្តទុកដាក់ទីមួយរបស់ អាយឃែរ ។ គួរបញ្ជាក់ផងដែរថា ហាងវ៉ែនតាអាយឃែរ បានបើកដំណើរការតាំងឆ្នាំ១៩៩៦ មកម្ល៉េះ បច្ចុប្បន្ន អាយឃែរ បានពង្រីកសាខារបស់ខ្លួននៅទូទាំងប្រទេស ចំនួន ១៤ សាខា រួមមាន៖ ជាន់ទី១នៃផ្សារទំនើបអ៊ីអន១, ជាន់ទី១នៃផ្សារទំនើបអ៊ីអនមានជ័យ, សាខានរោត្តម (ស្តុបធនាគារជាតិ), ស្តុប DN, ស្តុបសន្ធរមុខ, ផ្សារដើមគ, ជាន់ទី៣នៃផ្សារសូវិយា, ផ្សារទំនើប Chipmong 271 Mega Mall, ផ្សារទំនើប, សាខាតាខ្មៅ, បាត់ដំបង១ (ផ្លូវមាត់ស្ទឹង), បាត់ដំបង២ (ផ្លូវលេខ២ ជាប់ផ្សារណាត់), សៀមរាប១ (ជិតសណ្ឋាគារសោមាទេវី), និងសាខាសៀមរាប២ (ជាន់ផ្ទាល់ដីសណ្ឋាគារតាព្រហ្ម)៕ សម្រាប់ព័ត៌មានបន្ថែម សូមធ្វើការទំនាក់ទំនងទៅកាន់លេខ៖ 012 499 842 / 016 929 093 សូមតាមដានព័ត៌មានបន្ថែមថ្មីៗអំពីផលិតផល និងប្រូម៉ូសិននៅលើគេហទំព័រ៖ 𝗜𝗡𝗦𝗧𝗔𝗚𝗥𝗔𝗠: https://www.instagram.com/eyecare_optic/ 𝗧𝗘𝗟𝗘𝗚𝗥𝗔𝗠: https://t.me/eyecareoptic 𝗧𝗜𝗞𝗧𝗢𝗞: https://www.tiktok.com/@eye.care40?lang=en	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T07:43:54.938Z", "category": "PR", "views": 367, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
នាយករដ្ឋមន្ត្រីថៃ ដាក់ស្នើកញ្ចប់ចំណាយ ១០២ពា.ន់លា.ន$ ទៅកាន់សភា ដើម្បីស្តារសេដ្ឋកិច្ចជាតិ	https://business-cambodia.com/articles/pm-thailnad-request-money	នាយករដ្ឋមន្ត្រីថៃ លោក សេដ្ឋា ថាវីស៊ីន បានដាក់សំណើកញ្ចប់ចំណាយ ១០២ ពាន់លានដុល្លារ ទៅកាន់ព្រឹទ្ធសភាព សម្រាប់ឆ្នាំសារពើពន្ ធ២០២៥ ដើម្បីស្តារសេដ្ឋកិច្ចដែលកំពុងធ្លាក់ចុះឡើងវិញ។ យោងតាមការចុះផ្សាយពីសារព័ត៌មាន Reuters បានឲ្យដឹងថា កញ្ចប់ចំណាយសម្រាប់ឆ្នាំសារពើពន្ធ ២០២៥នោះ គឺមានកំណើនច្រើនជាងឆ្នាំ២០២៤ ជិត ២៥% ស្របពេលមានការព្យាករណ៍ថា ការចំណាយក្នុងឆ្នាំ២០២៥ នឹងមានកំណើន ៧,៨%។ គួរជម្រាប់ផងដែរថា កាលពីដើមខែនេះ លោក សេដ្ឋា បានបង្ហាញទំនុកចិត្តថា សេដ្ឋកិច្ចនឹងកើនឡើងក្នុងត្រីមាសទីបួន បើទោះបីជានៅពេលនេះរដ្ឋាភិបាលកំពុងផ្តោតលើការរិះរកវិធីលើកកម្ពស់កំណើនសេដ្ឋកិច្ចនៅក្នុងត្រីមាសទី៣ ក៏ដោយ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T06:52:22.818Z", "category": "ភាពជាអ្នកដឹកនាំ", "views": 993, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
“បង់លេងៗ សល់ទ្រព្យ” មុននឹងនិយាយឃ្លានេះចេញ មកស្គាល់វាំងននខ្មៅ៥នៅពីក្រោយការបង់រំលស់ អ្នកគួរដឹង	https://business-cambodia.com/articles/bad-things-you-should-know-about-payment	បច្ចុប្បន្ននិន្នាការនៃការបង់រំលស់គឺពេញនិយមពោលគឺរបស់ជាច្រើនយើងអាចទិញតាមរយៈការបង់រំលស់ដោយរាប់ចាប់ពីគ្រឿងអេឡិចត្រូនិចដល់អចលនទ្រព្យ។ មានមនុស្សជាច្រើនមិនទាន់យល់ច្បាស់ថាអ្វីទៅជាទ្រព្យហើយអ្វីទៅជាបំណុលហើយតែងតែនិយាយថាបង់លេងៗ អនាគតសល់ទ្រព្យ។ ជុំវិញឃ្លាលើកឡើងថា”បង់លេងៗសល់ទ្រព្យ” ខាងក្រោមនេះគឺជាវាំងននខ្មៅទាំង៥នៃការបង់រំលស់ដែលអ្នកគួរដឹងមុននឹងធ្វើការបង់រំលស់លើរបស់អ្វីមួយ។ ១. សម្ពាធលុយកាក់ មនុស្សមួយចំនួនមិនបានគិតពីលទ្ធភាពរបស់ខ្លួនថាតើអាចមានលទ្ធភាពបង់រំលស់ប៉ុន្មានោះទេក្នុងមួយខែសំខាន់ឲ្យតែបានបង់រំលស់គឺពួកគាត់សប្បាយចិត្តព្រោះបានរបស់មកប្រើដោយមិនបាច់រងចាំយូរឡើយ។ យ៉ាងណាមិញបើអ្នកបង់ប្រចាំខែច្រើនពេកលើសពីលទ្ធភាព អ្នកច្បាស់ជារស់នៅរងសម្ពាធនៃលុយកាក់ ដោយសារតែមួយខែៗលុយដែលរកបានសម្រាប់បង់រំលស់ហើយខ្វះខាតលុយសម្រាប់ចំណាយចាំបាច់ក្នុងគ្រួសារពោលគឺយើងអាចនិយាយម្យ៉ាងទៀតថាស៊ីអត់ស៊ីឃ្លានព្រោះតែបង់រំលស់លើសពីលទ្ធភាព។ ២. ការប្រាក់ហួសប្រមាណ  ប្រជាជនមួយចំនួនប្រហែលជាមិនបានគិតឬគណនាពីការប្រាក់ដែលត្រូវចំណាយនោះទេពេលគឺឲ្យតែឃើញរបស់នោះធូថ្លៃគឺពួកគាត់សប្បាយចិត្តក្នុងការបង់រំលស់ហើយ។ ឧទាហរណ៍ផ្ទះតម្លៃ៣ម៉ឺនដុល្លារ ពួកគាត់គិតថាធូថ្លៃដោយមិនបានគណនាពីការប្រាក់ដែលត្រូវបង់រាប់ឆ្នាំ។ ពេលខ្លះរបស់ខ្លះគឺការប្រាក់ថ្លៃជាងតម្លៃដើមនៃរបស់ដែលអ្នកទិញទៅទៀត។ ជាក់ស្ដែងផ្ទះតម្លៃ៣ម៉ឺនដុល្លារបូកជាមួយការប្រាក់ដែលអ្នកត្រូវបង់នោះអ្នកត្រូវចំណាយជាង៦ម៉ឺនដុល្លារក្នុងការទិញផ្ទះដោយសារតែការប្រាក់ថ្លៃ។ ៣. បាត់ឱកាសកសាងទ្រព្យ  មនុស្សមួយចំនួនប្រហែលជាមិនសូវបានគិតពីឱកាសក្នុងការកសាងប្រភពចំណូលនិងកសាងទ្រព្យសម្បត្តិសម្រាប់អនាគតខ្លួនឯងនិងកូនចៅនោះទេពោលគឺឲ្យតែមានចំណូលទៀតទាត់គិតថាមានលទ្ធភាពគឺពួកគាត់បង់រំលស់តែម្ដង។ យ៉ាងណាមិញការបង់រំលស់របស់ថ្លៃពេកគឺធ្វើឲ្យអ្នកខ្វះខាតលុយសម្រាប់ការអភិវឌ្ឍនសមត្ថភាពខ្លួនឯង ខ្វះលុយសម្រាប់សន្សំដើម្បីគោលដៅ និងខ្វះខាតលុយសម្រាប់ទុកជាដើមទុនរកស៊ីនិងវិនិយោគដើម្បីកសាងទ្រព្យក្នុងជីវិត។ ត្រូវចាំថាទោះជាអ្នករកចំណូលបានច្រើនក៏ដោយបើអ្នកមិនគិតពីការសាងទ្រព្យចំណូលនិងទ្រព្យសម្រាប់ចិញ្ចឹមយើងទេនោះ ពេលចំណូលធ្លាក់ចុះឬវិបត្តិសេដ្ឋកិច្ចមកដល់អ្នកច្បាស់ជាជួបបញ្ហាលុយកាក់មិនខានដោយសារតែជីវិតអ្នករស់នៅជាមួយការបង់រំលស់។ ៤. បង់រំលស់បំណុល  បង់លេងៗ សល់ទ្រព្យតែមិនប្រាកដថាអ្វីដែលបង់រំលស់ដាច់នោះជាទ្រព្យទេ។ ឧទាហរណ៍បើអ្នកបង់រំលស់ឡាន វាមិនមានជាទ្រព្យទេដោយសារតែត្រូវចំណាយលុយចាក់សាំង ជួសជុល និងធានារ៉ាប់រង ហើយតម្លៃឡានកាន់តែធ្លាក់ថ្លៃថែមទៀត។ ទ្រព្យគឺសំដៅដល់របស់ទាំងឡាយណាដែលអាចបង្កើតប្រាក់ចំណូលដល់អ្នក។ បើអ្នកបង់រំលស់ឡានគ្រាន់ជិះដើម្បីឲ្យគេមើលមកថាយើងមានឡាននោះ អ្នកមិនមែនមានទ្រព្យទេតែអ្នកមានបំណុលទៅវិញទេ។ ៥. ស្ពាយបំណុលរាប់ឆ្នាំ ពេលខ្លះអ្នកនឹងមានអារម្មណ៍ថានឿយហត់ណាស់ដែលត្រូវបង់សងបំណុលរាប់ឆ្នាំ។ ជាក់ស្ដែងការបង់រំលស់ផ្ទះជាទូទៅពី១០ទៅ២០ឆ្នាំ មានន័យអ្នកត្រូវរស់នៅជាមួយបំណុលខ្ទង់១០ទៅ២០ឆ្នាំដែលធ្វើឲ្យអ្នកមានអារម្មណ៍ថារស់នៅជាប់ជើងជាមួយបំណុលកាន់ឆ្នាំហើយបាត់បង់សេរីភាពក្នុងការចាយលុយនិងធ្វើរឿងសំខាន់ៗផ្សេងៗក្នុងជីវិត ដោយសារតែរវល់ជាប់ខ្លួនជាមួយនឹងបំណុលនេះ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T04:54:21.898Z", "category": "ហិរញ្ញវត្ថុ", "views": 13029, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ក្រុមហ៊ុន RMA Cambodia បានប្រារព្ធពិធីសម្ពោធជាផ្លូវការអគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មី	https://business-cambodia.com/articles/rma-cambodia-new-showroom	ក្រុមហ៊ុន អ អិម អេ (ខេមបូឌា) – RMA Cambodia ដែលជាក្រុមហ៊ុននាំចូល និងចែកចាយផ្តាច់មុខនូវរថយន្ត ហ្វដ មកកាន់ទីផ្សារព្រះរាជាណាចក្រកម្ពុជា បានប្រារព្ធពិធី “សម្ពោធជាផ្លូវការអគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មី” ក្រោមអធិបតីភាពរបស់ លោក ងន សាំង អគ្គនាយកនៃក្រុមហ៊ុន អ អិម អេ (ខេមបូឌា) និងលោក David Jeffrey នាយកគ្រប់គ្រងប្រចាំតំបន់ទីផ្សារអាស៊ីប៉ាស៊ីហ្វិក និងកូរ៉េខាងត្បូង នៃក្រុមហ៊ុន Ford Motor Company រួមទាំងគណៈគ្រប់គ្រង បុគ្គលិកនៃក្រុមហ៊ុន អ អិម អេ (ខេមបូឌា) ភ្ញៀវកិត្តិយស អតិថិជនហ្វដ និងមិត្តអ្នកសារព័ត៌មានប្រមាណជាង ២០០ នាក់។ លោក ងន សាំង អគ្គនាយកនៃក្រុមហ៊ុន អ អិម អេ (ខេមបូឌា)  បានមានប្រសាសន៍ថា៖ “ក្រុមហ៊ុន អ អិម អេ ខេមបូឌា ក៏មានផ្តល់ជូននូវសេវាកម្មពិសេសមួយសម្រាប់ភាពងាយស្រួលដល់អតិថិជនដែលមានចំណាប់អារម្មណ៍ក្នុងការជ្រើសរើសរថយន្តថ្មី នោះគឺសេវាកម្មទទួលយករថយន្តចាស់ផ្លាស់ប្តូរយករថយន្តថ្មី ដែលអតិថិជនអាចយករថយន្តប្រភេទណាក៏បានដែរ ហើយអាចផ្លាស់ប្តូរយករថយន្តថ្មីណាមួយដែលខ្លួនស្រលាញ់ពេញចិត្ត ក្នុងលក្ខខណ្ឌយ៉ាងងាយស្រួលបំផុត ដែលសេវាកម្មនេះ គឺមាននៅក្នុងអគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មី នេះជាពិសេសតែម្តង។” លោក David Jeffrey នាយកគ្រប់គ្រងប្រចាំតំបន់ទីផ្សារអាស៊ីប៉ាស៊ីហ្វិក និងកូរ៉េខាងត្បូង នៃក្រុមហ៊ុន Ford Motor Company បានមានប្រសាសន៍ថា៖ “អគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មីនេះ គឺជាអគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ លំដាប់ខ្ពស់ដែលមានផ្នែកលក់ ផ្នែកសេវាកម្ម និងគ្រឿងបន្លាស់គ្រប់ប្រភេទ ដោយផ្តល់ជូននូវទំនុកចិត្តដល់អតិថិជនក្នុងការជ្រើសរើសរថយន្ត ហ្វដ របស់យើង។ មិនត្រឹមតែប៉ុណ្ណោះ ការបង្កើត អគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មីនេះ គឺដើម្បីបង្ខិតសេវាកម្មជូនដល់អតិថិជនដែលរស់នៅក្នុងតំបន់នេះ នឹងផ្តល់ជូននូវបទពិសោធន៍សេវាកម្មយ៉ាងកកក្តៅដល់ម្ចាស់រថយន្ត ហ្វដ ។” គួរបញ្ជាក់ផងដែរថា អគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មីនេះ គឺមានសេវាកម្មទទួលយករថយន្តចាស់ផ្លាស់ប្តូរយករថយន្តថ្មី ដែលអតិថិជនអាចមានជម្រើសថ្មីក្នុងការផ្លាស់មករករថយន្ត ហ្វដ ស៊េរីថ្មីដែលអតិថិជនពេញចិត្ត ដោយមានលក្ខខណ្ឌយ៉ាងស្រួល និងលឿនបំផុត។ អគារតាំងបង្ហាញ និងមជ្ឈមណ្ឌលជួសជុលរថយន្ត ហ្វដ សាខាភ្នំពេញថ្មីនេះ គឺមានអាស័យដ្ឋានស្ថិតនៅតាមបណ្តោយមហាវិថីហាណូយ ផ្លូវលេខ 1019, ភូមិ ពោងពាយ, សង្កាត់ ភ្នំពេញថ្មី, ខណ្ឌសែនសុខ រាជធានីភ្នំពេញ។ សម្រាប់ព័ត៌មានផ្នែកលក់ សូមទំនាក់ទំនងតាមលេខទួរស័ព្ទ 077 722 999 និងសម្រាប់ផ្នែកសេវាកម្ម សូមទំនាក់ទំនង 078 992 992។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T04:45:35.923Z", "category": "កំពូលអ្នកលក់", "views": 1058, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }
Novotel សណ្ឋាគារដ៏ឧត្ដម ជាមួយនឹងរចនាបទដ៏ទំនើប ចាប់ផ្ដើមស្វាគម៍ទទួលភ្ញៀវជាតិ និងអន្តរជាតិពីថ្ងៃនេះតទៅ!	https://business-cambodia.com/articles/novotel-bkk-1-grand-opening-	សណ្ឋាគារណូវ៉ូតែលគឺជាសណ្ឋាគារមួយដ៏ល្បីល្បាញដែលស្ថិតនៅក្រោមក្រុមហ៊ុនបដិសណ្ឋារកិច្ចអន្តរជាតិឈ្មោះ Accor ។ សណ្ឋាគារដ៏ប្រណីតនេះបានបើកសម្ពោធដាក់ឱ្យដំណើរការនូវសាខាថ្មីរបស់ខ្លួននៅក្នុងទីក្រុងភ្នំពេញប្រទេសកម្ពុជាដោយដាក់ឈ្មោះជាផ្លូវការថា "សណ្ឋាគារណូវ៉ូតែលភ្នំពេញបឹងកេងកង ១"ឬជាភាសាអង់គ្លេសថា “Novotel Phnom Penh BKK 1” ។ សណ្ឋាគារថ្មីនេះត្រូវបានរចនាឡើងស្របតាមបរិបទសម័យថ្មី ដោយបានបំពាក់នូវគ្រឿងបរិក្ខាទំនើបៗ ងាយស្រួលក្នុងការប្រើប្រាស់ និងមានផ្ដល់ជូននូវជម្រើសមុខម្ហូបដ៏សំបូរបែប ព្រមទាំងសម្ភារៈហាត់ប្រាណជាច្រើនប្រភេទផងដែរ។ លើសពីនេះទៅទៀត សណ្ឋាគារក៏មាននូវកម្មវិធីសុខភាពដើម្បីធានាបានថាភ្ញៀវដែលចូលស្នាក់នៅទាំងភ្ញៀវជាអ្នកធុរកិច្ច និងភ្ញៀវដែលធ្វើដំណើរកម្សាន្តទូទៅទទួលបានការយកចិត្តទុកដាក់យ៉ាង កក់ក្ដៅនិងបទពិសោធន៍ដ៏អស្ចារ្យពីសណ្ឋាគារដ៏ប្រណីតរបស់យើង។ បន្ទប់ Executive Suite លោក Garth Simmons ប្រធានផ្នែកប្រតិបត្តិការ (COO) របស់ក្រុមហ៊ុន Accor ទទួលបន្ទុកផ្នែកសណ្ឋាគារកម្រិតស្តង់ដារខ្ពស់ កម្រិតមធ្យម និងកម្រិតសមរម្យប្រចាំនៅតំបន់អាស៊ី បានលើកឡើងថា "ការបើកសម្ពោធសណ្ឋាគារ Novotel Phnom Penh BKK 1 គឺជាពេលវេលាដ៏សំខាន់មួយក្នុងប្រវត្តិសាស្ត្រ ដោយសារតែយើងបាននាំយកប្រេនNovotel ដ៏ល្បីល្បាញមកបើកដំណើរការនៅក្នុងតំបន់មជ្ឈមណ្ឌលដ៏រស់រវើកកណ្ដាលទីក្រុងភ្នំពេញ។ នេះគឺជាការបង្ហាញពីការប្ដេជ្ញាចិត្តរបស់យើង ក្នុងការរួមចំណែកដល់ភាពរីកចម្រើននៃវិស័យបដិសណ្ឋារកិច្ច និងទេសចរណ៍នៅតំបន់អាស៊ី"។ លោក Garth បានបន្តថា "កម្ពុជាមានសក្ដានុពលខ្លាំងដែលអាចឈានទៅរកភាពរីកចម្រើនបានយ៉ាងលឿនរហ័ស ហើយយើងមានមោទកភាពណាស់ ដែលបានរួមចំណែកដល់ការអភិវឌ្ឍន៍សេដ្ឋកិច្ចរបស់ប្រទេស។ ជាក់ស្ដែង សណ្ឋាគារណូវ៉ូតែលភ្នំពេញបឹងកេងកង ១ដែលជាសណ្ឋាគារទី ៩ របស់យើងនៅក្នុងប្រទេសកម្ពុជានេះ បានឆ្លុះបញ្ចាំងយ៉ាងច្បាស់ពីទំនុកចិត្តរបស់យើងទៅលើសក្តានុពលទីផ្សារគ្មានដែនកំណត់នៅកម្ពុជា"។ សណ្ឋាគារនេះមានទីតាំងស្ថិតនៅជិតប្លុកដ៏សំខាន់ចំនួនពីរ ក្នុងទីក្រុងភ្នំពេញ គឺប្លុក ផ្លូវទន្លេបាសាក់ (Bassac Lane) និងប្លុក ផ្លូវវត្តលង្កា (Langka Lane)។ ដោយចំណាយពេលត្រឹមតែ ៣នាទីប៉ុណ្ណោះដើម្បីធ្វើដំណើរថ្មើរជើងទៅកាន់ទីនោះ។ ប្លុកទាំងពីរនេះប្រមូលផ្ដុំទៅដោយភោជនីយដ្ឋានដែលមានអាហារឆ្ងាញ់ៗ និងបានីយដ្ឋានទាន់សម័យសម្រាប់កម្សាន្តនាពេលរាត្រី។ ម៉្យាងទៀត ក្នុងការធ្វើដំណើរថ្មើរជើងពីសណ្ឋាគារទៅកាន់វិមានឯករាជ្យ និងវត្តលង្កា ដែលជាវត្តចំណាស់ជាងគេនៅទីក្រុងភ្នំពេញ យើងចំណាយពេលត្រឹមតែ១០នាទីតែប៉ុណ្ណោះ។ លើសពីនេះផ្សារទំនើប អគារការិយាល័យ និងមាត់ទន្លេក៏ស្ថិតនៅជិតសណ្ឋាគារ ណូវ៉ូតែលផងដែរ។ សណ្ឋាគារណូវ៉ូតែលភ្នំពេញបឹងកេងកង ១មានបន្ទប់សម្រាប់ភ្ញៀវស្នាក់នៅទំនើបៗ សរុបចំនួន ២៥៤ បន្ទប់ រាប់ចាប់តាំងពីបន្ទប់ប្រភេទ Superior រហូតដល់បន្ទប់ប្រភេទ Executive Suites ដែលអាចមើលឃើញទេសភាពទីក្រុង ឬទន្លេមេគង្គបាន។ បន្ទប់នីមួយៗមានជញ្ជាំងសិល្បៈគំនូរចម្រុះពណ៌ ដែលគូរដោយវិចិត្រករក្នុងស្រុក ដែលបង្ហាញពីសកម្មភាពផ្សេងៗ និងប្រវត្តិរឿងរ៉ាវដ៏គួរឱ្យចាប់អារម្មណ៍។ ភ្ញៀវដែលចូលស្នាក់នៅក្នុងបន្ទប់ប្រភេទ Executive អាចចូលទៅកាន់បន្ទប់ទទួលភ្ញៀវពិសេស (Executive Lounge) នៅជាន់ទី ២០ ដែលមានកន្លែងប្រជុំបែបឯកជនសម្រាប់ពិភាក្សាការងារ និងសម្រាប់បង្កើតបណ្ដាញទំនាក់ទំនងក្នុងសង្គម។ លក្ខណៈពិសេសដ៏លេចធ្លោមួយនោះគឺការសហការរបស់យើងជាមួយវិចិត្រករដែលមានទេពកោសល្យ លោក FONKi ដោយលោកបានរួមបញ្ចូលការរចនាគំនូរបែបខ្មែរ បារាំង និងកាណាដា យ៉ាងស្រស់ស្អាតនៅពាសពេញសណ្ឋាគារ តាមរយៈការប្រើប្រាស់ទេពកោសល្យដ៏ប៉ិនប្រសប់ខាងផ្នែកគូរគំនូរក្បាច់ខ្មែរ។ ស្នាដៃសិល្បៈទាំងនេះ បានរំលេចឱ្យឃើញនូវទស្សនីយភាពនៃទីតាំងដ៏ល្បីល្បាញជាច្រើននៅក្នុងទីក្រុងភ្នំពេញដោយភ្ជាប់រឿងរ៉ាវអតីតកាលរហូតមកដល់បច្ចុប្បន្ន។ លោក Julien A. Péchey អ្នកគ្រប់គ្រងទូទៅនៅសណ្ឋាគារណូវ៉ូតែលភ្នំពេញបឹងកេងកង ១ បានមានប្រសាសន៍ថា "យើងមានសេចក្តីសោមនស្សរីករាយក្នុងការស្វាគមន៍ភ្ញៀវរបស់យើងទាំងអស់ និងណែនាំឱ្យស្គាល់នូវបទពិសោធន៍ថ្មីនៅសណ្ឋាគារណូវ៉ូតែលជាលើកដំបូងនៅទីក្រុងភ្នំពេញ។ សណ្ឋាគាររបស់យើងផ្តល់ជូននូវគ្រឿងបរិក្ខារដ៏ប្រណីត និងទីធ្លាទំនើបប្រកបដោយផាសុកភាព ដើម្បីបង្កើតទំនាក់ទំនងល្អជាមួយមនុស្សជាទីស្រលាញ់ ដូចជាគ្រួសារ មិត្តភក្ដិ ក្រុមការងារ ឬចំណាយពេលសម្រាប់ខ្លួនឯងផ្ទាល់ផងដែរ។ ទីតាំងនៃសណ្ឋាគាររបស់យើងក៏អាចបំពេញសេចក្ដីត្រូវការរបស់អ្នកធុរកិច្ច និងអ្នកធ្វើដំណើរកម្សាន្ត ដែលកំពុងស្វែងរកកន្លែងសម្រាកលំហែកាយដែលមិនអាចបំភ្លេចបាន។ ភោជនីយដ្ឋាន Makila បន្ទប់ Deluxe នៅក្នុងសណ្ឋាគារមានភោជនីយដ្ឋាន Makila ដែលជាកន្លែងទទួលទានអាហារពេញមួយថ្ងៃដោយមានផ្តល់នូវរសជាតិម្ហូបបែប Basque ដ៏គួរឱ្យទាក់ទាញ។ បរិយាកាសដូចទៅនឹងតំបន់ Basque នេះត្រូវបានបន្ថែមជាមួយនឹងការតាំងបង្ហាញឈើច្រត់ Makila ការតុបតែងផ្លែម្ទេសប្រភេទ Espelette និងសំពត់បុរាណ Basque ពណ៌ក្រហម ដែលត្រូវបានបញ្ចូលក្នុងសិល្បៈសម័យទំនើប។ មុខម្ហូបនីមួយៗមានរសជាតិដើមមកពីតំបន់ Basque ជាមួយនឹងរសជាតិបែបបារាំងលាយឡំជាមួយផងដែរ។ មុខម្ហូបពិសេសៗរួមមានដូចជា មុខម្ហូប Snail crème brûlée មុខម្ហូប Chicken Basquaise និងមានបង្អែម Gâteau Basque ដ៏ឈ្ងុយឆ្ងាញ់ទៀតផង។ សណ្ឋាគារក៏មានបារ Kaixo Bar ដែលមានន័យថា "ជម្រាបសួរ" ជាភាសា Basque មានទីតាំងស្ថិតនៅជាន់ផ្ទាល់ដីក្បែរកន្លែងទទួលភ្ញៀវ ដើម្បីស្វាគមន៍ភ្ញៀវដែលអញ្ជើញមកដល់សណ្ឋាគារ ជាមួយនឹងភេសជ្ជៈជាច្រើនប្រភេទ រួមទាំងស្រាក្រឡុករសជាតិដើមពីតំបន់ Basque ។ នៅពេលរសៀល ភ្ញៀវអាចរីករាយជាមួយការសម្រាកលំហែ ពិសារតែដ៏មានឱជារស ក្លិនឈ្ងុយ និងអាហារសម្រន់ដែលមានរួមបញ្ចូលគ្នារវាងរសជាតិ Basque និងរសជាតិម្ហូបខ្មែរ។ បន្ទាប់ពីដំណើរកម្សាន្ត ឬមានកិច្ចប្រជុំពេញមួយថ្ងៃ ភ្ញៀវអាចសម្រាកលំហែកាយដោយការហែលទឹកលេងកម្សាន្តក្នុងអាងទឹកដ៏មានផាសុកភាព ឬហាត់ប្រាណនៅកន្លែងហាត់ប្រាណដែលមានបំពាក់ឧបករណ៍គ្រប់ប្រភេទដែលរៀបចំដោយសណ្ឋាគារណូវ៉ូតែលផ្ទាល់តែម្ដង។ ទន្ទឹមនឹងនេះ នៅ In Balance by Novotel ភ្ញៀវក៏អាចសម្រាកលំហែកាយដោយម៉ាស្សានៅ Bodia Spa ដើម្បីធ្វើសរសៃ និងសម្រួលអារម្មណ៍ឱ្យមានភាពស្រស់ស្រាយក្នុងចិត្ត។ លើសពីនេះ ដើម្បីទទួលបានភេសជ្ជៈឈ្ងុយឆ្ងាញ់ និងអាហារសម្រន់ដែលជំនួយដល់សុខភាព ភ្ញៀវអាចទៅទទួលទាននៅ Rosemary Pool Bar ដែលមានទីតាំងនៅជាប់នឹងអាងហែលទឹកតែម្ដង។ ក្នុងឱកាសបើកសម្ពោធលើកដំបូង សណ្ឋាគារណូវ៉ូតែលភ្នំពេញបឹងកេងកង ១ មានការផ្ដល់ជូនតម្លៃបន្ទប់ពិសេស ចាប់ពី ១០៣+++ ដុល្លារឡើងទៅក្នុងមួយយប់ ជាមួយនឹងការទទួលបានប័ណ្ណរួមបញ្ចូលអាហារ និងភេសជ្ជៈក្នុងតម្លៃ ១៥ ដុល្លារក្នុងមួយបន្ទប់ និងក្នុងមួយយប់ផងដែរ។ ការផ្តល់ជូននេះមានរហូតដល់ថ្ងៃទី ៣១ ខែសីហា ឆ្នាំ២០២៤។ លើសពីនេះ សណ្ឋាគារផ្តល់ការស្នាក់នៅ និងអាហារពេលព្រឹកដោយឥតគិតថ្លៃសម្រាប់ក្មេងអាយុក្រោម ១៦ឆ្នាំ រហូតដល់ទៅ២នាក់ ដែលស្នាក់នៅក្នុងបន្ទប់តែមួយ។ សណ្ឋាគារណូវ៉ូតែលភ្នំពេញបឹងកេងកង ១ក៏ជាផ្នែកមួយនៃកម្មវិធី ALL - Accor Live Limitless ដែលជាកម្មវិធីមួយរបស់ក្រុមហ៊ុន Accor ។ ក្នុងកម្មវិធីនេះភ្ញៀវដែលចូលស្នាក់នៅ ឬចូលទទួលទានអាហារនៅក្នុងសណ្ឋាគារ អាចរីករាយនឹងការទទួលបានអត្ថប្រយោជន៍ដូចជារង្វាន់លើកទឹកចិត្ត សេវាកម្មបន្ថែម និងបទពិសោធន៍ថ្មីៗឥតដែនកំណត់។ ជាងនេះទៅទៀត ការចូលជាសមាជិករបស់កម្មវិធី ALL - Accor Live Limitless គឺមានភាពងាយស្រួល និងឥតគិតថ្លៃ ដោយគ្រាន់តែចូលទៅកាន់គេហទំព័រ all.com ។ ហ្វេកបុកផេកផ្លូវការ៖ https://www.facebook.com/NovotelPhnomPenhBKK1 អំពី Novotel សណ្ឋាគារ Novotel, Suites & Resorts មានគោលបំណងផ្តល់ជូននូវសណ្ឋាគារដែលជាគោលដៅរបស់ភ្ញៀវគ្រប់រូប។ សណ្ឋាគារនេះមានការរចនាឡើងប្រកបដោយផាសុកភាព និងផ្តល់ថាមពលដល់ភ្ញៀវដែលមកស្នាក់នៅ ដើម្បីឱ្យពួកគេអាចសម្រាក និងចំណាយពេលដើម្បីរីករាយជាមួយនឹងពេលវេលាដ៏សែនមានន័យ។ សណ្ឋាគារនេះមានបន្ទប់ស្នាក់នៅទំនើប និងរមណីយដ្ឋានដ៏ចម្រុះជាច្រើន និងព្រមទាំងមានផ្តល់ជូននូវសេវាកម្មជាច្រើនសម្រាប់ភ្ញៀវដែលធ្វើដំណើរក្នុងគោលបំណងអាជីវកម្ម និងភ្ញៀវដែលធ្វើដំណើរកម្សាន្តទូទៅ។ សណ្ឋាគារមានទាំងបន្ទប់ធំទូលាយ ប្រភេទបន្ទប់ដែលមានការរចនាតាមបែបធម្មជាតិ និងតាមបែបទាន់សម័យទំនើប និងងាយស្រួលប្រើប្រាស់។ សណ្ឋាគារមានការបម្រើជូននូវម្ហូបអាហារ ២៤ ម៉ោងជារៀងរាល់ថ្ងៃ ជាមួយនឹងជម្រើសមុខម្ហូបដែលមានផាសុកភាព កន្លែងប្រជុំធំទូលាយ និងបុគ្គលិករួសរាយ ថែមទាំងមានការយកចិត្តទុកដាក់យ៉ាងសកម្ម។ សណ្ឋាគារមានទីតាំងល្អ ស័ក្ដិសមសម្រាប់ភ្ញៀវជាលក្ខណៈគ្រួសារ មានកន្លែងទទួលភ្ញៀវប្រកបដោយពហុគោលបំណង និងកន្លែងហាត់ប្រាណដែលប្រកបដោយភាពងាយស្រួល។ សណ្ឋាគារ Novotel មានសាខាជាង ៥៣០ ទីតាំងនៅក្នុង ៦០ ប្រទេស និងជាផ្នែកមួយនៃក្រុមហ៊ុន Accor ដែលជាក្រុមហ៊ុនបដិសណ្ឋារកិច្ចឈានមុខគេនៅលើពិភពលោក ដែលមានអចលនទ្រព្យសរុបជាង ៥៥០០ ទីតាំងនៅក្នុង ១១០ ប្រទេសជាង។ សណ្ឋាគារ Novotel ក៏ជាផ្នែកមួយនៃកម្មវិធី ALL - Accor Live Limitless ដែលជាកម្មវិធីភក្ដីភាព ដោយមានផ្តល់ជូនរង្វាន់ សេវាកម្មបន្ថែម និងបទពិសោធន៍ថ្មីៗជាច្រើន។ novotel.com \| all.com \| group.accor.com Press Contact: Randy Fadlila Nasser Marcom Manager Novotel Phnom Penh BKK 1 Phone: +855 (0) 87 971 333 Email: Randy.FADLILANASSER@accor.com Nontawan Laohakiat Communications Manager Accor, Thailand & Philippines l Premium, Midscale & Economy Email: Nontawan.LAOHAKIAT@accor.com	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T04:43:05.532Z", "category": "PR", "views": 655, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
លោកស្រី Obama៖ បើខ្ញុំជាមនុស្សស្រី១ប្រភេទនេះ ប្រហែលខ្ញុំមិនអាចក្លាយជាប្រពន្ធប្រធានាធិបតីទេ	https://business-cambodia.com/articles/1-bad-type-of-woman	ចង់បានមនុស្សល្អមករួមរស់ អ្នកត្រូវប្រព្រឹត្តខ្លួនឲ្យសក្តិសមជាមុនសិន ដូចពាក្យចាស់ពោលថា «ឆ្នាំងណាគ្របនោះ»។ ក្នុងយុគសម័យត្រចៀកទិព្វភ្នែកទិព្វ មនុស្សខ្លះឆាប់រំជើបរំជួលបង្ហោះបង្ហាញអារម្មណ៍ក្នុងសង្គមនិមិត្ត តម្អូញតម្អែលមើលតែសំបកក្រៅ យកខ្លួនធៀបនឹងរូបភាព ចាប់តាំងពីរាងរូវ ពណ៌សម្បុរ កម្ពស់កម្ព ដល់សុភមង្គលជីវិត ហើយសួរខ្លួនឯងថា ហេតុអ្វីជីវិតខ្ញុំគ្មានសំណាងដូចគេ? ក្នុងនោះដោយមើលឃើញស្ត្រីមួយចំនួនពូកែ Drama ក្នុងបណ្តាញសង្គម លោកស្រី Michelle Obama ដែលត្រូវជាភរិយាប្រធានាធិបតីទី៤៤ របស់សហរដ្ឋអាមេរិក លោក Barack Obama បានលើកឡើងក្នុងកិច្ចសម្ភាសន៍មួយកាលពីពេលកន្លងទៅយ៉ាងដូច្នេះថា៖ «ប្រសិនបើខ្ញុំជាមនុស្សពូកែ Drama ខ្វល់គិតតែអំពី “តើនរណាចូលចិត្តខ្ញុំ?” និង “តើគេមើលមកខ្ញុំគួរឲ្យស្រលាញ់ទេ?” នាគ្រាដែលខ្ញុំមានអាយុស្របារអ្នក ខ្ញុំនឹងមិនអាចរៀបការជាមួយប្រធានាធិបតីសហរដ្ឋអាមេរិកបានឡើយ»។ រូបសម្រស់ជាគ្រឿងលម្អ ចរិតមាយាទល្អផ្សំវិជ្ជាលោកិយ៍ទើបជារឿងប្រពៃ។ ចូរធ្វើខ្លួនជាមនុស្សស្រីប្រកបដោយសមត្ថភាព គុណភាព និងចិត្តនឹងថឹង រឹងមាំតែមិនរឹងរួស ដឹងរាក់យល់ជ្រៅ ពុំមែនជាទីហិង្សាតែជាទីប្រឹក្សាដ៏ល្អក្នុងការកសាងគ្រឹះសុភមង្គលរួមជាមួយមនុស្សជាទីស្រលាញ់ដូចភាសិតបុរាណខ្មែរចែងថា «សំណាបយោងដី ស្រីយោងប្រុស» និង «សម្លឆ្ងាញ់ត្បិតគ្រឿង គ្រួសាររុងរឿងត្បិតភរិយាជា»៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T04:18:56.782Z", "category": "ភាពជាអ្នកដឹកនាំ", "views": 11294, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "tiny", "noisy" ] }
ក្ដីសង្ឃឹម! រដ្ឋលើកទឹកចិត្តផ្នែកពន្ធដារ ៨ ចំណុច ដើម្បីជំរុញគម្រោងវិនិយោគអគារជាប់គាំងនៅខេត្តព្រះសីហនុ	https://business-cambodia.com/articles/stuck-building-in-preah-sihanouk	ដោយសារវិបត្ដិសេដ្ឋកិច្ចសកល ដែលបណ្ដាលមកពីការរាតត្បាតជំងឺកូវីដ១៩ និងបញ្ហាពិភពលោកមួយចំនួនទៀត បានធ្វើឲ្យវិស័យអចលនទ្រព្យមានការគាំងយ៉ាងច្រើន។ ហើយក្នុងនោះសម្រាប់ខេត្ដព្រះសីហនុដែលជាប៉ូលសេដ្ឋកិច្ចសំខាន់មួយ ក៏មានគម្រោងវិនិយោគពាក់ព័ន្ធនឹងសំណង់អគារជាច្រើនក៏បានជាប់គាំងដូចគ្នា។ យ៉ាងណាដើម្បីជាគន្លាស់សកម្មភាពនៅខេត្តជាប៉ូលសេដ្ឋកិច្ចរបស់កម្ពុជា គម្រោងវិនិយោគអគារជាប់គាំងនានានៅក្នុងខេត្តព្រះសីហនុដែលបានសាងសង់ហើយ និងបានផ្អាក ពន្យារពេល ឬបញ្ឈប់ការសាងសង់ចាប់ពីឆ្នាំ២០១៦ រាជរដ្ឋាភិបាលបានលើកទឹកចិត្តផ្នែកពន្ធដារចំនួនប្រាំបីចំណុចដើម្បីទាក់ទាញនិងជំរុញការវិនិយោគនៅខេត្តព្រះសីហនុបន្ថែម ។ លោក ត្រាំង ឡៃ អនុប្រធាននាយកដ្ឋានសវនកម្មសហគ្រាសនៃអគ្គនាយកដ្ឋានពន្ធដារ រាជរដ្ឋាភិបាលបានលើកទឹកចិត្តផ្នែកពន្ធដារចំនួន៨ចំណុចសំខាន់ៗក្នុងនោះ៖ ១. លើកលែងពន្ធលើប្រាក់ចំណូល រួមទាំងប្រាក់រំដោះពន្ធលើប្រាក់ចំណូលប្រចាំខែ និងពន្ធអប្បបរមាប្រចាំឆ្នាំ រយៈពេល ៣ឆ្នាំ ២.លើកលែងអាករលើតម្លៃបន្ថែម ចំពោះសហគ្រាសដែលផ្ដល់ការផ្គត់ផ្គង់ទំនិញ ឬសេវាដល់ការវិនិយោគដើម្បីសាងសង់បន្ត និងបញ្ចប់អគារជាប់គាំង ៣.ការលើកលែងពន្ធកាត់ទុក លើការជួលអចលនទ្រព្យរយៈពេល ៥ឆ្នាំ ក្នុងករណីវិនិយោគិនមកវិនិយោគលើអគារជាប់គាំងដែលទីតាំងនោះជួលពីរូបវន្តបុគ្គល ៤. លើកលែងពន្ធលើអចលនទ្រព្យ និងលើកលែងទណ្ឌកម្មរដ្ឋបាលរួមទាំងពន្ធបន្ថែម និងការប្រាក់ទាំងអស់ចាប់ពីឆ្នាំ២០១៦ ដល់ឆ្នាំ ២០២៥ ៥.លើកលែងពន្ធប្រថាប់ត្រាលើការផ្ទេរកម្មសិទ្ធិអចលនទ្រព្យចាប់ពីឆ្នាំ ២០២៣ ដល់ឆ្នាំ ២០២៥ ៦.លើកលែងពិន័យ និងការប្រាក់ចាប់ពីឆ្នាំ២០១៦ ដល់ឆ្នាំ ២០២៤ សម្រាប់គម្រោងដែលស្នើសុំ ក្នុងករណីអគ្គនាយកដ្ឋានពន្ធដារពុំទាន់ធ្វើសវនកម្មពន្ធដារ ឬកំណត់ពន្ធ ៧.អនុញ្ញាតឱ្យសហគ្រាសជាអ្នកអភិវឌ្ឍលំនៅឋាន អាចបង់ពន្ធជាកញ្ចប់តាមដំណាក់កាល ប៉ុន្តែមិនលើសពី៣៦ខែ គិតចាប់ពីឆ្នាំ២០២៤ និង៨.ផ្ដល់ការលើកទឹកចិត្ត ដោយពន្ធអាករ ជាបន្តុករបស់រដ្ឋ លើការផលិត ឬការផ្សព្វផ្សាយអំពីផលិតផលទេសចរណ៍ គោលដៅទេសចរណ៍ ក្នុងខេត្តព្រះសីហនុ ( សម្រាប់ឆ្នាំ២០២៤ និងឆ្នាំ ២០២៥ ) ។ មន្រ្តីដដែលបញ្ជាក់ថា កម្មវិធីនេះផ្ដល់ការលើកទឹកចិត្តជាច្រើនរួមទាំងការលើកទឹកចិត្តផ្នែកពន្ធដារផង និងសម្រួលនីតិវិធីផ្សេងទៀតផង ជូនដល់វិនិយោគិន ឬធុរជន ដែលមានបំណងវិនិយោគនៅខេត្តព្រះសីហនុ ទាំងវិនិយោគិនខ្មែរ និងបរទេស៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T03:41:13.001Z", "category": "អចលនទ្រព្យ", "views": 298, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
Motul តែងតាំងក្រុមហ៊ុន Autolube Capital Co., Ltd. ជាអ្នកមានសិទ្ធិចែកចាយផ្ផ្លូវការសម្រាប់ Passenger Car Motor Oil (PCMO) នៅកម្ពុជា	https://business-cambodia.com/articles/motul-autolube-capital-co-ltd	ភ្នំពេញ ប្រទេសកម្ពុជា ថ្ងៃទី17 ខែមិថុនា ឆ្នាំ2024 –MOTUL និងក្រុមហ៊ុន Autolube Capital Co.,Ltd បានរៀបចំកម្មវិធីចុះហត្ថលេខាជាផ្លូវការ លើកិច្ចព្រមព្រៀងផ្តល់សិទ្ធិចែកចាយជាផ្លូវការក្នុងការនាំចូលប្រេង ម៉ាស៊ីន រថយន្ដម៉ាក MOTUL។  Motul ដែលជាក្រុមហ៊ុនឈានមុខគេលើពិភពលោកក្នុងការរចនា ការអភិវឌ្ឍន៍ និងការចែកចាយប្រេងរំអិលម៉ាស៊ីនបច្ចេកវិទ្យាខ្ពស់ មានសេចក្តីសោមនស្សរីករាយក្នុងការប្រកាសតែងតាំងក្រុមហ៊ុន Autolube Capital Co., Ltd. ជាអ្នកចែកចាយផ្លូវការសម្រាប់ក្រុមហ៊ុន ប្រេងម៉ាស៊ីនដឹកអ្នកដំណើរ (PCMO) នៅក្នុងប្រទេសកម្ពុជា។ ភាពជាដៃគូនេះគឺជាជំហានដ៏សំខាន់មួយនៅក្នុងការពង្រីកយុទ្ធសាស្រ្តរបស់ Motul នៅក្នុងទីផ្សារអាស៊ីអាគ្នេយ៍។ ក្នុងនាមជាក្រុមហ៊ុនទទួលបានសិទ្ធចែកចាយផ្តាច់មុខលើប្រេងមាស៊ីនរថយន្ដម៉ាក Motul របស់ ក្រុមហ៊ុន Autolube Capital Co.,Ltd មានទស្សនវិស័យ និងចក្ខុវិស័យ៖ អ្នកចែកចាយថ្មី៖ ក្រុមហ៊ុន Autolube Capital Co., Ltd. នឹងចែកចាយផលិតផល PCMO របស់ Motul នៅទូទាំងប្រទេសកម្ពុជា ដោយធានាថាប្រេងរំអិលគុណភាពខ្ពស់អាចរកបានសម្រាប់អ្នកប្រើប្រាស់ និងអ្នកជំនាញផ្នែកយានយន្ត។ ភាពអាចរកបានកាន់តែប្រសើរឡើង៖ ភាពជាដៃគូមានគោលបំណងធ្វើឱ្យប្រសើរឡើងនូវលទ្ធភាពប្រើប្រាស់នៃទម្រង់ប្រេងម៉ាស៊ីនទំនើបរបស់Motulគាំទ្រដល់ទីផ្សាររថយន្តដែលកំពុងរីកចម្រើននៅកម្ពុជា។ ការប្តេជ្ញាចិត្តចំពោះគុណភាព៖ Autolube Capital Co., Ltd. ចែករំលែកការប្តេជ្ញាចិត្តរបស់ Motul ចំពោះឧត្តមភាព ដោយធានាថាផលិតផលទាំងអស់បំពេញតាមស្តង់ដារខ្ពស់បំផុតនៃការអនុវត្តន៍ និងភាពជឿជាក់។ ក្នុងនោះដែរលោក Steven Sim នាយកក្រុមហ៊ុន Autolube Capital Co., Ltd បានមានប្រសាសន៍ថា “យើងមានកិត្តិយសណាស់ ដែលត្រូវបានតែងតាំងជាអ្នកទទួលសិទ្ធិចែកចាយជាផ្លូវការសម្រាប់ Motul PCMO នៅកម្ពុជា” ។ លោក បានបន្ថែមទៀតថា MOTUL មានកិត្តិសព្ទលើគុណភាព និងការបង្កើតថ្មី ស្របនឹងបេសកកម្មរបស់យើងក្នុងការផ្តល់នូវដំណោះស្រាយរថយន្តដ៏ល្អឥតខ្ចោះដល់អតិថិជន។ យើងទន្ទឹងរង់ចាំភាពជាដៃគូជោគជ័យជាមួយគ្នា»។ ស្របជាមួយគ្នានេះដែរ លោកស្រី Nguyen Thį Quoc Bao នាយិកាផ្នែកទីផ្សារនៃក្រុមហ៊ុន Motul មានប្រសាសន៍ថា “យើងមានសេចក្តីសោមនស្សរីករាយក្នុងការចាប់ដៃគូជាមួយក្រុមហ៊ុន Autolube Capital Co., Ltd. ជាអ្នកចែកចាយផ្លូវការរបស់យើងនៅក្នុងប្រទេសកម្ពុជា”។ “បណ្តាញ និងជំនាញដ៏ទូលំទូលាយរបស់ពួកគេនៅក្នុងឧស្សាហកម្មរថយន្តនឹងមានសារៈសំខាន់ក្នុងការនាំយកផលិតផល PCMO ដ៏ទំនើបរបស់យើងទៅកាន់អតិថិជនកាន់តែទូលំទូលាយ បង្កើនប្រសិទ្ធភាពម៉ាស៊ីន និងការការពារសម្រាប់អ្នកបើកបរនៅកម្ពុជា”។ Motul គឺជាក្រុមហ៊ុនរបស់បារាំងដែលត្រូវបានទទួលស្គាល់សម្រាប់ប្រេងរំអិលដែលមានប្រសិទ្ធភាពខ្ពស់សម្រាប់យានយន្ត និងឧស្សាហកម្មរថយន្ត។ ជាមួយនឹងប្រវត្តិដ៏សម្បូរបែបដែលមានអាយុកាល171ឆ្នាំ តាំងពីឆ្នាំ1853 មក Motul បានជំរុញយ៉ាងខ្ជាប់ខ្ជួននូវព្រំដែននៃការច្នៃប្រឌិត ដោយធានានូវគុណភាព និងដំណើរការល្អឥតខ្ចោះនៅទូទាំងជួរផលិតផល។ គ្រប់ផលិតផលរបស់ MOTUL ត្រូវតែមានការទទួលស្គាល់ និងវាយតម្លៃដោយសមាគមន៍ និងស្ថាប័នស្តង់ដារប្រេងម៉ាស៊ីន ជាច្រើន លើពិភពលោក ដូចជា៖ API (American Petroleum Institute) ACEA (Association des Constructeurs Européens d’automobiles) (European Automobile Manufacturers Association) ILSAC (International Lubricant Standardization and Approval Committee) ប្រេងម៉ាស៊ីនរថយន្ដម៉ាក Motul មានច្រើនជម្រើសតាម តម្រូវការ អ្នកប្រើប្រាស់ប្រភេទដូចជា៖ 8100 X-Clean សម្រាប់រថយន្ត Luxury រឺ Performance, H-Tech Prime សម្រាប់រថយន្ត Luxury H-Tech 100 Plus សម្រាប់រថយន្តបែប Premium សម្រាប់រថយន្តម៉ាស៊ីនសាំង Motul Specific CRDi Plus សម្រាប់រថយន្តបែប Premium សម្រាប់រថយន្តម៉ាស៊ីនម៉ាស៊ូត និងមានច្រើនប្រភេទផ្សេងទៀតតាមតម្រូវការរបស់អតិថិជន។ គួរបញ្ជាក់ផងដែរថាបច្ចុប្បន្ននេះ A KLASSE AUTO បានក្លាយជាយានដ្ឋានដំបូងគេនៅភ្នំពេញដែលបានក្លាយជាដៃគូសហការក្នុងការផ្តល់ជូននូវប្រេងម៉ាស៊ីនរថយន្ត MOTUL  គ្រប់ប្រភេទ ទាំង 3 សាខាគឺ៖ សាខាជ្រោយចង្វារ (099 888 292) https://g.co/kgs/iuNxgg6 សាខាទួលសង្កែ (099 888 293) https://shorturl.at/ci3Xd សាខាបឹងស្នោរ (099 888 294) https://shorturl.at/gwnIG ក្រុមហ៊ុន Autolube Capital Co., Ltd. គឺជាក្រុមហ៊ុនចែកចាយផលិតផលសម្រាប់រថយន្តឈានមុខគេក្នុងប្រទេសកម្ពុជា ដោយយកចិត្តទុកដាក់ក្នុងការផ្តល់នូវដំណោះស្រាយគុណភាពខ្ពស់ និងសេវាកម្មពិសេសដល់អតិថិជនរបស់ខ្លួន។ ជាមួយនឹងបណ្តាញដ៏រឹងមាំ និងការផ្តោតទៅលើការច្នៃប្រឌិត Autolube Capital Co., Ltd. ត្រូវបានកំណត់ដើម្បីបង្កើនភាពអាចរកបាន និងការឈានទៅដល់នៃផលិតផល PCMO របស់ Motul នៅក្នុងតំបន់។ ចំពោះលោកអ្នកដែលមានបំណងចង់ក្លាយជាដៃគូ ឬដេប៉ូលក់ប្រេងម៉ាស៊ីនរថយន្ត Motul អាចទំនាក់ទំនងសម្រាប់ព័ត៌មានបន្ថែម ៖ អ៊ីមែល៖ info.autolube@gmail.com ទូរស័ព្ទ៖ 092 999 156 /017 999 143  Facebook: Motul Auto Cambodia Instagram: Motul Auto Cambodia TikTok: Motul Auto Cambodia	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T03:40:29.527Z", "category": "PR", "views": 465, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy", "short_sentences" ] }
មាន ប.ស.ស ខ្លួនឯងហើយ តែចង់ធ្វើឱ្យប្រពន្ធ កូន ឬ ប្តី នេះជាឯកសារតម្រូវ និង ប្រាក់ត្រូវបង់ប្រចាំខែ	https://business-cambodia.com/articles/required-document	បច្ចុប្បន្ន បេឡាជាតិសន្តិសុខសង្គមដែលហៅកាត់ថា ប.ស.ស កំពុងតែដើរតួនាទីយ៉ាងសំខាន់ក្នុងការជួយទៅលើធានារ៉ាប់រងសង្គមផ្នែកជំងឺទាំងមនុស្សចាស់ និងកូនក្មេង តាមរយៈការចុះឈ្មោះជាសមាជិក ប.ស.ស ជាមួយនឹងការបង់វិភាគទានប្រចាំខែតាមការកំណត់ នោះអ្នកដែលជាសមាជិកនឹងទទួលបានផលប្រយោជន៍ជាច្រើនពី ប.ស.ស ទៅលើផ្នែកជំងឺ។ ជាក់ស្តែង ឥលូវនេះអ្នកនៅក្នុងបន្ទុកសមាជិក ប.ស.ស. ទាំងអស់ ដូចជាប្តី ឬប្រពន្ធ និងកូន ក៏អាចស្នើសុំធ្វើប័ណ្ណសមាជិក ប.ស.ស. បានដែរ ដោយចំណាយត្រឹមតែ ១៥ ៦០០រៀលប៉ុណ្ណោះ ក្នុង១ខែ នោះលោកអ្នក នឹងទទួលបានការថែទាំសុខភាពពេញ ២៤ម៉ោង លើ២៤ម៉ោង នៅគ្រប់មន្ទីរពេទ្យដៃគូ ប.ស.ស. ទូទាំងប្រទេស រួមទាំងប្រាក់ឧបត្ថម្ភផងដែរ។ ដើម្បីអាចស្នើសុំធ្វើប័ណ្ណសមាជិក ប.ស.ស. លោកអ្នកត្រូវអនុវត្តតាមលក្ខខណ្ឌដូចខាងក្រោម៖ ១. សហព័ទ្ធ (ប្តី ឬប្រពន្ធ) សេចក្តីចម្លងសំបុត្រអាពាហ៍ពិពាហ៍ ឬសេចក្តីចម្លងសំបុត្របញ្ជាក់អាពាហ៍ពិពាហ៍ អត្តសញ្ញាណប័ណ្ណសញ្ជាតិខ្មែរ សៀវភៅគ្រួសារ ឬសៀវភៅស្នាក់នៅ ត្រូវមានអាយុមិនលើសពី ៦០ឆ្នាំ ២. កូនក្នុងបន្ទុក សេចក្តីចម្លងសំបុត្រកំណើត ឬសេចក្តីចម្លងសំបុត្របញ្ជាក់កំណើតនិង/ឬអត្តសញ្ញាណប័ណ្ណសញ្ជាតិខ្មែរ សៀវភៅគ្រួសារ ឬសៀវភៅស្នាក់នៅ ត្រូវមានអាយុក្រោម ១៨ឆ្នាំ សម្រាប់ព័ត៌មានបន្ថែម សូមអញ្ជើញមកទីស្នាក់ការ ប.ស.ស. ដែលនៅជិតលោកអ្នកទូទាំងប្រទេស ឬទំនាក់ទំនងមកកាន់លេខ ១២៨៦ ឬ ១២៩៧ ឬតាមរយៈប្រព័ន្ធផ្សព្វផ្សាយបណ្ដាញសង្គមរបស់យើង៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-20T02:30:43.208Z", "category": "ព័ត៌មានថ្មីៗ", "views": 12055, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy", "short_sentences" ] }
ភ្ញៀវកម្រហួស! មកស្គាល់ថ្នាំស្អំចិត្តភ្ញៀវ៤ ទោះទៅដល់ទីណាក៏មានភ្ញៀវតាមទិញ	https://business-cambodia.com/articles/seller-costumer-love-the-most	នៅក្នុងពិភពជំនួញ មនុស្សភាគច្រើនតែងតែគិតថា "ភ្ញៀវជាស្តេច" មានភ្ញៀវមានលុយ មានភ្ញៀវមានចំណូល មានភ្ញៀវរកស៊ីមានដើរ។ ដូច្នេះហើយ យើងអាចបញ្ជាក់បានថា លុយពិតជាសំខាន់ ប៉ុន្តែអ្វីដែលសំខាន់ជាងលុយ គឺអារម្មណ៍របស់អតិថិជន ព្រោះហាងរបស់អ្នកមានចំណូលច្រើន ឬតិច វាអាស្រ័យទៅលើអ្វីដែលអ្នកផ្តល់ឱ្យអតិថិជន បើអ្នកផ្តល់សេវាមិនល្អ នោះអ្នកក៏មិនអាចយកលុយពីពួកគាត់បានដែរ។ ទន្ទឹមនឹងនេះដែរ ដើម្បីអាចឱ្យអតិថិជនចំណាយលុយជាមួយយើងបានលុះត្រាតែយើង មានអន្ទាក់ ដើម្បីធ្នាក់យកបេះដូងពួកគាត់ ខាងក្រោមនេះគឺជាគន្លឹះ៣សមញ្ញៗ ធ្វើឱ្យភ្ញៀវចូលហើយសប្បាយចិត្ត ចូលហើយចង់ចូលទៀត ដោយធ្នាក់ទាំងនោះរួមមាន៖ ១. មានកន្លែងចតស្រួល  អ្នកទាំងអស់គ្នាសាកស្រមៃលមើលថា ប្រសិនបើហាងរបស់អ្នកមិនមានកន្លែងចតត្រឹមត្រូវ មានន័យថា ហាងនៅនេះ តែបើកន្លែងចតវិញ ដើររាប់រយម៉ែត្រពីគ្នា សួរថានរណាទៅមានអារម្មណ៍ចូលទៅ ហើយមួយវិញទៀត ហាងគ្មានសន្តិសុខមើលសុវត្ថភាពយានជំនះឱ្យ តើភ្ញៀវឯណាចូលប្រើសេវាកម្មរបស់អ្នកដោយស្ងាប់ចិត្តនោះ ព្រោះគេព្រួយខ្លាចមានបញ្ហាណាមួយជាមួយរបស់របររបស់ពួកគេ។ ដូច្នេះហើយដើម្បីជាដំណោះស្រាយដ៏ល្អ អ្នកត្រូវតែធ្វើឱ្យប្រាកដចិត្តថា ភ្ញៀវដែលចូលដល់ហាងរបស់អ្នកហើយ ត្រូវតែមានអារម្មណ៍ថាសុវត្ថភាព មិនខ្លាចបាត់នេះ បាត់នោះ ដោយពុំមានអារម្មណ៍រំខាន។ ២. សេវាកម្មពេលកម្មុង់ មានកន្លែងចតល្អហើយ តែពេលភ្ញៀវចូលកម្មង់អ្នកក៏ត្រូវតែធ្វើឱ្យបានល្អដូចគ្នា អ្នកអាចសួរគាត់ថា តើពួកគាត់ចង់ញ៉ាំអ្វី? បើគាត់មិនដឹងថាញ៉ាំអ្វីទេ យើងអាចបង្ហាញគាត់ អ្នកមានម្ហូបល្បីប្រចាំហាងនេះ ហើយមិនតែប៉ុណ្ណោះ យើងមានមុខម្ហូបជាង១០០មុខផ្សេងទៀត ឧទាហរណ៍។  ហើយនៅពេលដែលអតិថិជនកម្មង់ហើយអ្នក ត្រូវរាក់ទាក់ជាមួយគាត់ថា បង! សូមបងចាំរយៈពេល១៥នាទី ហើយបងអាចអញ្ជើញពិសារទឹកលេងៗចាំសិនក៏បាន នៅពេលអ្នកធ្វើបែបនេះ ពួកគាត់នឹងញញឹម ទាំងមិនមានការខ្នក់ចិត្តឡើយ។ ខណៈដែលខាងមួយចំនួន ពេលភ្ញៀវសួរទៅ មិនដឹងអីសោះ ហើយមុខមិនឱ្យ ក្រោយមិនមើល និយាយកំបុតៗ ធ្វើដូចអ្នកទិញពួកគាត់ទៅសំុ ឱ្យតែបែបៗនេះ មិនយូរទេ អ្នកនឹងសល់តែសំបកហាងហើយ ព្រោះគ្មាននរណាទៅចាយទៅជាមួយអ្នកលក់សម្តីអាក្រក់បែបនេះទេ ជ្រុលជាអស់លុយដូចគ្នា ស៊ូអស់ជាមួយអ្នកដែលធ្វើឱ្យអារម្មណ៍ល្អវិញប្រសើរជាង។ ៣.ត្រូវធ្វើឲ្យអតិថិជនមានអារម្មណ៍ថាពិសេសជាងគេ ហេតុផលទាំងនេះហើយ អ្នកត្រូវតែចេះប្រើស្នាមញញឹម ដើម្បីលួងលោម យកចិត្តទុកដាក់ បម្រើ និងផ្គាប់ចិត្តពួកគាត់តាមដែលអ្នកអាចធ្វើបាន ដោយបង្ហាញការយោគយល់ ស្នាមញញឹម និងមិត្តភាព ដាក់ពួកគាត់គ្រប់ពេលពួកគាត់ចេញចូលទៅក្នុងហាងរបស់អ្នក។ ៤. ផ្តល់ដំណោះស្រាយដ៏ល្អ ដើម្បីលក់ដាច់ មិនគួរអួតពីផលិតផលដែលអ្នកលក់នោះទេ”។ ក្នុងនាមជាអ្នកលក់ អ្នកត្រូវបង្កើតភាពជឿជាក់លើខ្លួនឯងដោយការខិតខំស្វែងរកដំណោះស្រាយសម្រាប់អតិថិជនរបស់អ្នក នោះមានន័យថាការផ្លាស់ប្តូរពីអួតអំពីផលិតផលទៅជាដំណោះស្រាយបញ្ហាជូនអតិថិជនវិញ ហើយនៅពេលដែលយើងអាចដោះស្រាយបញ្ហាជូនពួកគាត់បាន នោះគាត់និងសប្បាយចិត្ត ហើយជួនផ្សាព្វផ្សាយទៅកាន់មនុស្សជាទីស្រលាញ់របស់ពួកគាត់បន្តទៀត។ ស្នាមញញឹមប្រៀបបានដូចជាវត្ថុទិព្វម្យ៉ាងអាប្តូមនុស្សម្នាក់ពីមុខស្រពោន ប្តូទៅស្រស់បោះ ហើយក៏ជាថ្នាំទិព្វយ៉ាងដែលអ្នកលក់អាចព្យាបាលនៅអារម្មណ៍តានតឹងរបស់ភ្ញៀវបានយ៉ាងឆាប់រហ័ស។តួយ៉ាងក្នុងនោះយើងក៏សង្កេតឃើញថា អារម្មណ៍គឺជាញាណមួយដែលមនុស្សតែងតែយកចិត្តទុកដាក់ ព្រួយបារម្ភ មើលថែនិងថ្នាក់ថ្នមជាងគេបំផុត ព្រោះវាជាញាណឆាប់ប្រតិកម្ម ឆាប់អន់ចិត្ត និងឆាប់សប្បាយចិត្តជាងគេ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T12:37:59.445Z", "category": "កំពូលអ្នកលក់", "views": 170, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
មានលក់នៅខ្មែរ! នេះឡានអគ្គិសនីតម្លៃជាង ១ម៉ឺន$ សាកម្តងរត់បាន 200Km ល្អសម្រាប់ជិះទៅធ្វើការ ឬទៅរៀន	https://business-cambodia.com/articles/ev-car-saving-a-lot	នេះជាឡានអគ្គិសនីតម្លៃជិត ២ម៉ឺនដុល្លារ ដែលសាកសមបំផុតសម្រាប់ជិះក្នុងក្រុង និងតាមទីប្រជុំជន រូបរាងរបស់វាតូចល្មម ប៉ុននឹងប្រភេទ Kia Morning, Toyota Raize, Mini Cooper និងFord Ecosport ជាដើម។ ហើយអ្វីដែលគួរឲ្យចាប់អារម្មណ៍នោះ គឺទៅលើកម្លាំងថ្មដ៏តូចតែអាចទ្រទ្រង់ចម្ងាយផ្លូវដល់ 200Km ឯណោះ អ៊ែមមែនទែន។ អ្នកទាំងអស់គ្នាប្រាកដជាដឹងរួចមកថាបច្ចុប្បន្ននេះ ឡានដែលផលិតចេញពីប្រទេសចិនគុណភាពមិនចាញ់ ជប៉ុន អ៊ីតាលី ប៉ុន្មានទេ ហើយណាមួយឡានចិនគឺផលិតមកដើម្បីតម្រូវការសម្រាប់អតិថិជនកម្រិតមធ្យមឡើងទៅអភិជន ជាក់ស្តែងដូចជាឡានអគ្គិសនីនេះអញ្ចឹង តម្លៃតែជិត ២ម៉ឺនដុល្លារ ប៉ុន្តែគុណភាព រូបរាង គ្រឿងបង្គំ និងបច្ចេកវិទ្យាថ្មីទំនើប ដែលឡានតម្លៃថ្លៃៗភាគច្រើនមាន នៅក្នុងឡាននេះក៏មានដូចគ្នា ។ ទន្ទឹមនឹងនេះដែររថយន្ត MENGO ជាឡានអគ្គិសនីដាបបល(Double)សន្សំសំចៃ ពោលគឺថាចំពោះឡានអគ្គិសនីទាំងអស់ត្រូវបានចាត់ទុកជាប្រភេទយានយន្តដែលប្រើថាមពលដែលសន្សំសំចៃជាងយានយន្តប្រើម៉ាស៊ីនចំហេះក្នុង ១កម្រិត ហើយអ្វីដែលធ្វើឲ្យ MENGO ឡើងកម្រិតសន្សំសំចៃថែម ១កម្រិតទៀតនោះ គឺទៅលើថាមពលម៉ូទ័រអគ្គិសនីតូចល្មម អាចបើកបរក្នុងល្បឿនបំផុតតែ 100Km/h  និងមានអាគុយទំហំតែ 17.25Kwh អាចសាកភ្លើងមួយពេញរត់បាន 200Km ឯណោះ ជិះបានឆ្ងាយមែនទែន។ ម្យ៉ាងវិញទៀត សម្រាប់ម៉ូទ័ររបស់ឡាននេះ ត្រូវបានប្រើជាប្រភេទ PMSM មានពាក្យពេញ Permanent magnet synchronous motor ភាគច្រើនម៉ូទ័រនេះគេយកទៅប្រើលើឡានដង់ស៊ីតេថាមពលខ្ពស់ និងមានសំឡេងស្ងាត់ល្អ ហើយឡាន MENGO នេះដែរក៏អាចសណ្តោងរបស់របរធ្ងន់ៗ ក៏បានដែរ។ គួរជំរាបផងដែរ ចំពោះឡានអគ្គិសនី LETIN MENGO នេះមានតម្លៃត្រឹមតែ ១៨២០០ដុល្លារ ហើយសម្រាប់ការធានាវិញទៅដល់ ៣ឆ្នាំ ។ ដូច្នេះប្រសិនអ្នកទាំងអស់ចាប់អារម្មណ៍ចង់ជិះឡានអគ្គិសនីលក្ខណ:គ្រួសារ ជាពិសេសអ្នកដែលរស់នៅបែបទីក្រុង មានមុខរបរ និងការងារក្នុងទីក្រុងភ្នំពេញ ឬបណ្តាខេត្តផ្សេងៗ គឺសាកសមបំផុតសម្រាប់ការជិះផ្លូវជិត និងមានសុវត្ថិភាព ថែមទៀតនោះអាចទាក់ទងផ្ទាល់ទៅកាន់ហ្វេសប៊ុកផេក Car4you Camboida  ឬ EV Cambodia និងតាមរយ:លេខទូរស័ព្ទ 099 22 66 05 ។ បន្ថែមពីនេះបងប្អូនអាចស្វែងយល់បានតាមរយ:គេហទំព័រ CAR 4YOU៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T11:54:06.122Z", "category": "កំពូលអ្នកលក់", "views": 3118, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy" ] }
ដំណឹងល្អ! ក្រុមហ៊ុនជប៉ុន Minebea នឹងដំណើរការសាងសង់រោងចក្រថ្មីលើដី ៥០ ហិកតានៅក្នុងខេត្ដពោធិ៍សាត់	https://business-cambodia.com/articles/minebeamitsumi-factory	ក្រុមហ៊ុន MinebeaMitsumi ដែលជាក្រុមហ៊ុនធំមួយរបស់ជប៉ុន នឹងសាងសង់រោងចក្រថ្មីទី២ របស់ខ្លួននៅកម្ពុជា ដែលមានទីតាំងក្នុងស្រុកក្រគរ ខេត្ដពោធិ៍សាត់ លើផ្ទៃដី៥០ ហិកតា បន្ទាប់ពីដំណើរការជោគជ័យនៅរោងចក្រទី១ ស្ថិតក្នុងរាជធានីភ្នំពេញ។ តាមការបញ្ជាក់ពីឯកឧត្ដម កែវ រតនៈ រដ្ឋមន្ដ្រីក្រសួងរ៉ែ និងថាមពល នៅថ្ងៃទី១៩ ខែមិថុនា ឆ្នាំ២០២៤ បានឲ្យដឹងថា គម្រោងរោចក្រទី២ របស់ក្រុមហ៊ុន MinebeaMitsumi នេះនឹងចាប់ផ្ដើមសាងសង់នៅក្នុងខែ ៩ (កញ្ញា) ឆ្នាំ២០២៤ នេះ ខណៈក្រុមហ៊ុននឹងបោះទុនវិនិយោគសរុបជាង ៦៥០ លានដុល្លារ និងអាចបង្កើតការងារបានរាប់ពាន់កន្លែងជូនពលរដ្ឋក្នុងតំបន់ផងដែរនៅពេលរោងចក្រមួយនេះដំណើរការ។ សម្រាប់ការបើករោងចក្រទី២នេះដែរ ខាងក្រុមហ៊ុននឹងធ្វើការកាត់បន្ថយប្រតិបត្ដិការមួយចំនួននៅក្នុងប្រទេសសិង្ហបុរី ផ្ទេរមករោងចក្រថ្មីនៅប្រទេសកម្ពុជានេះថែមទៀតផង។ សូមជម្រាបថា ក្រុមហ៊ុន MinebeaMitsumi បានបើកដំណើរការអាជីវកម្មរបស់ខ្លួនដំបូងបំផុតនៅក្នុងប្រទេសកម្ពុជា កាលពីឆ្នាំ២០១១  វិនិយោគលើមុខសញ្ញាផលិតម៉ូទ័រខ្នាតតូច ម៉ូទ័រកង្ហារ គ្រឿងបំណែកម៉ាស៊ីន ឧបករណ៍អុបទិចសម្រាប់ទូរសព្ទ ប៊ិកអេឡិចត្រូនិក ឧបករណ៍រំញ័រសម្រាប់ហ្គេមកុំព្យូទ័រ គ្រឿងបង្គុំសៀគ្វីអេឡិចត្រូនិក ផ្ទាំងបញ្ចេញពន្លឺ LED ឧបករណ៍វាស់ជាតិស្ករក្នុងឈាម និងប្រព័ន្ធអំពូលភ្លើងសាធារណៈឆ្លាតវៃ។ ហើយបច្ចុប្បន្នក្រុមហ៊ុនកំពុងផ្ដល់ឱកាសការងារជូនប្រជាពលរដ្ឋចំនួន ៦៩១១នាក់ ដោយក្រុមហ៊ុននេះ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T10:33:40.159Z", "category": "អចលនទ្រព្យ", "views": 5383, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
សម្តីមាសពាន់ឆ្នាំ! កំពូលអ្នកប្រាជ្ញ ខុងជឺ ផ្តាំបើឧស្សាហ៍ខុសក្បួនទាំង៤នេះ ទោះខំយ៉ាងណាក៏នៅតែក្រលំបាក	https://business-cambodia.com/articles/kong-qiu-tell-5-things	មិនថាមនុស្សឆ្លាត ឬល្ងង់ តែការឧស្សាហ៍ដោយមិនដឹងកាលៈទេសៈ ឧស្សាហ៍ធ្វើអ្វីខុសៗ ម្ដងហើយម្ដងទៀត នឹងអាចបង្ករការខាតបង់ជាច្រើនទម្រាំរកផលប្រយោជន៍បាន។ ខាងក្រោមនេះគឺជា ភាពឧស្សាហ៍ខុសក្បួនទាំង៤ ទស្សនវិទូចិន ខុង ជឺ បានពោលផ្តាំកាលពីជាងពីរពាន់ឆ្នាំមុនថា ទោះខំយ៉ាងណាក៏នៅតែក្រលំបាកដែរ៖ ១/. ឧស្សាហ៍ធ្វើគ្រប់យ៉ាង តែខ្ជិលគិត ការខំប្រឹងធ្វើការដោយគិតសំខាន់លើបរិមាណដោយមិនប្រើខួរក្បាល គ្មានផ្លូវអាចឲ្យសម្រេចការងារដែលមានគុណភាពបានទេ។ សាកល្បងផ្លាស់ប្ដូរវិធីធ្វើការជាថ្មី គិតឲ្យបានល្អិតល្អន់មុនចុះដៃធ្វើ និងត្រូវចេះរៀបលំដាប់ការងារណាសំខាន់ៗមុន នោះការងារអ្នកនឹងអាចសម្រេចបានលឿនជាងមុនឆ្ងាយតែម្ដង ថែមទាំងមានគុណភាពផងដែរ មិនមែនចេះតែធ្វើៗទៅ ដោយមិនមានរៀបចំគម្រោងច្បាស់លាស់នោះទេ។ ២/. ឧស្សាហ៍នៅដល់យប់ជ្រៅជ្រុល តែមិនធ្វើរឿងមានប្រយោជន៍ ការធ្វើការរំលងអាធ្រាត្រ ចូលគេងយប់ជ្រៅ ហើយប្រញាប់ក្រោក គឺនឹងបំផ្លាញគំនិតច្នៃប្រឌិតថ្មីៗ ព្រោះខួរក្បាលដែលមិនស្រស់ថ្លា នឹងមិនអាចគិតអ្វីចេញនោះទេ។ មិនត្រឹមតែបំផ្លាញខួរក្បាល ប៉ុន្តែការធ្វើការមិនស្គាល់ថ្ងៃមិនស្គាល់យប់នឹងធ្វើឲ្យសុខភាពយើងទ្រុឌទ្រោមដូចគ្នា។ ៣/. ឧស្សាហ៍ធ្វើរឿងដដែលៗ តែជីវិតមិនរីកចម្រើន អ្នកធ្វើការភាគច្រើនឈ្ងោកធ្វើការងារដដែលៗ នៅក្នុងការិយាល័យមួយថ្ងៃៗជិត១០ម៉ោង ដោយមិនធ្លាប់សួរខ្លួនឯងថា អ្វីដែលកំពុងធ្វើរាល់ថ្ងៃនេះ មានប្រយោជន៍ដល់ជីវិតប៉ុណ្ណា ធ្វើឲ្យខ្លួនឯងរីកចម្រើនឬក៏អត់ និងផ្ដល់អ្វីខ្លះដល់សង្គម? ការប្រឹងប្រែងធ្វើការងារដដែលៗ ដែលមិនផ្ដល់ភាពរីកចម្រើនអ្វីសោះដល់ជីវិត ក៏មិនអាចនាំអ្នកទៅរកជោគជ័យបានដែរ។ ៤/. ឧស្សាហ៍សព្វគ្រប់កិច្ចការ តែចោលគ្រួសារ គ្រួសារត្រូវស្ថិតនៅលំដាប់ទីមួយជានិច្ច។ កុំបណ្ដោយឲ្យការងារបំផ្លាញជីវិតអ្នក។ ភាពរីកចម្រើនផ្នែកការងារ អាចសំខាន់សម្រាប់មនុស្សជាច្រើន ប៉ុន្តែបើគិតឲ្យដិតដល់នោះ វាមិនអាចប្រៀបធៀបជាមួយការមានគ្រួសារដែលកក់ក្ដៅ គួរឲ្យស្រឡាញ់ ព្រោះមិនថាពេលសុខ ឬទុក្ខ ពួកគេគឺជាអ្នកដែលអាចនៅក្បែរយើងជានិច្ច។ យ៉ាងណាមិញ ភាពឧស្សាហ៍ព្យាយាមពុំមែនសុទ្ធតែត្រឹមត្រូវទាំងអស់នោះទេ ឧស្សាហ៍ត្រូវកាលៈទេសៈ ត្រូវបែបផែន ទើបមិននាំឲ្យខុសខាតប្រយោជន៍ ហើយជីវិតរីកចម្រើន កើនទ្រព្យ សម្បូរញាតិ រស់នៅសុខក្សេមក្សាន្ត៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T10:10:22.657Z", "category": "ភាពជាអ្នកដឹកនាំ", "views": 4580, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ល្អណាស់! ក្រុមហ៊ុនល្បី១ កំពុងត្រៀមនាំផលិតផលខ្មែរ៣ប្រភេទនេះ ទៅកាន់ទីផ្សារប្រទេសចិនហើយ	https://business-cambodia.com/articles/company-scitcs	នេះពិតជាដំណឹងដ៏រីករាយមួយសម្រាប់ប្រជាជនកម្ពុជា ខណៈពេលនេះក្រុមហ៊ុន SCITCS ងស្វែងយល់ពីផលិតផលកសិកម្មមានសក្តានុពលកម្ពុជា និងមានគម្រោងនាំផលិតផលកសិកម្មកម្ពុជាទាំងនោះ ដូចជា ស្វាយចន្ទី ដំឡូងមី និងជ័រកៅស៊ូ ដើម្បីទៅផ្គត់ផ្គង់នៅទីផ្សារចិន ជាពិសេសនៅខេត្តស៊ីឈ័ន។ នៅក្នុងជំនួប ឯកឧត្ដម ប្រាក់ ដាវីដ រដ្ឋលេខាធិការ ក្រសួងកសិកម្ម រុក្ខាប្រមាញ់ និងនេសាទ នៅទីស្តីការក្រសួងកសិកម្ម គណៈប្រតិភូក្រុមហ៊ុន SCITCS បានបង្ហាញចំណាប់អារម្មណ៍ថា ក្រោយពីសម្លឹងមើលឃើញពីគុណភាព និងរសជាតិនៃផលិតផលកសិកម្មកម្ពុជា ក្រុមហ៊ុននឹងសហការជាមួយអ្នកផ្គត់ផ្គង់នៅកម្ពុជា ដើម្បីឈានដល់ការនាំចេញទៅកាន់ទីផ្សារគោលដៅរបស់ខ្លួន។ ជាការឆ្លើយតប ឯកឧត្តមរដ្ឋលេខាធិការបានសម្ដែងការស្វាគមន៍ចំពោះចំណាប់អារម្មណ៍របស់ក្រុមហ៊ុន និងថ្លែងអំណរគុណដល់ក្រុមហ៊ុនដែលចាប់អារម្មណ៍លេីគុណភាពនៃផលិតផលកសិកម្មកម្ពុជា។ គួរជម្រាបថា ក្រុមហ៊ុន SCITCS ជាក្រុមហ៊ុនមួយដែលជាអ្នកផ្គត់ផ្គង់ផលិតផលកសិកម្មទៅកាន់ក្រុមហ៊ុន/សហគ្រាសដទៃទៀតនៅទីផ្សារប្រទេសចិនផងដែរ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T08:27:37.851Z", "category": "ចាប់ផ្តើមអាជីវកម្ម", "views": 580, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
សិង្ហបុរីសន្យាបង្កើន ជើងហោះហើរត្រង់មកកម្ពុជា ខណៈកម្ពុជា-សិង្ហបុរីចាប់ដៃគ្នាធ្វើកិច្ចការចំនួន៣ទៀត	https://business-cambodia.com/articles/cambodia-and-singapore-news-	នាឱកាសដំណើរទស្សនកិច្ចផ្លូវការរបស់ សម្តេចមហាបវរធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា ក្នុងជំនួបសម្តែងការគួរសម និងកិច្ចពិភាក្សាការងារជាមួយនិង ឯកឧត្តម Lawrence Wong នាយករដ្ឋមន្ត្រី នៃសាធារណរដ្ឋសិង្ហបុរី កាលពីល្ងាច ថ្ងៃទី១៨ ខែមិថុនា ឆ្នាំ២០២៤ ភាគីកម្ពុជានិងសិង្ហបុរីបានបេ្តជ្ញាបន្តកិច្ចសហប្រតិបត្តិការផ្សេងៗក្រោយចំណងការទូតនៃប្រទេសទាំង២មានរយៈពេលជិត៦០ឆ្នាំ។  ក្នុងនោះភាគីទាំងពីរបានប្តេជ្ញាពង្រីកនិងបង្កើនជើងហោះហើរផ្ទាល់បន្ថែមទៀតកម្ពុជា-សិង្ហបុរី ជាមួយនឹងការខិតខំទាក់ទាញភ្ញៀវទេសចរពីបណ្ដាប្រទេសផ្សងទៀតមកទស្សនាប្រទេសទាំងពីរ។ បន្ថែមពីនោះតាមប្រភពពីក្រសួងព័ត៌មានបានឱ្យដឹងថាបើផ្អែកតាមគេហទំព័រវេបសាយ Phnom Penh airport នាពេលបច្ចុប្បន្ននេះការហោះហើរពីភ្នំពេញទៅសិង្ហបុរី មានពី៣ទៅ៥ជើងក្នុងមួយថ្ងៃៗ។  ខណៈកិច្ចពិភាក្សាលើការពង្រីកសហប្រតិបត្តិការជើងហោះហើរ ជំរុញវិស័យទេសចរណ៍នេះដែរ ភាគីកម្ពុជានិងសិង្ហបុរីក៏បានចាប់ដៃគ្នាចុះអនុស្សរណៈយោគយល់គ្នាលើឯកសារចំនួន៣ទៀត នៅព្រឹកថ្ងៃទី១៩ ខែមិថុនា ឆ្នាំ២០២៤ ដែលមាន សម្តេចមហាបវរធិបតី ហ៊ុន ម៉ាណែត នាយករដ្ឋមន្ត្រីនៃព្រះរាជាណាចក្រកម្ពុជា ជាអធិបតី ដោយកិច្ចការអនុស្សរណៈទាំង៣រួមមាន៖ ១. អនុស្សរណៈនៃការយោគយល់គ្នា រវាងសភាពាណិជ្ជកម្មកម្ពុជា និងសហព័ន្ធធុរកិច្ចសិង្ហបុរី ២. ការចុះហត្ថលេខាសាក្សីភាពស្តីពី “ការចាប់ផ្តើមគម្រោងច្រករបៀងតម្លាភាពហិរញ្ញវត្ថុរវាងគ្រឹះស្ថានធនាគារនិងហិរញ្ញវត្ថុកម្ពុជា និងគ្រឹះស្ថានហិរញ្ញវត្ថុសិង្ហបុរី”។ ៣. អនុស្សរណៈនៃការយោគយល់គ្នា រវាងវិទ្យាស្ថានបណ្តុះបណ្តាលខ្សែច្រវាក់ផ្គត់ផ្គង់ និងភស្តុភារកម្មសិង្ហបុរី និងក្រុមហ៊ុន PPLC Superport & Industrial Co., Ltd. របស់កម្ពុជា។ គួរបញ្ជាក់ផងដែរនៅក្នុងជំនួបរបស់ថ្នាក់ដឹកនាំនៃប្រទេសទាំងពីរ ភាគីទាំងសងខាងក៏បានបន្តពិភាក្សាគ្នាលើ ការពង្រឹងនិងព្រងីកវិស័យលើសំខាន់ៗរបស់ប្រទេសទាំងពីរ កិច្ចពិភាក្សាបញ្ហាក្នុងតំបន់ និងអន្តរជាតិមួយចំនួនដើម្បីចូលរួមក្នុងការកសាងសន្តិភាព ស្ថិរភាព សាមគ្គីភាព និងវិបុលភាពនៅក្នុងតំបន់ និងពិភពលោក ក៏ដូចជាផ្ដល់នូវអត្ថប្រយោជន៍ទៅវិញទៅមកផងដែរ៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T08:25:09.610Z", "category": "ភាពជាអ្នកដឹកនាំ", "views": 312, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
បង្ហាញមុខរ៉ាប៊ីជា BA ថ្មីភ្លាម ក្រុមហ៊ុនទូរស័ព្ទ realme ប្រកាសតម្លៃចេញលក់ស្មាតហ្វូនរចនាម៉ូដស្បែកប្រណិត realme C63 តម្លៃ 189 ដុល្លារ មានបច្ចេកវិទ្យាទំនើបខ្លាំង	https://business-cambodia.com/articles/realme-new-ba	ក្រុមហ៊ុនស្មាតហ្វូន realme ដែលជាក្រុមហ៊ុនស្មាតហ្វូនល្បីឈ្មោះលើពិភពលោក បានប្រកាសពីតម្លៃស្មាតហ្វូនថ្មី realm C63 ដែលជាប្រភេទស្មាតហ្វូនរចនាម៉ូដបែបស្បែកយ៉ាងប្រណិត ចេញលក់ក្នុងតម្លៃពិសេសបំផុតត្រឹមតែ 189 ដុល្លារ! ស្របគ្នានឹងថ្ងៃប្រកាសចេញលក់ស្មាតហ្វូន realme C63 នេះ ក្រុមហ៊ុន realme ក៏បានបង្ហាញមុខ BA ថ្មីជាតារាចម្រៀងល្បីឈ្មោះមួយរូបគឺកញ្ញា រ៉ាប៊ី ថតបង្ហាញសម្រស់យ៉ាងស្រស់ស្អាតជាមួយស្មាតហ្វូនប្រភេទស្បែកប្រណិត realme C63។ តារាចម្រៀងរ៉ាប៊ីត្រូវបានមហាជនទទួលស្គាល់ថាជាតារាចម្រៀងមួយរូប ដែលមានកេរ្តិ៍ឈ្មោះល្បីល្បាញខ្លាំងក្នុងស្រទាប់មហាជនទូទាំងប្រទេសព្រោះតែបទចម្រៀងល្បីៗជាច្រើនបទ ជាពិសេសរូបសម្រស់និងក្បាច់រាំដ៏ទាក់ទាញរបស់នាង។ នេះជាមូលហេតុដែលធ្វើឱ្យតារាចម្រៀងរូបនេះត្រូវបានជ្រើសរើសជា BA ថ្មីរបស់ក្រុមហ៊ុនទូរស័ព្ទលំដាប់ពិភពលោកមួយនេះ។ ស្មាតហ្វូន realme C63 បានបំពាក់នូវបច្ចេកវិទ្យាទំនើបៗបំផុត ដែលមានបំពាក់លើទូរស័ព្ទតម្លៃថ្លៃ ដូចជាកម្លាំងសាកថ្មលឿន 45W លឿនជាងគេបំផុត សាកថ្មតែ 1 នាទី អាចនិយាយទូរស័ព្ទបាន 1 ម៉ោង និងមានបច្ចេកវិទ្យា AI ទំនើបៗជាច្រើនដូចជាការបញ្ជាតាមកាយវិការ        (Air Gestures Control)  បច្ចេកវិទ្យាអេក្រង់ធន់នឹងដៃសើម(Rainwater Smart Touch) បច្ចេកវិទ្យា AI កាត់បន្ថយសំឡេងរំខានពេលនិយាយទូរស័ព្ទ និងមានមុខងារប្រាប់ដំណឹង Mini Capsule 2.0 ដែរ។ ការរចនាម៉ូដស្បែកបែបប្រណិតលំដាប់ទូរស័ព្ទតម្លៃខ្ពស់ដំបូងគេបំផុត ស្មាតហ្វូន realme C63 ត្រូវបានរចនាម៉ូដបែបស្បែកប្រណិត ដែលកន្លងមកមានតែប្រភេទទូរស័ព្ទតម្លៃថ្លៃប៉ុណ្ណោះទើបមានការរចនាម៉ូដបែបនេះ។ ប្រភេទស្បែកមានគុណភាពខ្ពស់ ធន់នឹងស្នាមប្រឡាក់ផ្សេងៗមិនថាជាស្នាមប្រឡាក់កាហ្វេ កូកាកូឡា ក្រែម ឡេ ឬប៊ិចនោះទេ។ ស្បែកបែបប្រណិតរបស់ realme C63 ត្រូវបានសម្រិតសម្រាំងយ៉ាងម៉ត់ចត់ ជួយផ្តល់ងាយស្រួលក្នុងការកាន់ទូរស័ព្ទដោយផាសុកភាព។  កម្លាំងសាកថ្មលឿនបំផុត 45W និងថាមពលថ្មធំ 5000mAh ជាមួយវិញ្ញាបនបត្រធានាការសាកថ្មលឿនដោយសុវត្ថិភាពខ្ពស់បំផុត realme C63 ត្រូវបានបំពាក់ដោយកម្លាំងសាកថ្មល្បឿនជាងគេ 45W ដំបូងគេបង្អស់នៅក្នុងចំណោមទូរស័ព្ទកម្រិតតម្លៃស្រដៀងគ្នា ដែលអាចសាកថ្មទូរស័ព្ទបានដល់ទៅ 50% ក្នុងរយៈពេល 30 នាទី ហើយអាចនិយាយទូរស័ព្ទបាន 1 ម៉ោង បន្ទាប់ពីការសាកថ្ម 1 នាទី។ លើសពីនេះ realme C63 ទទួលបានវិញ្ញាបនបត្រដែលធានាថាប្រព័ន្ធសាកថ្មទូរស័ព្ទបានឆ្លងកាត់ការធ្វើតេស្តយ៉ាងម៉ត់ចត់ និងស្របតាមស្តង់ដារសុវត្ថិភាពខ្ពស់បំផុតក្នុងការសាកថ្មលឿន។ realme C63 បានបំពាក់នូវបច្ចេកវិទ្យា AI (អេអាយ) លំដាប់ខ្ពស់ ដែលមានក្នុងប្រភេទទូរស័ព្ទតម្លៃថ្លៃដូចជាការបញ្ជាតាមកាយវិកា អេក្រង់ធន់នឹងដៃសើម realme C63 នាំមកនូវបច្ចេកវិទ្យាទំនើបៗនៅក្នុងមុខងារ AI(អេអាយ) ។ ដំបូងឡើយបច្ចេកវិទ្យាបញ្ជាដោយកាយវិកា (Air Gestures Control) និងអេក្រង់ធន់នឹងដៃសើម (Rainwater Smart Touch) មានបំពាក់តែលើទូរស័ព្ទ realme ដែលមានតម្លៃថ្លៃប៉ុណ្ណោះ។ បច្ចេកវិទ្យាទាំងពីរនេះគឺបង្កើតឡើងតាមតម្រូវការអ្នកប្រើប្រាស់ដែលចង់បានភាពងាយស្រួលក្នុងការបញ្ជាទូរស័ព្ទដោយមិនបាច់ប៉ះអេក្រង់។ ចំពោះមុខងារបញ្ជាដោយកាយវិកា អ្នកប្រើប្រាស់អាចលេងទូរស័ព្ទក្នុងពេលញ៉ាំអាហារ ហាត់ប្រាណ និងធ្វើម្ហូបជាដើម ដោយអាចមើលវីដេអូនិងទទួលទូរស័ព្ទដោយមិនបាច់ប៉ះអេក្រង់ទេ។ ចំពោះបច្ចេកវិទ្យាអេក្រង់ធន់នឹងដៃសើម គឺធានាដល់ការប្រើប្រាស់ទូរស័ព្ទបានយ៉ាងរលូន បើទោះបីជាដៃសើមទឹកភ្លៀង ឬនៅក្នុងបន្ទប់ទឹកក៏ដោយ។ លើសពីនេះទៅទៀត C63 ក៏មានបច្ចេកវិទ្យា AI កាត់បន្ថយសំឡេងរំខានពេលនិយាយទូរស័ព្ទ និងមានមុខងារប្រាប់ដំណឹង Mini Capsule 2.0 ផងដែរ។   realme C63 ចេញលក់ 2 ពណ៌ គឺពណ៌ខៀវរចនាម៉ូដបែបស្បែក(Leather Blue) និងពណ៌បៃតងបែបគុជ(Jade Green) ដែលតម្លៃលក់ត្រឹម 189 ដុល្លារប៉ុណ្ណោះសម្រាប់ទំហំ 256GB អាចដំឡើង RAM បានដល់ 16GB)។ តម្លៃលក់នេះជាតម្លៃពិសេសបំផុតសម្រាប់ទូរស័ព្ទប្រភេទស្បែកនិងមានបច្ចេកវិទ្យាទំនើបបែបនេះ។ អំពីក្រុមហ៊ុន realme realme គឺជាក្រុមហ៊ុនបច្ចេកវិទ្យាលំដាប់ពិភពលោក ដែលបានធ្វើឱ្យកក្រើកទីផ្សារស្មាតហ្វូនតាមរយៈបច្ចេកវិទ្យាទំនើបឈានមុខគេ។ realme បានផ្តល់នូវជម្រើសស្មាតហ្វូននិងឧបករណ៍បច្ចេកវិទ្យាជាច្រើនប្រភេទដែលមាន Spec ខ្ពស់បំផុត ក៏ដូចជាគុណភាព និងការរចនាម៉ូដលេចធ្លោជាងគេសម្រាប់អតិថិជនសម័យថ្មី។ បង្កើតឡើងដោយលោក Sky Li នៅក្នុងឆ្នាំ 2018 realme បានក្លាយជាក្រុមហ៊ុនកំពូលទាំង 5 ក្នុង 30 ប្រទេស     ទូទាំងសកលលោកក្នុង              រយៈពេលត្រឹមតែ 3 ឆ្នាំ។ realme ក៏បានបោះជំហានចូលទីផ្សារសកល រួមមានប្រទេសចិន និងបណ្តាប្រទេសអាស៊ីអាគ្នេយ៍ អឺរ៉ុប មជ្ឈិមបូពា៍ អាមេរិកឡាទីន និងអាព្រិក ដែលមានអ្នកប្រើប្រាស់សរុបជាង 200 លាននាក់ទូទាំងពិភពលោក។ ឆ្នាំ2024 ជាឆ្នាំនៃការផ្លាស់ប្តូរពាក្យថ្មីទៅជា “Make it real.” ។ តាមរយៈពាក្យស្លោកថ្មីនេះ realme នឹងផ្តោតការយកចិត្តទុកដាក់លើអតិថិជនសម័យថ្មីកាន់តែខ្លាំងនិងធ្វើឱ្យសុបិនពួកគេក្លាយជាការពិត ។ សម្រាប់ព័ត៌មានបន្ថែមសូមចូលទៅកាន់ www.realme.com ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T08:18:20.666Z", "category": "PR", "views": 158, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
ទិញដាក់ហាងមួយទៅ! អេស៊ីលីដាបញ្ចេញម៉ាស៊ីនទំនើប ពេលភ្ញៀវទូទាត់លុយតាមស្គែនQR បញ្ចេញសំលេងឲ្យដឹងច្បាស់ៗ	https://business-cambodia.com/articles/acleda-bank-launched-smartpay-for-customers	រាល់ថ្ងៃបើអ្នកជាអ្នករកស៊ីលក់ដូរ អ្នកច្បាស់ជាត្រូវពិនិត្យមើលពេលអតិថិជនទិញទំនិញឬសេវាកម្មផ្សេងៗហើយទូទាត់តាមរយៈការស្គែនQR តាមKHQR ដើម្បីប្រាកដថាលុយភ្ញៀវបានទូទាត់ទំនិញគឺពិតជាបានចូលក្នុងគណនីរបស់អ្នកដោយជោគជ័យ។ យ៉ាងណាមិញចាប់ពីថ្ងៃនេះតទៅ អ្នកមិនចាំបាច់រវល់ច្រើនក្នុងការផ្ទៀតផ្ទាត់មើលថាតើលុយដែលភ្ញៀវបានទូទាត់តាមQR ចូលកុងហើយឬនៅនោះទេដោយធនាគារ អេស៊ីលីដាបានបញ្ចេញនូវម៉ាស៊ីនទំនើបបញ្ចេញសំលេងឲ្យដឹងពេលភ្ញៀវទូទាត់តាមការស្គែនQRម្ដងៗ។ អេស៊ីលីដា ស្មាតផេ (SmartPay) គឺជាម៉ាស៊ីនដ៏ទំនើប ដំបូងគេ ដែលអាចបញ្ចេញសំឡេង នៅពេលទទួលប្រាក់តាម KHQR និងអាចស្កេនបានគ្រប់ធនាគារ។ យើងមិនចាំបាច់ឆែកមើលលុយ ពេលអ្នកទិញស្កេនចូលទៀតទេ ដោយម៉ាស៊ីននេះនឹងនិយាយប្រាប់ឮច្បាស់ៗតែម្តង។ សម្រាប់បងប្អូនដែលជាអ្នករកស៊ីលក់ដូរចង់បានម៉ាស៊ីនទំនើបនេះសម្រាប់ដាក់ក្នុងហាងអាចចុចនៅទីនេះដើម្បីស្នើ ឬអាចអញ្ជើញទៅសាខាធនាគារ អេស៊ីលីដាដើម្បីស្នើសុំម៉ាស៊ីនទំនើបដែលអេស៊ីលីដាហៅថា ACLEDA SmartPay៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T07:56:28.820Z", "category": "ហិរញ្ញវត្ថុ", "views": 1506, "author": { "first_name": "Toeuy", "last_name": "Hong", "email": "hongteouy@gmail.com" }, "quality_warning": [ "noisy" ] }
ស្ងាត់ៗ គម្រោងផ្លូវជាតិ១ខ្សែ ប្រវែងជាង ១១០ គីឡូម៉ែត្រ សម្រេចការសាងសង់ជិត១០០ភាគរយហើយ	https://business-cambodia.com/articles/national-road-71c-update	គម្រោងសាងសង់ផ្លូវជាតិលេខ៧១C ដែលមានប្រវែងសរុប ១១៤,៦២គីឡូម៉ែត្រ (ចាប់ពីផ្លូវជាតិលេខ៧ ចំណុច PK154+700 ក្នុងខេត្តត្បូងឃ្មុំ ទៅដល់ផ្លូវជាតិលេខ៧១C ចំណុច PK30+400 ក្នុងខេត្តកំពង់ចាម) សម្រេចបានលទ្ធផលជារួមចំនួន ៩៧,៦២%ហើយ គិតត្រឹមបំណាច់ខែឧសភា ឆ្នាំ២០២៤។ នេះបើតាមការបញ្ជាក់ពីក្រសួងសាធារណការ និងដឹកជញ្ជូននៅថ្ងៃទី១៩ ខែមិថុនា ឆ្នាំ២០២៤។ តាមការញ្ជាក់ពីក្រសួង ផ្លូវជាតិដ៏សំខាន់នេះ ផ្នែកខ្លះជាប្រភេទ AC និងខ្លះទៀតជាប្រភេទ DBST ដែលត្រូវបានចុះកិច្ចសន្យាសាងសង់ នៅថ្ងៃទី២០ ខែឧសភា ឆ្នាំ២០២០ និងចាប់ផ្តើមសាងសង់ នាថ្ងៃទី០២ ខែមេសា ឆ្នាំ២០២១ ដោយគ្រោងនឹង បញ្ចប់ការសាងសង់ ក្នុងអំឡុងខែតុលា ឆ្នាំ២០២៤ខាងមុខ ពោលគឺមានរយៈពេលសាងសង់៤២ខែ និងរយៈពេលថែទាំ(ក្នុងកិច្ចសន្យា) ចំនួន២៤ខែ។ សូមជម្រាបថា ផ្លូវជាតិលេខ៧១C ត្រូវបានអនុវត្តការសាងសង់ដោយក្រុមហ៊ុនសំណង់សៀងហៃគ្រុប (SCG) និងប្រឹក្សាបច្ចេកទេសដោយក្រុមហ៊ុន ក្វាងចូវ វ៉ាងអាន ប្រើប្រាស់ហិរញ្ញប្បទានថវិកាពីសាធារណរដ្ឋប្រជាមានិតចិន ដែលមានទំហំថវិកាជាង ១២៩ លានដុល្លារអាមេរិក និងថវិកាបដិភាគរបស់រាជរដ្ឋាភិបាលកម្ពុជាមួយចំនួនផងដែរ។ ក្រុមការងារកំពុងប្រឹងប្រែងដើម្បីបង្ហើយកិច្ចដែលនៅសេសសល់ដូចជា ការគូសគំនូសចរាចរណ៍លើដងផ្លូវ ការងារបំពាក់ផ្លាកសញ្ញាចរាចរណ៍ ការងារដាំបង្គោលគីឡូម៉ែត្រ និងការងារមួយចំនួនទៀត៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T07:21:53.521Z", "category": "អចលនទ្រព្យ", "views": 10949, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy", "short_sentences" ] }
កុំឱ្យចាយពេលយូរ! ក្រសួងមហាផ្ទៃដាក់ឱ្យ ពលរដ្ឋអាចស្នើសុំធ្វើ លិខិតឆ្លងដែនតាមអនឡាញបាន	https://business-cambodia.com/articles/identification-gov-online-	អគ្គនាយកដ្ឋានអត្តសញ្ញាណកម្ម នៃក្រសួងមហាផ្ទៃ បានធ្វើសេចក្តីជូនដំណឹងដល់ប្រជាពលរដ្ឋនិងសាធារណជន លើការបង្កើនប្រសិទ្ធិភាពឱ្យបានកាន់តែល្អជូនប្រជាពលរដ្ឋ អំពីសេវាបន្ថែមលើការផ្តល់លិខិតឆ្លងដែន ដែលមានដូចខាងក្រោម៖ ១. ដើម្បីកាត់បន្ថយពេលវេលារង់ចាំរបស់ប្រជាពលរដ្ឋនៅទីតាំងផ្តល់កឆ្លងដែន អគ្គនាយកដ្ឋាន អត្តសញ្ញាណកម្ម នឹងដាក់ឱ្យប្រើប្រាស់សាកល្បងនូវសេវាផ្តល់ឆ្លងដែន តាមប្រព័ន្ធអនឡាញ (Online) ចាប់ពីថ្ងៃជូនដំណឹងនេះតទៅ ដោយបងប្អូនប្រជាពលរដ្ឋអាចចូលទៅកាន់គេហទំព័រ សេវាអត្តសញ្ញាណកម្ម ឬស្កេន QR Code ដែលមាននៅក្នុងលិខិតខាងក្រោមដើម្បីបំពេញបែបបទ៖ https://online.gdi.gov.kh/login ក្រោយបំពេញបែបបទតាមប្រព័ន្ធអនឡាញរួច សាមីខ្លួនត្រូវអញ្ជើញទៅកាន់ទីស្នាក់ការ ឬ សាខាលិខិតឆ្លងដែនណាមួយតាមការកំណត់ ដើម្បីសម្ភាស ថតរូប ផ្តិតខ្មៅដៃ និងបង់សេវារដ្ឋបាល ដោយភ្ជាប់ជាមួយនូវពាក្យស្នើសុំ (តាមប្រព័ន្ធខាងលើ) និងឯកសារយោង។ ២. ចំពោះប្រជាពលរដ្ឋមានជំងឺធ្ងន់ ឬចាស់ជរា ឬពិការភាព ដែលពុំអាចធ្វើដំណើរទៅកាន់ទីតាំងផ្តល់ សេវាដោយផ្ទាល់បាន សមាជិកគ្រួសារ ឬតំណាងអាចដាក់ពាក្យស្នើសុំទៅកាន់ អគ្គនាយកដ្ឋាន អត្តសញ្ញាណកម្ម ដោយភ្ជាប់ជាមួយនូវសំបុត្របញ្ជាក់ពីពេទ្យ ឬរូបថតអំពីស្ថានភាពនៃអ្នកជំងឺ ឬ ស្ថានភាពអ្នកស្នើសុំ។ ចំពោះគំរូពាក្យស្នើសុំផ្តល់សេវាលិខិតឆ្លងដែនក្រៅទីតាំងផ្លូវការ មានភ្ជាប់ជូនក្នុង ឧបសម្ព័ន្ធ។ អគ្គនាយកដ្ឋានអត្តសញ្ញាណកម្ម នឹងពិនិត្យចាត់ក្រុមការងារ ចុះផ្តល់សេវាដល់ទីតាំង របស់សាមីខ្លួនដោយពុំគិតកម្រៃសេវាបន្ថែម សម្រាប់ទីតាំងនៅក្នុងរាជធានីភ្នំពេញ។ ៣. សម្រាប់បងប្អូនប្រជាពលរដ្ឋ ដែលមានការងារមមាញឹកខ្លាំងនៅថ្ងៃធ្វើការ អាចអញ្ជើញទៅកាន់ ទីស្នាក់ការផ្តល់លិខិតឆ្លងដែននៅ ផ្សារទំនើបអ៊ីអន២ សែនសុខ នៅថ្ងៃចុងសប្តាហ៍ (ថ្ងៃសៅរ៍ និងថ្ងៃអាទិត្យ) ដើម្បីទទួលសេវា។ អាស្រ័យដូចបានជម្រាបជូនខាងលើ សូមសាធារណជន មេត្តាជ្រាបជាព័ត៌មាន ហើយសម្រាប់ព័ត៌មានបន្ថែម សូមទាក់ទងកាន់លេខទូរស័ព្ទប្រចាំការសេវាអត្តសញ្ញាណកម្ម *១២៧១” រៀងរាល់ម៉ោងធ្វើការ លើកលែងតែថ្ងៃឈប់សម្រាក៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T07:18:18.802Z", "category": "ភាពជាអ្នកដឹកនាំ", "views": 5596, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ក្រុមហ៊ុន Khmer Beverages រកឃើញអតិថិជនទី២៩ ដែលឈ្នះរង្វាន់រថយន្ត Ford Ranger ស៊េរីឆ្នាំ ២០២៤	https://business-cambodia.com/articles/customers-win-ford-ranger-2024	ក្រុមហ៊ុន ខ្មែរ ប៊ែវើរីជីស បានរកឃើញអតិថិជនកំពូលសំណាងមួយរូបគឺលោក ផយ កូនអូន ដែលជាអតិថិជនទី២៩ បានគាស់ឈ្នះរង្វាន់រថយន្តស៊េរីទំនើប១គ្រឿងគឺ Ford Ranger 2024 ពីស្រាបៀរកម្ពុជា។ លោក ផយ កូនអូន បាននិយាយថា លោកពិតជាមានអារម្មណ៍រំភើបជាខ្លាំងដែលបានឈ្នះរង្វាន់ពីស្រាបៀរកម្ពុជា ពីព្រោះជីវភាពលោកសព្វថ្ងៃនេះគឺពិបាកខ្លាំងណាស់ ព្រោះលោកត្រឹមជាជាងសំណង់ម្នាក់ហើយត្រូវចិញ្ចឹមកូនរហូតដល់ទៅ ៣នាក់នៅក្នុងបន្ទុកគ្រួសារ។ លោក កូនអូន បាននិយាយថា ជីវិតលោកពិតជាលំបាកខ្លាំងណាស់ពេលដែលកូនឈឺម្តងៗ ព្រោះលោកត្រូវខ្ចីលុយគេដើម្បីយកកូនទៅពេទ្យ តែព្រោះយើងលំបាកពេកពេលខ្លះគេមិនឱ្យខ្ចីឡើយ។ ប៉ុន្តែនៅពេលនេះ លោកពិតជាមានភ័ព្វសំណាងខ្លាំងណាស់ ដែលលោកបានត្រូវរង្វាន់ពិតប្រាកដពីស្រាបៀរកម្ពុជា ហើយបន្ទាប់ពីត្រូវរង្វាន់រថយន្តរួចលោកនឹងប្រើប្រាស់រថយន្តនេះដើម្បីជូនកូនទៅសាលារៀនក៏ដូចជាទុកប្រើប្រាស់ចាំបាច់ពេលកូនឈឺដឹកទៅពេទ្យឬទុកប្រើប្រាស់ពេលមានការចាំបាច់សម្រាប់គ្រួសារហើយលោកនឹងខិតខំប្រឹងប្រែងរកស៊ីបន្តទៀតដើម្បីឱ្យគ្រួសារមានជីវភាពធូធារជាងមុន។ លើសពីនេះទៅទៀត ចំពោះរថយន្តស៊េរីទំនើប Ford Ranger 2024 ដែលឈ្នះចេញពីស្រាបៀរកម្ពុជានេះគឺបកពីកេះថ្មីៗតម្លៃប្រមាណជាង ៤ម៉ឺនដុល្លារដោយក្រុមហ៊ុនបានដឹកជូនអតិថិជនដែលឈ្នះរង្វាន់ដល់ទីតាំងផ្ទាល់គឺស្ថិត នៅក្នុងភូមិកំពង់ស្រែ ឃុំឆ្លូង ស្រុកឆ្លូង ខេត្តក្រចេះ។ ជាមួយគ្នានោះដែរ លោក ផយ កូនអូន ដែលជាអតិថិជនឈ្នះរង្វាន់ពីស្រាបៀរកម្ពុជានេះ បានបង្ហាញអារម្មណ៍ដោយក្តីរំភើបថា លោកពិតជានឹកស្មានមិនដឹងទេថាលោកនឹងមានថ្ងៃនេះពីព្រោះកាលពីមុននៅលោកធ្លាប់តែត្រូវរង្វាន់ទឹកប្រាក់ ១០ម៉ឺនរៀល ២០ម៉ឺនរៀល ឬស្រាបៀរចំនួន ៦កំប៉ុងតែប៉ុណ្ណោះ តែនាពេលនេះគឺលោកឈ្នះរង្វាន់រថយន្តពិតៗពីស្រាបៀរកម្ពុជាតែម្តង។ ក្រុមហ៊ុន Khmer Beverages ក៏សូមអរគុណទៅដល់អតិថិជនទាំងអស់ដែលតែងតែគាំទ្រនិងជឿទុកចិត្តក្រុមហ៊ុនកន្លងមក ហើយនាពេលនេះក្រុមហ៊ុនក៏សូមអបអរសាទរទៅដល់អ្នកឈ្នះរង្វាន់ពីក្រុមហ៊ុន Khmer Beverages ទាំងក្មេង-ចាស់ ហើយសម្រាប់អ្នកដែលមិនទាន់ត្រូវរង្វាន់កុំទាន់អស់សង្ឃឹមគឺក្រុមហ៊ុនមានរង្វាន់ច្រើនណាស់សម្រាប់អតិថិជនដែលគាស់ភេសជ្ជៈចេញពីក្រុមហ៊ុន Khmer Beverages។ គួរបញ្ជាក់ថា រោងចក្រខ្មែរ ប៊ែវើរីជីសដែលផលិត Cambodia Beer និងភេសជ្ជៈល្បីៗដូចជាភេសជ្ជៈប៉ូវកម្លាំង WURKZ ទឹកក្រូចIZE ភេសជ្ជៈ ICY COOL រសជាតិម៉ុងតុល និងទឹកបរិសុទ្ធ កម្ពុជា គឺបំពាក់ជាមួយបច្ចេកវិទ្យាទំនើបបំផុតរបស់អាល្លឺម៉ង់ និងប្រើគ្រឿងផ្សំគុណភាពខ្ពស់នាំចូលពីអឺរ៉ុបស្របតាមស្តង់ដាអន្តរជាតិ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T07:01:57.758Z", "category": "PR", "views": 1181, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ល្អណាស់! យុវតីខ្មែរមួយរូប ហ៊ានចំណាយប្រាក់ផ្ទាល់ខ្លួនដើម្បីដើរស្រាវជ្រាវ“គុនបុរាណខ្មែរ” ទូទាំងប្រទេស	https://business-cambodia.com/articles/raty-so-good	នេះគឺជារឿងដ៏គួរឱ្យសរសើរខ្លាំងមែនទែន សម្រាប់យុវតីខ្មែរមួយរូបគឺកញ្ញា ទ្រី រ៉ាទី ដែលហ៊ានចំណាយប្រាក់ និងពេលវេលាផ្ទាល់ខ្លួនព្រមទាំងកម្លាំងកាយចិត្ត ដើម្បីដើរស្រាវជ្រាវពី “គុនបុរាណខ្មែរ” ទូទាំងប្រទេសកម្ពុជា។ កញ្ញារ៉ាទី បាននិយាយថា ចំពោះការចុះស្រាវជ្រាវអំពី “គុនបុរាណខ្មែរ” នៅតាមបណ្តាខេត្តទូទាំងប្រទេសកម្ពុជានេះ គឺកញ្ញាធ្វើដោយក្តីស្រលាញ់ចេញពីចិត្តដើម្បីចង់ថែរក្សាវប្បធម៌ខ្មែរដែលដូនតាបន្សល់ទុកឱ្យ ដូច្នេះក្នុងនាមយើងជាកូនខ្មែរត្រូវតែប្រឹងរក្សាឱ្យតដល់កូនចៅបានស្គាល់។ កញ្ញារ៉ាទី បាននិយាយបន្តថា បន្ទាប់ពីបានដើរចុះទៅតាមខេត្តហើយបានជួបលោកតាដែលគាត់ចេះពីគុនបុរាណខ្មែរជាច្រើនប្រភេទនេះ គឺកញ្ញាពិតជាមានអារម្មណ៍ថាស្រលាញ់គុនខ្មែរនេះខ្លាំងណាស់ មិនតែប៉ុណ្ណោះកញ្ញាពិតជាមានអារម្មណ៍មោទកភាពជាខ្លាំងដែលបានកើតមកជាកូនខ្មែរ។ ហើយសម្រាប់កញ្ញាផ្ទាល់ ដែលបានខំចំណាយញើសឈាមខ្លួនឯង ក៏ដូចជាពេលវេលាផ្ទាល់ខ្លួន ហើយក៏ត្រូវចំណាយប្រាក់ផ្ទាល់ខ្លួនដើម្បីចុះទៅជួបលោកតាៗដែលបានចេះគុនល្បុក្កតោនិងគុនបុរាណខ្មែរជាច្រើនទៀត គឺកញ្ញាមិនស្តាយក្រោយឡើយកញ្ញាមានតែរំភើបចិត្តទៅវិញទេដែលពួកគាត់ចាស់ៗអស់ហើយប៉ុន្តែនៅតែខំប្រឹងថែរក្សាវប្បធម៌ខ្មែរ ដូច្នេះកញ្ញាក៏មិនខ្លាចក្នុងការជួយថែរក្សាបន្តវេនពីពួកគាត់ដែរ។ ជាក់ស្តែង កាលពីថ្មីៗនេះកញ្ញាបានចុះទៅខេត្តត្បូងឃ្មុំក៏បានជួបលោកតា ង៉ន់ និងលោកតាចយ ដែលពួកគាត់រស់នៅស្ថិតក្នុងវត្តដំរិល ឃុំដំរិល ស្រុកអូរាំងឪ ខេត្តត្បូងឃ្មុំ។ គឺកញ្ញាសង្កេតមើលឃើញថា លោកតាៗចេះក្បាច់គុណច្រើនណាស់ហើយ ថែមទាំងមានសំណង់បុរាណដែលមានអាយុកាលចាប់ពី១០០ ឆ្នាំឡើងទៅផងដែរ។ ហើយប្រិយមិត្តអ្នកអានទាំងអស់គ្នាអាចមកទស្សនាវីដេអូរបស់កញ្ញានិងលោកតាដែលបានហាត់សមក្បាច់គុណល្បុក្កតោរួមគ្នាខាងក្រោមបាន (មានវីដេអូ) ទស្សនាវីដេអូពេញនៅទីនេះ Raty Mission។ គួររំលឹកថា កាលពីថ្ងៃទី២៩ ខែវិច្ឆិកា ឆ្នាំ២០២២ កន្លងទៅនេះ នៅទីក្រុងរ៉ាបាត នៃព្រះរាជាណាចក្រម៉ារ៉ុក នៅក្នុងកិច្ចប្រជុំលើកទី១៧ នៃគណៈកម្មាធិការអន្តររដ្ឋាភិបាលដើម្បីការការពារបេតិកភណ្ឌវប្បធម៌អរូបីរបស់អង្គការយូណេស្កូ បានអនុម័តចុះគុនល្បុក្កតោក្នុងបញ្ជីតំណាងបេតិកភណ្ឌវប្បធម៌អរូបីនៃមនុស្សជាតិរបស់អង្គការយូណេស្កូក្នុងសេចក្តីសម្រេច 17.COM7.b.1៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T05:56:45.661Z", "category": "PR", "views": 378, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ការសិក្សា៖ មនុស្សស្រី មានអត្តចរិតទាំង៥នេះ បង្ហាញថា គេជាមនុស្សរឹងមាំ និងឯករាជ្យខ្ពស់លើជីវិតខ្លួនឯង	https://business-cambodia.com/articles/strong-women-has-these-5-things	ស្រ្តីដែលរឹងមាំពិតប្រាកដត្រូវបានកំណត់ដោយចរិតលក្ខណៈ ភាពអត់ធន់ និងប្រតិកម្មដែលនាងឆ្លើយតប ទៅនឹងបញ្ហាកើតមានក្នុងជីវិត។ ខាងក្រោមនេះ គឺជាអត្តចរិតទាំង៥ បង្ហាញថាមនុស្សស្រីម្នាក់រឹងមាំ និងមានភាពឯករាជ្យខ្ពស់លើជីវិតខ្លួនឯង យោងតាមការសិក្សាផ្នែកចិត្តសាស្ត្រ ដោយ Hack Spirit៖ ១/. នាងជួបការភ័យខ្លាច ប៉ុន្តែមិនអនុញ្ញាតឱ្យវាគ្រប់គ្រងឡើយ៖ នាងមានអារម្មណ៍ភ័យខ្លាច ភាពមិនច្បាស់លាស់ និងការថប់បារម្ភ។ ប៉ុន្តែវាមិនបានបញ្ឈប់នាងពីការរត់តាមក្តីស្រមៃ ឬក្រោកឈរសម្រាប់អ្វីដែលនាងជឿជាក់លើនោះទេ។ នេះពុំមានន័យថា នាងមិនប្រុងប្រយ័ត្ន ឬព្រងើយកណ្តើយចំពោះហានិភ័យឡើយ។ ផ្ទុយទៅវិញ នាងបើកចិត្តទទួលស្គាល់ការភ័យខ្លាចរបស់ខ្លួន និងវាយតម្លៃកម្រិតនៃហានិភ័យនោះ។ ២/. នាងទទួលស្គាល់កំហុស៖ នាងមិនព្យាយាមលាក់បាំងកំហុស ឬធ្វើពុត ដើម្បីបង្ហាញថា ខ្លួនឯងល្អគ្រប់យ៉ាងឡើយ។ នាងយល់ថា ភាពមិនល្អឥតខ្ចោះទាំងនេះ បានធ្វើឲ្យនាងមានលក្ខណៈពិសេស ហើយបង្ហាញថានាងជានរណា។ កំហុសមិនមែនជាអ្វីដែលត្រូវខ្មាស់គេទេ ប៉ុន្តែវាជាអ្វីដែលគួរឲ្យមានមោទកភាព។ យ៉ាងណា កម្រិតនៃការទទួលយកខ្លួនឯងក្នុងផ្នែកអវិជ្ជមាន ពុំងាយស្រួលនោះទេ។ វាត្រូវការភាពក្លាហាន និងការស្រលាញ់ខ្លួនឯងច្រើន ហើយនេះជាអ្វីដែលធ្វើឲ្យនាងរឹងមាំ។ ៣/. នាងអបអរភាពជោគជ័យរបស់អ្នកដទៃ៖ ស្ត្រីខ្លាំងម្នាក់ មើលឃើញជីវិតពុំមែនជាការប្រកួតប្រជែង ដែលនាងត្រូវតែពូកែជាអ្នកផ្សេងឡើយ។ ផ្ទុយទៅវិញ នាងចាត់ទុកវាជាដំណើរមួយដែលមនុស្សគ្រប់គ្នាអាចទទួលបានជោគជ័យតាមផ្លូវរៀងខ្លួន។ មិនថាមិត្តភក្តិកំពុងមានឈ្មោះល្បីល្បាញ បងប្អូនបង្កើតទិញផ្ទះដំបូង ឬមិត្តរួមការងារឡើងតំណែង នាងពិតជារីករាយចំពោះពួកគេ។ ៤/. នាងឲ្យតម្លៃលើឯករាជ្យភាព៖ វាពុំមែនជាការនៅម្នាក់ឯង ឬបដិសេធជំនួយពីអ្នកដទៃទេ ប៉ុន្តែវាជាសមត្ថភាព និងទំនុកចិត្ត ក្នុងការដឹកនាំជីវិតរបស់ខ្លួនឯង ដោយមិនចាំបាច់ពឹងលើអ្នកដទៃដើម្បីសុភមង្គល ឬជោគជ័យរបស់នាងឡើយ។ ៥/. នាងបន្តរៀនសូត្រជានិច្ច៖ ស្រ្តីខ្លាំងម្នាក់យល់ថា នាងមិនដឹងអ្វីទាំងអស់ និងតែងចង់ចេះចង់ដឹង ចង់រីកចម្រើន ចង់កែលម្អខ្លួនឯងឲ្យកាន់តែប្រសើរឡើងពីមួយកម្រិតទៅមួយកម្រិត។ រូបវិទូដ៏ល្បីល្បាញ Albert Einstein ធ្លាប់និយាយថា៖ «នៅពេលដែលអ្នកឈប់រៀន អ្នកនឹងចាប់ផ្តើមស្លាប់»។ សម្រង់នេះពិតជាត្រឹមត្រូវសម្រាប់ស្ត្រីខ្លាំង ព្រោះពួកគេចាត់ទុករាល់បទពិសោធន៍ រាល់ការជួបគ្នាសុទ្ធតែជាឱកាសដើម្បីរៀនសូត្រអ្វីថ្មីៗ។ យ៉ាងណាមិញ ស្ត្រីគឺជាឆ្អឹងខ្នងនៃសេដ្ឋកិច្ច ប្រសិនបើប្រទេសជាតិមួយសម្បូរទៅដោយស្រ្តីឆ្នើម នោះសង្គមជាតិនឹងកាន់តែរីកចម្រើនឈានមុខ មានកំណើននៃការអភិវឌ្ឍកាន់ខ្លាំង៕ អត្ថបទដោយ៖ កាន់ ដារ៉ា (ស្មេរពនេចរ) សៀវភៅ «ច្រវាក់ប្រាក់ខែ» (កសាងក្ដីស្រមៃនៅកន្លែងការងារ ចេះបង្កើតចំណូលច្រើនប្រភព) តម្លៃពិសេសត្រឹម ១២$ ប៉ុណ្ណោះ។ បញ្ជាទិញតាម  https://t.me/hangchhengH24	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T04:47:17.517Z", "category": "ភាពជាអ្នកដឹកនាំ", "views": 13674, "author": { "first_name": "Kan", "last_name": "Dara", "email": "kanndara19@gmail.com" }, "quality_warning": [ "noisy" ] }
ប្រញាប់ឡើង! ធនាគារ ABA កំពុងរើ.សបុ.គ្គលិ.កហាត់ការរាប់.រយនាក់ទោះគ្មានបទពិសោធន៍ក៏ធ្វើបាន	https://business-cambodia.com/articles/can-register	សម្រាប់សិស្សានុសិស្សដែលកំពុងតែបន្តការសិក្សានៅទីក្រុងភ្នំពេញ ជាពិសេសនោះសម្រាប់អ្នកដែលមានក្តីស្រមៃចង់ធ្វើការនៅធនាគារ ពេលនេះឱកាសល្អបានមកដល់ហើយ ពីព្រោះធនាគារ ABA កំពុងតែរើសបុគ្គលិកហាត់ការ ៣០០នាក់ទោះជាគ្មានបទពិសោធន៍ក៏អាចដាក់ពាក្យធ្វើការបានដែរ។ យោងតាមការចុះផ្សាយនៅលើហ្វេសប៊ុកផេកផ្លូវការរបស់ ABA Careers បានឱ្យដឹងថា ធនាគារ ABA កំពុងជ្រើសរើសបុគ្គលិកហាត់ការជាច្រើននាក់សម្រាប់បំពេញមុខតំណែងជាច្រើន។ ដូច្នេះសម្រាប់សិស្សនិស្សិតដែលពុំទាន់មានបទពិសោធន៍ សូមរួសរាន់ឡើង កុំឱ្យឱកាសនេះកន្លងផុតទៅឱ្យសោះ។ សម្រាប់ព័ត៌មានបន្ថែមទាក់ទងជាមួយការរើសបុគ្គលិកឬបងប្អូនដែលចង់ដាក់ពាក្យធ្វើការសូមដាក់ទៅតាមលីងអ៊ីមែល ៖ jobs@ababank.com ផ្ញើ CV របស់អ្នកតាមរយៈ៖ https://t.me/ababankrecruitment និងបង្កើតគណនី និងដាក់ពាក្យការងារ: careers.ababank.com៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T04:37:25.848Z", "category": "ព័ត៌មានថ្មីៗ", "views": 13752, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ភ្លៀងជោគជាំបែបនេះ តើផ្លូវត្រពាំងរពៅ-វាលរេញ ២០K.m ត្រូវការពេលវេលាប៉ុន្មានដើម្បីធ្វើដំណើរ?	https://business-cambodia.com/articles/veal-renh-road-	កំណាត់ផ្លូវជាតិលេខ៣ ដែលតែងតែទទួលការរិះគន់ថា ពិបាកធ្វើដំណើរ ត្រពាំងរពៅ-វាលរេញ ត្រូវបានសិក្សាសាងសង់់ជាបន្ដបន្ទាប់ ដើម្បីសម្រួលការធ្វើដំណើរដល់បងប្អូន ក៏ប៉ុន្ដែដំណើរនៃការសាងសង់ផ្លូវនេះឡើងវិញ ហាក់មិនរលូន ដោយសារតែត្រូវការចំណាយច្រើន។ យ៉ាងណាមិញ ផ្លូវនេះ មិនពិបាកដូចមុនឡើយ គឺបងប្អូនអាចធ្វើដំណើរបាន។ ដោយយោងតាមការបង្ហោះលើបណ្ដាញសង្គម របស់លោកផន រឹម អ្នកនាំពាក្យក្រសួងសាធារណការ និងដឹកជញ្ជូ បានឱ្យដឹងថា កំណាត់ផ្លូវជាតិលេខ៣(ត្រពាំងរពៅ-វាលរេញ)មានស្ថានភាព នៃការធ្វើដំណើរមមាញឹកជាធម្មតា ទាំងរថយន្តតូច រថយន្តធំ និងទោចក្រយានយន្ត ដែលប្រើប្រាស់ថេរវេលារង្វង់ជាង ២០-៣០នាទីលើចម្ងាយផ្លូវជាង ២០គីឡូម៉ែត្រនេះ។ កន្លងមក ឯកឧត្តម ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន តែងតែយកចិត្តទុកដាក់ខ្ពស់ និងបានចង្អុលបង្ហាញដល់អង្គភាពពាក់ព័ន្ធ ជាពិសេសមន្ទីរសាធារណការ និងដឹកជញ្ជូន ខេត្តព្រះសីហនុ បន្តថែទាំ កៀរកិន បង្ហាប់ ស្រោចទឹក សម្រួលការធ្វើដំណើររបស់បងប្អូនប្រជាពលរដ្ឋជាប្រចាំ(ខួប) មុននឹងឈានទៅដល់ការអនុវត្តការងារសាងសង់ជាក់ស្តែងឱ្យស្របទៅតាមបទដ្ឋានបច្ចេកទេសខ្ពស់នាពេលខាងមុខ។ សូមបញ្ជាក់ថា កំណាត់ផ្លូវជាតិលេខ៣ (ត្រពាំងរពៅ-វាលរេញ) ប្រវែងជាង២០គីឡូម៉ែត្រ ជាប្រភេទដីស្អុយ បៀមទឹកខ្លាំង ដែលមានជម្រៅជ្រៅជិត ២០ម៉ែត្រ។ ដើម្បីឱ្យការស្ថាបនាកំណាត់ផ្លូវនេះឡើងវិញជាប់ធន់បានយូរ ទាមទារការប្រើប្រាស់បច្ចេកសាងសង់ខ្ពស់ ជាពិសេសការសាងសង់គ្រឹះទម្រស្រទាប់កម្រាលផ្លូវតែម្តង។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T04:13:09.724Z", "category": "អចលនទ្រព្យ", "views": 473, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
MoneyGram ចាប់ដៃគូជាមួយធនាគារ ព្រីនស៍ សម្រាប់ការបើកដំណើរការថ្មី និងយុទ្ធនាការប្រូម៉ូសិនដ៏អស្ចារ្យ	https://business-cambodia.com/articles/money-gram-money-gram-chab-daikou-cheamuoy-thneakear-prutthea-chary-baek-damnaerkar-thmei-ning-komrong-brau-mau-sen	ភ្នំពេញ ថ្ងៃទី 6 ខែមិថុនា ឆ្នាំ 2024 កាលពីពេលថ្មីៗនេះ MoneyGram បានបង្កើតភាពជាដៃគូ ដើម្បីផ្តល់ជូនអតិថិជននូវអត្ថប្រយោជន៍ពិសេសក្នុងការផ្ទេរប្រាក់។ កិច្ចសហការនេះមានគោលបំណងធ្វើឱ្យប្រសើរឡើងនូវបទពិសោធន៍អតិថិជនទាំងមូល ដោយធានាបាននូវពេលវេលានៃការធ្វើប្រតិបត្តិការលឿនជាងមុន កាត់បន្ថយថ្លៃចំណាយ និងការផ្តល់ជូនជាអាទិភាពសម្រាប់អតិថិជនដោយភាពស្មោះត្រង់។ តាមរយៈការប្រើប្រាស់ចំណុចប្រសព្វខ្លាំងរបស់ក្រុមហ៊ុនទាំងពីរ គំនិតផ្តួចផ្តើមនេះនឹងផ្តល់នូវការបង្កើនតម្លៃ និងភាពងាយស្រួលសម្រាប់អតិថិជនដែលត្រូវការសេវាផ្ទេរប្រាក់អន្តរជាតិ ដែលអាចជឿទុកចិត្តបាន ដោយបង្ហាញពីការប្តេជ្ញាចិត្តចំពោះសេវាកម្មដ៏លេចធ្លោ និងការពេញចិត្តរបស់អតិថិជន។ MoneyGram គឺជាក្រុមហ៊ុនបច្ចេកវិទ្យាហិរញ្ញវត្ថុ ឈានមុខគេលើពិភពលោក ដែលសម្រួលដល់ការផ្ទេរប្រាក់ជាសកលដោយរលូន។ ថ្មីៗនេះ MoneyGram បានចាប់ផ្តើមភាពជាដៃគូជាមួយធនាគារ ព្រីនស៍ និងផ្តល់ជូនប្រូម៉ូសិនដល់អតិថិជន។ ការផ្ដល់ប្រូម៉ូសិននេះត្រូវបានប្រព្រឹត្តឡើងដើម្បីបំពេញតាមតម្រូវការនានាដូចជា ការផ្ទេរប្រាក់សម្រាប់ថ្លៃសិក្សានៅបរទេស ការជូនជាកាដូ ឬការចំណាយផ្សេងៗទូទៅ។ សេវាកម្មនេះពិតជាផ្តល់ជូនអតិថិជនយើងនូវភាពស្ងប់ចិត្ត និងសុវត្ថិភាព ហើយអាចប្រតិបត្តិការបានយ៉ាងងាយស្រួលនៅគ្រប់សាខាធនាគារ ព្រីនស៍។ “ខ្ញុំមានក្តីរំភើបជាខ្លាំងក្នុងការពង្រីកបណ្តាញរបស់យើង និងកំណើនចេញក្រៅប្រទេសជាមួយនឹងធនាគារ ព្រីនស៍។ ឥឡូវនេះ ជនបរទេស និងបុគ្គលិកធ្វើការដែលរស់នៅក្នុងប្រទេសកម្ពុជាអាចរីករាយនឹងការផ្តល់ជូនពិសេសនេះ។ យើងរីករាយក្នុងការធ្វើឲ្យក្រុមគ្រួសារអ្នកកាន់តែជិតស្និទ្ធតាមរយៈការផ្ទេរប្រាក់ទៅគ្រប់ទីកន្លែងដែលជាទីទុកចិត្ត និងរហ័ស” — នេះបើយោងតាមសម្តីលោក Vijay Raj Poduval ប្រធានប្រចាំតំបន់អាស៊ីអាគ្នេយ៍ និងឥណ្ឌូចិន។ ធនាគារ ព្រីនស៍ ភីអិលស៊ី ជាគ្រឹះស្ថានធនាគារពាណិជ្ជឈានមុខគេដែលមានបណ្តាញធំទូលាយនៃសាខាចំនួន 36 និងទីតាំងទូ ATM ចំនួន 85 ទីតាំងដែលកំពុងប្រតិបត្តិការទូទាំងប្រទេស។ លោក ហ៊ន់ សុរចនា នាយកប្រតិបត្តិ និងជានាយកគ្រប់គ្រងធនាគារ ព្រីនស៍ បានមានប្រសាសន៍ថា “ខ្ញុំមានមោទកភាពដែលបានប្រកាសពីភាពជាដៃគូយុទ្ធសាស្ត្ររបស់ធនាគារ ព្រីនស៍ ជាមួយ MoneyGram ដែលជាក្រុមហ៊ុនផ្ដល់សេវាផ្ទេរប្រាក់អន្តរជាតិដ៏ល្បីមួយ ដើម្បីផ្តល់ជូនអតិថិជនយើងនូវកម្រៃជើងសារពិសេសត្រឹមតែ 3 ដុល្លារក្នុងមួយប្រតិបត្តិការ។ ជាមួយនឹងទឹកប្រាក់ផ្ទេរអតិបរមាចំនួន 10,000ដុល្លារ ក្នុងមួយថ្ងៃដែលមានសុពលភាពចាប់ពីថ្ងៃទី 03 ខែមិថុនា ដល់ថ្ងៃទី 03 ខែធ្នូ ឆ្នាំ 2024។ សូមស្វាគមន៍អតិថិជនរបស់យើង សម្រាប់ការធ្វើប្រតិបត្តិការផ្ទេរប្រាក់នៅគ្រប់សាខារបស់ធនាគារ ព្រីនស៍ ដែលការផ្តល់ជូនពិសេសនេះគឺជាសក្ខីភាពបញ្ជាក់ពីការយកចិត្តទុកដាក់របស់យើងក្នុងការផ្តល់ជូនអតិថិជននូវសេវាកម្មធនាគារទំនើបៗ និងដំណោះស្រាយហិរញ្ញវត្ថុផ្សេងៗ។ ប្រសិនបើលោកអ្នកកំពុងស្វែងរកមធ្យោបាយផ្ទេរប្រាក់ទៅក្រៅប្រទេសដែលអាចទុកចិត្តបាន និងមានប្រសិទ្ធភាព ការផ្តល់ជូនដ៏រំភើបមួយនេះ គឺជាអ្វីដែលអ្នកមិនគួរខកខានឡើយ។ ប្រូម៉ូសិននេះត្រូវបានរៀបចំឡើងដើម្បីបំពេញតម្រូវការដ៏ទូលំទូលាយ មិនថាអ្នកកំពុងផ្តល់ជំនួយដល់សមាជិកគ្រួសារនៅឯក្រៅប្រទេស គ្រប់គ្រងការចំណាយផ្សេងៗនៅបរទេស ឬគ្រាន់តែត្រូវការសេវាកម្មដែលអាចទុកចិត្តបានដើម្បីផ្ញើប្រាក់ឆ្លងពីប្រទេសមួយទៅកាន់ប្រទេសមួយទៀត។ តាមរយៈការទាញយកអត្ថប្រយោជន៍ពីការផ្តល់ជូននេះ អ្នកនឹងរីករាយជាមួយអត្ថប្រយោជន៍ជាច្រើនដែលនឹងធ្វើឱ្យប្រតិបត្តិការអន្តរជាតិរបស់អ្នកកាន់តែរលូន និងមានតម្លៃសមរម្យ។ យើងយល់ពីសារៈសំខាន់នៃវិធីសាស្រ្តដែលរហ័ស សុវត្ថិភាព និងមានប្រសិទ្ធភាពក្នុងការគ្រប់គ្រងការផ្ទេរប្រាក់ទៅក្រៅប្រទេសរបស់អ្នក។ នោះហើយជាមូលហេតុដែលយើងចង់ឱ្យអ្នកស្វែងយល់បន្ថែមអំពីឱកាសពិសេសនេះ ដោយចូលទៅកាន់សាខាធនាគារ ព្រីនស៍។ ក្រុមការងាររបស់យើងបានត្រៀមខ្លួនរួចជាស្រេច ដើម្បីផ្តល់ជូននូវព័ត៌មានទាំងអស់ដែលអ្នកត្រូវការ និងទទួលបានអត្ថប្រយោជន៍ពីសេវាកម្មរបស់យើងនៅថ្ងៃនេះ។ សូមកុំឲ្យឱកាសមួយនេះកន្លងផុតទៅ ដើម្បីធ្វើឱ្យការផ្ទេរប្រាក់ទៅក្រៅប្រទេសរបស់អ្នកកាន់តែងាយស្រួល និងមានប្រសិទ្ធភាពជាងមុន។ សូមចូលមកកាន់សាខាធនាគារ ព្រីនស៍ និងស្វែងយល់ពីរបៀប ដែលយើងអាចបំពេញតម្រូវការហិរញ្ញវត្ថុអន្តរជាតិរបស់អ្នកជាមួយនឹងការផ្តល់ជូនពិសេសនេះ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-19T02:09:49.100Z", "category": "PR", "views": 950, "author": { "first_name": "Sopheak", "last_name": "Pich", "email": "sopheakpich653@gmail.com" }, "quality_warning": [ "noisy" ] }
ដំណឹងល្អ! តាមការស្នើសុំរបស់កម្ពុជា ថៃសម្រេចមិនយកកម្រៃសេវាចំពោះយានយន្ត ឆ្លងកាត់សា្ពនស្ទឹងបត់-បាងណងអៀងទេ	https://business-cambodia.com/articles/cambodia-thailand-friendship-bridge	ជាដំណឹងល្អសម្រាប់ប្រជាពលរដ្ឋដែលធ្វើដំណើរតាមស្ពានមិត្ដភាពកម្ពុជា-ថៃ ឬស្ពានស្ទឹងបត់-បាងណងអៀង ខណៈរាជរដ្ឋាភិបាលប្រទេសថៃបានសម្រេចមិនយកកម្រៃសេវាចំពោះយានយន្តដែលឆ្លងកាត់ស្ពានមិត្តភាពនេះនោះឡើយ បន្ទាប់ពីមានការស្នើសុំរបស់ភាគីប្រទេសកម្ពុជា។ យោងតាមការដកស្រង់ពីក្រសួងសាធារណការ និងដឹកជញ្ជូន បានឲ្យដឹងថា ដោយទទួលបានអនុសាសន៍ណែនាំដ៏ខ្ពង់ខ្ពស់ពីសម្តេចធិបតី ហ៊ុន ម៉ាណែត នាយករដ្ឋមន្រ្តី នៃព្រះរាជាណាចក្រកម្ពុជា នៅថ្ងៃទី១៧ ខែមិថុនា ឆ្នាំ២០២៤ ឯកឧត្តម ប៉េង ពោធិ៍នា រដ្ឋមន្ត្រីក្រសួងសាធារណការ និងដឹកជញ្ជូន ជួបប្រជុំទ្វេភាគីជាមួយ ឯកឧត្តម ស៊ុរិយៈ ជឹងរ៊ុងរឿងគីត (Suriya Jungrungreangkit) ឧបនាយករដ្ឋមន្រ្តី រដ្ឋមន្រ្តីក្រសួងដឹកជញ្ជូននៃព្រះរាជាណាចក្រថៃ លើការគ្រប់គ្រង ថែទាំ និងប្រើប្រាស់សា្ពនមិត្តភាពកម្ពុជា-ថៃ តាមរយៈប្រព័ន្ធវីដេអូ ដោយមានការអញ្ជើញចូលរួមពីសំណាក់ថ្នាក់ដឹកនាំ និងមន្រ្តីជំនាញនៃក្រសួងទាំងពីរ។ ជាលទ្ធផល ភាគីថៃបានបញ្ជាក់ជូនភាគីកម្ពុជាថា ខណៈពេលនេះភាគីថៃនឹងរក្សាគោលការណ៍មិនយកកម្រៃសេវាចំពោះយានយន្តដែលឆ្លងកាត់ស្ពានមិត្តភាពនេះស្របតាមការស្នើសុំរបស់ភាគីកម្ពុជា។ ទន្ទឹមនឹងនេះ ភាគីទាំងពីរក៏បានឯកភាពគ្នាក្នុងការពិនិត្យមើលពេលវេលាសមស្របមួយ រៀបចំកិច្ចប្រជុំក្នុងក្របខណ្ឌកិច្ចសហប្រតិបត្តិការដឹកជញ្ជូនទ្វេភាគី និងកម្មវិធីចុះទៅពិនិត្យទីតាំងជាក់ស្ដែងនៅច្រកទ្វារព្រំដែនអន្តរជាតិស្ទឹងបត់-បាណងអៀន នាពេលខាងមុខ។ សូមជម្រាបថា ស្ពានមិត្ដមានកម្ពុជា-ថៃនេះ មានទីតាំងឋិតនៅក្នុងភូមិសាស្ត្រ ក្រុងប៉ោយប៉ែត ខេត្តបន្ទាយមានជ័យ មានប្រវែងសរុប៦២០ម៉ែត្រ និងទទឹង១៧ម៉ែត្រ ក្រាលបេតុងកៅស៊ូ (AC) នៅផ្ទៃខាងលើស្ពាន ដោយក្នុងនោះរួមមាន៖ តួស្ពានប្រវែង១៣០ម៉ែត្រ នៅក្នុងទឹកដីកម្ពុជាប្រវែង៦៥ម៉ែត្រ នៅក្នុងទឹកដីថៃ ប្រវែង៦៥ម៉ែត្រ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-18T06:52:52.983Z", "category": "អចលនទ្រព្យ", "views": 1371, "author": { "first_name": "Bunthoeun", "last_name": "Koem", "email": "koembunthoeun10@gmail.com" }, "quality_warning": [ "noisy" ] }
ធ្លាប់រកស៊ីខាតស្ទើរខ្សោះខ្លួន តែបុគ្គលទាំង៣រូបនេះ អាចរំដោះខ្លួនពីភាពបរាជ័យតាមវិធីទាំងនេះ	https://business-cambodia.com/articles/3-people-share-tip	ការរកស៊ីមានខាតមានចំណេញគឺជារឿងធម្មតា ប៉ុន្តែអាចរក្សាអាយុជីវិតអាជីវកម្មឲ្យឈរជើងរស់នៅបានយូរអង្វែង ជាពិសេសឆ្លងកាត់ដំណាក់កាលខាតដំបូង បញ្ហាលំបាកលំបិនរុកកួនទាញដៃទាញជើងចុះទឹកក្រពើឡើងលើខ្លា នៅតែអាចរក្សាដង្ហើមអាជីវកម្មបានមិនមែនជារឿងងាយស្រួលនោះទេ។ ខាងក្រោមនេះគឺជាសហគ្រិន ៣រូប ដែលធ្លាប់រកស៊ីខាតស្ទើរខ្សោះខ្លួន តែបុគ្គលទាំង៣រូបនេះ អាចរំដោះខ្លួនពីភាពបរាជ័យតាមវិធីរៀងៗខ្លួនទាំងនេះ៖ ១. លោក Elon Musk ត្បិតពេលនេះលោក Elon Musk ជោគជ័យខ្លាំងក្នុងការធ្វើជំនួញ និងបានគ្រងតំណែងជាមហាសេដ្ឋីលេខមួយលើលោកក៏ពិតមែន ប៉ុន្តែលោកក៏បានរងការបរាជ័យដួលងើបៗជាច្រើនសារផងដែរ។ ជាក់ស្តែង ក្នុងឆ្នាំ ២០០២ លោកបានបើកក្រុមហ៊ុន SpaceX ជាមួយលុយ ក្នុងទំហំ ១០០លានដុល្លារ។ រឿងរ៉ាវដ៏ជូរចត់នៅពីក្រោយភាពជោគជ័យនៃក្រុមហ៊ុន SpaceX ដែលជាក្រុមហ៊ុនឯកជនដំបូងគេបង្អស់ក្នុងវិស័យអវកាស គឺដើមឡើយ លោក Elon Musk បានផលិតរ៉ុកកែតម៉ាស៊ីនមួយ (Falcon 1) ចំនួន៣គ្រឿងជាមួយទឹកលុយដែលលោកបានត្រៀម ហើយការសាកល្បងទាំង៣លើក សុទ្ធតែបរាជ័យ ។ នៅពេលនោះ ក្រុមហ៊ុនលោកបានប្រឈមនឹងវិបត្តិហិរញ្ញវត្ថុធ្ងន់ធ្ងរ ស្ទើរតែក្ស័យធនទៅហើយ។ រឿងដែលលោកបានធ្វើ ដើម្បីស្រោចស្រង់ស្ថានភាពឲ្យល្អប្រសើរឡើងវិញនោះគឺ៖ ១/. កុំចាប់ផ្តើមដោយផលិតផល ប៉ុន្តែត្រូវចាប់ផ្តើមដោយបញ្ហា៖ ក្រុមហ៊ុនSpaceX មិនបានចាប់ផ្តើមឡើងដោយការបង្កើតគ្រាប់រ៉ុកកែតសម្រាប់បង្ហោះដោយខ្លួនឯងទេ។ ក្នុងពេលដំបូងៗលោក Elon Musk និងក្រុមអ្នកផ្តល់ប្រឹក្សាធ្វើដំណើរទៅប្រទេសរុស្ស៊ីពីរដងដើម្បីទិញគ្រាប់រ៉ុកគែតឆ្លងទ្វីប។ បញ្ហាស្ថិតនៅត្រង់ថាពួករុស្ស៊ីទាំងនោះមិនគោរពលោក ពីរបីឆ្នាំក្រោយមក លោក Elon Musk និងក្រុមហ៊ុនSpaceX ក៏បង្កើតគ្រាប់រ៉ុកគែតដោយខ្លួនឯងបាន។    ២/. ស្រាវជ្រាវជាមុន៖ លោក Elon Musk អានសៀវភៅគ្រប់ប្រភេទទាក់ទងនឹងការផលិតគ្រាប់រ៉ុកកែតដែលអាចរកបានទាំងចាស់ទាំងថ្មី។ ជាងនេះទៅទៀត លោក Elon Musk ដឹងច្បាស់ថា មានសហគ្រិនផ្សេងទៀតដែរធ្លាប់សាកល្បងក្នុងវិទ្យាសាស្រ្តរ៉ុកកែតនេះនិងបរាជ័យ។ ដូច្នេះលោកសិក្សាអំពីអ្វីដែលគេបានធ្វើ រៀនពីកំហុសរបស់គេដើម្បីជៀសវាងកំហុសដដែលៗ។   ៣/. ទទួលយកបញ្ហាប្រឈម៖ ផែនការដំបូងរបស់លោក Elon Musk គឺចង់លើកទឹកចិត្តសាធារណជន និងប្រមូលដើមទុនកាន់តែច្រើនទៀតសសម្រាប់អង្គការNASA។ ប៉ុន្តែនៅពេលលោក Elon Musk ស្រាវជ្រាវកាន់តែច្រើន លោកក៏កាន់តែដឹងអង្គការNASA មានបញ្ហាផ្ទាល់ខ្លួនលើពីដើមទុនទៅទៀត។ លោកចាប់ផ្តើមយល់មូលហេតុដែលអ្វីៗទាក់ទងនឹងការធ្វើដំណើរទៅក្នុងលំហមានតម្លៃខ្ពស់ខ្លាំង។ ដូច្នេះលោក Elon Musk ក៏ចាប់ផ្តើមគិតកាន់តែធំ។ បើលោកអាចទម្លាក់តម្លៃធ្វើដំណើរទៅក្នុងលំហ លោកនឹងមានឱកាសកាន់តែច្រើន។   ៤/. ធ្វើឱ្យមនុស្សគ្រប់គ្នាក្លាយជាម្ចាស់៖ ក្នុងពេលដែលបុគ្គលិកក្រុមហ៊ុនSpaceX មានចំនួនកាន់តែច្រើន លោក Elon Musk ចង់លើកទឹកចិត្តបុគ្កលិកទាំងនោះឱ្យមានភាពម្ចាស់ការកាន់តែខ្លាំងដែរ។ ដោយសារបុគ្គលិកទាំងនោះចាយលុយរបស់លោក លោកក៏បង្កើតគំនិតឱ្យបុគ្គលិកទាំងនេះចេះសន្សំសំចៃខ្លះ។ ក្រុមបុគ្គលិកដំបូងៗទទួលបានចំណែកហ៊ុនធំៗ។ ជាលទ្ធផល ក្រុមការងារធ្វើកិច្ចការធំដោយចំណាយធនធានអស់កាន់តែតិច។  ៣. លោក  Jeff Bezos ក្នុងដំណើរជីវិតលើវិស័យជំនួញរបស់លោក Jeff Bezos ក្រោយឆ្លងកាត់ការបរាជ័យជាច្រើនលើកច្រើនសារទម្រាំតែអាចកសាងក្រុមហ៊ុនយក្ស Amazon មានតម្លៃរាប់ពាន់លានដុល្លារបានដូចនាពេលបច្ចុប្បន្ននេះ ត្រូវពើបប្រទះនូវរឿងជាច្រើន។ លោកបានរៀនសូត្រនូវមេរៀនធំៗមួយចំនួនពីបទពិសោធន៍កន្លងមក និងព្យាយាមអនុវត្តតាមរហូតទទួលបានលទ្ធផលគួរជាទីគាប់ចិត្ត។ រឿងដែលលោកបានធ្វើនោះគឺ៖ ១/. ផ្តោតការយកចិត្តទុកដាក់ ស្រលាញ់អាជីវកម្មប្រៀបដូចជាគូជីវិត៖ លោកបាននិយាយកាលពីថ្ងៃទី៦ ខែមិថុនា កន្លងមកថា «អ្នកត្រូវតែមានចំណូលចិត្តខ្លះៗលើអ្វីដែលអ្នកចង់អភិវឌ្ឍន៍ និងធ្វើការព្រោះ បើមិនដូច្នេះទេអ្នកនឹងប្រកួតប្រជែងជាមួយអ្នកដែលមានចំណូលចិត្តច្រើនជាងអ្នក ហើយពួកគេនឹងអាចចេញផលិតផល និងសេវាកម្មដែលល្អជាងអ្នក»។ លោកបានបន្ថែមថា សហគ្រិនគួរតែធ្វើអ្វីដែលមានការជំរុញពីគោលដៅច្បាស់លាស់ មិនមែនគិតពីលុយតែមួយមុខទេ ។ ២/. ទទួលយកហានិភ័យ និងរៀនពីការបរាជ័យ៖ លោក Bezos បាននិយាយថា «ប្រសិនបើអ្នករកឃើញគំនិតអាជីវកម្មមួយហើយវាមិនមានហានិភ័យទេ… នោះវាប្រហែលជាមានន័យថាមានអ្នកធ្វើវាហើយ… ដូច្នេះអ្នកត្រូវតែមានអ្វីដែលមានហានិភ័យខ្ពស់ ហើយអ្នកត្រូវតែទទួលស្គាល់ថា មានផ្លូវជាច្រើនដែលអាជីវកម្មរបស់អ្នកអាចនឹងបរាជ័យ»។ លោកបានបន្ថែមថា ទំហំនៃហានិភ័យ និងការបរាជ័យត្រូវតែកើនឡើងតាមទំហំក្រុមហ៊ុន ។ ៣/. ងាយផ្លាស់ប្តូរគំនិត៖ លោក Bezos បានរៀនសូត្រច្រើនពីការប្រាស្រ័យទាក់ទងជាមួយនឹងមនុស្សដែលមានឥទ្ធិពលធំៗជុំវិញពិភពលោកថា មនុស្សដែលជោគជ័យ គឺជាមនុស្សដែលពូកែស្តាប់ និងពូកែផ្លាស់ប្តូរគំនិត ។ សម្រាប់លោកមនុស្សដែលតែងតែឈ្នះ គឺជាមនុស្សដែលព្យាយាមស្វែងរកជំនឿរបស់ពួកគេ ហើយព្យាយាមស្វែងរកភស្តុតាង ដើម្បីរុញច្រានគំនិតនោះចោល។ ៣. លោក Jack Ma Jack Ma (Ma Yun) គឺជាស្ថាបនិកម្នាក់របស់ក្រុមហ៊ុនយក្ស Alibaba ដែលជាទីផ្សារលក់ទំនិញអនឡាញមួយដែលធំនៅក្នុងប្រទេសចិន។ Jack Ma ក៏ជាមហាសេដ្ឋីប្រាក់ពាន់លានម្នាក់ដែលពិភពលោកទទួលស្គាល់ ហើយគាត់ក៏ជាមនុស្សដែលចូលចិត្តចែករំលែកចំណេះដឹងដល់អ្នកដទៃជាហូរហែរផងដែរ នាពេលកន្លងមកពីបទពិសោធន៍ដែលលោកធ្លាប់ឆ្លងកាត់ ជាពិសេសកំហុសឆ្លងក្នុងការធ្វើអាជីវកម្មរហូតដល់លោកហៅក្រុមហ៊ុន Alibaba ថា ១០០១ កំហុស។ រឿងដែលលោកបានធ្វើ ដើម្បីស្រោចស្រង់ស្ថានភាពឲ្យល្អប្រសើរឡើងវិញនោះគឺ៖ ១/. ទទួលការបដិសេធ តែមិនទទួលការបរាជ័យ៖ ក្តីបំណងរបស់មនុស្សគ្រប់រូបសំរេចទៅបានរមែងតែងតែត្រូវការ ការពឹងពាក់ពីអ្នកដទៃ តែការពឹងពាក់ទាំងនោះរមែងតែងទទួលបានការបដិសេធច្រើនរាប់មិនអស់។ ដូច្នេះ អ្នកត្រូវតែត្រៀមខ្លួនជានិច្ច ដើម្បីទទួលយកការបដិសេធទាំងនោះមកធ្វើជាមេរៀន និងអភិវឌ្ឍន៍ខ្លួនអោយកាន់តែប្រសើរជាងមុន។ ពោល គឺមានន័យថា អ្នកព្រមទទួលយកការបដិសេធពីអ្នកដទៃ តែមិនមែនមានន័យថា អ្នកទទួលយកការបរាជ័យទៅលើគោលដៅ ដែលអ្នកចង់បានសម្រាប់ជីវិតនៅថ្ងៃអនាគតនោះឡើយ។ ២/. រៀនពីដៃគូប្រកួតប្រជែង មិនមែនចម្លងទេ៖ ការចម្លងពីអ្នកដទៃ គឺដូចជាការសំលាប់ខ្លួនឯងដែរ ព្រោះអ្នកកំពុងតែយកក្តីប្រាថ្នារបស់អ្នកដទៃមកអនុវត្តន៍ ដែលមិនមែនជាក្តីបំណងរបស់អ្នក។ ប៉ុន្តែ អ្នកគួរតែរៀនសូត្រពីអ្នកទាំងនោះអោយបានច្រើនវិញ និងរក្សាជំហររបស់អ្នកអោយនៅដដែល ហើយព្រមទាំងធ្វើការប្រកួតប្រជែងដោយប្រើប្រាស់ប្រាជ្ញា ស្មារតី មិនមែនកំលាំងនោះទេ។ រៀនពីកំហុសអ្នកដទៃ៖ មនុស្សគ្រប់រូបសុទ្ធតែធ្លាប់បានធ្វើខុស ហើយកំហុសរបស់ពួកគេក៏ជាមេរៀនដ៏ល្អសម្រាប់អ្នកយកមកពិចារណា និងជៀសវាងកុំឲ្យធ្វើខុសម្តងទៀត។ ដូច្នេះ អ្នកគួរតែរៀនសូត្រពីកំហុសរបស់បុគ្គលបរាជ័យ ព្រោះពួកគេតែងតែចែករំលែកនូវបទពិសោធន៍បរាជ័យ ដែលសុទ្ធសឹងតែជាមេរៀនដ៏ល្អបំផុត ដើម្បីជៀសវាងការមានកំហុសឆ្គងច្រើន មុនឈានទៅដល់ភាពជោគជ័យ៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-17T09:58:06.713Z", "category": "ចាប់ផ្តើមអាជីវកម្ម", "views": 189, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "noisy" ] }
ត្រងទឹកទុកផង! តំបន់១នេះនៅភ្នំពេញ រដ្ឋាករទឹកនឹងផ្អាកផ្គត់ផ្គង់ទឹក រយៈពេលខ្លីនៅយប់នេះ	https://business-cambodia.com/articles/water-supply-authority-news	តាមប្រភពពីក្រសួងព័ត៌មានបានឱ្យដឹងថា រដ្ឋាករទឹកស្វយ័តក្រុងភ្នំពេញនឹងធ្វើការផ្អាកផ្គត់ផ្គង់ទឹករយៈពេលខ្លី នៅយប់ថ្ងៃទី១៧ ខែមិថុនា ឆ្នាំ២០២៤នេះ ចាប់ពីវេលាម៉ោង ២៣:០០នាទីយប់ រហូតដល់ម៉ោង ៤:០០នាទីព្រឹក នៅលើផ្លូវលេខ២៣០ ចាប់ពីផ្លូវនេរុហ៏ ដល់ផ្លូវលេខ២៤៥ (ស្តុបម៉ុងឌីយ៉ាល់) ស្ថិតក្នុងសង្កាត់ផ្សារដេប៉ូ ខណ្ឌទួលគោក។ ដោយហេតុថារដ្ឋបាលរាជធានីភ្នំពេញបានអនុវត្តគម្រោងវិនិយោគហេដ្ឋារចនាសម្ព័ន្ធប្រព័ន្ធលូ និងប្រព័ន្ធរំដោះទឹកសម្រាប់បញ្ចៀសការជន់លិចនៅ ក្នុងភូមិសាស្រ្តរាជធានីភ្នំពេញ ក្នុងនោះមានការងារដាក់លូមូលទំហំ១.៥ម៉ែត្រ ប្រវែង៨៧៥ម៉ែត្រ លើបណ្តោយផ្លូវ លេខ២៣០ ចាប់ពីផ្លូវនេរុហ៏ ដល់ស្តុបម៉ុងឌីយ៉ាល់ នាំអោយមានផលប៉ះពាល់ ដល់ប្រព័ន្ធចែកចាយទឹកស្អាតចំនួន០២កន្លែង នៅលើផ្លូវលេខ២៣០ កែង ផ្លូវលេខ២៣១ និងលើផ្លូវលេខ២៣០ កែងផ្លូវេលខ២២៣។ អាស្រ័យហេតុនេះតម្រូវឱ្យរដ្ឋាករទឹកស្វយ័តក្រុងភ្នំពេញធ្វើការកែសម្រួលបំពង់ចែកចាយទឹកស្អាតឡើងវិញ ដើម្បីបញ្ចៀសផលប៉ះពាល់ និងងាយស្រួលក្នុងការជួសជុល ថែទាំទៅថ្ងៃក្រោយ។ ដូច្នេះរដ្ឋាករទឹកស្វយ័តក្រុងភ្នំពេញនឹងផ្អាក ការផ្គត់ផ្គង់ទឹកលើផ្លូវលេខ២៣០ ចាប់ពីផ្លូវនេរុហ៏ ដល់ផ្លូវលេខ២៤៥ (ស្តុបម៉ុងឌីយ៉ាល់) ស្ថិតក្នុងសង្កាត់ផ្សារដើមគរ ខណ្ឌទួលគោក មួយរយៈពេលខ្លីប្រមាណជា០៥ម៉ោង។ ក្នុងការអនុវត្តការងារនេះអាចធ្វើអោយគុណភាពទឹកមានភាពល្អក់កករក្នុងរយៈពេលខ្លី ក្រោយពីធ្វើការកែសម្រួលរួច ។ អាស្រ័យហេតុនេះសូមបងប្អូនប្រជាពលរដ្ឋ ស្ថាប័ន រោងចក្រ សហគ្រាស ដែលមានលំនៅដ្ឋាន នៅទីតាំងខាងលើដែលត្រូវរងការខ្វះទឹករយៈពេលខ្លីនេះ ត្រៀមបម្រុងទឹកសម្រាប់ប្រើប្រាស់៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:03", "date_created": "2024-06-17T09:08:10.773Z", "category": "ភាពជាអ្នកដឹកនាំ", "views": 3980, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
កុំពិបាកសួរដល់កន្លែង! ចង់ដឹងអត្តសញ្ញាណប័ណ្ណធ្វើហើយឬនៅ អាចឆែកមើលតាមវេបសាយ១នេះបាន	https://business-cambodia.com/articles/check-one-website	កាន់តែងាយស្រួលសម្រាប់បងប្អូនដែលបានទៅធ្វើអត្តសញ្ញាណប័ណ្ណហើយ ហើយកំពុងតែរង់ចាំថ្ងៃទៅយកអត្តសញ្ញាណប័ណ្ណរបស់ខ្លួន អាចចូលទៅឆែកតាមរយៈវេបសាយរបស់អគ្គនាយកដ្ឋានអត្តសញ្ញាណកម្មបាន ដើម្បីជួយសម្រួលទៅដល់បងប្អូនប្រជាពលរដ្ឋខ្មែរទាំងអស់ដែលបានទៅធ្វើអត្តសញ្ញាប័ណ្ណ អាចធ្វើការតាមដានថាតើអត្តសញ្ញាប័ណ្ណរបស់លោកអ្នកបានធ្វើហើយឬនៅបានដោយស្រួល ចៀសវាងការទៅខាតជើង។ ដើម្បីអាចចូលទៅឆែកបានបងប្អូនប្រជាពលរដ្ឋទាំងអស់សូមចុច https://idc.gdi.gov.kh/ បន្ទាប់មកត្រូវវាយបញ្ចូលនូវ លេខបង្កាន់ដៃ ឆ្នាំកំណើត និង កូដសុវត្ថិភាពជាការស្រេច។ ដូច្នេះ សម្រាប់បងប្អូនដែលចង់ដឹងពីព័ត៌មានលម្អិតថាតើអត្តសញ្ញាប័ណ្ណរបស់ខ្លួនធ្វើហើយឬនៅ អាចឆែកតាមវេបសាយនេះបាន ឬមួយទៀតអាចទំនាក់ទំនង តាមលេខទូរស័ព្ទ 1271 ឬ 017 898 915 រៀងរាល់ម៉ោងធ្វើការ ពីថ្ងៃ ច័ន្ទ ដល់ថ្ងៃ សុក្រ ក្នុងនោះ រាល់បញ្ហារបស់បងប្អូន នឹងត្រូវបានដោះស្រាយដោយមន្ត្រីជំនាញរបស់អគ្គនាយកដ្ឋានអត្តសញ្ញាណកម្ម៕	{ "spider_name": "businesscambodia", "scrape_at": "2025-06-14_19:40:03", "date_created": "2024-06-17T08:53:39.383Z", "category": "ព័ត៌មានថ្មីៗ", "views": 2358, "author": { "first_name": "ធី", "last_name": "ស្រីល័ក្ខ", "email": "sreyleakthy998@gmail.com" }, "quality_warning": [ "tiny", "noisy" ] }
ពិធីប្រកាសជាផ្លូវការ និងចុះហត្ថលេខាលើកិច្ចព្រមព្រៀងទូតសុច្ឆន្ទៈរវាងក្រុមហ៊ុន MG Cambodia និង កញ្ញា ស៊ីន យូប៊ីន	https://business-cambodia.com/articles/ba-of-mg-cambodia	ភ្នំពេញ ថ្ងៃទី16 ខែមិថុនា ឆ្នាំ2024, MG Cambodia ដែលជាក្រុមហ៊ុនយីហោចក្រភពអង់គ្លេសដ៏ល្បីមួយនៅក្នុងឧស្សាហកម្មរថយន្តបានធ្វើពិធីចុះហត្ថលេខាលើកិច្ចព្រមព្រៀង និងប្រកាសជាផ្លូវការ កញ្ញា ស៊ីន យូប៊ីន ជាទូតសុច្ឆន្ទៈរបស់រថយន្ត MG ប្រចាំប្រទេសកម្ពុជា។ ខណៈដែល កញ្ញា ស៊ីន យូប៊ីន គឺជាតារាកម្ពុជាតែម្នាក់គត់ដែលបានទទួលស្គាល់ជាអន្តរជាតិក្នុងការការសហការការងារជាមួយក្រុមហ៊ុនដ៏ធំលំដាប់អន្តរជាតិជាច្រើនដូចជា: LVMH Group ដែលមានដូចជាម៉ាកយីហោ Dior និង BVLGARI, ព្រមជាមួយម៉ាកយីហោអន្តរជាតិផ្សេងៗទៀតដូចជា Pedro, Fendi Casa, Calvin Klein, Samsung និងម៉ាកយីហោផ្សេងៗទៀតជាច្រើន ជាមួយគ្នានោះដែរគេក៏សង្កេតឃើញថាកញ្ញាធ្លាប់បានលេចមុខនៅលើគ្របទស្សនាវដ្តីលំដាប់ពិភពលោកដូចជា Bazzaar ផងដែរ ទាំងនោះហើយជាមូលហេតុដែលកញ្ញាគឺជាដៃគូដ៏ល្អឥតខ្ចោះសម្រាប់យីហោរថយន្ត MG របស់ចក្រភពអង់គ្លេសផងដែរ។ កម្មវិធីបានប្រារព្ធឡើងនៅអគារតាំងបង្ហាញរថយន្ត MG សាខាទឺកថ្លា ដែលកម្មវិធីនេះត្រូវបានរៀបចំឡើងដើម្បីអបអរសាទរ និងការទទួលស្វាគមន៏ កញ្ញា ស៊ីន យូប៊ីន ជាទូតសុច្ឆន្ទៈរបស់រថយន្ត MG ដែលនេះជាសមិទ្ធិផលថ្មីដ៏សំខាន់មួយទៀតរវាងក្រុមហ៊ុនរថយន្ត MG ដ៏មានប្រជាប្រិយភាពនៅកម្ពុជានិងតារាដ៏ល្បីប្រចាំប្រទេសក្នុងការនាំយកនូវទស្សនៈវិស័យរួមគ្នាដើម្បីបង្កើនភាពរីកចម្រើនទៅមុខជាមួយគ្នា។ ពិធីចុះហត្ថលេខានេះត្រូវបានរៀបចំឡើងក្រោមវត្តមានដ៏ខ្ពង់ខ្ពស់នៃតំណាងក្រុមហ៊ុន អឹមជី ខេមបូឌា លោក អ៊ុំ គីម និង កញ្ញា ស៊ីន យូប៊ីន ជាទូតសុច្ឆន្ទៈក្នុងការចាប់ផ្តើមនៃភាពជាដៃគូរនិងការសហការគ្នា។ ជាមួយគ្នានោះដែលក៏មានវត្តមានចូលរួមពីសំណាក់ថ្នាក់ដឹកនាំនិងបុគ្គលិកនៃក្រុមហ៊ុន, អ្នកកាសែត, អ្នកគាំទ្រ និងភ្ញៀវកិត្តិយសជាច្រើន ដែលបានផ្តល់កិត្តិយសចូលរួមធ្វើជាសាក្សីក្នុងឱកាសដ៏វិសេសវិសាលមួយនេះ ជាមួយនឹងការទទួលទានអាហារឆ្ញាញ់ៗ និងការប្រគុំតន្ត្រីវីយូឡុងកំដរ បានបង្កើតនូវបរិយាកាសកម្មវិធីកាន់តែរីករាយនិងអនុញ្ញាតឱ្យភ្ញៀវកិត្តិយសចូលរួមអបអរសាទរដល់ក្រុមហ៊ុន MG និងទូតសុច្ឆន្ទៈថ្មី។ បន្ថែមពីលើឱកាសដ៏ពិសេសនេះ ក្រុមហ៊ុន MG ក៏បានធ្វើការប្រគល់រថយន្ត MG GT ស៊េរីថ្មីឆ្នាំ2024 ជាកាដូរដល់ កញ្ញា ស៊ីន យូប៊ីន ដែលជាទូតសុច្ឆន្ទៈផ្លូវការរបស់ខ្លួន និងបង្ហាញថាកញ្ញាក៏ប្រើប្រាស់រថយន្ត MG ផងដែរ។ កម្មវិធីបានចាប់ផ្តើមដោយសុន្ទរកថាស្វាគមន៍របស់លោក អ៊ុំ គីម អគ្គនាយកផ្នែកលក់នៃក្រុមហ៊ុន អឹមជី ខេមបូឌា ដោយលោកបានលើកឡើងពីសារៈសំខាន់នៃភាពជាដៃគូរថា “ដោយបានឃើញពីទេពកោសល្យដ៏អស្ចារ្យរបស់ កញ្ញា ស៊ីន យូប៊ីន និងការបង្ហាញថា MG បានចូលរួមគាំទ្រ និងលើកស្ទួយដល់សិល្បៈកម្ពុជាដែលមានទេសកុស្យវ័យក្មេង និងមានអត្តចរិកលក្ខណៈល្អ មានឆន្ទៈ និងការតាំងចិត្តដ៏មោះមុតដូចជា កញ្ញា ស៊ីន យូប៊ីន ជាដើម។ ដូចដែលកញ្ញាបានសម្រេចនូវសម្ធិទ្ធផលនិងក្តីស្រមៃជាច្រើន ចាប់តាំងពីកញ្ញាជា Freshie Girls រហូតក្លាយជាតារាល្បីប្រចាំប្រទេស និងទទួលស្គាល់ដោយម៉ាកយីហោអន្តរជាតិជាច្រើន ព្រមទាំងអាចបង្ហាញខ្លួននៅលើឆាកអន្តរជាតិបានទៀតផង។ ប្រៀបដូចទៅនឹង MG ដែលជាម៉ាកយីហោរបស់ចក្រភពអង់គ្លេស មានអាយុកាល100ឆ្នាំនៅលើឆាកអន្តរជាតិ និង14ឆ្នាំនៅក្នុងប្រទេសកម្ពុជា។ ជាមួយនឹងកំណើននៃការលក់ ការពង្រីកបន្ថែមនូវសាខាអគារតាំងបង្ហាញថ្មីពីមួយឆ្នាំទៅមួយឆ្នាំ ហើយឆាប់ៗនេះយើងនឹងមានការបន្ថែមសាខាថ្មីមួយទៀតក្នុងខេត្តបាត់ដំបង ដែលនឹងផ្តល់បទពិសោធន៍ថ្មីដ៏ល្អមួយកម្រិតទៀតដល់ក្រុមគ្រួសារ MG របស់យើង។ វាពិតជារីករាយនិងមានមោទនៈភាពបំផុតសម្រាប់យើងខ្ញុំក្នុងការប្រកាសទូតសុឆន្ទៈដ៏អស្ចារ្យរបស់យើង ហើយយើងជឿជាក់ថាយើងនឹងអាចសម្រេចបានលទ្ធផលល្អជាច្រើនជាមួយគ្នាចាប់ពីពេលនេះតទៅ។” ក្នុងនាមជាទូតសុច្ឆន្ទៈ កញ្ញា ស៊ីន យូប៊ីន បានរៀបរាប់ថា “ជាកិត្តិយសខ្លាំងណាស់សម្រាប់កញ្ញាដែលបានក្លាយជាទូតសុច្ឆន្ទៈរបស់ MG ប្រចាំនៅប្រទេសកម្ពុជា និងសូមអរគុណខ្លាំងមែនទែនដែលបានផ្តល់ភាពជឿជាក់លើកញ្ញាក្នុងការធ្វើដំណើរជាមួយគ្រួសារ MG។ ឆ្លៀតក្នុងឱកាសនេះ កញ្ញាពិតជាសូមកោតសរសើរដល់ក្រុមហ៊ុន MG ដែលបានជ្រើសរើសនិងលើកស្ទួយសិល្បៈខ្មែរស្របតាមអនុសាស្ត្ររបស់ប្រមុខរដ្ឋាភិបាលរបស់យើងដែលលោកបានលើកឡើងថា តារាសិល្បៈខ្មែរយើងគឺជាការរួមចំណែកមួយដ៏សំខាន់ក្នុងការចូលរួមថែរក្សា ការពារ និងអភិវឌ្ឍន៏បន្ត និងជាបុគ្គលដ៏សំខាន់ក្នុងការផ្សព្វផ្សាយលើគ្រប់វិស័យទាំងអស់មិនថានៅក្នុងស្រុក ឬទៅកាន់ឆាកអន្តរជាតិនោះទេ។ កត្តាចម្បងដែលធ្វើឱ្យកញ្ញាព្រមព្រៀងក្លាយជាទូតសុច្ឆន្ទៈរបស់ MG គឺ MG មានវត្តមាននៅប្រទេសកម្ពុជារយៈពេល14ឆ្នាំមកហើយ ហើយពីមួយឆ្នាំទៅមួយឆ្នាំគឺមានតែភាពរីកចម្រើននិងរក្សាកេរ្តិ៏ឈ្មោះកាន់តែល្បីរន្ទឺ ដែលសរបញ្ផាក់អំពីការទទួលស្គាល់ពីប្រជាជនកម្ពុជា រហូតក្លាយជា Top 3 លើរថយន្តទំនើបលក្ខណៈគ្រួសារនៅកម្ពុជា ដែលមានន័យថាការខិតខំកសាងកេរ្តិ៏ឈ្មោះនិងផ្តល់ទំនុកចិត្តដល់អ្នកប្រើប្រាស់នៅកម្ពុជា ដែលនេះហើយជាការផ្តល់ទំនុកចិត្តដល់កញ្ញាដូចគ្នាដែរ ។ ហើយកញ្ញានឹងរួមគ្នាជាមួយក្រុមហ៊ុនដើម្បីផ្សព្វផ្សាយអំពីរថយន្តដែលមានគុណភាពជូនអតិថិជន។ ចំណុចមួយវិញទៀតគឺ MG បាននាំចូលនូវរថយន្តអគ្គិសនីចំនួន3ម៉ូឌែលសុតសឹងតែស្រស់ស្អាតនិងល្អខ្លាំងមែនទែន ហើយក្នុងនាមកញ្ញាជាទូតសុច្ឆន្ទៈនិងជាតារាប្រចាំប្រទេសកម្ពុជាក៏សុំអំពាវនាវដល់បងប្អូនទាំងអស់ប្រសិនជាអាចសូមងាកមកប្រើប្រាស់រថយន្តអគ្គិសនីទាំងអស់គ្នាដើម្បីបើកបរដោយមិនមានផលប៉ះពាល់ដល់បរិស្ថាន។ កញ្ញាក៏បានបន្ថែមថា កញ្ញានឹងខិតខំឱ្យអស់ពីសមត្ថភាពក្នុងការផ្សព្វផ្សាយអំពីរថយន្ត MG ដល់ប្រជាជនកម្ពុជាឱ្យកាន់តែទូលំទូលាយ និងនាំនូវអ្វីដែលថ្មីៗជូនដល់ពុកម៉ែបងប្អូនទាំងអស់គ្នា។” ជាមួយការចូលរួមពី កញ្ញា ស៊ីន យូប៊ីន នោះរថយន្ត MG នឹងត្រូវពន្លឿនសំទុះនៃការលក់ និងដំណើរឆ្ពោះទៅរកភាពរីចម្រើនជាមួយការទទួលស្គាល់នូវម៉ាកយីហោកាន់តែទូលំទូលាយ និងវត្តមាននៅលើទីផ្សារកាន់តែច្រើនឡើង។ ភាពជាដៃគូរនេះសន្យាថានឹងនាំមកនូវទស្សនវិស័យថ្មីៗ និងការអាប់ឌែតយុទ្ធនាការប្រកបដោយភាពច្នៃប្រឌិតក្នុងការជម្រុញឱ្យយីហោ MG ក្លាយជាអ្នកនាំមុខគេនៅក្នុងឧស្សាហកម្មរថយន្តថ្មី។ ពិធីចុះហត្ថលេខាលើកិច្ចព្រមព្រៀងនេះ គឺមិនត្រឹមតែបង្ហាញពីជំពូកថ្មីសម្រាប់រថយន្ត MG ប៉ុណ្ណោះទេ ប៉ុន្តែថែមទាំងកំណត់នូវជំហានបន្ទាប់ឆ្ពោះទៅកាន់ការអភិវឌ្ឍន៍ដ៏គួរឱ្យចាប់អារម្មណ៏នៅក្នុងឧស្សាហកម្មរថយន្តនៅប្រទេសកម្ពុជាផងដែរ។	{ "spider_name": "businesscambodia", "scrape_at": "2025-06-14_19:40:03", "date_created": "2024-06-17T08:51:15.010Z", "category": "PR", "views": 1435, "author": { "first_name": "Makara", "last_name": "Chham", "email": "makarachham1998@gmail.com" }, "quality_warning": [ "noisy" ] }
អនាគត យ៉ាងយូរ១០ឆ្នាំទៀត កម្ពុជានឹងមានផ្លូវល្បឿនលឿន៩ខ្សែ ដោយត្រូវការទុនវិនិយោគ ៧០០០លាន$	https://business-cambodia.com/articles/expressway-9-in-cambodia-	យោងទៅតាមផែនការមេគ្រប់ជ្រុងជ្រោយស្ដីពីប្រព័ន្ធដឹកជញ្ជូនអន្តរមធ្យោបាយ និងភស្ដុភារកម្មកម្ពុជា ២០២៣-២០៣៣ បានបង្ហាញឱ្យឃើញថា ចន្លោះពីឆ្នាំ២០២៣-២០៣៣ កម្ពុជាមានគម្រោងសាងសង់ផ្លូវល្បឿនលឿន ៩ខ្សែ ដោយត្រូវការទុនសរុប ៧១៧៣,៦៩លានដុល្លារ។ ក្នុងបញ្ជីគម្រោងដឹកជញ្ជូនអន្តរមធ្យោបាយដដែលនេះ ក៏បានបង្ហាញផងដែរថា គម្រោងផ្លូវល្បឿនលឿន៩ខ្សែនេះ បែងចែកជា២ដំណាក់កាល ដោយរយៈពេលខ្លី ឆ្នាំ២០២៣-២០២៧ គឺមានចំនួន៤ខ្សែ ត្រូវការទុន៤១៨៤,៨១លានដុល្លារ និងរយៈពេលវែងឆ្នាំ២០២៨-២០៣៣ នឹងមានផ្លូវល្បឿនលឿនចំនួន ៥ខ្សែបន្ថែម ដោយត្រូវការទុន ២៩៨៨,៨៨លានដុល្លារ។ គួរបញ្ជាក់ផងដែរថា ផែនការមេនេះ មានផែនការមេចំនួន ០៧ សំយោគបញ្ចូលគ្នារួមមាន៖ ផ្លូវថ្នល់ ផ្លូវដែក ដឹកជញ្ជូនតាមផ្លូវទន្លេ ដឹកជញ្ជូនតាមផ្លូវសមុទ្រ ផ្លូវអាកាស ភស្តុភារកម្ម និងដឹកជញ្ជូនអន្តរមធ្យោបាយ រួមគ្នាមានចំនួន ១៧៤គម្រោង ទាំងផ្នែកទន់ និងផ្នែករឹង ជាមួយនឹងទឹកប្រាក់វិនិយោគប្រមាណ ៣៦,៦ប៊ីលានដុល្លារអាមេរិក។ ផែនការមេនេះមានចក្ខុវិស័យក្នុងការបន្តកែលម្អ និងអភិវឌ្ឍន៍ប្រព័ន្ធដឹកជញ្ជូន និងភស្ដុភារកម្ម ដោយផ្តោតលើការជំរុញការកសាងហេដ្ឋារចនាសម្ព័ន្ធរូបវន្ត និងអរូបវន្ត ឆ្ពោះទៅរកការអភិវឌ្ឍប្រព័ន្ធដឹកជញ្ជូនអន្តរមធ្យោបាយ មានការតភ្ជាប់ខ្ពស់ និងភាពប្រទាក់ក្រឡា ទាំងផ្ទៃក្នុងប្រទេស និងជាមួយតំបន់ ដែលនឹងបន្តរួមចំណែកជំរុញ និងទ្រទ្រង់កំណើនសេដ្ឋកិច្ចជាតិ ព្រមទាំងបំពេញសេចក្តីត្រូវការសង្គម-សេដ្ឋកិច្ចប្រកបដោយចីរភាព និងបរិយាប័ន្ន៕	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T08:31:49.070Z", "category": "អចលនទ្រព្យ", "views": 992, "author": { "first_name": "Nim", "last_name": " Pranun ", "email": "nimphanun.bc@gmail.com" }, "quality_warning": [ "noisy" ] }
ធនាគារ ABA សហការជាមួយក្រុមហ៊ុន DKSH Cambodia ដើម្បីពង្រឹងការប្រមូលការទូទាត់បែបឌីជីថល	https://business-cambodia.com/articles/aba-abd-dksh-cambodia	ABA ដែលជាធនាគារពាណិជ្ជធំជាងគេប្រចាំប្រទេស[1] និង DKSH Cambodia ដែលជាក្រុមហ៊ុនផ្ដល់សេវាកម្មពង្រីកទីផ្សារឈានមុខគេ បានប្រកាសភាពជាដៃគូ ដើម្បីភ្ជាប់ដំណោះស្រាយ QR API របស់ ABA PayWay ជាមួយកម្មវិធី mCollector របស់ ក្រុមហ៊ុន DKSH Cambodia។ កិច្ចសហការនេះ សម្រួលដល់ដំណើរការប្រមូលការទូទាត់បែបឌីជីថលរបស់ ក្រុមហ៊ុនDKSH Cambodia ដែលលុបចោលតម្រូវការប្រមូលដោយដៃ និងប៉ះពាល់ផ្ទាល់ជាមួយសាច់ប្រាក់។ ក្រុមហ៊ុន DKSH Cambodia ពង្រឹងសក្ដានុពលរបស់បណ្ដាអាជីវកម្មដែលចង់ពង្រីកវិសាលភាពទីផ្សាររបស់ពួកគេ ដោយផ្ដល់នូវដំណោះស្រាយសម្រាប់ក្រុមហ៊ុននានាដែលបានបង្កើត ឬមានវត្តមាននៅក្នុងទីផ្សារកម្ពុជា។ កម្មវិធី mCollector សម្រួលដល់ដំណើរការប្រមូលការទូទាត់ ដោយបង្កើតកូដ ABA KHQR ដោយស្វ័យប្រវត្តិនៅពេលមានសំណើទូទាត់។ ពេលនោះ អតិថិជនអាចប្រើអេបធនាគារណាមួយ ដើម្បីស្គែនលើ ABA KHQR ដែលបានបង្កើតនោះ និងបញ្ចប់ការទូទាត់ជូន ក្រុមហ៊ុន DKSH Cambodia យ៉ាងងាយស្រួល។ ការភ្ជាប់ប្រព័ន្ធនេះ លុបចោលនូវការបញ្ចូលទិន្នន័យដោយដៃ និងធានានូវប្រតិបត្តិការកាន់តែរហ័ស និងមានសុវត្ថិភាព។ នេះគឺជាកិច្ចខិតខំប្រឹងប្រែងដ៏សំខាន់មួយ ឆ្ពោះទៅកាន់ដំណើរការប្រមូលទូទាត់កាន់តែទំនើបបែបឌីជីថល និងមានប្រសិទ្ធភាព។ លោក Zokhir Rasulov នាយកឌីជីថលរបស់ធនាគារ ABA មានប្រសាសន៍ថា “យើងខ្ញុំមានសេចក្ដីរីករាយក្នុងការសហការជាមួយក្រុមហ៊ុន DKSH Cambodia ដើម្បីផ្ដល់ជូនអតិថិជនរបស់ពួកគេនូវបទពិសោធទូទាត់បែបឌីជីថលដ៏រលូន និងមានសុវត្ថិភាព។ កិច្ចសហការនេះ គឺជាសមិទ្ធផលជោគជ័យដ៏សំខាន់មួយទៀតរបស់ ABA ក្នុងការជំរុញនវានុវត្តន៍ បង្កើនបរិយាបន្នហិរញ្ញវត្ថុនៅកម្ពុជា និងពង្រីកសក្ដានុពលរបស់ក្រុមហ៊ុនដូចជា DKSH”។ លោកបានបន្ថែមថា “តាមរយៈការសម្រួលដល់ដំណើរការទូទាត់ពីអាជីវកម្មមួយទៅអាជីវកម្ម (B2B) ជាមួយ ABA PayWay, ក្រុមហ៊ុន DKSH អាចយកពេលវេលាផ្ដោតលើកិច្ចការដែលចាំបាច់ ឬជាអាជីវកម្មគោលចម្បងរបស់ពួកគេ”។ កញ្ញា ធួន ច័ន្ទ សុយ៉ាវត្តី នាយកគ្រប់គ្រងផ្នែកហិរញ្ញវត្ថុរបស់ក្រុមហ៊ុន DKSH Cambodia ក៏មានប្រសាសន៍ផងដែរថា “យើងខ្ញុំបន្ដរិះរកមធ្យោបាយនានា ដើម្បីពង្រឹងសេវាកម្ម ក៏ដូចជាផ្ដល់ជូនអតិថិជនយើងខ្ញុំជាមួយនឹងដំណោះស្រាយដ៏មានប្រសិទ្ធភាពបំផុត។ ការភ្ជាប់ប្រព័ន្ធ ABA PayWay QR API ជាមួយ mCollector អាចឲ្យយើងខ្ញុំផ្ដល់នូវជម្រើសទូទាត់កាន់តែរហ័ស និងងាយស្រួលជូនដល់អតិថិជន”។ អំពី DKSH Cambodia DKSH Cambodia គឺជាក្រុមហ៊ុនផ្ដល់សេវាកម្មពង្រីកទីផ្សារឈានមុខគេ សម្រាប់ក្រុមហ៊ុនដែលចង់ឲ្យអាជីវកម្មរបស់ពួកគេរីកចម្រើននៅក្នុងប្រទេសកម្ពុជា។ ដោយបម្រើសេវាជូនដៃគូអាជីវកម្មតាមរយៈបណ្ដាញសកលយ៉ាងទូលំទូលាយ និងអ្នកជំនាញការនៅក្នុងឧស្សាហកម្មផ្ទាល់ ដែលមានចំណេះដឹងស៊ីជម្រៅអំពីទីផ្សារក្នុងស្រុកក្នុងប្រទេសកម្ពុជា រួមជាមួយនឹងអ្នកឯកទេសជាង 1,700 DKSH ជួយដល់ក្រុមហ៊ុន/អាជីវកម្មឲ្យរីកលូតលាស់នៅក្នុងទីផ្សារថ្មី និងទីផ្សារដែលមានស្រាប់។ ABA គឺជាធនាគារពាណិជ្ជធំបំផុតនៅកម្ពុជា ដោយគិតលើទ្រព្យសកម្មសរុប, កម្ចីដុល, ប្រាក់បញ្ញើអតិថិជន និងប្រាក់ចំណេញ ផ្អែកលើរបាយការណ៍ត្រួត   ពិនិត្យប្រចាំឆ្នាំ 2021-2023 របស់ធនាគារជាតិនៃកម្ពុជា។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T08:14:15.955Z", "category": "PR", "views": 178, "author": { "first_name": "Daneth", "last_name": "Mech", "email": "danethmech95@gmail.com" }, "quality_warning": [ "noisy" ] }
មុខចងមិត្ត! អាប្បកិរិយា៥នេះ បង្ហាញថាអ្នកជា មនុស្សល្អគេចង់នៅក្បែរ គេស្រឡាញ់រាប់អានច្រើន	https://business-cambodia.com/articles/5-sign-you-are-a-wonderful-person	ការក្លាយជាដៃគូសន្ទនាដ៏ល្អ មិនមែនជាការបញ្ចេញកាយវិការឬសំឡេងយកប្រៀបអ្នកដទៃនោះទេ តែជាចរិតលក្ខណៈ និងសកម្មភាពដែលអ្នកអាចធ្វើឲ្យអ្នកដទៃរីករាយក្នុងការនៅក្បែរអ្នក។ ដូច្នេះក្រៅពីចិត្តល្អនិងរូបសម្បត្តិស្អាតបាត សម្តីពិរោះ អាប្បកិរិយាឬជំនាញទន់ចំនួន៥នេះ ជាសញ្ញាបញ្ជាក់ថាអ្នកជាមនុស្សល្អ គេចង់នៅក្បែរនិងស្រឡាញ់រាប់អានច្រើន។ នេះបើយោងតាមការសិក្សាពីស្ថាប័នចិត្តវិទ្យា Geediting។ ១. តែងតែស្តាប់ពេលគេនិយាយ៖ ខណៈពេលមនុស្សភាគច្រើនតែងចូលចិត្តនិយាយរឿងខ្លួនឯងឱ្យអ្នកដទៃស្តាប់ មានមនុស្សតិចណាស់ដែលតែងធ្វើជាអ្នកស្តាប់រាល់ពេលគេនិយាយ ហើយប្រសិនបើអ្នកជាមនុស្សម្នាក់ ដែលតែងតែស្តាប់នៅពេលគេនិយាយ នោះជាសញ្ញាមួយបង្ហាញថាអ្នកជាមនុស្សដែលគេចង់នៅក្បែរនិងស្រឡាញ់រាប់អានច្រើន។ ការក្លាយជាអ្នកស្តាប់ដ៏ល្អម្នាក់ មិនមែនគ្រាន់តែជាការរក្សាភាពស្ងៀមស្ងាត់ខណៈពេលដែលអ្នកដទៃនិយាយនោះទេ តែគឺជាការបង្ហាញចំណាប់អារម្មណ៍ពិតប្រាកដចំពោះអ្វីដែលអ្នកដទៃកំពុងនិយាយ។ ២. មានភាពច្បាស់លាស់លើខ្លួនឯង៖ មិនមែនជាមនុស្សដែលមានមុខពីរ ម្តងបែបនេះម្តងបែបនោះទេ អ្នកជាមនុស្សមានភាពច្បាស់លាស់ជាមួយអាប្បកិរិយារបស់ខ្លួនឯងជានិច្ច ពោលគឺមានភាពជាខ្លួនឯង ហើយនេះជាសញ្ញាបង្ហាញថា អ្នកជាមនុស្សដែលអ្នកដទៃចូលចិត្តនៅក្បែរនិងស្រឡាញ់រាប់អានច្រើន ពីព្រោះពួកគេដឹងច្បាស់ថាអ្នកមានអត្តចរិតបែបណា ងាយចុះសម្រុងជាមួយតាមវិធីណាខ្លះ។ ៣. មានសម្តីស្មោះត្រង់៖ ភាពស្មោះត្រង់គឺជាឆ្អឹងខ្នងនៃទំនាក់ទំនងដ៏រឹងមាំ ភាពស្មោះត្រង់របស់អ្នកក្នុងទំនាក់ទំនងបង្ហាញពីការគោរពរបស់អ្នកចំពោះអ្នកដទៃ។ ដូច្នេះប្រសិនបើអ្នកជាមនុស្សម្នាក់ដែលមានសម្តីស្មោះត្រង់ និងបើកចំហអ្វីដែលគួរបើក ជាមួយអ្នកដទៃក្នុងគោលបំណងដើម្បីភាពរីកចម្រើន គឺបង្ហាញថាអ្នកជាមនុស្សដែលគេចង់នៅក្បែរនិងមានគេស្រឡាញ់រាប់អានច្រើន។ ៤. មិនវិនិច្ឆ័យផ្តាសផ្តោស៖ មនុស្សគ្រប់គ្នាសុទ្ធតែមានចំណុចមិនល្អរៀងៗខ្លួន ហើយតែងសាងកំហុស ប៉ុន្តែប្រសិនបើអ្នកជាមនុស្សម្នាក់ដែលមិនវិនិច្ឆ័យឬវាយតម្លៃលើអ្នកដទៃ ដោយគ្មានព័ត៌មានគ្រប់ជ្រុងជ្រាយអំពីអ្នកនរណាម្នាក់នោះ បញ្ជាក់ថាអ្នកជាមនុស្សដែលគេចង់រាប់អានច្រើន ព្រោះអ្នកជាមនុស្សដែលអាចទទួលយកភាពមិនល្អឥតខ្ចោះនៅក្នុងទំនាក់ទំនង។ ៥. ចេះយោគយល់ចិត្តគ្នា៖ ការយល់ចិត្តមិនមែនគ្រាន់តែជាការដឹងពីអារម្មណ៍របស់អ្នកដទៃថាគេកំពុងសើចឬយំប៉ុណ្ណោះទេ តែវាគឺជាការដែលអ្នកអាចយល់និងដឹងពីស្ថានភាពអារម្មណ៍របស់អ្នកដទៃនាពេលនោះបាន។ ដូច្នេះប្រសិនបើអ្នកជាមនុស្សដែលតែងភ្ជាប់ទំនាក់ទំនងជាមួយអ្នកដទៃបាន ដោយប្រើប្រាស់ EQ ហើយអាចយល់ ព្រមទាំងអាចសម្របអំពីទស្សនៈផ្ទុយគ្នារវាងមនុស្សពីរនាក់នៅក្នុងទំនាក់ទំនងបាននោះ ជាសញ្ញាបញ្ជាក់ថាអ្នកជាមនុស្សដែលគេចង់នៅក្បែរនិងមានអ្នកស្រឡាញ់រាប់អានច្រើន។ យ៉ាងណាមិញសូមចងចំាថាសកម្មភាពនៅក្នុងទំនាក់ទំនងរបស់អ្នកជាមួយអ្នកដទៃគឺ ជាឱកាសមួយដែលអ្នកអាចជួយឱ្យថ្ងៃរបស់នរណាម្នាក់មានអត្ថន័យ ឬជាមូលហេតុដែលធ្វើឱ្យជីវិតគេភ្លឺស្វាង ហើយជាចំណែកផ្តល់ភាពវិជ្ជមានដល់សង្គមជុំវិញខ្លួនឯងបាន៕ អត្ថបទដោយ៖ ពីង ជូអេង	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T08:07:45.553Z", "category": "ភាពជាអ្នកដឹកនាំ", "views": 1099, "author": { "first_name": "Ping ", "last_name": "Chou Eng", "email": "yupink1682@gmail.com" }, "quality_warning": [ "noisy" ] }
ធូរខ្លាំងក្នុងចំណោម Off-Road! តស់មកដឹងតម្លៃរថយន្ត Suzuki ទ្វា៥ បែបផ្សងព្រេង១ម៉ូដែល ជិះកាត់ព្រៃ ចូលទឹក ១កប់	https://business-cambodia.com/articles/suzuki-off-road-five-doors	ជាដំណឹងដ៏រីករាយសម្រាប់ប្រិយមិត្តដែលតែងគាំទ្ររថយន្តជប៉ុន Suzuki និងអ្នកដែលតែងតែស្រលាញ់ចូលចិត្តការធ្វើដំណើរផ្សងព្រេង ចុះទឹកឡើងភ្នំ និងការធ្វើដំណើរផ្សងព្រេងជាដើម ពេលនេះក្រុមហ៊ុន Suzuki ប្រចាំស្រុកខ្មែរបាននាំចូលរថយន្ត Suzuki Jimny ទ្វារ៥ មកកាន់ប្រទេសកម្ពុជាហើយ ខណៈរថយន្តម៉ូឌែលនេះ មានម៉ាស៊ីនស្ទុះខ្លាំង និងស៊ីប្រេងតិច ជួយសន្សំសំចៃច្រើនដល់ការធ្វើដំណើរប្រចាំថ្ងៃថែមទៀត។ យោងតាមការចុះផ្សាយលើផេកផ្លូវការ Suzuki Cambodia កាលពីពេលកន្លងទៅនេះបានឱ្យដឹងថា រថយន្ត Jimny ទ្វារ៥ មកដល់ទីផ្សារកម្ពុជាហើយ ទ្វារច្រើនជាងមុន ប្រវែងវែងជាងមុន ខណៈតម្លៃត្រឹមតែ ៤២,៩០០ដុល្លារតែប៉ុណ្ណោះ ខណៈការជាវឥឡូវនេះប្រិយមិត្តនឹងទទួលបានការជូនកាដូជាច្រើនមុខ ដូចជា៖ ម៉ូតូ Suzuki Let’s 1គ្រឿង ទទឹកភ្លៀង១ឈុត ធ្នើរដំបូល១ និងស្លាកលេខវែងថែមទៀត។ ចង់ដឹងរថយន្តមួយម៉ូដែលនេះមានចំណុចពិសេសអ្វីខ្លះ តស់មកដឹងលក្ខណៈសម្បត្តិកំពូលរថយន្តផ្សងព្រេងនេះទាំងអស់គ្នា។ ដោយក្នុងនោះរួមមានដូចជា៖ បំពាក់ដោយម៉ាស៊ីន1.5L កំលាំងខ្លាំង អេក្រង់9inch Touch Screen អាចភ្ជាប់   CarPlay ឬ Android Auto ល្បឿនលឿនល្អ Rear Parking Sensor និងកាមេរ៉ាមើលក្រោយ ប្រព័ន្ធទប់លំនឹង ESP ប្រព័ន្ធ All GRIP PRO 4WD Hill Hold Control & Hill Descent Control កៅអីក្រោយអាចកាច់បត់បានងាយស្រួល ដៃចង្គូតបំពាក់ប៊តុងបញ្ជាច្រើនប្រភេទ រថយន្ត JIMNY 5 DOORS នាំអ្នកទៅគ្រប់ទីកន្លែងដែលអ្នកចង់ទៅ ជាមួយនឹងភាពរហ័សរហួនគ្មានគូប្រៀប កម្លាំងរមួលដ៏ខ្លាំងតាមតំរូវការរបស់លោកអ្នក។ ហើយអ្វីដែលកាន់តែពិសេសនោះមានប្រព័ន្ធ ALLGRIP PRO បំពេញចិត្តដំណើរកំសាន្តរបស់អ្នកជាមួយនឹងជំនាញនៅលើផ្លូវ ពិសេសផ្លូវ offroad។	{ "spider_name": "businesscambodia", "scrape_at": "2025-06-14_19:40:04", "date_created": "2024-06-17T08:05:59.292Z", "category": "កំពូលអ្នកលក់", "views": 850, "author": { "first_name": "នារី", "last_name": " AUTO", "email": "thatsorna@gmail.com" }, "quality_warning": [ "noisy", "short_sentences" ] }

Subsets and Splits

No community queries yet

The top public SQL queries from the community will appear here once available.